
Alina-Sinikka Salonen 


Vaikka kotimme taakse 
jäi, jäi eteemme elämä 


Karjalatalon edustalle keväällä 
2015 pystytetty Evakkoäiti-patsas 
on monella tavalla puhutteleva. Se 
kuvaa sitkeyttä ja lannistamatto- 
muutta. Se muistuttaa, että elämä 
on mahdollista missä vain. Tulee 
väistämättä verranneeksi karja¬ 
laisten (siis karjalansuomalaisten!) 
ja inkerinsuomalaisten kohtaloa 
viimeisten sadan vuoden aikana. 
Molempien suomalaisryhmi- 
en historiassa on paljon yhteistä. 
Olemme pakon edessä joutuneet 
luopumaan kotiseuduistamme ja 
aloittamaan elämän kaukana en¬ 
tisestä. Ryhmiä yhdistää kaihoja 
halu päästä katsomaan vanhoja, 
rakkaita maisemia. 

Erojakin on. Inkerinsuomalaiset 
joutuivat Venäjän vallankumo¬ 
uksen jälkeen noin 20 vuoden 
aikana mielettömien vainojen ja 
sortotoimien kohteiksi. Osa heis¬ 
tä 'evakuoitiin”, mutta se tapahtui 
karkotuksina suuren Neuvosto¬ 
liiton syrjäisille alueille. Syyksi 
riitti suomalaisuus. 

Sekä karjalaiset että inkerinsuo¬ 
malaiset joutuivat 40-luvun tait¬ 
teessa kokemaan sotien kurjuudet. 
Erona oli se, että karjalaiset eva¬ 
kuoitiin omassa maassaan turvaan 
sodan alta, kun taas sota-alueille 
jääneet inkerinsuomalaiset olivat 
motissa rintamien välissä, ja kär¬ 
sivät kylmää ja nälkää. Heitä ei 
oma valtio evakuoinut turvaan. 
Inkerinsuomalaisista neuvoteltiin 
usean valtion kesken, ja heistä 



tuli siirtolaisia, jotka eivät 
Suomen päättäjien silmissä 
olleet kovin toivottuja maa¬ 
hanmuuttajia. 

Sodan jälkeenkin inkerinsuoma¬ 
laisten vainoaminen ja sorto pas¬ 
siin merkityn isänmaan toimesta 
jatkui. (Oikeana isänmaanaan 
inkerinsuomalaiset ovat aina pitä¬ 
neet Suomea - siitäkin huolimatta, 
että isänmaa on välillä hyljännyt 
lapsensa.) Nyt on inkerinsuoma¬ 
laisilla eri puolilla maailmaa yli 25 
vuoden ajan ollut sellainen elämä, 
jota on kannattanut odottaa. 


paikkansa? Nykyinen elämän¬ 
meno on informaation jakamista. 
Sitä tapahtuu koko ajan, reaali¬ 
aikaisesti, kaikkialta maailmasta, 
varsinkin kuvallisesti television 
välityksellä. Kurjuuksien kohtaa¬ 
minen aiheuttaa tuskaa - ainakin 
minulle. Tosin siihen myös turtuu. 
Ihminen tulee välinpitämättömäk¬ 
si tapahtumille, jotka eivät koske 
hänen lähipiiriään tai ainakin hä¬ 


Olen suurella kiinnostuksella 
lukenut Matti Tainan jouluksi 
julkaiseman kirjan Hyvästi In¬ 
keri. (Kerron siitä toisaalla tässä 
Inkeriläisten viestissä.) Sitä luki¬ 
essani mietin sananlaskua "Tieto 
lisää tuskaa”. Pitääkö se paikkansa 
yleensä ja pitääkö minun kohdal¬ 
lani? Koin saaneeni kirjasta valtai¬ 
san määrän yksityiskohtaista tietoa 
niin inkerinsuomalaisten Inkerin 
aikaisista tavoista ja kulttuurista 
kuin Hatsinan sotilasalueen so¬ 
dasta. Olin vauvaikäisenä elänyt 
samalla sotilasalueella, missä kir¬ 
jankin henkilöt. Isäni oli vihkoon 
kirjoitetuissa muistelmissaan ker¬ 
tonut asioita, joiden taustoja hän 
ei ollut tiennyt. Matti Taina tiesi. 
Jämptisti. 


nen maanmiehiään. 

Tieto saattaa myös helpottaa tus¬ 
kaa. Epävarmuus kadonneesta on 
kuulemma pahempaa kuin tiedon 
saaminen siitä, että hän on lopul¬ 
lisesti poistunut elämästä. Tämän 
ovat aika monet inkerinsuomalai¬ 
set itse kokeneet. 

Lopuksi toiseen asiaan: Edellises¬ 
sä numerossa pyysin tietoa erilai¬ 
sista kokoontumisryhmistä. En ole 
saanut vastauksia. Hyvät ystävät, 
esiintulonne voisi auttaa lähellänne 
olevia inkerinsuomalaisia etsijöitä 
löytämään tiensä toimintaanne 
mukaan! Voisitte myös rohkaista 
eri tahoja järjestämään heille ko- 
koontumismahdollisuuksia. - Eh¬ 
kä ryhmät ovat olleet joulutauolla. 
Jään odottamaan. 


Lisäsikö tieto tuskaani? Päinvas¬ 


toin. Se tuotti minulle iloa. Missä Olona,- hono&Aa, kalomiem, 

tilanteessa sananlasku voisi pitää alinasinikka@gmail.com 

KIRJEITÄ KENTÄLTÄ 



Suomen Inkeri-liitto ry:n puheenjohtajan ja Inkeriläisten viestin 
päätoimittajan Alina-Sinikka Salosen pääkirjoitus Pakolaisuus, elämän 
mittainen trauma?” lehdessä numero 5/2015 synnytti paljon ajatuksia. 
Ohessa asiaa koskevia lukijoiden kirjeitä kentältä. 


Vuorelassa asuvan 
Hilma Hariolan ja pj. 
Alina-Sinikka Salosen 
välillä käytiin seuraava 
keskustelu. 

Hyvä Alina-Sinikka! 

Viimeisessä Inkeriläisten Vies¬ 
tissä (6/2015 toim. lisäys) ker¬ 
roit pakolaisuudesta. Voin al¬ 
lekirjoittaa tuntemuksesi myös 
omalta kohdaltani. Huomaan, 
etten milloinkaan ole ollut va¬ 
paaehtoisesti kertomassa, mis¬ 
sä ovat sukujuureni. Useasti 
olen vieraille ihmisille sanonut: 
”En ole mistään kotoisin.” Kun 
viime kesänä siivosin kaappe¬ 
jani, löysin vanhan ainevihko- 


ni ja sieltä aineen, jonka olin 
kirjoittanut Kajaanin semi¬ 
naarissa ainekirjoitustunnilla 
v.1963. Silloin vielä kirjoitet¬ 
tiin aineita. 

” Huomaan, etten 
milloinkaan ole 
ollut vapaaehtoisesti 
kertomassa, missä ovat 
sukujuureni. Useasti 
olen vieraille ihmisille 
sanonut: ”En ole 
mistään kotoisin. ” 

En ole muistanut ko. tapaus¬ 
ta, kunnes viime kesänä aloin 
penkoa vanhoja papereitani. 
Sieltä putkahti käsiini vihko. 


Tämä on todellinen tapahtuma 
lapsuudestani. 

Sitä lukiessani kävi mielessäni 
kuin hyökyaalto. Tätä asiaa pel¬ 
käsin nuoruudessa ja se on vai¬ 
kuttanut tiedostamatta elämää¬ 
ni, että minua haukutaan ryssäk- 
si. Ihmissuhteissani olen monen 
mielestä ollut etäinen. Kun 
viime keväänä kokoonnuimme 
juhlimaan 50-vuotta sitten opet¬ 
tajiksi valmistumista, sanoi eräs: 
"Sinulle on vanheneminen teh¬ 
nyt hyvää. Olet huomattavasti 
rennompi, kuin ennen.” 

Olen kaivannut sellaista tilai¬ 
suutta, jossa me Suomessa vart¬ 
tuneet ja sodan jaloista tulleet, 
voisimme keskustella ja jakaa 
kokemuksia. Kiitos inkeriläisten 
viestistä! 

5eM+&tA/m, l~Ulrna, läa/mla. 


4 




Akhilleen kantapää 

Hilma Hariolan kouluaine 

Pienen maalaiskylän kansakou¬ 
lun pihalla on vilskettä ja vili¬ 
nää. Lasten huudot kantautuvat 
maantielle saakka. Kuulen ne: 
kävely vaihtuu juoksuksi ja pian 
olen pelin tiimellyksessä. Ky¬ 
seessä on pesäpallon helpompi 
versio. Miten rakastankaan tä¬ 
tä peliä ja tiedän olevani siinä 
hyvä. Minuthan on hyväksytty 
syöttäjäksi, koska olen melko 
ketterä. 

Pallo lentää ylitseni. Toisella 
kertaa se lentää minua kohti. 
Tällä kerralla olen vikkelämpi, 
saan kopin. "Palo tuli, kiljahdan 
riemuissani. "Enkä palanut”, 
huutaa pesälle juossut poi¬ 
ka. "Paloitpas”, en halua antaa 
periksi. Väittely jatkuu. "Sinä 
paloit”, huudan itku kurkussa. 


"Olet ryssä, ryssä”, sihahtaa poi¬ 
ka. Seison typertyneenä, tuska 
kouristaa sydäntäni. "Olet ryssä”, 
sanat kaikuvat korvissani. Illal¬ 
la vuoteessa kyselen itseltäni:" 
Miksi minua haukutaan? En ole 
ryssä, vaikka olen inkeriläinen. 

Vuosi vierähtää ja pääsen op¬ 
pikouluun. Menossa on toinen 
koulupäivä. Suuri luokka, jossa 
ei ole yhtään tuttua kansakou¬ 
lusta, tekee oloni epävarmaksi, 
uudet toveritkin oudostuttavat. 
Opettaja tulee luokkaan. Hän 
on nuori ja kaunis. "Nyt aivan 
ensimmäiseksi haluan tietää 
nimenne, syntymäaikanne ja 
-paikan.” Säpsähdän, kuullessa¬ 
ni nämä opettajan sanat. Oloni 
tuntuu tukalalta, ahdistaa, on 
kuuma. Minunhan pitää sanoa 
olevani inkeriläinen. Suljen sil¬ 
mäni, käteni pusertuvat ristiin 
pulpetin suojassa. Rukoilen:” 


Rakas Jumala auta minua, jos 
olet olemassa. Pudota vaikka 
kivi luokkaan, ettei minun tar¬ 
vitse sanoa olevani inkeriläinen.” 
Ihmettä ei tapahdu. Kohta on 
minun vuoroni. Nousen sei¬ 
somaan, kyyneleet sumentavat 
silmiäni ....Olen taas kansa¬ 
koulussa ja pallokentällä. Kuulen 
sanat: "Olet ryssä!” Hätäisesti 
sopertelen tarvittavat tiedot. 
"Anteeksi, en kuullut, sano ko¬ 
vempaa”, opettaja pyytää. Vielä 
tämä, haluaako hänkin kiusa¬ 
ta minua. 

Uhman vallassa vastaan. "In¬ 
kerissä olen syntynyt.” "Tämä¬ 
pä sattui mukavasti, minäkin 
tunnen muutaman inkeriläisen” 
kuulen opettajan äänen. Pilvi 
alkaa väistyä, lapsuuden paina¬ 
jainen alkaa hitaasti siirtyä pois. 
"Olet inkeriläinen, et ryssä", 
toistelen mielessäni. 


Kohtalotoverini Hilma! 

Sinun Akhilleen kantapää -ai¬ 
neesi toi mieleeni koulumuis- 
ton, jonka haluan jakaa kanssasi. 
Olen aikuisena ymmärtänyt, mi¬ 
ten fiksu minun luokanvalvoja¬ 
ni, voim.op. Kerttu Ilanmaa, on 
ollut. Harmittaa, että en tullut 
koskaan kiittäneeksi häntä. Nyt 
se ei enää ole mahdollista. (En 
olekaan ennen kirjoittanut tätä 
paperille, mutta muistan tapah¬ 
tuman niin kuin se olisi ollut 
eilen.) 

Olin oppikoulun ensimmäisel¬ 
lä luokalla. Koulu oli hiljattain 
alkanut. Voimistelutunti alkoi 
nelimaalilla, mutta se keskeytyi, 
kun rupesi satamaan. Opettaja 


sanoi, että siirrytään luokkaan. 
Hän otti esiin päiväkirjan. Sii¬ 
hen kipohettiin siihen aikaan (ja 
vielä minun opettajana ollessa- 
nikin) etulehdelle kaikkien op¬ 
pilaiden nimet ja erilaisia asioita 
heidän taustastaan. 

Opettaja sanoi, että koska ul¬ 
kona sataa, niin hän täyttääkin 
näitä tietoja yhdessä meidän 
kanssamme. Meidän piti etukä¬ 
teen jo miettiä valmiiksi tietyt 
asiat, jotka hän sitten kirjoittaa. 
En muista kaikkia, mutta aina¬ 
kin syntymäaika ja -paikka sekä 
äidin tyttönimi piti sanoa koko 
luokan kuullen. Minä olin aivan 
kauhuissani: mitä kaikki sanoi¬ 
sivat, kun kuulevat, että olen 
syntynyt Inkerissäpä että äitini 


tyttönimi on Tarassu. Aika ku¬ 
lui ja vuoroni tulisi kohta. Olen 
varmaan vapissut jännitykses¬ 
tä. Minun vuoroni olisi kohta! 
Huh! Juuri, kun minun vuoroni 
olisi tullut, opettaja katsoi kelloa 
ja sanoi, että kello soikin kohta 
ja me voimme lähteä kotiin. Mi¬ 
nä jatkan tämän sitten kotona 
valmiiksi. — Aikuisena tosiaan 


ymmärsin, että opettaja tiesi ti¬ 
lanteeni ja halusi säästää minut 
häpeältä. Kiitos, Kerttu Ilanmaa! 


Olit todella hyvä ihminen. 

lAtävAMjiAelld CUi/nGU- hi/rulAa, 

HUONOJA JA HYVIÄ 
MUISTOJA INKERISTÄ 

Kirjeitä kentältä -palstalle 
tuli kirje Ruotsista. 

Muistelen miten iloisia me ja 
poikamme olimme, kun sota 
syttyi. Tiesimme pääsevämme 
nyt vapaiksi Stalinin raudoita ja 
kommunistien vallasta. Täytyy 
kuitenkin sanoa, että omassa 
kansassammekin oli mustia lam¬ 
paita. Niitä, jotka tekivät pahaa. 
Meidänkin perhe sai tämän tuta 
kun äiti ei lähtenyt kolhoosiin 
töihin vaan meni Pietariin. Si¬ 
ioin tulivat inkeriläiset miehet 
kolhoosista hevosella ja rattailla 
ja veivät meiltä kaikki huoneka¬ 
lut, niin ettei meillä jäänyt edes 
millä istua. 

Tämä sama ihminen vei talos¬ 
tamme puolet isovanhempien ja 
isän veljen jouduttua Siperiaan. 
Isä pääsi kotiin kuolemaan, kos¬ 
ka hänellä oli keuhkotauti. Hän 
kuoli kun minä olin neljän vanha. 

Omaisuutemme vei Inkerin 
kommunisti. Niin, että eivät ne 
meikäläisetkään olleet aina hyviä 



ihmisiä. Kun ti¬ 
laisuus tuli ja vir¬ 
ka nousi päähän, 
niin silloin sai ta¬ 
vallinen ihminen 
kärsiä ja varsinkin 
kun meidän talo 
oli iso ja heillä oli 
kauppa ja meidän 
taloa nimitettiin 
Puotilaksi. Niin 
silloin heitä teh¬ 
tiin kulakeiksi. 



t.Cdhill Ftxltljun 
ftCTJkjhi Omilta mailin. 

laulu HfflBfdii 
S=«FaP '«aiHdlUl luEnJ." 


Mutta meidän 
pojissa oli hyviä 
miehiä. Kun sota 
tuli ja saksalaiset 
tulivat kylään, niin 
silloin alkoi uusi ajatus meidän 
pojissa, että mennään armeijaan 
ja taistellaan vapauden puolesta. 
Veljeni Viktor oli ensin Saksan 
armeijassa ja sitten Suomen 
armeijassa. Hänestä tehtiin va¬ 
kooja, koska hänellä osasi hyvin 
venäjää. Hän kävi monta kertaa 
partiotehtävissä Venäjän puo¬ 
lella. Viimeisellä paluumatkalla 
hän kulki vahingossa väärää pol- 


.H,;. Ill . I*rr- 

kua ja astui omaan miinaan. Hä¬ 
nen toverinsa kuoli heti, mutta 
veljeni eli vuorokauden kenttä¬ 
sairaalassa. 

Veljeni ja hänen toverinsa on 
haudattu Lappeenrannan sanka- 
rihautausmaalle. Kiitos teille ur¬ 
hoolliset Inkerin pojat - Viktor 
Hynninen, Antti Läsä ja kaikki 
muut Inkerin pojat - levätkää 
rauhassa. 


ICale/iAM). l-U^sn/n/men peAÄeimeem, ta. 


KOKOUSKUTSU 


Suomen Inkeri-liitto ry:n sääntömääräinen kevätkokous pidetään 
lauantaina, maaliskuun 19. päivänä 2016 klo 14.00 

Karjalatalolla Inkeri kodissa, Käpylänkuja 1,00610 HELSINKI. 
Käsitellään säännöissä kevätkokoukselle määrätyt asiat. 

Hallitus 

HYVÄSTI INKERI 

Alina-Sinikka Salonen 

Istumassa Mattija Eeva Taina sekä Helena Mullo. 
Seisomassa Eevan sisko Katri Korpelainen, Väinö, Vihtori ja Reino Taina. Kuva on otettu tammikuussa 1946. 


Inkeriläisen Matti Pietarinpoika Tainan perheen elämä Inkerissä ja 
Suomessa, Stalinin saappaan alla ja toisen maailmansodan jaloissa — Matti 
Tainalta jouluksi 2015 ilmestynyt kirja 


Kirja tuotiin minulle paino- 
tuoreena aivan joulun alla. Teos 
painaa 950 g. Siinä on 561 inke¬ 
riläisen Tainan perheen vaiheita 
käsittelevää sivua. Lisäksi on 15 
sivua pientä tekstiä alaviitteitä, 
kirjallisuutta ja muita lähteitä. 

Kirjailija kuvailee osuvas¬ 
ti teostaan näin: "Äijäni Mat¬ 
ti Tainan ja hänen perheensä 


elämää seurataan läpi Venäjän 
vallankumouksen, Stalinin vai¬ 
nojen ja toisen maailmansodan. 
Kirjassa kerrotaan inkeriläisten 
Suomeen siirtymisestä ja tänne 
kotoutumisesta sekä punaisen 
Valpon, kommunistien ja Neu¬ 
vostoliiton inkeriläisiin Suomes¬ 
sa kohdistuneista uhkailuista ja 
ajojahdeista ja paoista Ruotsiin. 


Inkeriläisten kovan kohtalon 
lisäksi kirjassa käydään läpi hei¬ 
dän elämäänsä vaikuttaneet laa¬ 
jemmat poliittiset ja sotilaalliset 
tapahtumat. Lukijalle selviää 
myös Neuvostoliiton ja Stalinin 
inkerinsuomalaisiin kohdistunut 
kansanmurha sekä teloitukset, 
karkotukset ja pakkotyöleiri- 
tuomiot ja Inkerin luterilaisen 

kirkon lakkauttaminen. Hy¬ 
västi Inkeri -kirja on kunnian¬ 
osoitus rohkeille isovanhem¬ 
milleni Matille ja Eevalle sekä 
sitkeille inkerinsuomalaisille ja 
heidän heimokulttuurilleen.” 

Minä puolestani kerron 
kijjasta henkilökohtaisena luku¬ 
kokemuksena. 

Olen kiitollinen, että tällai¬ 
nen kirja on tehty. Kirjoittajan 
tavoitteena on ilmiselvästi antaa 
Tainan perheen kautta täsmällistä 
ja yksityiskohtaista tietoa inkeri¬ 
läisten historiasta. Inkerin Tainat, 
ovat asuneet lähellä minun Inke¬ 
rin kotiani. Kartasta linnuntietä 
mitattuna Venjoen Saklinan ja 
Liisilän Sahlinan välimatka on 
alle 30 kilometriä. Olen saanut 
kirjasta suunnattoman paljon 
omia varhaisvuosiani valaisevaa 
tietoa. 

Kirja alkaa romanttisesti ja ko¬ 
measti suurista häistä, jotka pi¬ 
dettiin joulukuun 14. päivä ar¬ 
mon vuonna 1817. Pitopaikka 
oli Venäjän keisarin ja Suomen 
suuriruhtinaan Aleksanteri I:n 
hallitsemassa Suomen suuriruh¬ 
tinaskunnassa Luumäen Tainan 
talossa. "Aurinko paistoi, pak¬ 
kanen paukkui ja lunta oli py¬ 
ryttänyt jo puolisääreen. Parin¬ 
kymmenen tilhen ja muutaman 
taviokuurnan parvi napsi piha¬ 
maan pihlajista kuuran valkoi¬ 
seksi kirjomia marjoja.” 

Lukijaa tullaan hemmotte- 
lemaan monilla upeilla luontoku¬ 
vauksilla. 

"Kynttilöillä ja kuusenhavuilla 
koristelluilta pitopöydiltä hää- 
väki sai syödäkseen hernerok¬ 
kaa, ruisleipää, voita, suolakalaa, 
palvattua lampaan- ja sianlihaa, 
ohraryynipuuroa ja tuorejuus¬ 
toa. Jälkiruoaksi oli makeaa ru¬ 


sinasoppaa. Juomina oli maitoa, 
piimää ja olutta sekä ryyppy- 
laseista tarjottavaa paloviinaa. 
Virren veisuun ja juhlapuhei¬ 
den jälkeen tanssittiin viulupe¬ 
limannin ja klaneetinsoittajan 
tahdittamana poloneesi ja sitten 
polskaa niin, että lankkulattia 
tömisi ja hiki valui”. 

Myös ruuista ja ruokai¬ 
luista kerrotaan kirjassa monen¬ 
laisissa olosuhteissa. Myöhem¬ 
min myös siitä, kun ruoasta oli 
suuri puute. 

Häiden sulhanen oli Heikki 
Sakarinpoika Taina, joka otti 
vaimokseen Kristiina Heikintyt- 
tären. Iso ja vauras Tainan talo 
oli Luumäen 131 talosta kuu¬ 
denneksi suurin. Myöhemmin 
koko Himottulan kylää alettiin 
kutsua Tainaksi. 


Häiden lisäksi kirjan ensim¬ 
mäisessä luvussa käydään ta¬ 
kautuvasti läpi Tainan suvun 
miespolvia Suomen puolella 
aina 1600-luvun alkuun saakka. 
Sitten kerrotaan, että Heikille ja 
Kristiinalle syntyi kolme poikaa, 
Malakias, Mooses ja Daavid. 
Heikki eli häiden jälkeen vain 8 
vuotta. Tainan talo jäi ajan tavan 
mukaan Heikin veljelle Antille 
ja tämän jälkeläisille. 

Tästä johtuen kerrotaan 
suvun mieshenkilöistä, jotka 
lähtivät Venäjälle ja päätyivät 
Inkerinmaalle. Lähdön syynä 
saattoi olla sopivien vaimo- 
kandidaattien tai työmahdol¬ 
lisuuksien puute. Suvun kaksi 
ensimmäistä lähtijää 1823 ja 
1830, olivat Heikin veljenpoi¬ 
kaa. Malakias Heikinpoika läh¬ 
ti serkkujensa jälkeen vuonna 

Matti-isän sylissä on Vihtori Eeva-äidin ja isän välissä seisoo Väinö. 
Reino syntyy pari vuotta myöhemmin. Kuva on otettu 1932 kolhoosin 
perustamisen jälkeen. 


1838. Vuoden 1840 paikkeilla 
Venäjälle lähti myös Malaki- 
aksen veli Mooses. 

Asiatietoja, ajankohtia ja 
päivämääriä on kautta kirjan 
etsitty monipuolisesti useista läh¬ 
teistä, mikä antaa lukijalle tur¬ 
vallisen tunteen tietojen paikkansa 
pitävyydestä. 

Toisessa luvussa perehdytään 
Inkerin ja Suomen historiaan ja 
ihmisten liikkumiseen maiden 
välillä. Kolmannessa taas Mala- 
kias kiertää Venäjällä ja päätyy 
vuosien jälkeen inkeriläiskylään. 
”Se tuntui Malakiaksesta heti 
tutulta ja kodikkaalta - suoma¬ 
laiselta. Mies ilahtui lisää, kun 
häntä tervehdittiin ja puhu¬ 


teltiin lähes samalla murteella 
ja ystävällinen inkeriläisisäntä 
vieläpä pyysi hänet saunaan ja 
yöksi karjalaistaloonsa.” Seuraa- 
vana päivänä "suomenmaakkoi- 
nen” ryhtyi kaivamaan taloon 
kaivoa. 

Malakiaksesta tuli inkeriläisky- 
lissä tunnettu ja pidetty mies. 
Kesti kuitenkin 20 vuotta, en¬ 
nen kuin hän 39-vuotiaana 
löysi Keski-Inkerin Ruussovan 
kylästä vaimoksi Katriina Ju- 
hanintytär Temosen, ja kotita¬ 
lon hänen mukanaan. Heidät 
vihittiin avioliittoon Venjoen 
kirkossa vuonna 1858. Paris¬ 
kunta sai 1859 ainoan lapsen¬ 
sa, Pietari Malakiaksenpoi- 
ka Tainan. 


Malakiaksen Mooses-veljen li¬ 
säksi Inkeriin oli tullut serkkuja 
ja muita sukulaisia. Veljekset 
asuivat parin tunnin hevoskyy¬ 
din päässä toisistaan. Sukulaiset 
ja muutkin Luumäeltä tulleet 
seurustelivat paljon keskenään. 
Myös rautatieyhteydet kehit¬ 
tyivät 1860-luvulta alkaen, jo¬ 
ten liikenne Pietarin Suome- 
naseman, Viipurin ja vaikkapa 
Luumäen välillä oli mahdolli¬ 
nen. 

Inkerissä asuvia sukulaisia 
kohtasi suuri suru, kun laajalti 
tunnettu ja kunnioitettu kan¬ 
sanmies Malakias Heikinpoika 
Taina kuoli 49-vuotiaana tam¬ 
mikuussa 1869. 

Runsaan nimistön vuoksi 
ensimmäisten lukujen, varsinkin 
kahden ensimmäisen, lukeminen 
oli haastava urakka. Tarvitsin 
apuvälineiksi kynän ja paperia. 
Tein jonkinlaista sukupuuta, jotta 
ymmärsin henkilöiden välisiä su¬ 
kulaissuhteita. Myös Inkerin kartta 
oli erinomainen apuväline. Annan 
lukijalle vinkin: Jos alkuun pääse¬ 
minen tuntuu vaikealta, niin voit 
aloittaa lukemisen kolmannesta 
luvusta tai neljännestä, jonka ni¬ 
mi on Kylä Inkereenjoen varrella. 
Ensimmäisiin lukuihin voit palata 
myöhemmin. Kirjassa on kaikkiaan 
33 lukua, joten luettavaa riittää. 

Neljännessä luvussa kerrotaan, 
että Malakiaksen ja Katriinan 
ainoa poika Pietari oli isänsä 
tapaan kelpo miehen mainees¬ 
sa. Aviopuolison löytämisessä 
poika oli nopeampi kuin isänsä. 
Pietari tapasi tulevan puolisonsa 
jo 25-vuotiaana. Rakastunutta 
miestä ei haitannut, vaikka Saara 
Matintytär oli vanhuuttaan kuol¬ 
leen miehen leski ja 36-vuotias. 
Pietari muutti lapsuuden Ruus- 

Serkukset vuonna 1947. Vasemmalla takana Arvo Mullo, 
oikealla Väinö Taina. Edessä vasemmalla Juho Myllärinen ja 
oikealla Vihtori Taina. 


sovasta kolmen kilometrin pää¬ 
hän Saklinan kylään, ja hänestä 
tuli samalla Närjän talon isäntä. 
Onko Pietari kirjan päähen¬ 
kilö? Malta vielä hetki! Pietari 
ja Saara saivat kaikkiaan viisi 
lasta, mutta kolme heistä kuoli 
pieninä. Vain kaksi eli aikuisek¬ 
si: Matti ja Anna. Pietari-isäkin 
kuoli Venäjällä Saklinan kylässä 
56-vuotiaana vuonna 1915. 

Kiijan päähenkilöiksi pääsivät 
Matti Pietarinpoika Taina ja hä¬ 
nen perheensä - Eeva-vaimo ja 
heidän lapsensa Väinö, Vihtori 
ja Reino (1934-). Matin perhe 
joutui kokemaan kaiken sen, mi¬ 
tä Leningradin reuna-alueilla ja 
muuallakin Inkeriä inkeriläisille 


tapahtui. Karko¬ 
tuksilta Siperi¬ 
aan he välttyivät 
Matin neuvok- 
kuuden ansiosta. 
Sota odotti kaik¬ 
kia, jotka asuivat 
lähellä Hatsinan 
kaupunkia ja 
saksalaisten tu¬ 
kikohtaa. 

Olen kirjailija 
Matti Tainalle 
suuresti kiitol¬ 
linen siitä, että 
hän on selvittänyt 
lukuisia sodan¬ 
käyntiin liittyviä 
yksityiskohtia. 
Minulla on isäni 
vaatimattomat 
”muistelmat”. Tä¬ 
mä kirja täyttää 
niissä olevia auk¬ 
kokohtia. Löydän 
kirjasta kaivattuja 
päivämääriä ja so¬ 
dan etenemisen ku¬ 
vauksia. Löydän 
selityksiä monille asioille. Uskon, 
että tämä on kiinnostavaa luet¬ 
tavaa myös historiasta kiinnos¬ 
tuneille. En tarkoituksella selosta 
päähenkilön Matti Pietarinpoika 
Tainan ja hänen vaimonsa Eevan 
ja lastensa vaiheita. Ne on syytä 
lukea kirjasta. 

Kirjan kiijoittaja on nuorempi 
Matti Taina, Reinon poika. Hän 
on 1957 syntynyt helsinkiläinen, 
joka on saanut kipinän histori¬ 
aan inkeriläiseltä isältään, joka 
vei poikiaan usein museoihin. 
Matti Pietarinpoika on hänen 
äijänsä, eli isoisänsä. Matti itse 
kertoo näin: ”Isäni, mummoni 
Eevan ja setäni Väinön kanssa 
koetut Inkerin matkat ja heil¬ 


tä ja muilta sukulaisiltani sekä 
inkeriläisiltä kuulemani tari¬ 
nat tarunhohtoisesta Inkeristä 
ja elämästä siellä ovat saaneet 
minut tutkimaan Inkerinmaan 
historiaa, ihmisten kohtaloita 
ja kirjoittamaan läheisteni ja 
muiden inkerinsuomalaisten 
tarinan — esikoiskirjani.” 

Tainat siis jäivät 1940—50 
luvuilla koetusta jatkuvasta pe¬ 
losta huolimatta Suomeen, eivätkä 
lähteneet ”,kotiin karkotettaviksi”. 
Hyvä niin, sillä muuten meillä ei 
olisi luettavana tätä mielenkiin¬ 
toista ja jännittävää kirjaa Tai¬ 
nan perheen ja samalla Hatsinan 
alueella eläneiden inkeriläisten 
jännittävistä vaiheista. 



Hyvästi Inkeri -kirjaa saa suo¬ 
raan tekijältä hintaan 25,00 € + 
mahdolliset postikulut. 

Matti Taina 
040 8620436 
mattitaina5 7 @gmail. com 
Ramsinniementie 14 A 17, 
00980 Helsinki 

Ostaminen kirjakaupoista ja netistä 
on myös mahdollista: mm. Verkko¬ 
kauppa BoD.fi, Adlibris, Prisma.fi, 
Suomalainen kirjakauppa. 

NEKROLOGI 

INKERIN KIRKON PIISPA 
LEINO HASSINEN MUISTOLLE 





Inkerin ev.lut. kirkon ja Inkeriläisten sivistyssäätiön hyväksi tehtyä työtä 
suuresti arvostaen ja Leino Hassisen henkilöä lämmöllä muistaen. 


AuMn&n Jl/nAe/iA,- IlMa- /iy 

Teologian tohtori Leino Has¬ 
sinen 30.6.1924 - 16.11.2015 
vihittiin papiksi tammikuun 
alussa 1949 Tampereella. Hä¬ 
nen pappisuraansa Suomessa 
sisältyi opiskelijapapin kausi 
Teknillisessä korkeakoulussa, 
kirkollisen Kotimaa-lehden pää- 
toimittajuus ja seurakuntatyötä 
Vihdin seurakunnassa, viimeksi 
kirkkoherrana. 

Hän jäi eläkkeelle aikana, joka 
enteili suuria muutoksia Neu¬ 
vostoliitossa. Se innoitti hänet 
palvelemaan 1980 luvun lopulla 
Viron luterilaisen kirkon Inke¬ 
rin rovastikunnassa diakonien 
kouluttajana ja samalla kirkol¬ 
lisen järjestyksen uudelleen or¬ 
ganisoinnissa Neuvostoliiton 
uskontopolitiikan muuttuessa 
sallivammaksi. Viron valtion it¬ 
senäistyttyä tuli ajankohtaiseksi 
rekisteröidä Inkerin rovastikun¬ 
ta omaksi kirkoksi Venäjällä 
vuoden 1992 alusta. Seurakun¬ 
nissa jo tutuksi tullut opettaja 
ja pappi, Leino Hassinen, tuli 
valituksi kevään 1993 kirkollis¬ 
kokouksessa Keitossa Inkerin 
kirkon ensimmäiseksi neuvosto¬ 
vallan jälkeiseksi piispaksi. Toi¬ 
mikausi oli kirkolliskokouksessa 
määritelty kolmivuotiseksi. 

Koko 1990 luvun aika, etenkin 
alkupuoli oli Venäjällä varsin 
anarkistista aikaa. Uudelleen 
syntyneen ja rekisteröidyn kir¬ 
kon oli saavutettava kansallises¬ 
ti ja kansainvälisesti tunnustet¬ 


tu asema ja seurakuntalaisten 
varaukseton luottamus. Tässä 
"henkien taistelussa” Leino Has¬ 
sisen piispuus ja ominaisuudet 
tulivat vahvoina ja korostetusti 
esille. Hänen jykevä olemuk¬ 
sensa, järkähtämättömyytensä 
ja erinomaiset puhujan lahjansa 
synnyttivät vakautta ja turval¬ 
lisuutta. Ne loivat - kaaoksen 
keskelläkin - edellytyksiä kirkon 
järjestäytymiselle ja ulkomaisen 
avun koordinoidulle suuntaa¬ 
miselle kirkon jälleenrakenta¬ 
misessa. 

Piispa Hassinen ei ollut ainoas¬ 
taan taitava, tilanteiden mukaan 
elävä kirkon johtaja, vaan myös 
lämminsydäminen sielunhoita¬ 
ja, jolta liikeni aikaa ja huomiota 
myös yksittäisten seurakunta¬ 
laisten murheille ja kysymyksille. 

Leino Hassinen loi myös ra¬ 
kentavat yhteydet Suomen in- 


keriläisjärjestöihin. Hän kuului 
Inkeriläisten sivistyssäätiön 
hallintoneuvostoon 1998-2004, 
toimien koko tämän ajan myös 
hallintoneuvoston puheenjohta¬ 
jana ja sai säätiön ansiomerkin 
1993. 

Merkittävä vaikuttaja ja paimen 
on poistunut keskuudestamme 
iankaikkisuuteen. Hänen työnsä 
ja olemuksensa jää vaikuttamaan 
vuosikausiksi, ja yhteiset muis¬ 
tot elävät. Kirjasta "Sinä vaien¬ 
nat äänet” siteeraan katkelman 
Leino Hassisen omaa tekstiä - 
rukouksen: "Jeesus Kristus, Va¬ 
pahtajani. Missä Sinä olet, siellä 
yö loistaa niin kuin päivä. Siellä 
yö kaikkoaa, ja aamu sarastaa.” 

Piispa Hassisen työtoveri 
Inkerin kirkon emeritus 
pääsihteeri 
Isto Pihkala 

Anatoli Schultzja vaimonsa Kaja 
grillaamassa herkkuja. 


Raija Mäkelä-Eskola on 
ensimmäistä kertaa Viron juhlilla. 


Leila Saloja Outi Mäkelä tanssivat, vaikka hameet eivät hulmuakaan. 


Kuvat A-S Salonen ellei toisin mainita 


Toivo Flink ja v 
tapaamisesta. 

7s Salonen esittelee Suonien Inkeri-liiton to 
SenioriFoorumia. 


ennen 


■äitinsä auttavat monissa 


Viktor Hyyrösentyttärenpojat Peter, ja Paul soittivat 
ja lauloivat hienosti. Kuva: Juulia Hyyr/nen 

|l Suomessa asuva Irja-serkku tuo terveisiä myös Viron 
sukulaisilta. Kuva: Outi Mäkelä 

KATRI JA KAHDET KENGÄT 

Päivi Taussi 


Essee on julkaistu alun perin Kymen Sanomissa, Kouvolan Sano¬ 
missa, Etelä-Saimaassa ja Itä-Savossa 31.10.2015. 

paivi.tau5si@kymensanomat.fi 
paivi. taussi@kaakonviestin ta. fi 


PAKOLAISUUS 

Mummoni historia alkoi vaivata minua liian myöhään. Kuva hänen maanvaihdostaan on syntynyt 
kertomusten sirpaleista, kuvittelusta ja niukoista faktoista. 


Katri käveli Suomeen. Hänellä oli mukanaan se, 
mitä hän pystyi kantamaan. Kenkiä oli kahdet, 
toiset jalassa ja toiset olkapäällä. Sukka oli 
ehkä mennyt rikki,ja se saattoi harmit¬ 
taa häntä enemmän kuin kantapää¬ 
hän tullut hiertymä. 

Takana oli Venäjän vallankumous. 

Takana oli entinen elämä, joka oli 
muuttunut mahdottomaksi Poh- 
jois-Inkerin Lempaalassa. Kat¬ 
rilla oli seurassaan Matti-veli, 
kenties myös Pekka-veli. Veljien 
rinnalla hän näytti pikkutytöl¬ 
tä. Silti: 160 senttiä pituutta ja 
ikää sen verran, että melkein ai¬ 
kuisesta kelpaisi. 

Pelotti. Ei, kyllä asiat järjestyisivät. 

Mummoni historia alkoi vaivata mi¬ 
nua liian myöhään. Minulle kävi niin 
kuin monelle muullekin: vanhempien ja 
isovanhempien tarina ei kiinnosta tarpeeksi sil¬ 
loin, kun he vielä olisivat vastaamassa. Kaikesta ei 
kaikkina aikoina ole edes rohjettu puhua. 

En ole varma, sujuiko Katrin maanvaihto ihan 
noin. Kuva on syntynyt kertomusten sirpaleista, ku¬ 
vittelusta ja turhan vähän dokumenteista. 

Jotain tiedän, faktojakin. Katri syntyi 29.11.1900 
Lempaalassa. Tosin ainakin yhdessä henkilö¬ 
todistuksessa on toinen päivämäärä. Hän meni 
naimisiin Kotkassa tapaninpäivänä 1928. Kotkan 
seurakunnan jäseneksi hänet merkittiin muutamaa 
päivää myöhemmin, siirrettynä Inkerin pakolais- 
seurakunnasta. Mutta sitä ennen hän oli asunut 
maassa jo vuosia, ymmärtääkseni. Maahanmuuton 
ajankohtaa en tiedä, mutta suurimmillaan Inke¬ 
ristä tulleiden pakolaisten määrä oli vuonna 1920, 
noin 8 200. 


Juuri nyt eletään toisen maailmansodan jälkeisiä 
suurimpia kansainvaelluksia. Tornion 
kautta Suomeen pyrkivillä, toisia reit¬ 
tejä maahamme saapuvilla ja Eu¬ 
roopan muissa maissa paikkaansa 
etsivillä ihmisillä on varmasti 
erilaisia syitä ratkaisuilleen. 
Jollakulla heistäkin voi olla 
yhdet jalkineet jalassa ja vaih- 
topari olkapäällä. 

Entisen, tutun elämän hyl¬ 
kääminen ja toisenlaisiin oloi¬ 
hin lähteminen vaativat roh¬ 
keutta. Voi olla, että ratkai¬ 
suun ajaa sisäinen tai ulkoinen 
pakko. Matkalaukun pakkaa¬ 
miseen voivat ajaa sota, vainot, 
väkivallan uhka, elannon vähyys, 
henkilökohtaiset jännitteet tai rak¬ 
kaus, uusi työ, uteliaisuus ja maail¬ 
man näkemisen halu. 

Mutta vaikka pakko olisi millainen, ratkai¬ 
su ja sen toteuttaminen kysyvät päättäväisyyttä ja 
uskallusta. 

Katri ei lähtenyt tulevan aviomiehensä ei¬ 
kä vanhempiensa kanssa. Hänen päätök¬ 
sensä oli nuoren naisen valinta oman elä¬ 
män järjestämiseksi. 

Kaikki Katrin perheenjäsenet eivät tehneet 
samanlaista ratkaisua. Eivät he kyllä saaneet 
jäädä kotiseudulleenkaan. Stalinin vainot al¬ 
koivat vuonna 1929, ja sen jälkeen Suomeen 
tuli useita satoja inkeriläisiä salareittejä pitkin. 
Neuvostoliiton maatalouden kollektivisoinnin 
yhteydessä 1920- ja 1930-luvuilla puolet inke¬ 
rinsuomalaista - noin 60 000 henkeä - vangit¬ 
tiin ja karkotettiin Inkeristä. 

Siirrettävien joukossa oli myös Katrin omaisia. 
Yksi hänen sisaristaan kuoli matkalla Siperiaan, 
ja hänet survottiin suohon. Sittemmin sukua vie¬ 
tiin sinne ja tänne. 

x 'Matkalaukun pakkaamiseen voivat 
ajaa sota, vainot, väkivallan uhka, 
elannon vähyys, henkilökohtaiset 
jännitteet tai rakkaus, uusi työ, 
uteliaisuus ja maailman näkemisen 
halu”. 

Yhteydet eivät katkenneet lopullisesti. ”Sisko 
rakas”, alkaa Katrin saama kirje, joka päivät¬ 
ty Keski-Aasiassa joulukuun lopussa vuon¬ 
na 1937. "Ensin lausun sydämelliset kiitokset 
kirjeestäsi, jonka sain eilen illalla pitkästä ai¬ 
kaa, on siis kulunut jo lähes kahdeksan vuotta 
kun viimeiset tiedot sain....” 

Kellastunut kirje kertoo työstä valtion maatilalla 
eli sovhoosissa, kuumuudesta, pumpulin kasvatta¬ 
misen raskaudesta, sulhasille menneestä tyttäres- 
tä ja muiden oman kylän ihmisien kuulumisista. 
Sisko lähettää Kotkaan toivotuksia niin Katrin 
perheelle kuin muillekin. "Sano terveisiä Ryöti 
Marille, jos milloin näet häntä, jos hän on viellä 
Kotkassa”, sisko kirjoittaa. 

Myös Katrin aviomies Juho tuli Inkeristä Suo¬ 
meen. Mutta ymmärtääkseni mummo ja pappa 
tutustuivat toisiinsa vasta täällä, vaikka he olivat 
kotoisin naapuripitäjistä. 

Juhon nuoruudesta tiedän yhtä vähän kuin Kat¬ 
rinkin. Aluksi Neuvosto-Venäjän ja Suomen väli¬ 
nen raja ei ollut aivan tiukka. Juho kävi aika ajoin 
entisessä kodissaan. Viimeinen lähtö oli dramaat¬ 
tinen. Viranomaiset olivat saaneet tietää hänen 
vierailustaan, ja Juho pakeni ikkunasta ja eksytti 
takaa-ajajat soita pitkin juoksemalla, sillä ne hän 
tunsi kuin omat taskunsa. Lompakko hävisi sille 
tielle. 

Paremmin kuin Katrin tulon Suomeen tiedän 
Keski-Aasiasta terveisiä saaneen Marin tulon. Ma¬ 
ri Ryötin tytär Saara Peltola julkaisi vuonna 2001 
kirjan Aleksanterinkatu 1. Se on monitahoinen 


kertomus yhden kotkalaistalon asukkaista. 

Peltola kertoo myös siitä, kuinka hänen vanhem¬ 
pansa pakenivat samaisesta Lempaalasta heinä¬ 
kuussa 1929. Vangitsemisuhan alainen nuori mies 
paljasti eräänä iltana tytölle lähtöaikeensa ja kysyi 
tyttöä mukaan. Tyttö epäröi, mutta seuraavana 
päivänä hän oli valmis seuraamaan rakastamaansa 
miestä. Marilla oli kolme pukua päällekkäin, tas¬ 
kussa virsikirja ja rippikoulutodistus. 

Marin matka onkin ollut minulle eräänlainen kor- 
viketarina, toisinto isovanhempieni historiasta. 

Inkeriläiset pitivät yhtä, Kotkassa ja koko 
Suomessa. Oli urheilukilpailuja ja kulttuuri- 
harrastuksia, oli paikallisia ja valtakunnallisia 
rientoja. Mummolla ja papalla oli jokunenkin 
kirja, jossa on leima "Kotkan Inkeri-kerho”. 
Mummo ja pappa pitivät tärkeänä kuulua jo¬ 
honkin entiseen, vaikka samalla jo kuuluivat jo¬ 
honkin uuteen. Niin kotouduttiin. 

Niin nytkin tulijoilla on omat jalkapallopelinsä, 
rukoushetkensä ja vaalittavat perinteensä. 
Katrista tuli tavallinen suomalainen mummo. 
Hän kävi kirkossa ja leipoi pullaa. Hän istui pa¬ 
pan moottoripyörän kyydissä huivi hulmuten, kun 
meidän perhe ajoi autolla. Silti mielessä säilyi se, 
mistä hän oli lähtenyt. Kun hän 1960-luvulla pää¬ 
si käymään Leningradissa, hän uhmasi määräyksiä 
ja meni salaa sukulaisten kanssa katsomaan van¬ 
han kodin paikkaa. 

” Viimeinen lähtö oli dramaattinen. ” 

Katrista tuli myös Suomen kansalainen, niin 
kuin tuli Juhostakin. Vielä etsin päivämäärät 
milloin, ja selvitän, jos mahdollista, reitit Inke¬ 
rinmaalta Suomeen ja pakolaisseurakunnasta 
Kotkaan. Kyllä kaksista kengistä on jäänyt jälkiä, 
moneen suuntaan. 

Katrin päätös oli nuoren naisen valinta oman elä¬ 
män järjestämiseksi. 

”Hän uhmasi määräyksiä ja meni 
salaa sukulaisten kanssa katsomaan 
vanhan kodin paikkaa”. 

LYHYESTI 


Matkoja 

1. Suomen Inkeri-liiton ohjelmassa mainitaan lähimai¬ 
den kesäjuhlat 2016. Liitto tekee matkan ainakin Viron 
Narvan juhliin. Tästä tarkempia tietoja seuraavassa Inke¬ 
riläisten viestissä, joka ilmestyy 21.3. alkavalla viikolla. 

2. Liiton jäsenen alullepanema matka Venäjälle 
KELTTO - PIETARI -TERIJOKI - VIIPURI ti 14.6. - la 
18.6.2016 

Hinta: 465 €/hlö/40 h mukaan, 560 €/hlö/20 h mukaan 
+ ryhmäviisumi 75 €/hlö. Pidätämme oikeuden hinnan 
muutokseen valuuttakurssien sekä viisumimaksujen 
muuttuessa. Tarjous on laskettu vuoden 2015 hinnoilla. 
Ilmoittautumiset: Puolakan Valmismatkat p. 05-5444 950. 
Lisätietoja Pirkko Koso: sähköpostitse pirkko.koso@pp1. 
inet.fi tai puhelimella 040 844 6965. 


Oikaisu Viestin 6/2015 sivulle 19. 

Sivun alalaidassa ollut kauniisti kehystetty teksti oli alun 
alkaen kuulunut Viestissä 3/2015 julkaistuun Synnöve 
Exceliin kirjoittamaan artikkeliin "Sukututkimukseni ja 
miten löysin Lilja kuivasen". Tekstissä olleet viittaukset 
sukuun ja sukumatkoihin olivat siis Synnöve Exceliin. - 
Pahoittelen virhettä. A-S Salonen 


Ilmi Inkeri Sarojärvi (os. 
Hnuhka) 

S. 24.05.1932 Lempaalassa 
K. 13.11.2015 Hyvinkäällä 

Siunaus toimitettu läheisten läsnä 
ollessa. 

”Me muistamme silmäsi 
kirkkahat, 

me muistamme muistosi hyvän. 
Jätit meille muiston niin valoisan, 
niin kauniin, rakkaan ja syvän”. 


Uusi kirja 

Taina Matti. Hyvästi Inkeri. Inkeriläisen Matti Pieta- 
rinpoika Tainan perheen elämä Inkerissä ja Suomessa, 
Stalinin saappaan alla ja toisen maailmansodan jaloissa. 
Books on Demand, Helsinki. Norderstedt, Saksa 2015. 
Tässä Inkeriläisten viestissä on kirjasta tietoa useam¬ 
massa kohdassa. 

Osto-ohjeet: 

Suoraan tekijältä hintaan 25,00 € + mahdolliset posti¬ 
kulut. 

Matti Taina, p. 040 8620436 
mattitaina57@gmail.com 
Ramsinniementie 14 A17,00980 Helsinki 
Ostaminen kirjakaupoista ja netistä: mm. Verkkokauppa 
BoD.fi, Adlibris, Prisma.fi, Suomalainen kirjakauppa. 


Inkeri soi —konsertti 
14.11.2015 

Suomen Inkeri-liitto kiittää kaikkia ohjel¬ 
man suorittajia ja taustavaikuttajia työ¬ 
panoksestanne sekä kaikkia, jotka annoitte 
taloudellista tukea! 

hupaamme, että antinne koituu teidän 
hyväksenne. 

Alina-Sinikka Salonen 

INKERIN LASKIAINEN eli LIUKUPÄIVÄN MENOJA 



Taisto Raudalainen (lähde Lilja Kuivasen kirjan Inkerin vuotuisjuhlat) 


Kansa vertailee kahta tärkeää 
talvijuhlaa sananlaskussa: "Aatto 
joulusta paras, iltapuol laskiai- 
sest”. Laskiaistiistain iltapäivänä 
alkoi mäenlasku. "Pitkien pel¬ 
lavien" laskeminen oli Inke¬ 
rissä yleisemmin säilynyt tapa. 
Mäenlasku oli kansan keskeisiä 
huveja, mutta sillä oli syvem- 
pääkin merkitystä. 

Seuraavat esimerkit on tallenta¬ 
nut Skuoritsassa syntynyt opet¬ 
taja ja Inkerin kansanperinteen 
kerääjä Antti Hämäläinen: 

Keitossa huudettiin mäkeä las¬ 
kettaessa seuraavanlaisia toivo¬ 
tuksia: "Hei-hei-hei-hei, pitkää 
valoista, vahvaa pellavasta ja vi- 
rokasta liinaa. Niin pitkää pella¬ 
vaa kuin tämä mäki". 

Länsi-Inkerissä Soikkolassa toi¬ 
votettiin: "Liuvvu-liuvvu laskiai- 
ne! - Liinat pitkät liukujalle, ma- 
talaiset makkaajalle, pienetpenkil 
istujalle!” 

Hatsinan tienoilla koristeltiin 
myös hiilikoukkuja kirjavilla 
nauhoilla ja tehtiin oljista "laski- 
jaisukko”,)oXz kuljetettiin muka¬ 


na. Mitä pitemmälle kelkka lipui, 
sitä pitemmiksi uskottiin pellavi¬ 
en kasvavan. 

A. Hämäläisen mukaan laski¬ 
aisen vieton tarkoituksena ei 
ollut ainoastaan hyvän pella¬ 
van kasvattaminen, vaan koko 
tulevan kesän maataloussadon 
turvaaminen. Mäenlaskussa 
huudettiin taloon paitsi "pitkiä 
pellavia ja hienoja hamppuja myös 
nauriita kuin lautasia, räätiköitä 
kuin nurkanpäitä, rukiita isoja, 
niin kuin pässin sarvia! - lam¬ 
paat olkoot villaisia kuin tappu- 
rakuontaloita! - Lehmät lypsäkööt 
maitoa niin kuin ves’ virtajaa!” 
Näennäisen huvittelun takana 
olikin maalaisväestön ympäri¬ 
vuotinen huoli toimeentulostaan 
ja tulevan kesän satoon yritettiin 
vaikuttaa jo tässä vaiheessa talvea 
loitsumaisin menoin. Siitä huoli¬ 
matta laskiainen oli iloinen juhla. 

Hietamäen Hamusissa laskiai¬ 
nen oli riemukas juhla. Vaikka 
mäkeä ei ollut, valjastettiin he¬ 
vonen ja kelkat pistettiin perä- 
kanaa ja köytetiin vahvalla köy¬ 
dellä kiinni. 


"Ko tul' käännös, ni monta ker¬ 
taa toiset lensiit sinne hankee. Yks 
suutari ainaki ol’,ja se istui peri- 
mäisess kelkass. ” Myös vanhempi 
väki tuli mukaan laskiaisajol¬ 
le, jolloin suutari oli aina nai¬ 
sen sylissä. 

Nuoret saattoivat lähteä hevosilla 
ajelemaan naapurikyliin. Taval¬ 
lisesti tytöt ja pojat kerääntyivät 
eri rekeen. 

Suuressa-Puutostissa nuoret 
koristelivat laskiaisena valjaat 
värillisillä papereilla ja oljilla. 
Myös hevosen pää koristeltiin. 
Suutari sijottettiin satulan päälle 
ja köytettiin jaloista kiinni. Kädet 
hajallaan se näytti kuin olisi aja¬ 
nut hevosta. 

Laulu kuului aina laskiaisviet- 
toon, sillä: "ken ei laula laskiaisen, 
se ei laula sinä kesänkääl”. 

Mainittakoon vielä, että Inkerin 
sinikeltainen ristilippumme pa¬ 
lasi vuoden 1989 laskiaisjuhlissa, 
kun Inkerin Liiton aktiivi nosti 
sen ensimmäistä kertaa salkoon 
Skuoritsassa! 

MUUTAMME 

KARKKILAAN 

Karkkilassa käydessä Isä kiin¬ 
nitti huomionsa siellä ollee¬ 
seen isoon Hagfors-nimiseen 
valimoon. Hän pistäytyi siellä 
toimistossa ja kuuli, että heillä 
oli huutava pula työvoimas¬ 
ta sotatuotanto osastolla. He 
mielellään hyväksyisivät meidät 
kaikki, mutta inkeriläisinä me 
tarvitsisimme siirtolupasine- 
tin meidän väliaikaisissa hen¬ 
kilöllisyystodistuksissa valtion 
poliisilta, Valpolta. 

Äiti ei ollut tyytyväinen siitä 
suuresta työkuormasta mikä 
hänellä oli Ylitalossa. Vaikka me 
muut hyväksyimme maatyön, 
mieluummin - jos mahdollista 
- olisimme tehdastyössä. Se an¬ 
taisi enemmän henkilökohtaista 
vapauttaja suuremmassa paikas¬ 
sa parempia mahdollisuuksia 
tavata ihmisiä, muita inkeri¬ 
läisiä. 

Mutta miten me voisimme 
saada sen tärkeän luvan polii¬ 
silta? Mikä olisi hyväksyttävä 
syy muuttoon poliisin mielestä? 
Lisaksi paikallinen poliisipääl¬ 
likkö oli Ylitalon sukulaisia. 
Vaikka meille maatöissä raha¬ 
palkka ei ollut kovin tärkeätä, 
koska meidän ruoka oli ilmais¬ 
ta (osana palkkaa) ja rahalla ei 
paljon mitään voinut saada, 
muualla se oli edelleen tärkeä¬ 


tä, mm musta pörssin’ ruokaa 
ostamisessa. Isa hoksasi tämän. 
Meidän palkkaamme oli ilmei¬ 
sen alhainen, luultavasti oikeu¬ 
tetusti, mutta se voisi näyttää 
syrjäisille huonolta. Se tulisi 
olemaan meidän syy muuttoon. 
Isä keräsi meidän kaikkien hen¬ 
kilötodistukset ja läksi tapa- 
maan poliisipäällikköä. Tämä 
sattui olemaan poissa ja hänen 
apulaisensa oli vastuussa. Isä se¬ 
losti miksi hän oli siellä. "Kuin¬ 
ka paljon saatte palkkaa?” Ky¬ 
syi apulainen. Isä antoi hänelle 
numeron. "Pahuus vieköön, tuo 
on aivan liian vähän!” huudah¬ 
ti apulainen, "Antakaa minulle 
paperinne.” Mies säpsähti kun 
sai viisi henkilötodistusta, empi 
hiukan ja sitten painoi leiman¬ 
sa niihin kaikkiin. 

"Pahuus vieköön, tuo 
on aivan liian vähän!” 

Isällä oli paha tunne kertoes¬ 
saan Niilolle, että muuttaisimme 
pois. Niilo kohteli meitä hyvin, 
oli kohtuullinen pomo ja kerta 
kaikkiaan oikeudenmukainen 
kunnon mies. Isä kiitti häntä 
työn ja olopaikan antamisesta ja 
oli pahoillaan että meidän piti 
muuttaa. Isa sanoi Niilolle, että 
muuttopäätös perustui siihen, 
että Isä oli vakuuttunut tehdas- 


työn olevan meille sopivampaa. 
Me rauhoittelimme itseämme 
ajatuksella, että vuoden sadon- 
korjuutyöt ainakin olivat nyt 
tehty loppuun. 

Muutimme Karkkilaan loka¬ 
kuun 19,1943. Hogforssinteh- 
das järjesti meille etukäteen ta¬ 
lon mäen päällä, lähellä tehdasta. 
Me jaoimme sen erään suoma¬ 
laisen keski-ikäisen poikamie¬ 
hen kanssa, joka myös työsken¬ 
teli tehtaassa. Hän oli jostain 
syystä vapaa asepalveluksesta. 
Hän vaikutti hyvin sivistyneeltä 
ja kertoi meille paljon Suomesta; 
asioita, joita me tosiaan tarvit¬ 
simme tietää. (Meidän siirto- 
kuumeessa Virosta ei kenel¬ 
läkään siirtovirkailijoista ollut 
aikaa antaa meille edes perustie¬ 
toja Suomesta. Siinä tilanteessa 
missä me kaikki olimme silloin, 
tämä varmaan katsottiin toisar¬ 
voiseksi verrattuna muihin vält¬ 
tämättömiin asioihin.) 

Äiti pysyi kotona, Isä, Jussi ja 
Matti kävivät tehtaalla, minä 
koulua. Karkkilassa oli paljon 
muitakin inkeriläisiä. Vanhem¬ 
millamme ja pojilla oli nyt hyvä 
tilaisuus tutustua muihin ja käy¬ 
dä tapaamassa toinen toisiaan. 
Vapa-aikana oli tilaisuus käy¬ 
dä kirkossa, elokuvissa, ostok¬ 
silla, jne. 

Tahtomattaan aiheutimme li¬ 
sää vaikeuksia Niilon talou¬ 
delle. Pari viikkoa jätettyämme 

Ylitalon, Anja, yli 20-vuotias 
orpotyttö, Ylitalon piika, kävi 
meillä vierailulla Karkkilassa, 
juuri kun olimme saaneet asiat 
paikoilleen. Hän oli niin paljon 
täynnä ihailua meidän uudesta 
elämäntyylistä ja vapauksista, 
että hänkin päätti jättää Ylita¬ 
lon ja tulla töihin Hogforssiin. 
Tämä komean näköinen ystäväl¬ 
linen tyttö sai oman asuntonsa, 
säännölliset työtunnit ja seura¬ 
elämää, mitä hän ei ennen voi¬ 
nut uneksiakaan. Hän pistäytyi 
meillä silloin talloin, joka kerta 
kiittäen meitä ylenpalttisesti 
esimerkillämme näyttämällä 
hänelle miten päästä irti kah¬ 
leista, mitä hän ei ennen meitä 
osannut itse tehdä. 

Kuulin myöhemmin, että Niilon 
vaikeudet vain lisääntyivät. Hä¬ 
nen veljensä Mauri meni naimi¬ 
siin naapuritalon tytön kanssa, 
jonka isä oli kaatunut sodassa. 
Koska kartanolla puuttui mies¬ 
voima tykkänään, katsoi Mauri 
velvollisuudekseen muuttaa ty¬ 
tön kotiin. 


Pari vuotta myöhemmin, kesäl¬ 
lä 1945, sain yllättävän kutsun 
tulla vierailemaan päivällisille 
Niilon ja hänen vaimonsa luo. 
Minä olin ainoa kutsuttu. En 
voinut mitenkään käsittää mik¬ 
si ainoastaan minut oli kutsut¬ 
tu. Oliko silla mitään tekemistä 
koulunkäymiseni kanssa? Isä 
ja äiti ihmettelivät sitä myös. 
Määrättynä päivänä hyppäsin 
polkupyörälle ja poljin Uusiky¬ 
lään. Vaihdettuamme kohteliaat 
kyselyt, kuten miten vanhem¬ 
paamme voivat, miten menee 
minulla koulussa, istuuduimme 


syömään hyvää päivällistä kaik¬ 
kine hienouksineen. Kai jänni- 
tykseni näkyi käytöksestäni ja 
olin huomaavinani, että hekin 
olivat hiukan kireällä. Korviket¬ 
ta juodessamme olohuoneessa 
Niilo kävi asiaan. "Varmaan ih¬ 
mettelet miksi kutsuimme sinut 
meille vierailulle. Käynkin suo¬ 
raan asiaan. Asia on se, mikä on 
ollut huolenamme jo pitemmän 
aikaa. Kuten tiedät meillä ei ole 
lapsia. Maurin mentyä morsia¬ 
mensa taloon, ei ole ketään jäl¬ 
jellä perimässä kartanoamme 
meidän jälkeen. Siksi tarjoam¬ 
me ottaa sinut ottopojaksemme, 
että kun aika tulee, olet valmis 
johtamaan asioita ja perimään 
tämän kartanon. Tiedän, että 
kaikki tämä on jotain odotta¬ 
matonta. Ota niin paljon aikaa 
kuin vain haluat, juttele van- 
hempiesi ja veljesi kanssa.” 

”Korviketta 
juodessamme 
olohuoneessa Niilo kävi 
asiaan. ” 

Tämä oli minulle kuin salaman 
isku. Ikään kuin tuhannet aja¬ 
tukset yrittivät tunkeutua aivoi¬ 
hini samanaikaisesti. Mutta yk¬ 
si, pääasia, iski heti tietooni. En 
minkäänlaisilla eduilla tahansa 
jättäisi omia vanhempiani enkä 
veljiäni. Mutta miten vastata 
tähän? He odottavat harkittua 
vastausta. Olisiko pikainen vas¬ 
taus semmoista? Toisaalta, oli 
turhaa pitkittää asiaa. En epäil¬ 
lyt hetkeäkään. Vastukseni täy¬ 
tyisi olla selvä ei’. Ajattelin vain 
miten voisin ilmaista ajatukseni 
sopivasti, loukkaamatta heitä. 


"Jo täällä ollessani tiesin, että 
olette rehellisiä, kunnon ihmi¬ 
siä, eikä sen vuoksi minulla olisi 
vaikeaa elää ja toimia kanssanne. 
Ymmärrän mitä tarjoatte mi¬ 
nulle, melkein tuntemattomalle 
pojalle. Se on suuri asia ja vaatii 
vakavaa harkintaa. Päätöksee¬ 
ni kuitenkin eniten vaikuttavat 
tunteelliset asiat, läheiset yh¬ 
teiset perhekokemuksemme. 
Taistelimme elämisemme puo¬ 
lesta rintamaoloissa vasta kolme 
vuotta sitten. Me selvisimme 
monista pahoista tilanteista suu¬ 
reksi osaksi siksi, että autoimme 
toisiamme. Vanhempani silloin 
pelastivat henkeni useamman 
kerran. Tämä yhteenkuuluvai¬ 
suuden tunne on vieläkin minul¬ 
le hyvin voimakasta. Valitetta¬ 
vasti olen 17-vuotiaana vieläkin 
hieman epäkypsä poika, enkä 
pysty erkanemaan heistä. Tar¬ 
jouksenne osoittaa luottamusta 
minuun. Kuinka toivoisin, että 
tilanne olisi sellainen, että voisin 
sen täyttää. Kiitän teitä tarjouk¬ 
sesta. En koskaan unohda tätä 
hetkeä. Toivon teille kaikkea pa¬ 
rasta tulevaisuudessa. Te ansait¬ 
sette sen.” Näin pettymyksen 
vilahduksen heidän kasvoillaan. 
Oli aika palata kotiin. Puristim¬ 
me kättä ja minä poistuin. 

”Me selvisimme monista 
pahoista tilanteista 
suureksi osaksi siksi, 
että autoimme 
toisiamme. ” 

Kotiin tultuani kerroin vanhem¬ 
milleni mitä oli tapahtunut. He 
myös yllättyivät ja olivat hyvin 
pahoillaan Niilon huolista ja 

niistä vaikeuksista hänen edes¬ 
sään. Se kunnon mies ansaitsi 
parempaa. Mitä taas päätöksee¬ 
ni olla hyväksymättä Niilon tar¬ 
jousta tulee, siitä isä ei sanonut 
mitään. Vanhempani pitivät kai 
sitä, aivan oikein, itsestään selvä¬ 
nä. Niilon tapaus ei varmaan ol¬ 
lut epätavallista pienessä maas¬ 
sa, niin pitkässä monivuotisessa 
sodassa. Emme kukaan silloin 
tienneet, että Neuvostoliiton 
kansalaisuus olisi ollut varmaan¬ 
kin esteenä, jos olisinkin hyväk¬ 
synyt Niilon tarjouksen. 

TAKAISIN 

KOULUPOJAKSI 

Asetuin pulpettiini lokakuun 1. 
päivänä, 1943 ja katselin ympä¬ 
rilleni luokkatovereita. Toisen 
luokan oppilaat olivat sekoituk¬ 
sia pikkulapsen kasvoja ja ikäi¬ 
siäni. Ikä vaihteli 10-16 vuoden 
välillä, mutta jopa noin kolmas¬ 
osa oli vain pari vuotta minua 
nuorempia. Siis en ollut ihan 
mahdottomasti vanhempi mui¬ 
ta, vaikka elämänkokemukseni 
tekivätkin minut harvinaiseksi. 
Tuntui tosiaan oudolta kaiken 
kokemaani jälkeen istua jälleen 
pulpetissa. Oli kuin äkkiä astu¬ 
nut taaksepäin ajassa ja ne kak¬ 
si sotavuotta Inkerin ja tämän 
koulun välissä olisivat epätodel¬ 
lista, pitkäaikaista painajaisunta. 
Oli kuin nyt saisin palata taka¬ 
sin siihen, mitä oli vielä jäljellä 
lapsuudestani. 

Takasin Inkerissä, jos olisi rau¬ 
hanaika, menisin nyt 9-teen 
luokkaan. 10-nen luokan jälkeen 
olisin voinut mennä yliopistoon. 
Täällä Suomessa seitsemän 
luokkaa (2-8) erotti minulta 
pääsyn yliopistoon; viisi enem¬ 


män kuin rauhanajan Inkeris¬ 
sä. Jos pärjäisin hyvin, toivoin, 
että voisin hyppiä luokkien yli. 
Mutta, kaikkein tärkeintä, olin 
kiitollinen tästä uudesta mah¬ 
dollisuudesta jatkaa opiskelua; 
paatin tehdä kaiken parhaani 
onnistu akseni. 


”Menin laulutunnille 
ja siellä ei ollut ketään 
muuta. ” 


Luokassa oli 35 poikaa ja tyttöä, 
niiden mukana - yllätyksekseni 
- Pauli Salin-, ystäväni Uusiky¬ 
lästä. Neljännes oppilaista oli 
Karkkilasta, loput maatalousky- 
listä. Toisella luokalla oli 30 op¬ 
pituntia viikossa 12-sta aineessa: 
Uskonto, Suomenkieli, Ruot¬ 
sinkieli, Saksankieli, Historia, 
Maantiede, Luonnonhistoria, 
Matematiikka, Kaunokirjoitus, 
Piirustus, Voimistelu ja Laulu 
(vapaaehtoinen). Lankesin he¬ 
ti ansaan. Menin laulutunnille 
ja siellä ei ollut ketään muuta. 
Ihmettelin, missä muut olivat, 
sitten mietin että se että olin 
uusi oppilas jotensakin vaikutti 
tähän. Vasta myöhemmin sain 
kuulla, että Laulu oli vapaaeh¬ 
toista ja toiset oppilaat olivat 
päättäneet olla pois. Suomessa 
puhuttiin laulavasta Inkeristä’. 
Tämän inkeriläisen laulusta ei 
ollut kehumista. Opettaja, kir¬ 
kon kanttori, laulatti minut ja 
antoi kyvystäni arvosanan 5 (4 
oli heikko, ts. ei hyväksyttävä). 
Tämä arvosana jäisi vielä mi¬ 
nulle koulun päästötodistuk¬ 
seen. Myöhemmin, viidennellä 
luokalla kanttori avuliaasti an¬ 
toi minulle vapaita yksityislau- 
lutunteja. Hänen avullaan yritin 


kovasti oppia säätämään ääntä¬ 
ni ja arvosanani aikanaan nousi 
8-ksi. Yllätyksekseni huomasin, 
että jopa nautin laulamisesta; 
tiesin myös etten tule koskaan 
olemaan hyvä siinä. 

Opin jo Inkerissä oikean’ suo¬ 
menkielen, ts. kirjakielen, käy¬ 
tön. Suomenkielen ymmärtämi¬ 
sessä ei ollut mitään vaikeuksia, 
mutta Inkeri murteeni, mikä 
muistuttaa Karjalan Kanneksen 
murretta, silloin talloin pulpahti 
esiin. Eikä kestänyt pitkään kun 
jouduin kommelluksiin. Us¬ 
konnon tunnilla opettaja kysyi 
minulta mitä tarjottiin alttaril¬ 
la pyhää ehtoollista nauttiessa. 
Sanoin "viinaa ja leipää”, luullen 
että viini ja viina olivat samaa. 
Koko luokka purskahti nau¬ 
ruun. Jopa opettajakaan ei voi¬ 
nut pidättyä siitä. Tästä tiesin, 
että olin pahasti vaarassa. Kun 
nyt ymmärsin kuinka hassulta 
se kuulosti muille, mikäs siinä, 
yhdyin itsekin mukaan nauruun. 

”Uskonnon tunnilla 
opettaja kysyi minulta 
mitä tarjottiin alttarilla 
pyhää ehtoollista 
nauttiessa. Sanoin 
”viinaa ja leipää” 

Aina eivät munaukseni ol¬ 
leet naurettavia, vaikka olisivat 
voineet olla. Menin parturille 
tukkaa leikkauttamaan. Pyysin 
häntä 'keritsemään hiukseni’. 
Ilkeällä äänellä parturi julis¬ 
ti minulle, ettei hän kerinnyt 
lampaita, vaan ainoastaan kik¬ 
kasi miesten tukat. Yllätyin tä¬ 
mänlaisesta reaktiosta ja sitten 

vastasin: "Olen tottunut ihmi¬ 
siin jolla on hyvät tavat ja jon¬ 
kinlaista huumorintajua, mutta 
sinulla ei ole kumpaakaan, niin 
menenpä asialleni muualle”. En 
enää koskaan mennyt takasin 
sille parturille ja eikä tietääkse¬ 
ni kukaan muukaan Karkkilan 
inkeriläisistä. 

Suomessa, kuten muuallakin, 
on monenlaisia murteita ja ka- 
tukieliä, ts. Inkerin murre ei ole 
suinkaan ainoa suomenkieli¬ 
nen murre. Minun täytyi oppia 
erottamaan paikallisen murre 
kirjakielestä. Olin jo joutunut 
menettämään pinnoja ainekir¬ 
joituksessa mm. käyttämällä 
kuulemiani kielitapoja. Yksi 
niistä oli yleisessä käytössä ollut 
tapa käyttää lauseessa subjek- 
tiivin kera verbiä passiivisessa 
muodossa, esim. ”Me tultiin ko¬ 
tiin koulusta.” 

”En enää koskaan 
mennyt takasin sille 
parturille ja eikä 
tietääkseni kukaan 
muukaan Karkkilan 
inkeriläisistä”. 

Totuin pian koulun rutiineihin. 
Erikoisesti aamuhartaus hetki 
oli minulle vaikuttava tilaisuus. 
Koko koulu kerääntyi urheilu¬ 
halliin, missä rehtori, tai hänen 
sijaisensa, ilmoitti oppilaille 
välttämättömistä kouluasiois¬ 
ta ja lausui lyhyen rukouksen, 
jonka jälkeen laulettiin sopiva 
virsi. Taustani oli niin erilainen 
kuin kenenkään muun ja jos¬ 
kus tunsin jonkinlaista kateutta 
heidän elämänsä 'tavallisuu¬ 
desta’. Sittenkin tilaisuus antoi 


minullekin tunteen yhteenkuu¬ 
luvaisuudesta ja -kuulumisesta; 
juuri sen jota pahasti tarvitsin. 
Se toi minulle selvän hyvänolon 
tunteen. 

"Tällöin solmittiin 
ystävyyssuhteita”. 

Välitunneilla useat kulkivat pa¬ 
reittain ympäri koulua sorapol- 
kua pitkin. Toiset mylläsivät si¬ 
säänkäynnin edessä olleella ruo- 
hokentällä. Tällöin solmittiin ys¬ 
tävyyssuhteita. Puolestani, opin 
tuntemaan hyvin luokkatoverini 
Heikki Sainion ja myöhemmin 
kesällä kolmasluokkalaisen, 
Reijo Koijarven. Seurustelim¬ 
me keskenään silloin tällöin 
koulun ulkopuolellakin. (Yli 
puolisataa vuotta myöhemmin 
Reijo ja minä olemme vieläkin 
yhteyksissä ja ystäviä. Menetin 
yhteyden Heikkiin.) 

Muistuu mieleeni pieni episodi, 
mikä koski sisko-veli sisarusten 
luokan nuorinta 10-vuotiasta 
tyttöä. Kooltaan pieniä, he istui¬ 
vat vierekkäin riviensä etupulpe- 
teissa. Kumpikin oli ahkera, va¬ 
kava oppilas ja luokan parhaita. 
(Kumpikin sai kirjapalkinnot: 
poika toisen luokan päättyessä, 
tyttö kolmannen.) Siihen ai¬ 
kaan oppilaat käyttäytyivät hy¬ 
vin ja kunnioittivat opettajiansa. 
Kaikki istuivat, tai yrittivät istua, 
selkä suorana ja nousivat ylös 
vastatessaan opettajalle. Eräänä 
aamuna sisar näki paikaltaan, 
kaksipuolisen oven avatulta 
puolelta (ainoa osa tavallises¬ 
ti auki), tanakan ruotsinkielen 
naisopettajan lähestyvän ovea. 
Ollakseen mieliksi opettajalle, 
sisar pompahti nopeasti pystyyn 


ja aukaisi toisenkin puolen ovea. 
Äkkiä luokka hiljeni, opettajan 
kasvot punastuivat ja tyttöpar- 
kaa nolotti. Liiallisella avuliai¬ 
suudellakin on rajansa. 


"Äkkiä luokka 
hiljeni, opettajan 
kasvot punastuivat ja 
tyttöparkaa nolotti”. 

TAPAHT UMAKALENTERI 

Suomen Inkeri-liiton ja jäsenjärjestöjen 
ohjelmatietoja 2016 

+ kaikki tiedossa olevat kesäjuhlat 


Ilmoittajille 

Tapahtumakalenteriin toivotut 
ilmoitukset tulee toimittaa toimi¬ 
tussihteerille lehden kakkossivulle 
ilmoitettuun aineiston vastaanot¬ 
topäivään mennessä. 


Inkeri- iltapäivät Inkerikodissa 
Karjalatalon 2. kerros, Käpylänkuja 1, alle 1 km kävelyä 
Käpylän asemalta tai 
bussit 52,55,55K, 56,57,65A, 69,506 


Narvaan on suunnitteilla. Siitä tarkempaa tietoa 
Viestissä no 2 (ilmestyy viikolla 12) ja netissä. 


********************************* 


Klo 13.30 kahvittelua pientä korvausta vastaan, klo 
14.00 päivän aihe. 


Hyvinkään Inkeri-kerho 


La 6.2.2016 Timo Laakso: 1. aihe: Suvun etsintä. 
2. aihe: Mitä NL:ssa tiedettiin 
Inkerinmaasta ja sen kansasta? 

La 5.3.2016 Marjut Paulaharju: Samuli Paulaharju 
ja inkeriläinen kansanperinne. 

La 9.4.2016 Silvo Hietanen: Inkerin pakolaiset 
Venäjän vallankumouksen jälkeen 


Sukututkim uspäivät 
La-su 12.-13.3.2016 klo 9-17 


Suosittu sukututkimusviikonloppu jälleen Inkerikodissa. 
Muista myös uusi sähköpostiosoite: 
suomeninkeriliitto.sukututkim@gmail.com 
Uusi osoite on myös Inkeriläisten viestin sivulla 2. 
Osoitteessa on vastaamassa useita sukututkimukseen 
perehtyneitä henkilöitä, mm. Pekka VVikberg ja Risto 
Toivonen. 


Kesäjuhlat 2016 
Suomi: Hyvinkää, la 16.7. 

Venäjä: Siestarjoki (Systerpek) juhannuksena, 25.6. 
Viro, Narva 18.-19.6. Suomen Inkeri-liiton matka 


Kerhopäivät keväällä 2016 

7.2. Eero Pitkänen, Inkeriläisten taival Suomessa 
sodan vuosina 

6.3. Kevätkokous sekä Irja ja Kimmo Loposen juuret 

3.4. Ohjelma vielä avoin 
15.5. Ohjelma vielä avoin 
Kokoontumiset seurakunnan aulakahviossa 
(Hämeenkatu 14) kello 14. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen 
kello 13 Luther kirkolla, osoitteessa Vuorikatu 37. 
Kerhoiltojen kahvituksen sovimme vuorotellen jo 
edellisessä kokouksessa. 

Kerhoilloista ja kokouksista tiedusteluihin vastaa 
Maria Lahti, p. 0400 841 741 
maria.lahti.nikkari@gmail.com 

Turun seudun Inkeri-seura 

Besseda-teehetket jatkuvat Palvel u pisteessä jo ka 
kuukauden 1. Ja 3. perjantai kello 13 Irma Kapasen 
vetämänä. 

Juhlatilaisuudet Varissuon kirkolla (Kousankatu 6), 
kello 14 alkaen. 

Palvelupiste, Uudenmaankatu 1. Puh. 233 2565 


Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 



Leikkimielinen sanatesti. Alla on kaksi ryhmää sanoja. 

Molemmissa on inkerinmurteen sanan edessä numero, suomalaisen sanan edessä kirjain. 

Yhdistä oikea inkerin sana suomen sanaan. 


Ryhmä 1 


Ryhmä 2 


1. sliuhki 

F juusto 

11. pulkka 

G tiili 

2. titska 

1 pippuri 

12. tsukuna 

H maitomuija 

3. uksus 

J leipomo 

13. vitsinä 

1 paimen 

4. kolpasa 

G silli 

14. läsivä 

J mutka 

5. sienvoi 

A kerma 

15. sydänkuu 

F marraskuu 

6. siiru 

C etikka 

16. kuurakuu 

E tammikuu 

7. seiti 

H sinappi 

17. kirpitsa 

C etikka 

8. kartitsa 

B tulitikku 

18. ohtjanka 

B rautapata 

9. pertsu 

D makkara 

19. purlakka 

A ranskanleipä 

10. pekarno 

Eauringonkukkaöljy 

20. vonkka 

D sairas 


Oikeat vastaukset löytyvät Hyvästi Inkeri -kirjasta. 



Katso kuvaa vasemmalla. Mitä inkeriläisiä hahmoja 
nämä Inkerin liiton ihmiset (Venäjällä) ovat kerhos¬ 
saan askarrelleet? Tällaisesta hahmosta kerrotaan 
Hyvästi Inkeri -kirjan sivulla 40. Onko sinulla itselläsi 
kuvia näistä? Oletko itse askarrellut joskus näitä? Jos 
haluat, voit lähettää kertomuksesi: alinasinikka@ 
gmail.com tai 2. sivulla oleviin Suomen Inkeri-liiton 
osoitteisiin. 




Suomen Inkeri-liitto ry 






INKERILÄISTEN viesti 

2/2016 









KANSIKUVA 

Kukkia äideille. Kuvannut 
A-S Salonen. 

Numero 3/2016 ilmestyy 
viikolla 21. Aineisto toimi¬ 
tukseen 4.5. mennessä. 

Numero 4/2016 ilmestyy 
viikolla 34. Aineisto toimi¬ 
tukseen 3.8. mennessä. 


Tässä numerossa - Inkeriläisten viesti 2/2016 


Pääkirjoitus: Rakennamme sillan Suomeen.3 

Kirjeitä kentältä.5 

Äitini tarina.6 

Monikulttuurinen Inkeri.10 

Yhteenveto sukututkimuksen osoitteista.12 

Etsitään henkilöitä.13 

Mummot pelkäsivät etteivät opi mitään.14 

Tuhansien suhteiden solmija.16 

Sanatesti.17 

Kansanuskon kiviset muistot.18 

Tapahtumakalenteri.22 

Suomen Inkeri-liiton matka Narvaan.23 


Inkeriläisten viesti 



JULKAISIJA 

ILMOITUKSET/€ 

PAINOPAIKKA 

Suomen Inkeri-liitto ry. 

1/1 sivu 250€ 

Picaset Oy 

www.inkeriliitto.fi 

V4 sivu 135 € 

Helsinki 

suomeninkeriliitto@gmail.com 

14 sivu 85€ 


Puheenjohtaja Alina-Sinikka 

Kuolinilmoitukset 17€ 

Lehti ilmestyy kuudesti 

Salonen 

Kiitos- yms. ilmoitukset 10€ 

vuodessa. Aineisto palautetaan 

p. 040 743 7042 


vain erikseen pyydettäessä. 

alinasinikka@gmail.com 

LEHDEN VUOSITILAUS 2016 



40€ EU-maat 

INKERILÄISTEN 

TOIMISTO 

45€ muualle 

SIVISTYSSÄÄTIÖ 

Lehden tilaukset ja 


Hallituksen pj.Toivo Iho 

osoitteenmuutokset. 

TILAAMINEN 

Bredantie 6 E 22, 

jäsenmaksut ja tuotetilaukset. 

Maksu liiton tilille ja laskun viesti 

02700 Kauniainen 

Osoite: Inkerikoti, Karjalatalo 

kohtaan tilaajan nimi ja osoite. 

p. 050 505 2335 

Käpylänkuja 1,00610 Helsinki 

Nämä tiedot tulee lähettää myös 

OP FI77 5780 3820 0314 99 

tai p. 045 261 2342 

puhelimitse tai postitse Suomen 



Inkeri-liitto ry:n toimistoon. 

PÄÄASIAMIES RUOTSISSA 

APUA SUKUTUTKIMUKSEEN 


(hoitaa lehden tilaukset) 

suomeninkeriliitto.sukututkim@ 

LEHDEN TOIMITUS 

Viktor Aitman 

gmail.com 

Päätoimittaja: Alina-Sinikka 

Linbanev 6 


Salonen 

SE-43835 Landvetter 

PANKKI 

Toimitussihteeri: Riikka 

p. (03) 191 6602 

Danske Bank 

Mahlamäki-Kaistinen 

v_aitman@spray.se 

FI51 8000 1200 3063 64 


Ruotsin Inkeri-liiton postisiirtotili 

Liiton matkatili osallistumismak¬ 

TOIMITUKSEN OSOITE 

173888-9 

sujen maksua varten: 

Renkkelintie 28,40950 Muurame 


FI15 8000 1710 3772 44 

p. 050 599 6773 
inkerinviesti@suomi24.fi 

ISSN 1236-9586 


















Alina-Sinikka Salonen 


RAKENNAMME SILLAN 
SUOMEEN 

Kirjoitan tätä pari päivää Vi¬ 
ron kansallispäivän jälkeen. 
Edessäni on Eestin Inkerin 
suomalaisten liiton ensimmäi¬ 
nen lehti INKERI 1/89. Kun 
sain sen käsiini, luin sen siltä 
istumalta kokonaan läpi. Sen 
sisältö meni luihin ja ytimiin. 
Tuo ajankohta, helmikuu 
1989 tuntuu olevan mielet¬ 
tömän kaukana, vaikka siitä 
on kulunut vasta 27 vuotta. 
Tämä ehkä johtuu siitä, että 
muutos oli järisyttävän suuri. 
Kunnioitan kaikkia teitä, jotka 
olette tuon loikan joutuneet ja 
päässeet tekemään. 






"Eestin Inkeri-Suo- 
malaisten Liiton pe¬ 
rustamisen konverentsi. 
Liiton tarkoituksena on 
koordinoida seurojen työ¬ 
tä ja yhteisyrityksiä, hoitaa 
seurojen ja yksityisjäsenten 
juridisia kysymyksiä, hoitaa 
yhteyttä Suomeen ja kehittää 
heimokansojemme yhteis¬ 
työtä mitä monipuolisim- 
milla aloilla ja kansanjär- 
jestojen tasolla”. 

Samana päivänä oli Tallinnan 
Juhanneksen kirkossa siunat¬ 
tu Inkerin liiton lippu, jolloin 
kirkko oli ollut täynnä väkeä. 
Pastori Voldemar Ilja oli sa¬ 
nonut: "Tänään me saamme 
tässä Jumalan huoneessa py¬ 
hittää teidän ristilippunne, 
mitä te olette joutunut 
pitämään salassa 70 
vuotta, joka ihmiselä¬ 
mässä on pitkä aika.” 
Asioiden kehitykseen 
kerrotaan vaikuttaneen 
18. tammikuuta jul¬ 
kaistu Viron sosialisti¬ 
sen Neuvostotasavallan 
kielilaki. Sen 25. py¬ 
kälän mukaan "voivat 
Viron SNT:ssa kan- 
salliskulttuuriyhdis- 
tykset sisimmäisissä 
asiainhoidossa käyt¬ 
tää omaa äidinkieltä, 
valmistaa omakielisiä 
painotuotteita, asia¬ 
papereita ja kaavoja”. 


Olen seurannut Suomessa 

suhtautumista omaan kieleen 
tärkeältä näköalapaikalta. 
Aloitin työn Kouluhallituk¬ 
sen oppimateriaalitoimistos¬ 
sa koulukirjojen ennakko¬ 
tarkastusta (!) suorittavana 
ylitarkastajana vuonna 1979. 
Silloin koululaitoksessamme 
hyväksyttiin vain yleiskieli¬ 
set oppimateriaalit. Opettaja 
sai puhuakin vain yleiskiel¬ 
tä, murteet eivät olleet ar¬ 
vossaan. 

Kuurojen kouluissa ei käy¬ 
tetty viittomakieltä. Kuulo¬ 
vammaisten, kuten heitä pi¬ 
an alettiin kutsua, piti oppia 
ymmärtämään ja puhumaan 
siten, että he seurasivat tois¬ 
ten puhetta huulilta "lukien”. 
Jos perhe oli kaksikielinen, 
heille neuvottiin, että lapsen 
pitää oppia yksi kieli kunnol¬ 
la, muuten hänen kielitajunsa 
ei kehity. Perheen pitäisi vali¬ 
ta, mitä kieltä lapselle alettiin 
puhua. 

Sitten noin 1980-luvun puo¬ 
livälissä näkemykset kei¬ 
kahtivat päälaelleen: viitto¬ 
makielestä tuli kuulovam¬ 
maisten koulun "virallinen” 
opetuskieli. Lapsen puheen 


Tallinnassa oli kansallis¬ 
päivän jälkeisenä päivänä, 
25. helmikuuta 1989 koolla 

kehityksen kannalta olikin 
hyväksi, jos molemmat van¬ 
hemmat puhuivat hänelle 
omaa äidinkieltään. Lapsi 
oppi erinomaisesti kaksi kiel¬ 
tä rinnakkain. Murteidenkin 
käyttö nähtiin kielen "rik¬ 
kautena”. Saamelaiset saivat 
oman aapisen. Kouluhallitus 
alkoi kustantaa ja valmistaa 
oppimateriaaleja erilaisille 
vähemmistöille. 


Inkerinsuomalaisuuden kai¬ 
kinpuolinen vapautuminen 

1990-luvun taitteessa oli in¬ 
nostanut myös suomalaisia 
sillanrakentamiseen. Muutos¬ 
vaiheesta mieleen jääneitä ko¬ 
kemuksia halutaan nyt jakaa 
muillekin. Tässäkin Viestissä 
eräs "sillanrakentaja” kertoo 
kokemuksistaan. Inkeriläi- 
syyden "ylösnoususta” iloittiin 
maarajojen molemmin puolin. 


maattomassa maassa, omassa 
kielessä ja kulttuurissa. Vaik¬ 
ka Suomen inkeriläiset olivat 
naapurimaille alkuvuosina 
eräänlainen esikuva, kunkin 
maan inkerinsuomalaiset ovat 
löytäneet heille luontevan ta¬ 
van perinteiden säilyttämi¬ 
seen. Erilaisuuden rikkaus on 
tallella! Siihen on tullut myös 
uusi ulottuvuus: olemme kes¬ 
kenämme tasa-arvoisia. 


Tuntuu uskomattomalta, Kun palaan tähän päivään, 

että vapaamielinen suhtautu- mieleeni pyrkii huoli: häviää- 
minen omaan kieleen oli sa- kö yhdenmukaistumisen myö- 
malla vuosikymmenellä löytä- tä myös erilaisuuteen liittyvä 
nyt tiensä myös sosialistiseen rikkaus? Uskon, että huoli on 

maahan! aiheeton. Inkeriläisyys on yh- CUmul-^ vruIAcu hd&nem, 

teistä, sen alkuperä on Inkerin alinasinikka@gmail.com 


Alla olevassa kuvassa on löytämisen riemua. Siinä olen raidallisessa villatakissani ensimmäistä kertaa 
suuressa inkeriläisten tapahtumassa , Rakveren 15. laulujuhlilla kesäkuussa 2005. Keskellä pyörähtelee 
serkkuni Niina Petruhina. Kuvan on ottanut sisareni Anneli Mylläri. 






KIRJEITÄ KENTÄLTÄ 



Edellisessä Inkeriläisten viestissä (1/2016) 
kerrottiin Inkerin laskiaisesta. 



Kirjoitus pohjasi Lilja Kuivasen 
kirjaan Inkerin vuotuisjuhlat. 
Kertomuksen luettuaan Ainoja 
Juhani Maikki antoivat arvo¬ 
kasta lisätietoa Skuoritsan kylis¬ 
tä ja ensimmäisistä "uuden ajan” 
laski aisjuhlista. 

Juhani kertoi, että hänen kotinsa 
oli Skuoritsassa Ala-Purskovan 
kylässä, vastapäätä Inkerin kan¬ 
sanperinteen kerääjän Antti 
Hämäläisen kotia. Antti oli siis 
syntynyt Ala-Purskovalla, jossa 
asui paljon Maikkeja. 

Juhani kertoi myös, että ensim¬ 
mäiset "uuden ajan” laskiaisjuh- 
lat vuonna 1989 vietettiin juuri 
tässä kylässä, ja että lipun olivat 
nostaneet kaksi henkilöä: van¬ 
hin Anna Pumalainen ja nuo¬ 
rin Tanja Araktseeva. Tyttö on 
Juhanin siskon Lempin nuorin 
lapsi eli Juhani on Tanjan eno. 
Albert Kirjanen oli ollut järjes¬ 
tämässä tilaisuutta, ja ottanut 
vastuun Inkerin lipun nostami¬ 
sesta ensimäistä kertaa. Onneksi 
kaikki oli mennyt hyvin. 

Juhanin Aino-puoliso vielä täy¬ 
dentää, että Malkkilan kylän 
toinen nimi oliTynelä. 1890-lu- 


vun loppupuolella Skuoritsan 
seurakunnassa Malkkilan kyläs¬ 
sä paloi 4-5 taloa. Viranomaiset 
eivät antaneet lupaa jälleenra¬ 
kentamiseen samalle paikalle. 
Oli määrätty rakentamaan talot 
Ala-Purskovan kylän päähän. 
Tätä kylän osaa alettiin nimittää 
Malkkilaksi. Vanhoissa kartois¬ 
sa kylän nimi on. Uudemmissa 
kartoissa on vain Ala-Purskova. 
Juhanin suku on kotoisin Malk¬ 
kilan kylästä, joka sijaitsi metsän 
reunassa Skuoritsan kirkkoa 
vastapäätä, toisella puolella In- 
kereenjokea. 



Toimittajaa asia kiinnosti niin 
paljon, että kysyin kylien histori¬ 
asta Aleksei Krjukovilta. Kuten 
vastauksesta näkyy, kaikki kolme 
olivat varsin yksimielisiä: 

Hei Alina! 

Selityksiä Malkkilan kylästä: 
Molemmat versiot ovat oikeita. 
Malkkilan kylä oli olemassa ja 
on olemassa paraikaakin, aivan 
yhdessä Ala-Purskovan kanssa, 


niin että sitä sanotaan toisinaan 
Malkkilan otsaksi. 

Itse asiassa Malkkila ja Ala- 
Purskova sijaitsevat saman tien 
varrella, ilman väliä - mutta sa¬ 
malla Ala-Purskova ja Malkkila 
olivat kuitenkin eri kylät. Malk¬ 
kila pitää olla kaikissa Skuorit¬ 
san kyläluetteloissa, ja paikalli¬ 
nen väki tietää Malkkilan kylän, 
vaikka tietää että se on yhdessä 
Ala-Purskovan kanssa. 

Malkkilan kylän toinen nimi on 
Tynilä, mutta sitä nimeä ei käy¬ 
tetä, se on vain kirkonkirjoissa. 

Malkkilan kylä sijaitsi ennen 
vanhaan toisella paikalla, kau¬ 
empana Ala-Purskovasta, 

mutta joskus 1800-luvulla se 
paloi, sen jälkeen se rakennettiin 
uudestaan Ala-Purskovan kylän 
otsaan. Maikkeja asui Malk- 
kilassa, eli se kohta, jossa oli 
Maikkien talot, olikin Malkkila. 
Nykyään virallisesti se on yhtä 
Ala-Purskovaa. 

ÄITINI TARINA 

Erna Leskinen Inkeri-iltapäivässä 16.1.2016 



Ensimmäinen sukuseuran löy¬ 
tämä merkintä Leskisen suvusta 
on vuodelta 1698. Kirjoihin on 
silloin merkitty Yrjö Mikaelin- 
poika Leskinen , talollinen Inke¬ 
rinmaan Kuttosilta. Maininta 
"talollinen” jatkuu 1900 luvul¬ 
le asti. 

Aloitan äitini, Ida Maria Björk¬ 
lundin (os. Leskinen) tarinan 
hänen perheestään. Äidin isä oli 
Tahvana Juhaninpoika Leskinen, 
syntynyt 1883. Äitini äiti Anna 
Raikkerus oli syntynyt 1887 
Inkerin Tielisin kylässä. Heille 
syntyi 6 lasta, joista äitini oli 
toiseksi vanhin. 

Äiti syntyi Inkerin Hietamäessä 
21.9.1915 perheen toisena lap¬ 
sena. Anna-äiti kuoli 42-vuoti- 
aana Hietamäessä 1929. Hänen 
kuolemansa aikoihin vanhin 
lapsista oli jo lähtenyt kotoa. 
Vastuu kodista ja sisaruksista jäi 
äidilleni, kun hän oli 14 vuoden 
ikäinen. 


Elettiin Stalinin sortovuosia, 
jotka koettelivat eniten talon- 
poikaisväestöä. Isoisäni solmi 
uuden avioliiton, josta syn¬ 
tyi vielä kolme lasta. Uudella 
puolisolla oli heikko terveys. 
Voi vain kuvitella mikä taakka 
on laskettu äitini nuorille har¬ 
tioille. Hyvin vähän äiti näitä 
aikoja muisteli. Sen hän kertoi, 
että nälkää nähtiin. Isoisä oli 
kekseliäs mies. Hän esimerkik¬ 
si teki täysinäisistä peruna- ja 
viljasäkeistä lapsille liukumäen, 
koska kaikki ruoka takavarikoi¬ 
tiin mielivaltaisesti. Siten sel¬ 
vittiin taas kevääseen. 
Koululaitos toimi jotenkuten. 
Yksi siskoista pantiin Kolppa- 
nan seminaariin. Myös äiti olisi 
halunnut käsityöoppiin, mutta 
se oli turha ajatus, koska häntä 
tarvittiin kotona. Muistan hä¬ 
nen joskus muistelleen, miten 
hän pyörtyi navetta-askareissa 
kantaessaan painavia ämpäreitä. 


Hän ei niitä aikoja mielellään 
muistellut, enkä tullut kysyneek¬ 
si. Tuntui siltä, että kertominen 
oli hänelle hyvin vaikeaa. 

”Aiti olisi halunnut 
käsityöoppiin, mutta 
se oli turha ajatus, 
koska häntä tarvittiin 
kotona”. 

Vuonnal941 saksalaiset marssi¬ 
vat Inkeriin. Alkoi Leningradin 
piiritys. Hietamäki oli otollinen 
paikka. Asukkaat ajettiin pois 
kodeistaan, kuka minnekin, la¬ 
toihin ja kellareihin. Leskisen 
talosta tehtiin päämaja. Äitini 
joutui saksalaisten piiaksi. Iso¬ 
isä, joka oli jo iäkäs ja heikossa 
kunnossa, kantoi vettä sotilail¬ 
le ja hevosille talvipakkasella. 
Hän sairastui ja kuoli keuhko- 

kuumeeseen. Isoisän uusi perhe 
- vaimo ja 3 alle 10-vuotiasta 
lasta - pakkosiirrettiin Viron 
leirin kautta Pohjanmaalle ja 
palautettiin myöhemmin takai¬ 
sin. He joutuivat jonnekin Kes¬ 
ki venäjälle. 

Äidin nuorin sisko, joka oli vielä 
Hietamäessä, kertoi, että saksa¬ 
laiset olivat saavuttaneet syksyllä 
1941 sotavoiton, jota piti juhlia. 
Kylältä koottiin juhliin mu¬ 
kaan nuoret naiset, äiti mukana. 
Anni-täti onnistui pakenemaan 
metsään. Tapauksen jälkeen hän 
huomasi, että äitini alkoi pyöris¬ 
tyä. Minähän se sieltä tein tulo¬ 
ani tietämättömänä, mikä meitä 
odotti. 

Saksa halusi siviilit pois tieltä. 
Se tarvitsi työvoimaa, ja junaan 
lastattiin ne, jotka vielä olivat 
paikalla. Äitini on kertonut, et¬ 
tä kovan nälkätalven vuoksi hän 
meni sinne, missä oli tietoa ruu¬ 
asta. Tätini siirtyi Viron kautta 
Loimaan karanteenileirille ja 
sieltä Tampereen lentokoneteh¬ 
taalle. Hänen sulhasensa Juho 
Ritari taisteli Inkeriläispatal- 
joonassa. Täti alkoi suunnitella 
pakoa Ruotsiin. Sen he toteutti- 
vatkin sodan loputtua Raumal¬ 
ta kalastajaveneellä ja päätyivät 
Alingsäsiin. Äiti ja Anni-täti 
löysivät toisensa 501uvun alus¬ 
sa. Yhteys säilyy yhä, nyt jo 
toisessa polvessa. 

Äiti vietiin pakkotöihin Saksan 
Puolasta valtaamalle alueelle 
Marienburgiin Katznasen ky¬ 
lään. Nykyään se on taas Puo¬ 
laa, ja tunnetaan nimellä Mal- 
bork Katszynos. Siellä oli eri 
kansallisuuksia pakkotöissä. Yöt 
pidettiin ovet suljettuina, ja päi¬ 
vällä veivät vartijat vangit pel¬ 
loille. Äitini teki raskasta työtä 


syntymääni asti 18.6.1942. Syn- 
nytettyään hän joutui taas heti 
pelloille. Molemmat olimme 
pelkkää luuta ja nahkaa. 

Äiti kertoi että sotilaat säälivät 
ja antoivat minulle herkkupa¬ 
loja. Ehkä se oli pelastukseni, 
että jäin henkiin. Tuvassa, jos¬ 
sa majailimme, oli puolalais- 
mummo ruuanlaittajana ja hän 
piti minusta huolta. Eräs pieni 
episodi jäi mieleeni äidin ker¬ 
tomana. Naisvangit toimittivat 
koiran virkaa. Sotaherroja kävi 
metsästämässä kartanon mail¬ 
la. Naisvangeista tehtiin ketju, 
jonka tehtävänä oli ajaa ketut 
peltoaukiolle, Herrojen saalis¬ 
tettavaksi. 


”Aiti kertoi että sotilaat 
säälivät ja antoivat 
minulle herkkupaloja”. 


Saksaja Suomi tekivät sopimuk¬ 
sen Inkeriläisten kohtalon pa¬ 
rantamisesta ja siirrosta 
Suomeen, oltiinhan aseveljiä. 
Meidän Saksassa olomme kes¬ 
ti kevääseen 1944. Pääsimme 
lähtemään Suomeen viimei¬ 
sellä kuljetuksella Gottenlan- 
dilla Hankoon. Olin 2vuotias, 
minulla on muistikuva, että 
istuin kuorma-auton lavalla 
auton vararenkaan sisällä. Äiti¬ 
ni mukaan niin oli tapahtunut 
matkalla Jokioisten Minki- 
öön, josta meitä käytiin valit¬ 
semassa taloihin. 

Äiti kelpasi karjakoksi Ypä- 
jän Palikkalan Nissilän taloon. 
Meidät sijoitettiin renkipirtin 
nurkkaan. Nukuimme päästä 
vedettävässä puusängyssä. Äiti 
hoiti suurta karjaa, ja minä toi¬ 


min talon lasten leikkikaluna. 
Heidän suurin huvinsa oli tuu¬ 
pata minut nokkosiin. Kukaan ei 
välittänyt. Hain turvaa navetalta. 
Yleensä istuskelin tienposkessa 
ja sopottelin jotain siansaksaa. 
Naapurin emäntä huomasi ah¬ 
dinkoni ja tuli kysymään, voisiko 
hän ottaa Ernan heille kasvatik¬ 
si poikansa leikkikaveriksi. Äiti 
katsoi parhaaksi suostua. 

Huhut kiersivät että "ryssät” pa¬ 
lautetaan. Jälkeenpäin kiukuis¬ 
sani ihmettelin äidille, miksi hän 
antoi minut pois. Hän totesi, 
että jos inkeriläiset olisi väkisin 
viety, minulla olisi ollut mahdol¬ 
lisuus jäädä Suomeen, koska olin 
Saksassa syntynyt, enkä ollut sa¬ 
massa paikassa hänen kanssaan. 
Meillä oli suojelusenkeli, Ypä- 
jän silloinen kirkkoherra Aarne 
Salminen. Hän oli merkinnyt 
inkeriläiset omaan paikkaansa 
kirkonkirjojen päällyspaperien 
sisään. Tämä oli siltä varalta, et¬ 
tä Supo tulisi kyselemään. Asia 
vaikeni minulle myöhemmin. 

x Kiukuissani ihmettelin 
äidille, miksi hän antoi 
minut pois”. 

Siispä eräänä päivänä naapurin 
emäntä vei minut käsirattaissa 
uuteen kotiin. Tiesin, että äiti oli 
lähellä, mutta usein itkin itseni 
uneen. Kasvattiäitini osoittautui 
ymmärtämättömäksi ihmiseksi. 
Hän puhui pahoja puheita äi¬ 
distä, että siellä se pitää miehiä 
navetalla, ja nyt on taas käynyt 
hullusti. Niinhän siellä kävikin, 
mutta vain yksi mies. 
Valitettavasti hän oli mies, joka 
ei tuntenut vastuuta, vaan hylkä- 
si kaksoispoikansa ja heidän äi- 

tinsä. Sen verran hänellä oli vas¬ 
tuuta, että tunnusti poikansa ja 
antoi heille nimensä ennen kuin 
häipyi paikkakunnalta. Nissilän 
talon emännällä oli sydän pai¬ 
kallaan. Hän hommasi äidille 
synnyttämisen ajaksi paikan 
Toijalan pappilasta. 

Kun pojat hiukan varttuivat, 
äiti pääsi Ypäjän kunnallisko¬ 
din karjakoksi. Huhut velloivat 
yhä, että inkeriläiset palau¬ 
tetaan. Äiti pelkäsi. Kunnal¬ 
liskodin johtaja seurasi äidin 
vaikeuksia. Hänen hoitaessaan 
karjaa pojat olivat oman on¬ 
nensa nojassa, vain 2vuotiaita. 
Eräänkin kerran he olivat saa¬ 
neet höyhentyynyn hajalle, ja 
siitäkös sotku syntyi. 

Johtajalla oli suhteita saaristoon, 
lapseton kalastajapariskunta. 
He olivat toivoneet lasta, mut¬ 
ta eivät olleet saaneet. He olivat 
valmiit ottamaan toisen pojista. 


Pitkään harkittuaan äiti suostui. 
En tiedä, kuka teki valinnan, äi¬ 
ti vai uudet vanhemmat. Taloon 
jäi Matti, ja äiti palasi takaisin 
Nissilään Pekan kanssa. 

Nyt äiti eleli taas renkituvan nur¬ 
kassa. Minun tilallani oli Pekka, 
minä olin edelleen naapurissa 
"ryssän äpärä” ja Nissilän lapsil¬ 
la oli uusi leikkikalu. 

Huhut velloivat yhä ja tuli tie¬ 
to, että Matin naapurissa oli 
lapseton pariskunta, jotka myös 
haluaisivat pojan. Erään yön 
päätöksenä ja emännän myötä¬ 
vaikutuksella äiti lähti viemään 
Pekkaa uuteen kotiin. Voin vain 
kuvitella miltä hänestä tuntui 
palata. Yksin. Myöhemmin pojat 
adoptoitiin. Asiasta ei koskaan 
puhuttu. Tiesin kyllä jotain, olin 
jo sen verran vanhempi. 

Nissilän emännän avulla äiti 
sai työtä Turusta saaristolasten 
koulukodista. Ehkä äiti toivoi, 


että jonain päivänä tulee uusi¬ 
na oppilaina hänen poikansa. 
Äiti kävi kasvattikodissani pu¬ 
humassa, josko Erna pantaisiin 
oppikouluun. Otan osaa kului¬ 
hin, äiti ehdotti. Vastaus kuului: 
” Vie kakaras,jos kerran koulut¬ 
taa tahdot!” Heiltä olisi mennyt 
ilmainen piika. Äiti lähti nu¬ 
jerrettuna, haaveillen saavansa 
asiansa kuntoon ja ottavansa 
minut luokseen. Katselin äidin 
loittonevaa selkää ja päätin, että 
pois täytyy päästä. 

Sain kansakoulun loppuun ja 
lähdin kasvattikodista, joka ei 
ollut antanut unohtaa, kuka olin, 
mistä tulin. "Äitis jälkiä kuljet”. 
En tuntenut ikävää. 

Kahta ihmistä muistelen läm¬ 
möllä: alakoulun opettajaa Oili 
Myllymäkeä ja kasvatti-isääni, 
joka rakasti minua aidosti ja hy¬ 
väksyvästi. Valitettavasti hän oli 
kasvattiäitini alistama. 

Äiti tutustui mieheen, jo¬ 
hon luotti ja rakastui. Hän 
solmi hyvässä uskossa avio¬ 
liiton, joka oli täysi fiasko. 
Se päättyi onneksi vaikeuk¬ 
sien kautta eroon. 

Sillä aikaa minä olin alkanut 
elää omaa elämääni. Perustin 
perheen, sain 4 lasta, ja kaikki 
oli päällisin puolin hyvin. Äiti eli 
omaa elämäänsä, kävi töissä ja 
toimitti mamman virkaa lapsil¬ 
leni, josta olen kiitollinen. Jotain 
oli, mitä hän kaipasi, ja mistä ei 
koskaan puhuttu. 

Itselleni tuli ero ylipääsemättö¬ 
mien vaikeuksien kautta. Lapset 
lensivät pesästä, kävin töissä. Äi¬ 
ti vietti tyytyväisiä eläkepäiviään 
omassa aravayksiössään, jonka 
hän sitkeällä säästämisellä oli 
onnistunut hankkimaan. 

Kului kymmeniä vuosia. Elet¬ 
tiin vuotta 1992, äiti Turussa ja 
minä Loimaalla, jonne olin avio¬ 
liiton myötä asettunut. Olin tal¬ 
vilomalla, kun puhelin soi. Äiti 
soitti ja kertoi saaneensa kirjeen 
Pekalta ja kysyi: "Tiedätkö kuka 
hän on?” "Sinun poikasi”, vas¬ 
tasin. "Mistä tiedät?” hän kysyi. 
"Olen ottanut selvää, mutta en 
ole uskaltanut ottaa yhteyttä”, 
totesin. Pelkäsin sekoittavani 
monen ihmisen elämän. Vuosia 
kaipasin omaa sukua oman per¬ 
heen lisäksi. 

”Jotain oli, mitä hän 
kaipasi, ja mistä ei 
koskaan puhuttu”. 

Äiti kertoi: "Pekka kirjoitti, 
että on selvittänyt biologisen 
äitinsä Punaisen ristin kautta, 
ja pyysi anteeksi, jos on erehty¬ 
nyt. Hän lupasi soittaa ja tulla 
käymään. Voisitko tulla tänne 
tuekseni?", pyysi äiti. "Totta 
kai tulen”, vastasin. 

Unettoman yön jälkeen minulle 
nousi suojelunhalu äitiä koh¬ 
taan. Aamulla soitin ja kysyin 
Pekalta, mikä on tämän kaiken 
takana. Äiti on tarpeeksi kärsi¬ 
nyt, en halua enää hänelle mie¬ 
lipahaa. Vastaus kuului, että he 
haluavat tutustua omaan äitiin¬ 
sä, kun se vielä on mahdollista. 
Jos teille vaan sopii. Kyllä, kyllä, 
lauloi sydämeni. Tervetuloa! - 
Minäkin olin heille yllätys! 

Se jälleennäkeminen oli syväs¬ 
ti liikuttava. Äidin ovikello soi, 
avasin oven. Siellä seisoi Pekan 
perhe. Totesimme, että taidam¬ 
me olla sukua, nenästä pää¬ 
tellen. 


Meillä oli elämää suurempi il¬ 
ta. Vanhempi poikanikin tuli 
morsiamensa kanssa. Heidän 
mennessään naimisiin seuraa- 
vana keväänä oli suku kasvanut 
huomattavasti. 

Seuraavana aamuna äiti oli ai¬ 
van shokissa. "Olen huono äi¬ 
ti. Olen huono äiti”, hän hoki 
ja mittaili lattiaa edestakaisin. 
"Mutta tiedätkö mitä, yhtään 
päivää ei ole kulunut, etten olisi 
heitä muistanut.” 

Myöhemmin oli Matin perheen 
vierailu samoissa lämpimissä 
tunnelmissa. Yhtäkkiä äiti sai 
kaksi poikaa ja kolme lastenlas¬ 
ta lisää. 

MEIDÄN-ÄIDIN 
JATYTTÄREN - 
YHTEINEN MATKA 
SAARISTOON 

Meri on rasvatyyni. Yhteysalus 
liukuu verkkaisesti kohti ulko¬ 
saaristoa. "Se tietää myrskyä 
huomiseksi”, ajattelee nainen 
ruokasalin ikkunan ääressä. Ja 
hän muistaa. 

Meri oli tyyni myös liki 50 vuotta 
sitten. Kuin maailma olisi hetkeksi 
pysähtynyt. Sitä se naise?i kohdalla 
olikin. Elettiin 1940-luvun lop¬ 
pupuolta. Sota oli saatu taisteltua 
rintamalla. Aseet olivat vaienneet. 
Naisen sota oli vielä kesken, kuten 
niin monen muunkin. Tilalle oli 
astunut uusi pelko. Ja se oli hänen, 
vain hänen omansa. Pellavapäi- 
nen poika nojasi hänen polveensa 
hiljaisena. Muuten niin iloinen 
kaveri vaistosi, että nyt on jotain 
erikoista tekeillä. Niin kuin olikin. 
Seuraavana päivänä nainen pa¬ 


lasi samaa reittiä takaisin. Yksin. 
Oli myrsky, sen hän muisti, ei 
muuta, ja sen rautakouran, joka 
puristi rintaa. Käsi nousi silittä¬ 
mään pientä päätä, turhaan. Sen 
hän oli silloin jättänyt sinne, jonne 
hän nyt matkusti. 

"Äiti olemme kohta perillä, Pek¬ 
ka odottaa. Onhan kaikki ok?” 
On aika palata nykyhetkeen. 
Äiti nyökkää ja tarttuu tytär¬ 
tään käsivarteen kuin hukkuva. 
He siirtyvät yhteysaluksen kan¬ 
nelle. Alus lipuu poukamaan. 
Nyt näkyy jo taloja, laituri ja 
ihmisiä pienenä pisteenä. "Nyt 
näkyy Pekan talo. Tuonne minä 
hänet jätin, en uskonut koskaan 
palaavani.” 

Viimeinen lause tulee kuiskauk¬ 
sena,ja käsi hamuilee nenäliinaa 
taskusta, kun suuret kyyneleet 
nousevat silmiin. Itku jää sisälle 
kuten niin monesti näiden vuo¬ 
sien aikana. "Älä äiti itke, tänään 
on ilon päivä. Näet molemmat 
poikasi jälleen. No onhan sii¬ 
tä pikkuisen aikaa, ei enempää 
kuin 50 vuotta."Äiti ja tytär kat¬ 
sovat toisiaan hymyillen. Äidin 
käsi kiertyy tiukempaan tyttären 
käsivarresta. 

Äiti kuoli 10.2.1997 
onnellisen tietoisena 
lapsistaan ja uusista 
lapsenlapsistaan. 
Toissa kesänä vietimme 
perhejuhlan äidin 
1 OO-vuotissyntymäpäivän 
kunniaksi. 

MONIKULTTUURINEN INKERI 

Riikka Mahlamäki-Kaistinen 


Andrei Kalinitchevin tuore väitöskirja 
"Suomalaiset venäläisessä sulatusuunissa. 
Rajaseudun inkerinsuomalainen yhteisö 
murroksessa 1850—1900” tarkistettiin 
Turun yliopistolla 19. helmikuuta. 

Väitöskirja ei ole ainoa 44-vuotiaan Kalinitche¬ 
vin Inkeri-tutkimus. Takana on toistakymmentä 
tieteellistä artikkelia muun muassa Inkeriläis- 
väestön ikärakenteesta, aluehistoriasta, etnisten 
ryhmien vuorovaikutuksesta Inkeristä, muutto¬ 
liikkeestä ja Inkerin ja Suomen välisestä tiiviistä 
yhteydestä väestön osalta. Kalinitchevin artikke¬ 
leita on julkaistu suomeksi muun muassa suku¬ 
tutkimusseuran Genos-julkaisussa. Myös tuore 
väitöskirja on kirjoitettu suomeksi. 

- Synnyin itse Leningradissa, mutta vietin lap¬ 
suuteni kesät Karjalan kannaksella ja kiinnostuin 
siten paikallisesta historiasta ja kotiseutuhistorias- 
ta. Erikoisalani on Inkerin ja inkerinsuomalaisten 
historia sekä etnisyyden ja yhteisöjen tutkimus. 

Vähemmistöjen historia 

Kalinitchev kertoo pitävänsä vähemmistöjen 
historian tutkimusta tärkeänä, koska on usei¬ 
ta vähemmistöjä, joihin ei ole kiinnitetty tar¬ 
peeksi tieteellistä huomiota. 

- Minua kiinnostaa erityisesti Inkeri ja sen mo¬ 
nikansallinen väestö ja etninen vuorovaikutus. Se 
miten venäläiset, suomensuomalaiset, inkerinsuo¬ 
malaiset ja inkeroiset ovat tulleet hämmästyttä¬ 
vän hyvin toimeen vuosien varrella. Heidän yh¬ 
teiselossaan ei ollut kitkaa. 

Kalinitchev muutti Suomeen yleisen historian 
jatko-opiskelijaksi noin 25 vuotta sitten suori¬ 
tettuaan maisterin opinnot Pietarin yliopiston 
Historian tiedekunnassa. Lisensiaatintutkielma 
valmistui 1998 ja nyt kädessä on siis tuore väitös¬ 
kirja ja sitä myöten tohtorin paperit. 

Väitös pohtii Suomen suomalaisten ja Inkerin suo¬ 
malaisten kohtaloita. Tutkimuksen keskiössä olivat 

aluksi vain inkerinsuomalaiset yhteisöt, mutta kun 
tutkimusvaiheessa esille nousi näiden tiivis yhteys 
Suomen suomalaisten kanssa, laajeni väitös kä¬ 
sittämään myös Suomen suomalaisten kohtaloita 
Inkerissä. 

"Eri uskonto ja äidinkieli eivät 
haitanneet kanssakäymistä. ” 

Yhteisöllistä yhteiseloa 

Väitöskirja kertoo, että inkerinsuomalainen eli 
monikulttuurisessa ympäristössä. Hän tuli toi¬ 
meen hyvin venäläisten, inkeroisten ja karjalaisten 
kanssa. Eri uskonto ja äidinkieli eivät haitanneet 
kanssakäymistä. Inkerinsuomalaiset työskente¬ 
livät yhdessä tehtailla, kävivät kauppaa ja olivat 
hyviä naapureita. Perhekunnat ottivat mielellään 
venäläisiä ottolapsia kasvatettavaksi. Siitä tuli jo¬ 
pa tuottoisa elinkeino, koska valtio maksoi jokai¬ 
sesta lapsesta korvausta. Näistä suomalaistuneista 
venäläisistä tuli inkerinsuomalaisten yhteisöjen 
jäseniä. Vähemmistökansat tekivät yhteistyötä al¬ 
keisopetuksessa, jossa merkittäväksi tekijäksi nousi 
evankelis-luterilainen kirkko. 

Kalinitchev sanoo 1800-luvun Inkerin olleen 
todella kansainvälinen alue. Suomalaisten ja ve¬ 
näläisten ohella alueella asui neljäkymmentä 
eri kansallisuutta. 

- Vertailu Suomen kyläyhteisöihin osoittaa, että 
Suomessa kyläkuntien toiminta heikkeni merkit¬ 
tävästi isojaon ja uusjaon edetessä. Inkerissä suo¬ 
malaiset yhteisöt eivät joutuneet vastaavanlaiseen 
murrokseen, vaan ne jatkoivat kehitystään vapau- 
tusreformin jälkeen yhtenäisinä kokonaisuuksi¬ 
na, joiden jäseniä yhdistivät tiivis taloudellinen, 
oikeudellinen, yhteiskunnallinen ja sosiaalinen 
vuorovaikutus, Kalinitchev kertoo. 

Hän toteaa nykyajan olevan individualismin aikaa, 
kun taas 1800-luvun Inkeriläisille yhteisöllisyys oli 
erityisen tärkeää. 

Suvaitsevaisuus 

Nykypäivän euroopassa puhutaan paljon monikult¬ 
tuurisuudesta ja kotouttamisesta. Voisiko suvait¬ 
sevasta Inkeristä ottaa tässä asiassa mallia: 


- Kyllä, vaikkakin Inkerin tapaus on vähän erilai¬ 
nen, koska Inkeri oli suomalaista seutua. Suomen 
suomalaisten oli helppo muuttaa Inkeriin koska 
kaikki puhuivat samaa kieltä ja olivat peräisin 
varsin samanlaisesta kulttuurista. Tiedostettiin, 
että ollaan samaa syntyperää ja juuret ovat yhtei¬ 
set. Inkeriin muutti 1800-luvulla kuitenkin myös 
saksalaisia, puolalaisia ja Baltian maiden asukkaita. 
Asia voidaan siis tulkita niin, että muidenkin kuin 
suomalaisten oli helppo tulla Inkeriin, Kalinitchev 
pohtii. 

Jatkotutkimus 

Kysymys siitä miten nykypäivän venäläiset nä¬ 
kevät inkeriläisyyden on Kalinitchevin mie¬ 
lestä vaikea. Moni asiaan vihkiytymätön ei 
edes tiedä mikä Inkeri on. 

- Mitä kauemmas historiassa edetään, sitä vähem¬ 
män venäjänkansalaisilla on tietoa Inkerin historias¬ 
ta. Tieto tavallaan haihtuu miesmuistista. 
Kalinitchevin mielestä nykyaikana pitäi¬ 
si panostaa valistukseen, joka takaisi, ett¬ 
eivät historian tapahtumat unohdu. 

- On tärkeää ymmärtää, että suomalaisilla ja venä¬ 
läisillä on ollut yhteistä historiaa, hän toteaa. 

”On tärkeää ymmärtää, että 
suomalaisilla ja venäläisillä on 
ollut yhteistä historiaa”, Andrei 
Kalinitchev toteaa. 

Kalinitchev suunnitteleekin tekevänsä myös ve¬ 
näjän kielelle teoksen inkeriläisyydestä, jotta In¬ 
keri saisi sekä tiedemiesten että yleisön huomiota. 
Myös varsinainen tutkimus saa jatkoa. 

- Jatkotutkimuksessa perehdyn tarkemmin 
Suomen ja Inkerin kansojen väliseen yhteis¬ 
toimintaan ja Inkerin suomalaisuuteen. Tar¬ 
koituksena on muun muassa tutkia Inkerin 
kirkonkirjoja, joita on tutkittu varsin vähän. 

Kalinitchevin runsaasti valokuvin kuvitettua väi¬ 
töskirjaa voi tilata suoraan tutkijalta sähköpostitse os¬ 
oitteesta andkal@utu.fi. Hinta 25 euroa + postikulut. 

YHTEENVETO SUKUTUTKIMUKSEN OSOITTEISTA 


Alina-Sinikka Salonen 

Suomen Inkeri-liitolla on omia etsintäkanavia 

Syksyllä 2015 on avattu osoitesuomeninkeriliitto.sukututkim@gmail.com. Sinne voi lähettää kysymyksiä inkeriläisistä ihmisistä ja 
suvuista. Sivuista vastaavat Pekka VVikberg ja Risto Toivonen. Niitä seuraa myös muutama muu asiantuntija. 

Inkeriläisten viestissä no 2 - 2016 aloitetaan ETSITÄÄN HENKILÖITÄ -palsta. 

Sukututkimuspäivät 

Sukututkimuspäivät jatkuvat pari kertaa vuodessa Suomen Inkeri-liiton tiloissa Karjalatalon 2. kerroksessa, osoitteessa 
Käpylänkuja 1,00610 Helsinki. Ajankohdat ilmoitetaan sekä Inkeriläisten viestissä että Suomen Inkeri-liiton sivuilla osoitteessa 
www.inkeriliitto.fi 

Osoitteita sukututkijan avuksi 

(Luettelot on poimittu vuonna 2015 ilmestyneistä Inkeriläisten viesteistä.) 


• Suomen kansallisarkisto: Inkerin Liiton kokoelma, EK/VALP01920 -1940 -luku, SUP01949- 

• Maahanmuuttovirasto 

• Siirtolaisuusinstituutti 

• Petroskoin aineisto: Kansallisarkisto, yliopisto, Tiedeakatemia, Karjalan Inkerin suomalaisten Liitto, Valtion 
kansallisuusasioiden komitea, Kansalliskirjasto 

• Viron Inkerinsuomalaisten Liitto 

• Virolainen muu arkistoaineisto: Tarton yliopisto, Riigi arhiv /valtionarkisto 

• Svenska Riksarkivet: Utlänningskommissionens arkiv 

• Stadsarkivet i Boräs: SIR:s och andra ingermanländska organisationers arkivmaterial i Föreningsarkivet 

• Föreningsarkiv i olika städer: De lokala ingermandländska föreningarnas arkivmaterial 

• Säpos arkiv 

• Pietarin Inkerin Liiton ja Inkerinmaan inkerinsuomalaisten yhdistysten aineistot 

• Venäjän arkistot Moskovan, Pietarin, Petroskoin ja Venäjän lukuisissa aluearkistoissa, väestönsiirtoihin ja karkotuksiin 
liittyvää tietoa 1920 - 1940-luvuilta 

• Kasahstanin arkistot: Väestönsiirtoihin ja karkotuksiin liittyvää aineistoa 1930-luvulta. 

• Inkeriläisten viesti 2-2015 (Toivo Flink) 


Inkeriläisten ja suomalaisten seurakuntien vapaasti netissä tutkittavat kirkonkirjat 

• http://digihakemisto.appspot.com 

• Suomen sukututkimusseuran historiankirjahakemisto 

• http://hiski.genealogia.fi/hiski/fi 

• Arkistolaitoksen sivutwww.arkisto.fi 

• Käyttölupahakemus 100 vuotta nuoremman aineiston tutkimiseksi 

• www.arkisto.fi/uploads/Aineistot/Lomakkeet/Kirkonkirjat/kayttolupahakemus_kirkonkirjat_15052012_suojattu.pdf 

• Mormonikirkon hakemistoja https://familysearch.org 

• Inkeriläisten viesti 3-2015 (Pekka VVikberg) 

• Baltia-kirjasto www.tuglas.fi/baltia_kirjasto 

• Kansan arkisto www.kansanarkisto.fi 

• Työväen arkisto www.tyark.fi 

• Suomen Sukututkimusseura www.genealogia.fi 

• Yllä olevasta osoitteesta löytyi mm. tietoa aloittelijoille. 

• Maakunta-arkistot 

• Hämeenlinna http://www.arkisto.fi/arkistolaitos/maakunta-arkistot/hameenlinnan-maakunta-arkisto/ 

• Joensuu http://www.arkisto.fi/arkistolaitos/maakunta-arkistot/joensuun-maakunta-arkisto/ 

• Jyväskylä http://www.arkisto.fi/arkistolaitos/maakunta-arkistot/jyvaskylan-maakunta-arkisto/ 

• Mikkeli http://www.arkisto.fi/arkistolaitos/maakunta-arkistot/mikkelin-maakunta-arkisto/ 

• Oulu http://www.arkisto.fi/arkistolaitos/maakunta-arkistot/oulun-maakunta-arkisto/ 

• Turku http://www.arkisto.fi/arkistolaitos/maakunta-arkistot/turun-maakunta-arkisto/ 

• Vaasa http://www.arkisto.fi/arkistolaitos/maakunta-arkistot/vaasan-maakunta-arkisto/ 

• Sota-arkisto http://www.arkisto.fi/fi/aineistot/sodat-ja-puolustushallinto/ 

• Inkeriläisten viesti 6-2015 (Alina-Sinikka Salonen) 


ETSITÄÄN HENKILÖITÄ 


Anna Vilonen (os. Hytti), Pukkilassa asuva 91-vuotias inkeriläinen on osoittanut huolta 1940-luvun sodissa 
katkaistun yhteisen historiamme puolesta. Hän on omalta osaltaan valmis kertomaan oman värikkään 
tarinansa. Sekä DVD-kuvaaja että lehtimies on löytynyt. Teiltä lukijoilta Anna kysyy: Tunnetteko ketään hänen 
kotipaikoiltaan? Hän haluaisi olla yhteydessä ihmisiin, jotka ovat sodan aikana ja ennen sitä asuneet Pietarhovin 
lähiympäristössä, esimerkiksi Teppolan tai Papinkonnun kylässä, mutta myös kaikkien lähikylien asukkaat 
kiinnostavat häntä. Hänen yhteystietonsa ovat p. 040 5265 303, osoite Harjulantie 5,07560 Pukkila. Ottakaa 
Annaan yhteyttä! 

Alina-Sinikka Salonen kertoo: Olen juuri lukenut koskettavan omaelämäkerran Elämä Yhden kortin varassa. 
Tietääkö kukaan kirjailija Maria Ripatista (os. Heimonen) tai hänen omaisistaan? 

Vastaukset alinasinikkataqmail.com tai p. 040 7437 042. 


13 









MUMMOT PELKÄSIVÄT ETTEIVÄT OPI MITÄÄN 

- RIPPIKOULUN OPETTAJANA TOKSOVASSA1992. 

Heikki Laukkanen 



Vaimoni Marja-Liisan (os. Räikkönen) suvun Inkerin haaran kantaisät, Petteri Räikkösen pojat Paavo, 
Robert ja Pekka Bernhard suorittivat Kolppanan seminaarin Pietarin eteläpuolella. Vielä 1900-luvun alussa 
Paavon poika Otto kävi tuon seminaarin. Siellä saatiin pätevyys kanttorin, urkurin ja opettajan toimiin. 
Otto ja hänen vaimonsa Klaudia toimivat Toksovan Koivukylän koulun opettajina. Otto myös tämän seu¬ 
rakunnan kanttorina. Heidän poikansa Pauli oli vaimoni isä. Siitä juontuu kiinnostukseni Inkerin kirkon 
toimintaan. 


Itä-blokin maat vapautuivat 1990 luvun alus¬ 
sa. Neuvostoliitto hajosi vuonna 1991. 

Maahan pääsy muuttui merkittävästi ja kirkollinen työ 
alkoi uudella tavalla. Se oli ollut hyvin rajoitettua Neu¬ 
vostoliiton aikana, nyt se pääsi toimimaan vapaasti. 
Neuvostoaikana Toksovan kirkko oli muutettu nuori¬ 
son kokoontumispaikaksi. Se oli kärsinyt paljon tuona 
aikana. Vuoden 1991 jälkeen seurakuntaelämä alkoi 
uudelleen Toksovassa. Kirkon Ulkomaanapu toimi 
muun muassa siellä seurakuntaelämän rakentamisek¬ 
si. Vähän kerrallaan Toksovan kirkkokin kunnostettiin 
Kirkon Ulkomaanavun tuella. 

Tuossa vaiheessa, maaliskuussa 1992, meillä Suo¬ 
men papeilla oli vielä kuusipäiväinen työviikko. Sen 
rinnalle kehitettiin ns. virikevapaa, jonka sai viettää 
kerran vuodessa. Silloin Suomesta autettiin paljon 


naapurimaiden uudelleen alkanutta seurakuntaelä¬ 
mää. Kirkollisia yhteyksiä luotiin Viroon ja Venäjälle. 
Toksovan seurakunnan pastori Ants Punt, joka oli 
pääammatiltaan veturin kuljettaja, oli Alppilan seu¬ 
rakunnassa vierailemassa. Hän oli väsynyt ja tarvitsi 
apua seurakuntatyöhön. Siihen aikaan Toksovassa ei 
ollut muita työntekijöitä kuin osa-aikainen kantto¬ 
ri Aleksandr. Seurakuntalaiset hoitivat seurakunnan 
asioita, mm. siivouksen. 

Tiesin vaimoni suvun yhteydet Toksovaan ja sik¬ 
si päätin lähteä virikevapaalleni juuri Toksovaan. 
Siellä haluttiin aloittaa vapautumisen jälkeen toi¬ 
nen rippikoulu. 13.3.1992 astuin Pietarin junaan 
Helsingissä. Päätin samalla kirjoittaa päiväkirjaa. 
En osannut venäjää, mutta inkeriläiset puhui¬ 
vat suomea ja auttoivat kaikin tavoin. 

Edellisenä syksynä olin käynyt vaimoni kanssa tu¬ 
tustumassa Toksovaan ja Ants Punt oli tuttu jo siltä 
käynniltä. Hän oli Suomen asemalla vastassa. Hän vei 
minut hotelli Trapetsajaan (hyppyrimäki). Alueella 
pidettiin meilläkin uutisoidut Kaukalovan kisat aika¬ 
naan. Majoituin hotelliin. 

Sunnuntaina pidimme kirkossa jumalanpal¬ 
veluksen Antsin ja kanttori Aleksandrin kans¬ 
sa. Seurakuntalaisten kanssa keskustelles¬ 
sa sain kuulla paljon heidän kokemuksistaan 
neuvostoajalla. Elämä ei ollut ollut helppoa. 
Rippikoulun alkaessa oli pakkasaamu ja "kylmä 
oli varma seuralainen joka paikassa.” Kirkkosalis¬ 
sa oli jonkinlainen lämmitys ja siellä voi olla sisä- 
vaatteilla. Vanhat ihmiset kunnioittivat mielestäni 
liikaa pappia, mutta on hyvä syödä ja olla tois¬ 
ten joukossa. Niin sain oppia tuntemaan ihmisiä. 
Mummot pelkäsivät, etteivät opi enää mitään - en 
opi minäkään, ukko. Toivottavasti saivat selvää. 
Rakentajat, kanttori ja minä saimme kirkossa ruokaa. 
Sen laadusta kertoo seuraava esimerkki. Kun tarjol¬ 
la oli hernekeittoa, lautasellani oli kolme hernettä ja 
lientä niin, että siinä olisi voinut uida.Tsajukupin alla 
pidin käsiä niin, että se lämmitti. 

Illansuussa alkoi toinen rippikouluryhmä, jossa 
oli paljon työssä käyviä. Siinä ryhmässä kaikki ei¬ 
vät osanneet suomea. Niinpä silloin tarvittiin paljon 
tulkitsemista puolin ja toisin. Nimet ja syntymäajat 
kerättiin kirkonkirjoja varten talteen. Eräs "mum¬ 
mo” sanoi, että hän on syntynyt vuonna 1944. Mi¬ 
nä väitin että hän ei ymmärtänyt, mistä oli kyse. 
Meinasin sanoa, että et voi olla niin nuori. Onnek¬ 
si pidin suuni kiinni. Olin syntynyt samana vuon¬ 
na, mutta elämä oli kohdellut häntä toisella tavalla. 
Kävimme läpi jumalanpalveluksen kulkua. Puhuimme 
paljon Raamatusta ja Jumalasta. Heiltä puuttui vuosi¬ 
kymmenien ajalta kaikki kristillinen perustietous, kun 
he eivät olleet saaneet opetusta. Ei voinut sanoa, että 
niin kuin... Mitään ei voinut perustaa ennen opittuun! 

Sekä aamu- että ikäryhmän kanssa perehdyimme 
käskyihin. Tutkimme myös innolla virsien sisältöä. Vir¬ 
sien runo-ja kuvakieli ei ole aina helposti selitettävissä. 
Mutta Bonhoefferin vankilassa kirjoittama virsi Hy¬ 
vyyden voimaan oli heille erittäin mieluinen. 

Toisena päivänä perehdyimme uskontunnustuk¬ 
seen. Kerroin Raamatun tapahtumista eri asioi¬ 


ta. Myöhemmin puhuin Isä meidän -rukouksesta. 
Pohdimme erityisesti, mitä merkitsee "anna meille 
anteeksi, niin kuin mekin anteeksi annamme...” 
Mitenkähän tämä toteutuu heidän omien koke¬ 
mustensa kanssa neuvostovallan alla tapahtuneit- 
ten vainojen ja vaikeuksien käsittelyssä? 
Rippikoululaisia oli yhteensä 60. He olivat innokkaita 
oppimaan. Joukossa oli venäläisiäkin, eivätkä he osan¬ 
neet suomea. Siksi tarvitsin jatkuvaa tulkitsemista sekä 
suomeksi että venäjäksi. Inkeriläiset eivät tosin halun¬ 
neet tulkitsemista. Minun piti jatkuvasti toistaa, että 
myös venäläisten täytyy ymmärtää. Muutenhan he 
jäävät ulkopuolisiksi. 

21.3. oli konfirmaatiohaijoitus. Se oli vaikuttava 
näky: 64 rippikoululaista yhdessä! Vanhin heistä oli 
syntynyt vuonna 1916. Kuva näistä ihmisistä syöpyi 
pysyvästi mieleeni. Isä meidän -rukousta ja uskon¬ 
tunnustusta kerrattiin pa finski ja pa raski. Ants Punt 
monisti rippikoulutodistukset. 

Kävin Pietarissa kanttorin kotona. Hän sanoi olevan- 
sa hyvin surullinen, kun tämä loppuu, mutta meillä oli 
yhdessä hyvin hauskaa. Näin hän kuolisi nauruun. Pie¬ 
tarin matkalla ostin yhden neilikan kullekin rippikou¬ 
lulaiselle. Tulin heidän kanssaan yksin Toksovan kir¬ 
kolle. Kukkapaketti oli hyvin suuri. Eräs rouva tarjou¬ 
tui bussissa pitämään paketin sylissään, koska minulla 
ei ollut istumapaikkaa. Hän puhui venäjää. Minua oli 
Toksovassa vastassa inkeriläinen Valtteri. Menin hä¬ 
nen luokseen saunomaan ja hänen vaimonsa kanssa 
kirjoitin rippikoulutodistukset valmiiksi. 

Sunnuntaina 22.3. tulin ajoissa kirkolle. Sinne tuli pal¬ 
jon väkeä, yli 400 henkeä täytti kirkon. Puheensorinaa 
riitti. Vanhat mummot olivat siivonneet paikan juh¬ 
lakuntoon. Rippikoululaisten jono oli pitkä, kun saa¬ 
vuimme sisälle. Ääneni meinasi pettää, kun siunasin 
Antsin kanssa jokaisen vuorollaan. Oppilaiden ryhmä 
oli tullut laulamaan ja musiikin opettaja soitti viulua. 

Olin ollut tämän ajan "kirkon rottana”, sillä päivät 
olivat menneet pääosin kirkolla tai seurakuntalaisten 
kanssa liikkuessa. Kirkko on kuin koti monelle. Siel¬ 
lä koetaan paljon aamusta iltaan ja siellä syödäänkin. 
Lähtiessä tuntui samalta kuin olisin lähtenyt leiriltä. 
Lähtöaamuna kuului vielä kukonlaulu läheltä. Sain 
ajaa autolla Pietariin Suomen asemalle. Minusta tun¬ 
tui hyvältä, että selvisin Pietarin liikenteessä. Virike- 
vapaa oli ollut virikkeitä ja ajatuksia antava. 

TUHANSIEN SUHTEIDEN SOLMUA 

Timo Laakso 


Inkeri-iltapäivässä 6.2.2016 sukututkijana tunnettu Timo Laakso kertoi 
työstään ja sen sisällöllisestä ja maantieteellisestä laajuudesta. Tässä on hänen 
itsensä tekemä lyhyt koonta esityksestä. 


Suomen itäraja oli pitkään paksu, ja Neuvostolii¬ 
tonkin piti olla ikuinen. Rajan ylittivät turistit ja 
ammattiystävät, mutta sukulaisten etsiminen ra¬ 
jan yli oli vaikeaa. Neuvostoliiton Punainen Risti 
näyttää auttaneen vain satunnaisesti. Moskovassa 
määrättiin, kuka saa löytää sukulaisiaan, kuka ei. 
Kansojen ei sallittukaan olla veljiä keskenään. 

Glasnostin ja perestroikan myötä Neuvosto¬ 
liitosta kuului kummia. Uskaliaimmat ottivat 
1987 yhteyttä Suomen Pelastusarmeijaan, jonka 
Sotahuuto-lehteen alkoi tulla Neuvostoliitossa 
asuvien lähettämiä etsintäilmoituksia. Ilmoittau¬ 
duin vapaaehtoiseksi avustajaksi: olin tehnyt su¬ 
kututkimuksia jo pikkupojasta saakka, tunsin tie¬ 
tolähteet, osasin venäjää ja oli into auttaa. Kaikki 
tuntui siihen aikaan niin jännittävän eksoottiselta. 
Ensimmäiset etsintäpyynnöt koskivat inkeriläisiä, 
Venäjän karjalaisia, loikkareita sekä Kronstadtin 
pakolaisia. Vuonna 1992 Suomi-Inkeri-seura 
perusti oman etsintäpalvelunsa, ja tiedustelujen 
määrä moninkertaistui. 2002 ryhdyin Venäjän 
televisiossa esitettävän Zhdi Menja -ohjelman 
avustajaksipa sen jälkeen etsintätapauksia olen 
käsitellyt tuhansia. Nykyisin suurin osa sukulais- 
etsinnästä koskee muita kuin suomalaisia. Yhtei¬ 
nen nimittäjä on Neuvostoliittopa viime aikoina 
olen etsinyt II maailmansodan aikaisia venäläisiä, 
puolalaisia, ukrainalaisia ja valkovenäläisiä natsi- 
Saksan pakkotyöläisiä, joista suuri osa pakeni so¬ 
dan jälkeen Yhdysvaltoihin, Englantiin, Kanadaan, 
Australiaan. 

Vuoteen 2010 etsintä oli kaiken ajan vie¬ 
vä harrastus - elantoni sain muualta. Vuonna 
2011 perustin Finnpoisk Tmi -nimisen yri¬ 
tyksen, jonka yhtenä toimialana on kadon¬ 



neiden sukulaisten etsintä. 

Löydettyjen määrää en ole tarkkaan laskenut, 
mutta 3000 lienee lähellä oikeaa. Pelkästään Ve¬ 
näjän televisiolle olen löytänyt noin 2000, ja luku 
on suurempi, jos lasketaan mukana ne, jotka ar¬ 
velen löytäneeni, mutta jotka eivät vastaa viestei¬ 
hin. Olen ollut tekemässä noin 45 televisio-ohjel¬ 
maa Venäjän ykköskanavalle. 

Olen nähnyt Suomen ja Neuvostoliiton historiaa 
ainutlaatuiselta yksilötasolta. Olen löytänyt van¬ 
hempia lapsilleen, sisaruksiapa serkkuja jo melkein 
määrättömän paljouden. Muutamalle olen käynyt 
kertomassa heidän todellisen henkilöllisyytensä, 

olen tavannut kuolemaantuomittuja ja vain sattu¬ 
malta pelastuneita, olen tavannut Stalinin vainojen 
uhreja, jotka joutuivat antamaan 30 vuotta elämäs¬ 
tään vankileirien saaristolle. 

Uskomattomia kohtaloita olisi kerrottavana pal¬ 
jonpa olen parhaani mukaan yrittänyt tallettaa 
kaikki muistiinpanot ja kaiken kirjeenvaihdon. Ar¬ 
kistoa on kolme täyttä varastollista. Suomessa olen 
ollut julkisuudessa tarkoituksellisen säästeliäästi: 
kyse on kuitenkin yksityisten ihmisten yksityisis¬ 
tä asioista. Aiheita toki olisi Iijokea suuremmalle 
teossarjalle. Toinen syy Suomen mediahiljaisuu- 
teen on se, että jos etsintäpyyntö tulee Venäjältä, 
sukulaiset yhdistän kymmeniä kertoja helpommin 
kuin jos ihmisiä lähdettäisiin etsimään entisestä 
Neuvostoliitosta 70 vuotta vanhoin tiedoin. Lop¬ 
putulos olisi kuitenkin sama. 


Suomalaisten kohtalo Neuvostoliitossa on ollut 
traaginen — mutta ei poikkeuksellinen. Minulla 
itselläni ei ole venäjänsuomalaisia juuria, enkä 
ennen 1980-luvun puoliväliä tiennyt juuri mitään 
venäjänsuomalaisista. Media vaikeni lähes täysin, 
ja vasta myöhemmin olen tajunnut, että olen elä¬ 
nyt lapsuuteni, nuoruuteni ja työikäni venäjänsuo- 
malaisten jälkeläisten keskuudessa. Asiasta vain ei 
koskaan puhuttu. 

Työ jatkuu. Toivottavasti edes osalla löydöistäni 
on pysyvä arvo. Ensi vuonna vietän 30-vuotistai- 
teilijajuhlaa. Taidettahan tämä vähän muistuttaa. 

FinnpoiskTmi 
Timo Laakso 
posti@fmnpoisk.fi 
www.fmnpoisk.fi 


SANALEIKIN TULOKSET 


Leikkimielisen sanatestin (edellisen Viestin takakansi) oikeat sanaparit ovat: 


Ryhmä 1 


Ryhmä 2 


1. sliuhki 

A kerma 

11. pulkka 

A ranskanleipä 

2. titska 

B tulitikku 

12. tsukuna 

B rautapata 

3. uksus 

C etikka 

13. vitsinä 

C kinkku 

4. kolpasa 

D makkara 

14. läsivä 

D sairas 

5. sienvoi 

Eauringonkukkaöljy 

15. sydänkuu 

E tammikuu 

6. siiru 

F juusto 

16. kuurakuu 

F marraskuu 

7. seiti 

G silli 

17. kirpitsa 

G tiili 

8. kartitsa 

H sinappi 

18. ohtjanka 

H "maitomuija' 

9. pertsu 

1 pippuri 

19. purlakka 

1 paimen 

10. pekarno 

J leipomo 

20. vonkka 

J mutka 


Saman sivun alalaidassa olevat hahmot olivat olkisuutareita. 


Olkisuutareista kerrotaan Hyvästi Inkeri -kirjan sivulla 40 seuraavasti: "Arvo Mullon 
isä Teppo Mullo oli taitava tekemään perinteisiä inkeriläisiä olkisuutareita. Teppo val¬ 
misti niitä kuivista oljista letittämällä koko kylän tarpeisiin, useimmiten jouluksi ja 
laskiaiseksi. Puolimetrinen, seisovaa ihmishahmoa muistuttava olkisuutari asetettiin 
kurkihirrelle istumaan tai keinutuoliin kiikkumaan tai sitten kunniapaikalle isännän 
nurkkaan kököttämään. Olkisuutarin uskottiin edustavan vaikutusvaltaista haltijaa, 
joka oli yhteydessä pellon kasvuun. Kaksi Teppo Mullon valmistamaa olkisuutaria on 
säilynyt Suomen Kansallismuseon kokoelmiin." 



Kuvasta: Inkerin olkisuutarit ovat löytäneet tiensä myös Suomen kansallismuseoon. 

KANSANUSKON KIVISET MUISTOT 

- KIVIRAUNIOT OSANA INKERINMAAN VÄESTÖN USKOMUSMAAILMAA 

Timo Muhonen 8c Vyacheslav Mizin 


Timo Muhonen on arkeologi ja tekee Turun yliopistossa väitöstutkimustaan erityisesti 
Suomen ja Karjalan rautakauden ja historiallisen ajan kiviröykkiöihin liittyen. 
Vyacheslav Mizin on pietarilainen tutkija ja Venäjän Maantieteellisen seuran jäsen. 


Vanhaa Inkeriä ei voi täysin ymmärtää tuntemat¬ 
ta sen kansanuskoa, sitä, minkälaisiin yliluonnol¬ 
lisiin voimiin alueen väestö uskoi niinä satoina 
vuosina, jotka edelsivät toista maailmansotaa. Ky¬ 
se on myös siitä, miten nämä uskomukset näkyi¬ 
vät konkreettisessa mielessä. Kaikki 1900-luvulla 
syntyneet inkeriläiset tietävät tietysti kertoa, että 
ihmiset tunnustivat luterilaista tai ortodoksis¬ 
ta uskoa, kävivät kirkoissa ja rukoushuoneissa ja 
elivät kristillisten sakramenttien piirissä. Heille 
tuntemattomammat uskomukset kuten vaikkapa 
käsitykset haltijoista olivat vähitellen hävinneet 
ennen heidän aikaansa tai häviämässä vanhan 
kansan siirtyessä kirkkomaiden ja kalmistojen 
multiin. Tämä ja monet muut käsitykset yliluon¬ 
nollisesta olivat eläneet kauan, sillä uskonnolliset 
muutokset ovat usein ennemminkin maltillisia ja 
hitaita kuin radikaaleja ja välittömiä. 

On tärkeää huomata, ettei kyse ollut kansan nä¬ 
kökulmasta vastakkainasettelusta eli kristillisen ja 
ei-kristillisen maailmankatsomuksen törmäämi¬ 
sestä tai yhteensopimattomuudesta. Itse asiassa 
rahvas tuskin aiemmin teki tai ainakaan piti jat¬ 
kuvasti mielessään tällaista jaottelua, joka on ollut 
akateemisille piireille monesti luonteenomaista 
toimintaa ja analyyttinen tapa lähestyä uskon¬ 
nollisia ilmiöitä. Kansanusko merkitsi sen piirissä 
eläneille sitä, että uskottiin erilaisiin yliluonnolli¬ 
siin olentoihin ja voimiin yhtä aikaa ja tavallaan 
tasaveroisesti, olivatpa ne sitten kristillisiä tai pe¬ 
rua vanhasta etnisestä uskonnosta. Niinpä samat 
ihmiset, jotka uhrasivat haltijoille aina tilanteen 
vaatiessa, kävivät kirkossa kuulemassa Jumalan 
sanaa ja luultavasti hahmottivat itsensä ilman 
muuta hyviksi kristityiksi. Se sama uskonto, joka 


heidän mielestään oli ongelmatonta, oli kuitenkin 
kirkonmiehille puolipakanallista harhaoppia, joka 
tuli kitkeä kansasta vaikka väkisin. Tämä koskee 
ennen muuta luterilaisen papiston suhtautumista, 
sillä - kuten usein on todettu - ortodoksisen kir¬ 
kon lähestymistapa oli suvaitsevampi ja sen sie¬ 
lunpaimenet jopa osallistuivat moniin kansanjuh¬ 
liin, joissa heidän luterilaiset virkaveljensä olisivat 
nähneet ennen muuta tuomittavia pakanallisia 
piirteitä. Niinpä Inkerinmaan ortodoksit säilyt¬ 
tivät pitkään mm. tavan uhrata eläimiä ja käydä 
pohjaltaan ei-kristillisillä uhripaikoilla. 

Inkerinmaan väestön kansanusko oli rikasta, ku¬ 
ten se oli myös lähinaapureilla virolaisilla ja kar¬ 
jalaisilla. Se näyttäytyi konkreettisesti esimerkiksi 
pyhissä lehdoissa, suurten puiden ja kivenjärkä¬ 
leiden katveessa sekä lähteiden reunoilla. Näiden 
lisäksi ihmiset tunsivat kivirauniot paikkoina, 
joiden luona oli hyvä aika ajoin käydä uskomuk- 
sellisissa merkeissä. Näissä paikoissa saattoi ol¬ 
la yhteydessä erilaisiin yliluonnollisiin voimiin, 
olivatpa nämä sitten ortodoksisia pyhimyksiä 
tai vanhaan, jo esikristilliseltä ajalta peräisin 
olevaan uskoon kuuluvia jumalhahmoja ja hal¬ 
tijoita. Usein kävi niin, että ikiaikaiset yliluon¬ 
nolliset olennot korvautuivat ajan saatossa uu¬ 
silla. Niinpä monet alunperin vanhaan uskoon 
liittyneistä pyhistä paikoista olivat päätyneet 
vaikkapa Pyhän Eliaan huomaan, jonka praas- 
niekkana väki kerääntyi niille suurin joukoin. 
Koska etenkin Inkerin pyhät lehdot ovat saa¬ 
neet osakseen paljon tutkimuksellista huomiota, 
jätämme ne tässä yhteydessä vähemmälle ja kes¬ 
kitymme yhteen harvemmin käsitellyistä aiheista 
- kiviröykkiöihin. Kaikkia tunnettuja tapauksia ei 

tässä yhteydessä voi käsitellä, mutta seuraava kat¬ 
saus tarjonnee riittävästi tietoa näiden kivirauni¬ 
oiden tunnetuksi tekemisen kannalta. 

Yksi ensimmäisiä pyhiä röykkiöitä koskevia tie¬ 
toja on vuodelta 1684. Tällöin Narvan superin- 
tendentti Johannes Gezelius nuorempi kehotti 
luterilaisia pappeja pitämään tarkoin huolta sii¬ 
tä, etteivät ortodoksisesta kirkosta ruotsinvallan 
aikana (1600-luvulla) erotetut inkerikot ja vat¬ 
jalaiset ottaisi osaa ortodoksien pyhiin lehtoihin 
ja kiviraunioiden luo vieviin "pyhiinvaelluksiin”. 
Huoli osui aikaan, jolloin Inkerinmaan asukkaita 
pyrittiin voimakkaasti luterilaistamaan. Samalle 
vuosisadalle osuu maininta siitä, että Tuutarin 
lehdoissa palvottiin kiviä ja pölkkyjä ja uhrattiin. 
Tämä voi viitata röykkiöihin. Olivatko asialla täs¬ 
sä tapauksessa ortodoksit vai luterilaiset, ei käy 
tässä yhteydessä ilmi. Kyse voi olla myös kum¬ 
mistakin. 

Sekä "venäjän-” että "suomen uskoiset” mainitaan 
sen sijaan Vanhassa Tuutarissa, käsikirjoituksessa, 
joka on laadittu Inkerissä 1800-luvun alkupuo¬ 
lella. Lainaamme seuraavassa kyseistä tekstiä sel¬ 
laisena, kuin se on aikanaan kirjoitettu. Teksti on 
hyvin ymmärrettävissä tänäkin päivänä: 

”Serebethan seumeunnas 5 eli 6 virsta kirkolda oli 
yxipieni corkia metzistö, jota cutzuit eli nimitettjt 
Uckola. Siinä kasvoi myös vähän kataij. Sitä pitjt 
nijnpyhänä, ettej uskaldanetyhtä lehtepuusta otta. 
Sinne viet. myös ensimäiset hedelmät uutisista leh¬ 
mistäpä vaimoista, joka vuosi Pietarin amuna piti 



Röykkiö Mustassa metsässä. Valokuva: I.Mizin 2014. 


viemän kiven eli pienembi 3 kive männes, sinne 
vietin ruoca ja juoma, caettin eli laatoivat raunion, 
ja se kivivuori oli jo niin suuri kuin 2xi suurta tu¬ 
pa. Tätäpalveljt ingerikotja osa suomalaisi. Mutta 
nyt jo liki 30 vuotta andoi provasti Castegren sen 
hävittäjä raunion levittä .” 

Ukkolan pyhässä lehdossa sijaitsevaan röykkiöön 
kannettiin siis joka vuosi Pietarin päivän saras¬ 
tuksen jälkeen kiviä, näin kasvattaen raunion ko¬ 
koa entisestään. Melkoinen kivikasa kyseessä on 
ollutkin, kun kokoa oli kertynyt kahden suuren 
tuvan verran. Lehtoon vietiin myös ensimmäi¬ 
set uuden sadon tuotteet ja ensimmäinen maito 
lehmän poikimisen jälkeen sekä rintamaito äidin 
juuri synnytettyä. Nämä kiviä pehmeämmät annit 
oli tarkoitettu niille yliluonnollisille olennoille, 
jotka olivat taanneet maan, eläinten ja ihmisten 
hedelmällisyyden. Kyseiset olennot olivat siksi oi¬ 
keutettuja ensimmäiseen osaan toimiensa tuotos¬ 
ta. Luterilainen sielunpaimen ei tietenkään voinut 
muuta kuin käsittää tällaiset tavat räikeästi kris¬ 
tinuskon vastaisiksi, joten hän määräsi metsistön 
hävitettäväksi - etenkin, kun osa hänen omista 
seurakuntalaisistaan osallistui lehdossa tapahtu¬ 
viin menoihin. Samalla kauan kokoa kasvaneen 
raunion kivet viskottiin pitkin ja poikin. 

Toinen tämän artikkelin kirjoittajista, V. Mizin, 
on yrittänyt paikantaa Ukkolan lehtoa 2000-lu- 
vulla. Lehto sijaitsi aikanaan mahdollisesti Mu- 
hovitsyn kylän lähellä, paikalla, jota nykyään 
kutsutaan Kayutovin metsäksi. Tästä paikasta 
kilometrin verran etelään on Mustaksi metsäksi 



Lähikuva Mustan metsän kivirauniosta. Valokuva: V. 
Mizin 2014. 

kutsuttu paikka, jonka keskeltä Mizin on löytänyt 
pienehkön röykkiön. Se on halkaisijaltaan kah¬ 
den metrin kokoinen ja koostuu pienistä, suu¬ 
rin piirtein yhdenkokoisista kivistä. Röykkiön 
korkeus on vain parikymmentä senttiä. Se liittyy 
mahdollisesti tapaperinteeseen, jonka mukaan 
kiviä tuotiin tietylle erityiselle paikalle. Tämä 
pieni raunio on ehkä koottu syvälle metsän kät¬ 
köön sen jälkeen, kun Ukkolan lehto oli tuhottu 
ja tapaa jatkettiin piilossa toisaalla. 

Ortodoksit ja luterilaiset ovat molemmat mu¬ 
kana myös seuraavassa kertomuksessa, jonka 
perussisältöä ei käy kiistäminen. Jälkimmäiset 
eivät kuitenkaan olleet tällä kertaa mukana uh- 
raushommissa, vaan päinvastoin tarinan mukaan 
halveksivat moista. Itseoppinut kansakoulun¬ 
opettaja Henrik Laitinen kirjoitti 1866, että 

”Kanitsan seurakunnassa, Serepetan lähinaapurit 
Inkerinmaalla, Venäläinen väestö [=ortodoksit] 
Korlovan kyläläiset Laurinpäällyksen maalla ai¬ 
na juhannusjuhla aikana uhrasivat ruokiansa ja 
juhla herkkuja eräälle suurelle kivirauniolle, vaan 
kerta meni sinne suomalainen [= luterilainen] mies 
salasin puolin söi herkut ja viimein teki tarpeensa 
raunion harjalle, sitte vasta Venäläiset luopuivat 
uhraamasta.” 

Pyhistä kiviraunioista on tietoja vielä niinkin 
myöhään kuin 1900-luvun alkupuoliskolta. 
Tällöin tallennettiin eri yhteyksissä vatjalaisten 
kiviröykkiöihin, civiröukkoihin, liittyneitä tapo¬ 
ja ja uskomuksia. Etenkin virolaisten kansatie- 
teilijöiden panos oli tässä suhteessa merkittävä. 
He saivat selville, että civiröukkoja sijaitsi mo¬ 
nien vatjalaiskylien laitamilla, jossa ne toimivat 
uhripaikkoina. Eniten tietoja saatiin kahden 
lähekkäin sijaitsevan kylän, Matin ja Korvettu- 
lan, röykkiöistä. Koska ensin mainittuun näyttää 
liittyvän monisanaisempaa informaatiota, saa se 
toimia esimerkkinä civiröukoista. 

Matin kylän civiröukkoon vietiin vöraa eli veroa 
- uhreja. Paul Ariste kirjoitti vuonna 1965, että 
joku vanhus saattoi käydä uhraamassa vielä tuol¬ 
loin, vaikka kieltäisikin asian. Vanhat uskomuk¬ 
set ovatkin tunnetusti sitkeähenkisiä. Joka ta¬ 
pauksessa 1900-luvun alussa oli aivan tavallista, 



Ukkolan lehdon mahdollinen paikka. Valokuva: V. Mizin 2008. 


että tähän kiviraunioon käytiin viemässä esimer¬ 
kiksi rahaa tai suolaa onnettomuuden kohdatessa 
tai sairauden sattuessa. Ennen kuin uhri heitet¬ 
tiin kivien sekaan, kosketeltiin sillä kipeää koh¬ 
taa. Näin sairaus saatiin siirrettyä uhriin ja päätyi 
sen mukana röykkiöön. Röykkiön läheisyydessä 
ei saanut kirota, riitelystä puhumattakaan, sillä 
tällöin kivien alla asuvat yliluonnolliset olennot 
olisivat voineet vihastua. Ariste jatkaa: 

”Pelättiin rauniossa olevia haltijoita, jotka voi¬ 
vat kostaa loukkaamisen. Eräs isäntä oli potkais¬ 
sut jalkansa kiveen ja kironnut. Seuraavana yönä 
hän oli saanut halvauksen. Isäntä tuotiin puhtaissa 
alusvaatteissa rauniolle. Hän pyysi rauniolta te¬ 
konsa anteeksi ja parani pian. Kun vuonna 1942 
kielimestari Petra Boranov vei minut rauniolle, 
hän sanoi ollessamme aikeissa poistua: ”'Heitä rahaa 
kivelle. Muuten sairastut. ” En pelännyt sairautta, 
mutta heitin kuitenkin raunioon saksalaisen alu- 
miinilantin. (...) Rauniota kutsuttiin myös palvoo 
röukoksi — rukousraunioksi. Vatjalainen sana palvo 
tarkoittaa pakanallista rukousta. Raunioilla käy¬ 
tiin rukoilemassa kristillisessäkin merkityksessä — 
rissimäzä. 'Ristimässä” voitiin käydä päivälläkin, 
mutta "palvomassa” oltiin tavallisesti yöllä.” 

Nämä mainitut kiviraunion asujaimet olivat ei- 
kristillisiä yliluonnollisia olentoja, paikanhalti- 
joita, joita siis käytiin rukoilemassa aina tarpeen 
tullen. Ne olivat tarkkoja kielenkäytön lisäksi 
reviiristään, eivätkä päästäneet röykkiön luona 
vierailleita vahingoittumattomina pois ilman so¬ 
pivaksi katsomaansa uhria. Haltijat eivät kuiten¬ 
kaan olleet ainoita röykkiöön liitettyjä olentoja, 
sillä Inkerin kansanuskon kristillinen osanenkin 
on kertomuksessa nähtävissä - aivan kuten niin 
monessa muussakin vanhassa Inkerinmaan py¬ 
hässä paikassa. 

Matin kylän civiröukko tuhottiin neuvostoai¬ 
kana. Tämä on valitettavaa, ja sama kohtalo on 



Mäki, jolla Matin kylän kiviröykkiö sijaitsi. 
Valokuva: I.Mizin 2015. 



Matin kylän civiröukko. Vain osa sen kivistä on näkyvissä, 
sillä paikka on kesän kasvillisuuden peittämä. Pyhät paikat 
piti kansanuskon mukaan pitää täysin koskemattomina, 
mikäli halusi pysyä terveenä. Valokuva on otettu virolaisten 
tutkijoiden kansatieteellisellä retkellä 1942, keskellä toista 
maailmansotaa. Valokuva:!. Taive. 


kohdannut jos ei kaikkia niin ainakin hyvin mo¬ 
nia muita vastaavia pyhiä kiviraunioita. Matin 
kylän asukkaat muistivat kuitenkin vielä vuonna 
2015 "paikan, jossa oli kiviä, joiden luo paikalliset 
tulivat”. Ariste kertoo, että civiröukoista puhut¬ 
tiin muissakin vatjalaiskylissä, vaikka nämä kivi¬ 
rauniot olikin hänen mukaansa tuhottu vuoteen 
1965 mennessä. Ne hävisivät maanviljelyksen 
kehittyessä, ja oma osansa asiassa oli varmasti 
ylipäätään sillä kulttuurin suurella muutoksella, 
jonka Inkerin vanhat vatjalaiset vielä ehtoopäi- 
villään näkivät. 

Lopuksi esitämme vetoomuksen kaikille In¬ 
keriläisten viestin lukijoille, joiden korviin on 
kantautunut perimätietoa Inkerin vanhasta kan¬ 
sanuskosta. Otamme mielihyvin vastaan kaikkea 
tietoa, joka liittyy tähän Inkerinmaan kiinnos¬ 
tavaan menneisyyden osaan. Tietoja voi lähet¬ 
tää osoitteella Timo Muhonen, Satojoentie 32, 
21510 Hevonpää. Niitä voi toimittaa myös säh¬ 
köpostitse osoitteella tiilmu@utu.fi. 


Valikoitua kiijallisuutta 

Ariste, P. 1965. Vatjalaisten civiröukko. 
Kotiseutu 6/1965: 155—157. 

Haavio, M. 1961. Kuolematonten lehdot: 
Sämpsöi Pellervoisen arvoitus. WSOY, Porvoo. 

Haltsonen, S. 1967. Vanha Tuutari. 
Tuntemattoman tekijän käsikirjoitus 19. 
vuosisadan alusta. Suomalaisen Kirjallisuuden 
Seura, Helsinki. Suomi 112:4. 

Mizin, Vyacheslav 8cMuhonen,Timo 2015. 
New field researches and some historical 
references on sacred cairns of Ingermanland. 
Muinaistutkija 4/2015. 

Taive, 1.1990. Matka vatjalaisiin 1942. P. 
Laaksonen 8c S.-L. Mettomäki (toim.) 

Inkerin teillä : 46—66. Suomalaisen 
Kirjallisuuden Seura, Helsinki. 

Kalevalaseuran vuosikirja 69-70. 


21 





TAPAHT UMAKALENTERI 

Suomen Inkeri-liiton ja jäsenjärjestöjen ohjelmatietoja 2016 

+ kaikki tiedossa olevat kesäjuhlat 


Inkeri-iltapäivät Inkerikodissa 
Karjalatalon 2. kerros, Käpylänkuja 1, alle 1 km kävelyä Käpylän 
asemalta tai bussit 52,55,55K, 56,57,65A, 69,506 
Klo 13.30 kahvittelua pientä korvausta vastaan, klo 14.00 päi¬ 
vän aihe. 

La 9.4.2016 Dosentti Silvo Hietanen: Inkerin pa 
kolaiset Venäjän vallankumouksen 
jälkeen 

Kevätretki Oitin leirille ja inkeriläisiä 
työllistäneeseen Mommilan kartanoon 
lauantaina 14.5. 

Suomen Inkeri-liitto järjestää yhteistyössä Hausjärvi-seuran 
kanssa koko päivän kestävän retken. 

Ohjelmaan on suunnitteilla 

• Oitin palokunnantaloon ja työväentaloon tutustuminen 

• Mommilan kartanon isännän, Alfred Kordelinin, muisto¬ 
patsaaseen ja hänen aikaansaannoksiinsa tutustuminen: 
Mommilan kirkkoja hautausmaa sekä kansakoulu 

• Vierailu Myllärien suvun pitkäaikaiseen työpaikkaan (Teu- 
ron sivutila) - nykyinen isäntä esittelee paikkoja ja muiste¬ 
lee inkeriläisten sijoittumista kartanon tiluksille 1943-44. 

Lähtö on todennäköisesti klo 8 Mikonkadun turistipysäkiltä 
Casinon vastapäätä ja paluu samaan paikkaan n. klo 20. Arvio 
matkan + ruokailun hinnasta on 50 - 60 €. Tarkkoja tietoja 
annetaan matkalle ilmoittautuneille sitä mukaa kuin ne täs¬ 
mentyvät. Ilmoittautuminen: Alina-Sinikka Salonen, mieluiten 
s.postilla alinasinikka n qmail.com tai tekstiviestinä p. 040 
7437 042. Mukaan voi tulla myös omalla autolla, jolloin sovitaan 
tapaamispaikasta Oitissa. 

Kesäjuhlat 2016 

Suomi: Hyvinkää, la 16.7. 

Hyvinkääläiset ilmoittavat ohjelmasta Viestissä no 3, 
joka ilmestyy viikolla 21. 

Venäjä: Siestarjoki (Systerpek) juhannuksena, 25.6. 

Viro, Narva 18.-19.6. 

****************************************** 

22 


Hyvinkään Inkeri-kerho 
Kerhopäivät keväällä 2016 

3.4. "Kytäjän kartanon historiaa", Solveig Crusell 

15.5. Aihe avoin. 

Kokoontumiset seurakunnan aulakahviossa (Hämeenkatu 14) kello 14. 
Tiedustelut: Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 Luther 

kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä koko¬ 
uksessa. 

Kerhoilloista ja kokouksista tiedusteluihin vastaa Maria Lahti, p. 
0400841 741 

maria.lahti.nikkari@gmail.com 


Lahden seudun Inkeri-seura järjestää 
40-vuotisen toimintansa juhlan. 

Lahdessa toukokuun 3. päivänä 2016 
alkaen klo 14.00 

Osoitteessa Joutjärven kirkko Ilmarisentie 1,15150 LAHTI, 
TERVETULOA 


Turun seudun Inkeri-seura 
Besseda-teehetket jatkuvat Palvelupisteessä joka kuukauden 1. Ja 
3. perjantai kello 13 Irma Kapasen vetämänä. 

Juhlatilaisuudet Varissuon kirkolla (Kousankatu 6), kello 14 alkaen. 
Palvelupiste, Uudenmaankatu 1. Puh. 233 2565 

Helsingin seudun Inkeri-seuran tapahtumia 
Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040 578 3894 








SUOMEN INKERI-LIITON MATKA NARVAAN 18. - 20.6.2016 


Viron Inkerinsuomalaisten Liiton kesäjuhlat Narvan linnassa 18. -19.6. 


Lauantai 18.06. 

08.30-11.00 Laivamatka Länsisatamasta Eckerö Linen M/S Finlan 
dialla Helsinki-Tallinna 

Bussi ja opas odottavat Tallinnan A-terminaalissa - läh¬ 
demme Narvaan 

13.30 -14.45 Lounastamme Valge Hobu-trahterissa 

www.valqehobu.ee 

15.15 -16.15 Vierailemme Sillamäessä, joka oli vuoteen 1991 

suljettu kaupunki http://www.sillamae.ee/et/uldinfo1. Se 
oli ollut NL:n aikana salaperäinen ja strategisesti tärkeä 
kaupunki. Sodan jälkeen sinne oli perustettu sotatehdas, 
ja tehtaan ympärille rakennettu ulkopuolisilta suljettu 
kaupunki. Erityisasema toi Sillamäelle runsaasti vaurautta. 
Tutustumme tyylipuhtaaseen neuvostoklassiseen keskus¬ 
taan ja upeaan kulttuuritaloon. 

16.45 Kirjaudumme sisään Narvassa kahdeksi yöksi Ingeri- 
hotelliin www.inqer.ee 

klo 19 Kesäjuhlat alkavat iloisella yhdessäololla Narvan linnan 

ulkotiloissa. Lisää tietoa myöhemmin. 

Sunnuntai 19.06. 

07.30 alk. Aamiainen hotellissa 

10-12.00 Kaupunkikiertoajelun aikana tutustumme Narvan, raja- 
kaupungin, menneisyyteen ja nykypäivän saavutuksiin. 
Tärkein nähtävyys on Viron itärajaa vartioiva keskiaikainen 
Hermannin linnoitus, joka on historiansa aikana nähnyt 
monta vierasta hallitsijaa. Kaupungin kukoistuskautena 
pidetään Ruotsin ajanjaksoa. Tällöin rakennettiin kaunis 
barokkikaupunki, joka säilyi Toiseen maailmansotaan asti. 

14.00 Itä-Virumaan inkerinsuomalaisten seuran järjestämä inke¬ 
rinsuomalaisten pääjuhla Narvan linnassa 

19.00 Illallinen hotellin ravintola Salvadoressa 

Maanantai 20.06. 

06.30 alk. Aamiainen hotellissa 

09.00 Lähtövalmistelut hotellissa 

09.30 -10.10 Paluumatkalla poikkeamme kylpyläkaupunki Narva- 

Jöesuussa, Suomenlahden rannalla. Erinomainen ilmastoja 
13 kilometriä merenrantaa kultaisella hienohiekalla tekevät 
Narva-Jöesuusta turisteille erittäin mieleisen paikan. 

10.45 -11.40 Poiketaan Toila-Orun maalaukselliseen puistoon. Pietarin 

kauppiaan rakentama palatsi tuhoutui sodassa mutta 
nykypäiviin on säilynyt runsaslajinen puisto terasseineen. 
Kävelemme pitkin hollantilaista lehmuskujaa, ihailemme 
kauniita kukkapenkkejä ja suihkulähteitä sekä maalauksel¬ 
lisia maisemia. 

12.00 -13.30 Seuraava tutustumiskohde on barokkia edustava Kukru- 
sen kartano http://kukrusemois.ee/ . Kartanon pitkäaikaiset 
omistajat olivat von Töllit. Kuuluisin heistä 
oli 1900-luvun alun naparetkeilijä Eduard von Toll. Tutus¬ 
tumme napalaivaan, jonka muonatilassa on suolakalaa, 
makkaraa, sipulinseppele ja perunaakin, tavataan ärjyviä 
jääkarhuja ja kuullaan susien ulvontaa. Kierros on yhtä 
aikaa hauska ja sivistävä. 

14.45 Keittolounas Viitnan kestikievarissa 

17.30 Tallinnan A-terminaalissa 

18.30 M/S Finlandilla buffet-illallinen 

18.45 -21.15 Laivamatka Eckerö Linen M/S Fnlandialla 

Tallinna-Helsinki 


Matkan hinta on 310 € per henkilö jaetussa kahden hengen 
huoneessa; Hl-lisä 50 € 

Lapsi kahden aikuisen kanssa Ikävuoteella: 

0-5 vuotta maksaa vain ruuat maissa, laivalla ilmainen ruokailu 
6-17 vuotta: matkan hinta on 170 € 

Edellä mainitut hinnat edellyttävät, että ryhmässä on 30 
täyden hinnan maksavaa osallistujaa. 

Hintaan sisältyy: 

• laivaliput kansipaikoilla Helsinki-Tallinna-Helsinki Eckerö 
Linen M/S Finlandialla 

• merimatkoilla buffet-aamiainen ja -illallinen laivalla 

• majoitus kahden hengen standard-huoneissa aamiaisineen 
Ingeri-hotellissa 

• ohjelman mukaiset bussikuljetukset 

• suomenkielinen opas kolme päivää 

• ruokailut: 1x keittolounas, 1x illallinen, 1x lounas (ja ateriat 
laivalla mennen tullen) 

• tutustuminen Sillamäen kaupunkiin ja Kukrusen kartanoon 
sisäänpääsymaksoineen 

• meno-ja tulomatkalla laivalla koko ryhmän käyttöön 1xB4- 
hytti matkatavaroiden säilytystä varten 

• matkanjohtajan palvelut 

Ilmoittautuminen matkan johtajalle Alina-Sinikka Saloselle mielui¬ 
ten kirjallisesti joko sähköpostilla alinasinikkaiaqmail.com tai kirjeel¬ 
lä/kortilla os. Alina-Sinikka Salonen, Metsäpurontie 17 D 58,00630 
Helsinki. Tiedustelut sähköpostin lisäksi myös p. 040 7437 042. 

Ilmoittautumisen yhteydessä annetaan jokaisesta lähtijästä 
seuraavat tiedot: 

• nimi, osoite, puhelinnumero, syntymäaika (pvm,kk,v); jos 

henkilö ei ole Suomen kansalainen, ilmoitetaan myös kan¬ 
salaisuus 

• mahdolliset ruokarajoitukset 

• ilmoittautumisen jälkeen maksetaan varausmaksuna 30€, 

jota ei peruutuksen sattuessa makseta takaisin; Suomen 
Inkeri-liiton matkatili (IBAN) FI15 80001710 3772 44. 

• loppumaksu 280 € maksetaan samalle tilille viimeistään 

4.5.2016. 

Matkan järjestäjänä toimii HansaTravel OÖ. Jos peruutus tapahtuu 
myöhemmin kuin 4.5., matkatoimisto perii ne maksut, jotka lai¬ 
vayhtiö, majoitusliike tai muu 

palveluntuottaja perii HansaTravelilta myöhäisen peruutusajan- 
kohdan vuoksi. Jos on voimassa oleva matkavakuutus, vakuu¬ 
tusyhtiö korvaa sellaiset peruutukset, jotka johtuvat matkustajan 
tai lähiomaisen sairastumisesta, joka pitää ilmoittaa lääkärinto¬ 
distuksella. 

Toukokuun lopussa matkustajille lähetetään kirje, jossa kerrotaan 
ohjelmasta ja annetaan tarkempia ohjeita. 

Tervetuloa - jo kesäinen Narvan kaupunki riittää syyksi lähteä 
tälle matkalle puhumattakaan muusta runsaasta ohjelmasta! 


CUi/n/L- bi/rulAa, halome/n 

Posti Green 


ÄITI 


Äiti oli lapsuutemme tuki ja turva 


ja nuoruutemme vahva puu. 


Teki työtä aamusta iltahan 


useinkin naurussa suu. 




Hän lauloi lapset nukkumaan 


ja lehmätkin lellitteli laulullaan 


näin jaksaen päivästä toiseen. 


Vaikka nuoruuden haaveet eivät toteutuneet 


jätit jälkeesi jotain, 


joka lisääntyy vaan, 


suvun suuren ja lapsista rikkaan. 


Me muistamme äitiä laulaen 


ja Inkerin ihmeistä kertoen, 


aina polvelle seuraavalle. 


Nyt pyydänkin Luojamme Taivainen 


lepo lempeä äidille anna. 


Laita kultaiseen tuoliin istumaan, 


kutsu paikalle Inkerin kansaa. 


Ja juhlikaa tuttua tulijaa 


joka tullut on matkansa päähän. 



Tyyne Lehtonen os. Laitinen syntyi Pohjois-lnkerissä Lempaalassa 13.3.1925ja kuoli 16.11.2011 Raahessa. Hän jäi leskeksi 40-vuo- 
tiaana. Hän kasvatti turvallisessa ja lempeässä huolenpidossa yksin ison perheen, seitsemän tyttöä ja kolme poikaa. Hän harrasti 
kirjoittamista koko ikänsä. Kirjoitin tämän runon saatuani viestin, että äitini oli nukkunut pois. 

Raili Nyman, tytär 



Suomen Inkeri-liitto ry 


• • 

Alina-Sinikka Salonen 


LEIRIT JA LEIRIT 

Eräässä sähköpostilla lähettä¬ 
mässäni matkatiedotteessa käy¬ 
tin Oitin inkeriläisten leiristä 
sanaa internaattileiri. Nolottaa. 
Olin tarkoittanut sanaa inter- 
nointileiri. Mutta sekin oli virhe. 
Ero inkeriläisten leirin ja inter- 
nointileirin välillä on melkoinen. 
Itse asiassa viimeksi mainitusta 
on kerrottu Inkeriläisten vies¬ 
tissä no 2/2015 Terho Ahosen 
artikkelissa Inkeriläisiä Mie¬ 
hikkälän keskistysleirissä. Asia 
ei ole silloin minulle täysin val¬ 
jennut. Nyt yritän kirkastaa sitä 
ainakin itselleni. 
Internointileiri tarkoittaa siis 
keskitysleiriä. Sitä inkeriläisten 
leirit eivät ole olleet, mikä selit¬ 
tyy sillä, että inkeriläiset olivat 
tulleet Suomeen vapaaehtoisesti. 

Oivalsin näiden leirien eron, 
kun keskustelin puhelimes¬ 
sa oittilaisen Martti Pullisen 
kanssa, joka oli nähnyt kaikki 
Oitin leirit. Hän kertoi, että 
siellä oli inkeriläisten jälkeen 
ollut internointileiri, johon oli 
suljettu unkarilaisia ja saksalai¬ 
sia. Tästä puhuu myös Kirjeitä 
kentältä osiossa Antti Pullinen. 
Kun olen muutaman ihmisen 
kanssa ottanut erehdykseni 
puheeksi, on käynyt ilmi, että 
internointileirit niin Suomessa 
kuin Itä-Karjalan sota-alueella 
ovat suomalaisille lähes tunte¬ 
maton asia. Aiheeseen haluttiin 
tutustua. Suomessa leirejä oli 
vuosina 1944 - 47 Hyvinkäällä, 
Oitissa, Hämeenlinnassa, Lem¬ 



päälässä, Loimaalla, Pai¬ 
miossa, Pohjankurussa ja 
Tammisaaressa. Kaikki 
eivät olleet toiminnassa 
yhtä aikaa. Niihin kerättiin 
yhteensä noin 470 ihmistä. 

Suomessa leireille internoi¬ 
tiin välirauhansopimuksen 
mukaisesti Saksan ja Unka¬ 
rin kansalaiset. Neuvostoliiton 
valvontakomissio valvoi inter- 
nointeja. Sijoitusten ei ollut 
määrä koskea saksalaisten ja 
unkarilaisten kanssa avioitunei¬ 
ta suomalaisia naisia eikä heidän 
lapsiaan. Suomalaisviranomaiset 
kuitenkin toimittivat ilmeises¬ 
ti valvontakomission pelossa 
leireille myös naiset ja lapset. 
Osa leireistä suljettiin kesällä 

1945, ja noin 300 internoitua 
siirrettiin Tammisaaren van¬ 
haan mielisairaalaan. Hangon 
satama oli lähellä, joten inter¬ 
noidut olivat varmoja karko¬ 
tuksesta Siperiaan tai Saksaan. 
Saksan hävittyä sodan valvonta¬ 
komissio ilmoitti maaliskuussa 

1946, että internoidut voidaan 
vapauttaa. Paluu yhteiskuntaan 
ei ollut helppo. Omaisuus ja 
asumus oli vankeuden aikana 
takavarikoitu sekä pankkitilit 
tyhjennetty. 

Viimevuosina Suomessa asuvat 
elossa olevat internoidut ovat 
hakeneet korvausta menetyk¬ 
sistään. En tiedä, että joukossa 
olisi inkeriläisiä. Korvausasiasta 
on olemassa Hallituksen esitys 


eduskunnalle laiksi valtion kor¬ 
vauksesta eräille internoiduille 
siviilihenkilöille (La VM/2014 
- HE 69/2014). - Esitys osoit¬ 
taa ainakin silloisen hallituk¬ 
sen halua käsitellä rakentavasti 
menneisyyden tapahtumia ja 
tunnustaa edeltäjien aikoinaan 
tekemät virheet. Internoituina 
olleista 470 henkilöstä monet 
ovat kuolleet. Korvaukseen oi¬ 
keutettuja arvioidaan olevan 
60 - 100. Kustannukset olisivat 
arviolta enintään 300 000 euroa. 

Tätä kirjoittaessani en tiedä, 
miten asia on edennyt. Sen si¬ 
jaan tiedän, että meidän ilolla 
odottamamme matka Oitin lei¬ 
rille on tulossa. Hausjärvi-seura 
tekee hyvää työtä, joten tiedossa 
on sekä inkeriläisten kokemuk¬ 
sia että Suomen historiaa avaava 
matka. 

9(un kijoitan tätä touko¬ 
kuun alussa, Sää on melkein 
kesäisen lämmin. J^ä mpöä 
Ja kiitollisuutta toivon myös 
mieliimme. ^Iloitaan ennen 
kaikkea turvallisuudesta Ja 
vapaudesta! 

CUt/n/L- hi/rUMa ^ahmyem, 

alinasinikka@gmail. corn 

KIRJEITÄ KENTÄLTÄ 

A-S Salonen oli heti luettuaan Maria 
Ripatin kirjoittaman kirjan Elämä 
yhden kortin varassa ottanut yhteyttä 
jäseneemme Paavo Ripattiin ja kysynyt 
hänen mahdollista sukulaissuhdettaan 
Mariaan. Vastaus oli tällainen: 

Hyvä Alina-Sinikka Salonen 

En ainakaan ole kovin läheistä sukua. Olen joskus 
kuullut, että kaikki Ripatit taaksepäin mentäessä 
liittyisivät Hirvensalmelle Ripatin kylään. Joku on 
myös kertonut, että laamanni Justus Ripatti olisi 
jonkinlaisen sukututkimuksen tehnyt. Äitini ei 
koskaan puhunut menneistä asioista. Kotoa lähdin 
13-vuotiaana, kun laitoimme kantapäät vastakkain 
alkoholisoituneen isäpuolen kanssa. No myöhem¬ 
min ja hänen aloitteestaan sitten asiaa korjattiin. 

Ainoa muu Suomessa vielä elänyt sukulai¬ 
nen oli tätini, jonka luona vähän aikaa asuin¬ 
kin. En silloin riittävästi häntäkään hoksannut 
haastatella näistä asioista. Kirjan mukaan Ma¬ 
ria Ripatin ja meidän sukumme ovat asuneet 
melko lähekkäin Inkerissä. Me asuimme Span- 
kovassa Seppälän kylässä. 

Elämäntyöni olen tehnyt nuorisonohjaajana Hel¬ 
singin Töölön seurakunnassa (38 v. - eläkkeelle v. 
2000). Työ oli täysin käänteinen toisten vapaa- 
aikaan, joten ne vähäiset mahdollisuudet joita on 
ollut, luonnollisesti käytettiin perheen parissa. Ke¬ 
säjuhlilla kyllä olen käynyt, ellei jokin leiri ole ollut 
esteenä. Siellä on ollut miellyttävä olla, kuin imeä 
perinteen kasvuvoimaa. Eihän kukkakaan kasva 
venyttämällä! Ja sentimentaalinen inkeriläispoika 
kun olen, niin aina siellä ovat hiljaa soineet myös 
maanpakolaisuuden huilut. 

Yhden kerran olen käynyt kotipaikallani Span- 
kovan Seppälän kylässä. Mukana oli pieni pussi 
johon ottaisin multaa ja istuttaisin siihen mökillä 
kuusen. Runossani kerron kuinka siinä kävi. Muis¬ 



toksi matkasta ei kasvanut kuusta, mutta syntyi 
runo, jossa pohdin, miksi en halunnutkaan koti¬ 
seudun kuusta mökilleni. 

Minä inkerinsuomalainen 

Lada pomppien kuljetti meitä 
noita Inkerinmaan kuoppaisia teitä. 

Kohti synnyinseutua Seppälän kylää. 

Ensi kertaa, kyllä tunteet jylää. 

Oli mukana pussi, täältäkö kultaa ? 

Ei, mukaan veisin hitusen multaa. 

Siinä itäiskö vielä toivo uusi, 
siihen juurtuisko Suomessa kuusi? 

Tuli paikalle vanhus, ylväs vakaa. 

Alkoi haastella vuosikymmenten takaa. 

Kasvot uurteiset, yllä virttynyt puku. 

Kysyi: ”A, mikä se sini on suku? 

No muistutatkii vaariis ja issää, 
vaa vartu, mie haastan lissää. 

Tuo s paikas oi teijä talo. 

Tid sota ja issäiskii tankkii palo. 

Siut orvon äitiis vei rannal Suomen, 
ka siel on oltkiiparemp huomen ’. 

Niin laajana aukeni menneen ovi. 

Ei, ei! Tämä maa ei Suomeen sovi! 

Kourin multaa ja tunsin joka kerta 
kuin sen kosteus olisi isäni verta. 

Vaikka puu siihen juurtua vois, 
laulu Inkerin oksissa itkuna sois. 

Ja niin ison ikävän tuuli kantaa. 

aina orpona seisoisin väärällä puolen rantaa. 
Ei, ei! Tämä maa ei Suomeen sovi! 

Sen paikka on tämän maan povi. 

Takaisin taputin mullan hiljaa, 
kasvata täällä toisille kultaista viljaa. 

Minä Suomessa kuulen sitä toista kuusta, 
ja olen mökkini veistänyt siitä puusta. 

Mutta Inkeri - Inkeri voimasi vakaa, 
se minussa elää, sain sen sukupolvien takaa. 



Tervehdys 

Sattumalta näin Inkeriläisten viestissä olleen 
vetoomuksen, joka koski Maria Ripattia. Hän 
oli minulle perhetuttu. Tapasin häntä vielä kun 
hänellä oli jo aika pitkälle edennyt Parkinsonin 
tauti. Olin myös hautajaisissa. Hänen tyttäreensä 
olen harvakseen yhteydessä. Hän asuu Kanadas¬ 
sa. Suomessa on ainakin asunut Marian sisko. En 
tiedä onko hän vielä elossa. Hänen poikansa per¬ 
heineen asunee Suomessa. 

Olen lukenut Marian kirjan kauan sitten. Muistan, 
että siinä paljastuu hyvin hänen rönsyilevyytensä 
sekä tulinen luonne. Hän sanoi usein, että hänen 
elämästään voisi kirjan kirjoittaa ja sen hän sitten 
teki. Seuraava kirja jäi suunnitteluvaiheeseen, kun 
tauti voitti. Niin, hänellä oli myös hyvä mieliku¬ 
vitus. Kyllä kirjassa on paljon koskettavia kohtia. 
Olen jonkin verran kierrellyt nyky Inkerissä, sieltä 
päin kun olen itsekin kotoisin. Äitini koti oli Rau¬ 
dun Sirkiänsaaressa ja minä olen syntynyt Metsä¬ 
pirtin Saamisissa. 

le/iAA&iA/m, JUrrm Vemmem, 

- . » - » ■ - . „ 

Hei - hieno juttu se matka Oittiin ja 
Mommilaan. 

Oitin VPK:n talolla eli nykyisellä Urheilutalolla 
on toimestani laatta, jossa Oitin - Hausjärven 
Yhteiskoulun ensimmäiset oppilaat kiittävät mm. 


vanhempiaan koulun perustamisesta v. 1947. Kas 
näin pääsimme opin tielle mekin, aika monet Kar¬ 
jalan evakot, uusilla asuinsijoilla. 

Ruotsi oli jotain aivan uutta kakkosluokkalaisille. 
Uuden oppikoulun ainoa opetusväline oli lainaksi 
saatu rihvelitaulu, tuollainen A4 kokoinen karke- 
apintainen liitua rahisuttava. Siihen mahtui juuri 
ja juuri suurilla numeroilla aamurukouksen virren 
numero. Kahvilahuoneiden välinen klaffiseinä oli 
aamurukouksen ajan auki ja molemmat luokat 
pääsivät veisaamaan yhdessä. Sitten klaffi vedet¬ 
tiin luokkien väliin kiinni ja aloimme jatkaa opin 
tietä. Sinne suoraan seinään sitä rustattiin tekstejä 
liidulla, kunnes saatiin oikein liitutaulut molem¬ 
piin luokkiin. 

Englannin kieli oli toinen uutuus ja viisaitten van¬ 
hempiemme toimesta pian myös saksa. 

Pian koulu oli viisiluokkainen keskikoulu, sitten 
se sai lukionkin ja alkoi työntää elämään yliop¬ 
pilaita. Koulu täyttää siis v. 2017 jo 70 vuotta, so¬ 
pivasti itsenäisyytemme 100 -vuotisvuonna. Joka 
on Juhlavuosi, kiitos isiemme työn ja suomalais¬ 
ten taistelun yhdessä virolaisten ja inkeriläisten ja 
suomensukuisten vapaaehtoisten kanssa ankeina 
sotien vuosina 1939-1945. 

Vuosiin 1944-46 liittyy erikoinen episodi. Oitissa 
oli noin 150 saksalaista, unkarilaista ja suomen¬ 
kin kansalaista piikkilangan takana Internointileiri 
4:ssä. Sitä ei moni muista. 

Olisiko aika ruuvata VPK:n talolle = nyk. Urhei¬ 
lutalolle ja Työväentalolle laatat? 


leAAAeAhem, Q/nfcbi, V/ulli/nem- 


Hei, 

Kiitos sähköpostista, vaikka sen sisältö ei iloista 
luettavaa ollutkaan. (Teksti viittaa sähköpostiin, 
jossa kerrottiin Suomen Inkeri-liiton olevan huo¬ 
lestunut Inkeriläisten viestin tulevaisuudesta.) 
Vaikka uusia jäseniä saadaan mukaan toimin¬ 
taan, menetämme vanhojen parempiin kartanoi- 

hin siirtymisen vuoksi paljon ns. hiljaista tietoa. 
Ajattelen kaipauksella omaa äitiäni Ida Ahtia, 
joka usein, mutta ei väsyttämällä, kertoi kans- 
saihmisilleen Inkeristä ja inkeriläisyydestä(än). 
Hän oli aktiivisesti yhdistyksen toiminnassa mu¬ 
kana alusta asti ja otti meidät tyttäretkin koko¬ 
uksiin ja juhliin mukaan. 

Vieläkin, eläkeläismummona muistan lämmöllä 
niitä Olympia-stadionilla pidettyjä joulujuhlia, 
joissa pukkikin vieraili. Laulettiin ja leikittiin 
piirileikkiä pukin kanssa. Alakoululaisen juhlan 
kruunasi pukin jokaiselle lapselle antama joulu- 
pussi, jossa oli herkkuja (piparia, omena ja nameja). 
Vieläkin muistan sen piparin ja omenan tuoksun. 
Vähän isompana tyttönä pääsin äidin kanssa lau¬ 
lamaan Inkeri-kuoroon. Niin monet kerrat keitet¬ 
tiin kaalikeittoa kesäjuhlia varten. Ihania muistoja. 
Opiskelut, pitkä ulkomailla asuminen ja per¬ 
heen perustaminen ovat osaltaan vaikutta¬ 
neet etääntymiseen yhdistyksestä/toimin¬ 
nasta. Paljasjalkaisena helsinkiläisenä olen 
kuitenkin ylpeä ja iloinen siitä heimo-tietä¬ 
myksestä, jonka äitini ja myös tämä yhdistys¬ 
toiminta on antanut. Henkisesti rikkaan hei¬ 
mon perintöä on hoidettava. 

Valitettavasti elämä koettelee itse kutakin niin 
kovalla kouralla, että voimia on vain välttämättö- 
mimmän hoitamiseen. Omallakin kohdalla olen 
sen joutunut kokemaan. 

Nyt on kuitenkin sellainen päivä, että haluan il¬ 
moittautua jäseneksi ja tilata Viestin. 


Tflaa/ui I^/kAo/haAo, 


Terveisiä Örebrosta! 


Olen lukenut kertomuksia Inkeriläisten viestis¬ 
tä, missä on kerrottu laskiaisjuhlista Inkerissä ja 
Malkkilan kylässä. Olen ollut itsekin apuna niissä 
juhlissa. 

Haluan kertoa vielä, että minunkin juuret ovat 
Malkkilan kylästä. Kylässä asuivat veljekset Joo¬ 
seppi, Iisakki, Andrea. Kaikki he olivat Maikkeja. 
Minä ja Juhani Maikki olemme Iisakin jälkeläisiä. 
Me olemme serkkuja. Minun äiti ja Juhanin isä 
olivat sisaruksia, meidän taloa kutsuttiin Marilaksi 


kun meidän mummo oli Mari. Tehvinästä kotoi¬ 
sin. Meidän talo oli suuri. Siinä oli koulu. Äitini 
oli käynyt siinä koulussa. 

Andreas Maikki oli pyhäkoulun opettajana jo 
vuonna 1909 ja toimi aina siihen saakka kun 
pyhäkoulut kiellettiin 1920-luvulla. Iisakki oli 
Skuoritsan toimihenkilönä kirkossa. Meidän per¬ 
heet olivat karkotettu kotoa, olimme asuneet eri 
paikoissa, mutta viimeiset viisi vuotta asuimme 
Laatokan järvellä, Martinsaalella. Vuonna 1955 
pääsimme takaisin omille juurillemme. 

Voin kertoa, että kesällä 1956 tulivat meille ky¬ 
lään kaksi pappia Petroskoista. Oliko se korkeim¬ 
man lähetys, että he tulivat juuri Marilan taloon 
ja kertoivat, että he tulivat rippikoulua pitämään 
nuorille. He olivat Juhana Vaasseli ja Matti Kuk¬ 
konen. Me nuoret veimme sanomaa eteenpäin. 
Nuorisoa tuli lähikylistä ja kaukaa - ihan Pieta¬ 
rista asti. Opimme katekismusta ja virsiä. Sitä kesti 
viikon. Meitä oli 60 - meitä serkuksiakin ainakin 
seitsemän. Papit asuivat meillä ja äiti tarjosi heil¬ 
le ruokaa. 

Vuodet vierivät kun alettiin puhua ja kerääntyä 
kokouksiin. Alettiin elvyttää inkeriläisyyttä. Pää¬ 
timme perustaa kuoron ja se onnistui. Me kaikki 
serkukset olimme kuorossa. Kun Arvo Survio oli 
käymässä, päätettiin antaa kuorolle nimi Inkerin 
kuoro. Me matkustimme eri paikoissa ja Juhan¬ 
nusjuhlissa. Vuonna 1993 pääsiäisenä vierailim¬ 
me Ruotsissa, Örebron Mikaelin seurakunnassa. 
Nyt olen asunut Örebrossa yli 20 vuotta, mutta 
joka juhannuksen olen viettänyt Inkerissä. 


TeMAMU/rv TUi/n/L JLe>mAa//nem> (vä,. byiiäi/nem'j 



Inkeri kuoro vuonna 1956: Kirjoittaja Niina Ronkainen istuu 
kuvassa eturivissä ensimmäisenä oikealta. 

Inkeriläisten kesäjuhlat vietetään la 16.7.2016 
Hyvinkään kirkossa osoitteessa Hämeenkatu 16. 
Luvassa on monipuolista ohjelmaa. 



klo 10.00 

klo 11.30-13.00 
klo 13.00 


Messu, saarnaa rovasti Hannu Pelkonen, 
liturgina rovasti Matti Korpiaho 
Lounas 

Pääjuhla, juhlapuhujana rovasti 
Kosti Laitinen 


Hyvinkään Inkeri-kerhon historiikki esitellään kuvin ja lehtileikkein 
kirkon aulassa. 


t&cV&ttao/ daiddi fe/uJetcdlei&löJaAlidv 





Myydään Tuuterin kansallispuku 


Ilmoituksesi 

Vuorelmalta ostettu. Vähän käytetty. Koko 38-40. 


tähän? 

Hp. 750 €. Voit tehdä oman tarjouksesi. 


Ota yhteyttä 

Nähtävänä Helsingin Lauttasaaressa. 


Inkeriläisten 

Eila Ruohonen, p. 050 3799 750 


toimistoon p. 

eila.ruohonen@elisanet.fi 


045 261 2342 











KESÄJUHLIEN MERKITYS INKERILÄISTEN ELÄMÄSSÄ 

- LYHENNELMÄ LAHDEN KESÄJUHLILLA 14.7.2012 PIDETYSTÄ JUHLAPUHEESTA 

Keijo Korkka, Suomen Inkeri-liiton kunniapuheenjohtaja 



Suomen kansalliseepoksessa, 
Kalevalassa, lausutahan: "Har¬ 
voin yhtehen yhymme, saamme 
toinen toisihimme, näillä rau¬ 
koilla rajoilla, poloisilla Poh¬ 
jan mailla.” Onneksi asiat ovat 
muuttuneet, ja niin inkerin- 
suomalaisillakin on vanhat ja 
vahvat perinteet yhteisistä ta¬ 
pahtumista ja juhlista. 

Mikä saa meidät lähtemään 
näille juhlille? Minusta tun¬ 
tuu, että syy on ilmaistu Lyyli 
Ronkosen kirjoittamassa lau¬ 
lussa ”Mä olen vain ikuinen 
kulkuri”, jossa todetaan: "Kos¬ 
ka isänmaani on Inkeri ja kos¬ 
ka olen mä suomalainen”. In¬ 
keri ja suomalaisuus ovat siis 
ne tekijät, jotka saavat meidät 
liikkeelle. 


Juhlat Inkerissä 

Koska inkeriläisten kesäjuhlissa 
on jo varsin pitkä perinne, niin 
on paikallaan vähän kertoa In¬ 
kerin kansan juhlaperinteestä. 
Ensimmäinen suuri Inkerin 
kansan juhla vietettiin Lem¬ 
päälässä Pietarin päivänä, kesä¬ 
kuussa 1885. 

Asiakirjat kertovat, että Lem¬ 
päälän kirkon lähellä olleen juh- 
lakentän keskelle oli pystytetty 
koroke, jolle seurakunnan kirk¬ 
koherra Otto Rokkanen nousi 
pitämään puheen kansanjuhlien 
merkityksestä. Soittokunnan 
säestyksellä laulettiin Maamme¬ 
laulu. Tämän jälkeen pidettiin 
raittiusseura Vesan vuosikoko¬ 
us. Urheiluohjelmana oli pussi- 


taistelua, tankoon kiipeämistä 
sekä juoksu- ja soutukilpailu. 
Viimeiseksi esitettiin näytelmä 
"Turmiolan Tommi” (ilmaiseksi) 
ja "Hän ei ole mustasukkainen” 
(eri maksusta). Lisäksi myytiin 
koululaisten tekemiä käsitöitä, 
arpojakin oli kaupan. Juhlis¬ 
sa oli väkeä lähiseuduilta, jopa 
Suomen rajapitäjistä yhteensä 
kolmatta tuhatta henkeä. Juhlia 
kuvaillaan erinomaisen onnistu¬ 
neiksi. 

Seuraava huomattava kansan¬ 
juhla vietettiin Hietamäen An- 
tinkylässä 1889. Ohjelma alkoi 
Krasnoje Selossa olleen patal¬ 
joonan soittokunnan esityksillä, 
joita seurasivat puheet ja näytel¬ 
mät. 

Juhlien luonne muuttuu 

Kun lauluseurojen määrä Inke¬ 
rissä alkoi kasvaa voimakkaasti, 
oli tullut laulujuhlien järjestämi¬ 
sen vuoro. Esikuvaa ei tarvitse 
hakea vain Suomesta, sytyttävä 
aate on levinnyt myös Virosta, 
jossa ensimmäiset yhteislaulu- 
juhlat pidettiin kesäkuussa 1869. 
Juhlilla vieraili myös suomalai¬ 
sia alan vaikuttajia. Näin siirtyi 
laulujuhla-aate myös Suomeen, 
jossa ensimmäinen yleinen 
laulujuhla pidettiin Jyväskyläs¬ 
sä 1884. 

Inkeriläinen musiikkimies 
Mooses Putro osallistui 1896 
Tallinnassa järjestettyihin viro¬ 
laisten laulujuhliin, joissa oli vä¬ 
keä 6000 henkeä. Putro Innostui 
kuulemastaan ja näkemästään. 
Inkerissäkin valittiin juhlia jär¬ 
jestämään toimikunta, johon 
tuli merkittävää musiikkiväkeä 
ja henkilöitä kirkon piiristä. 

Ensimmäiset soitto-ja 
laulujuhlat Inkerissä 

Kesäkuun 8. ja 9. päivänä 1899 
pidettiin raittiusseura "Inkerin” 
nimissä ensimmäinen yleinen 
inkeriläinen soitto- ja laulujuh¬ 
la Skuoritsan Puutostissa. Sano¬ 
malehti "Inkeri” kertoi yleisöä 
olleen paljon eri puolilta Inkeriä. 
Väkeä oli kaikista yhteiskunta¬ 
luokista, laidasta laitaan. Juhlat 
olivatkin suuri kokoava voima 
Inkerin kansan keskuudessa. 
Näitä juhlia on Suomessa pidet¬ 
ty Inkerinmaan ensimmäisinä 
kesäjuhlina. 

Seuraavat soitto- ja laulujuhlat 
olivat Tuutarissa 1901, Venjoel- 
la 1903,Tyrössä 1908, Keitossa 


1910, Kolppanassa 1913 ja Tuu¬ 
tarissa 1918. Juhlat olivat kak¬ 
sipäiväisiä ja niiden järjestelyissä 
oli ripeästi toimivilla raittiusseu- 
roilla keskeinen asema. Myös 
Inkerin kirkko ja papisto olivat 
voimakkaasti mukana. 

Juhlien merkitys Inkerin 
suomalaisille 

Pidetyt juhlat olivat Inkerin 
kansalle voimakkaita kansal¬ 
listunnon kohottajia ja niistä 
huokui vahvasti kansanrunoili¬ 
ja Jaakko Räikkösen toteamus: 
”Me suomalaisia olemme ja suo- 
malaisiks jäämme, me Suomen 
tavat pidämme ja suomalaisen 
päämme.” Yhteenkuuluvuuden 
tunne korostui voimakkaasti 
näissä suurissa kansanjuhlissa 
antaen voimaa ja uskoa arjen 
ponnistuksiin. 


”Me suomalaisia 
olemme ja suomalaisiks 
jäämme, me Suomen¬ 
tavat pidämme ja 
suomalaisen päämme. ” 


Kun juhlat kokosivat tuhatmää¬ 
rin kansaa ja kun niissä par¬ 
haimmillaan esiintyi kymmeniä 
laulukuoroja, suhtautuivat viran¬ 
omaiset vähemmän myönteises¬ 
ti näiden juhlien järjestämiseen 
pitäen niitä suomalaisuuden 
aatetta liiaksi korostavina ti¬ 
laisuuksina. Vallankumouksen 
jälkeen 1918 pidetyt juhlat jäi- 
vätkin suurten sotatapahtumien 
vaikutuksesta kansallisten laulu¬ 
juhlien sarjan viimeisiksi. Inke¬ 


rin kansalle alkoivat ankeat ajat, 
joiden kauheutta ei kukaan vielä 
voinut ennustaa. 

Kesäjuhlat Suomessa 

Venäjän vallankumouksen jäl¬ 
keen Suomeen jäi noin 4000 
Inkerin pakolaista. He halu¬ 
sivat pitää yhteyttä ja toimia 
Inkerin kansallisten aatteiden 
innoittamina. Työtä tukemaan 
perustettiin Inkerin Liitto 1922 
(lakkautettiin 1944) ja inkeri¬ 
läisten toimikunta Suomessa 
1924. Toimikunta järjestäytyi 
1934 Inkeriläisten yhdistyksek¬ 
si, jonka nimeksi myöhemmin 
tuli Suomen Inkeri-liitto. Tär¬ 
keinä toimintamuotoina oli¬ 
vat inkeriläisten avustaminen, 
opintokerhot, oman lehden 
julkaiseminen ja vuotuiset kesä- 
juhlat. 

Yhteisiä kesäjuhlia Inkerin Lii¬ 
ton kanssa pidettiin 1930-lu- 
vulla useana vuonna eri paikka¬ 
kunnilla niin nykyisen Venäjän 
kuin nykyisen Suomen alueella 
vuoteen 1939. 

Toisesta maailmansodasta seu¬ 
ranneista syistä johtuen kesä- 
juhlia rohjettiin Suomessa pitää 
vasta vuodesta 1956 lähtien. 
Ensimmäiset pidettiin Järven¬ 
päässä ja seuraavat Lohjalla. 
Tämän jälkeen juhlia on pidetty 
Helsingissä, Turussa, Tampe¬ 
reella, Lahdessa, Hyvinkäällä ja 
Raumalla. 

Juhlat Ruotsissa 

Kun sodan jälkeen noin 4000 
inkeriläistä lähti Ruotsiin, siellä 
virisi nopeasti vilkas yhdistys¬ 
toiminta. Jo 1947 perustettiin 
Inkerin suomalaisten keskusjär- 

jestö, joka on nykyisin nimeltään 
Ruotsin Inkeri-liitto. Monilla 
paikkakunnilla toimii liiton 
jäsenjaostoja ja monen muun 
arvokkaan toiminnan lisäksi on 
myös Ruotsissa pidetty vuotuisia 
kesäjuhlia. Juhliin on osallistuttu 
myös Suomesta sekä viime ai¬ 
koina myös Virosta ja Venäjältä. 

Inkerin uusi nousu 
Venäjällä ja Virossa 

Vaikeiden vuosikymmenien 
jälkeen tapahtui 1980-luvun 
lopussa Inkerin kansalle ih¬ 
meellisiä asioita. Neuvostoliit¬ 
to hajosi ja eri kansallisuudet 
voivat taas nousta esiin. Perus¬ 
tettiin Venäjälle Inkerin Liit¬ 
to alayhdistyksineen, Karjalan 
suomalaisten Inkeri-liitto ja 
Eestin inkerinsuomalaisten liit¬ 
to. 

Inkerin kirkollekin koitti uusi 
aamu. Evankelisluterilaisia seu¬ 
rakuntia on perustettu eri puo¬ 
lille Venäjää. Näiden muutosten 
edessä kaikki olivat kuin unta 
näkeväiset, kun suomalaisuu¬ 
den esitaistelija oli päässyt taas 
toimimaan. 

Samalla heräsivät henkiin ke¬ 
säjuhlat. Ensimmäiset pidettiin 
juhannuksena 1989 Keitossa. 
Väkeä oli tuhatmäärin ja hei- 
mohenki ylen korkealla. Inkerin 
lippu liehui kesätuulessa ja voi¬ 
tiin taas laulaa Inkerin hymniä 
omalla maalla. Vuonna 1990 
juhlat olivat Tuutarissa, 1991 
Toksovassa ja sitten joka vuosi, 
eri paikkakunnilla. 

Paluumuutto Suomeen 

Inkerin uuden nousun alettua 
oli kansallistunne ja innostus 


taas korkealla. Kuluneet vuodet 
eivät ole kuitenkaan antaneet 
kaikkea, mitä alkuinnostuksessa 
odotettiin. Tilanteeseen on rat¬ 
kaisevasti vaikuttanut myös se, 
että Venäjältä ja Virosta on vii¬ 
me vuosina muuttanut Suomeen 
kymmeniätuhansia paluumuut¬ 
tajia. Muuton syynä näyttää 
olevan turvattomuus Venäjällä, 
ja halu saada lapsille parempi 
tulevaisuus. 

*Paluumuuttoa 
on arvosteltu niin 
Inkerin kirkon kuin 
Venäjällä toimivien 
inkeriläisjärj estojen 
taholta. Katsotaan 
Inkerin näin 
lopullisesti tyhjentyvän 
suomalaisesta 
väestöstä. ” 

Paluumuuttoa on arvosteltu niin 
Inkerin kirkon kuin Venäjällä 
toimivien inkeriläisjärjestöjen 
taholta. Katsotaan Inkerin näin 
lopullisesti tyhjentyvän suoma¬ 
laisesta väestöstä. Monet paluu¬ 
muuttajat ovat myös kokeneet 
muuton aiheuttamat vaikeudet, 
kun suomea taitamattomat yrit¬ 
tävät selviytyä täällä heille vie¬ 
raan kulttuurin keskellä. 

Juhlien tulevaisuus 

Näissä heimojuhlissa on totuttu 
juhlallisesti ylistämään korkealla 
leijuvaa heimoaatetta ja vältet¬ 
ty hankalien asioiden esiintuo¬ 
mista. Näyttää kuitenkin siltä, 
että on nousemassa joitakin 


pilviä tälle heimotyön taivaal¬ 
le. Nuorten paluumuuttajien 
usein kuulee sanovan, että kyllä 
ne mummot ja vaarit puhuvat 
suomea ja katsovat itsensä suo¬ 
malaisiksi, mutta he ovat kas¬ 
vaneet venäläisessä ilmapiirissä 
ja katsovat itsensä venäläisiksi. 
Niin Ruotsissa, Venäjällä, Vi¬ 
rossa kuin Suomessakin nuoret 
samaistuvat ja sulautuvat muu¬ 
hun väkeen. Vähiin käyvät ne, 
jotka meidän, vanhempien lailla 
saavat innoituksensa Inkeris¬ 
tä ja suomalaisuudesta. Tämä 
koskee myös meidän, Suomes¬ 
sa pitkään asuneiden inkerin¬ 
suomalaisten jälkipolvea. Näin 
juhlamme alkavat valitettavasti 
kuihtua entisestään. 

Vaikka puhun inkeriläisen väes¬ 
tön ja kulttuurin häviämisestä, 
tulee meidän kuitenkin todeta, 
että Inkerin kysymys on ennen¬ 
kin moneen kertaan todettu lop¬ 
puun käsitellyksi, mutta silti yhä 
vielä kaikuu "kaunis soitto, kaut¬ 
ta kallihimman synnyinmaan”. 
Ikiaikojen Jumalaan luottaen on 
Inkerin kansa selvinnyt läpi hir¬ 
vittävien koettelemusten, koska 
kansa on uskonut jumalaan ja 
pitänyt kiinni suomalaisuudes¬ 
taan. 

Nauttikaamme tulevan kesän 
juhlista ja muistakaamme, että 
ruotsalaisia emme ole, venäläi¬ 
siksi emme tahdo tulla, olkaam¬ 
me siis suomalaisia. 

SAMULI PAULAHARJU JA INKERILÄINEN 
KANSA NPERINNE 

Marjut Paulaharju 


Kansanperinteen kerääjä, kirjailija Samuli Paulaharju teki Suomalais¬ 
ugrilaisen seuran (SUS) tukemana kesällä 1911 kahden ja puolen kuukauden 
rakennustutkimusmatkan Inkeriin. Tarkoituksena oli kiertää Inkerissä ja 
mahdollisesti vat jalastenkin alueella, aikeena oli myös käydä vepsäläisten 
parissa mutta se ei toteutunut. 


Samuli Paulaharju oli kulkenut muutamaa vuot¬ 
ta aiemmin kolmena kesänä Karjalassa, nyt hän 
suunnitteli matkaa Inkeriin, entisille Kalevalan 
laulumaille, mistä suurkerääjät Volmar Porkka, V. 
Alava ja A.A. Neovius olivat tuoneet suuret määrät 
vanhoja runoja. 



Paulaharju vaelsi 1300 venäjän virstan mittaista 
reittiä Pietarista Pohjois-Inkeriin ja sieltä läpi 
maan Länsi-Inkerin vatjalais- ja inkeroiskyliin. 
Omien sanojensa mukaan hän pyöräili kaikki 
Inkerin kylät, ja pyörän päällä hän kuljetti varus¬ 
teensa sekä valokuvauksessa tarvittavat 250 lasi- 
negatiivilevyä. Välillä hän osti vielä lisää lasilevyjä. 


Kerääjä oli varsinaisesti rakennustutkimusmat- 
kalla, hän mittasi, valokuvasi ja piirsi savupirttejä 
ja ulkorakennuksia, piirsi niiden pohjapiirroksia 
sekä työkaluja ja muita esineitä, mutta sen ohella 
kuin varkain merkitsi muistiin haastattelemiensa 
ihmisten kertomuksia, uskomuksia ja muisteluk¬ 
sia, taikoja, loitsuja ja tarinoita. 

Hän mainitsee muistilapuissaan vain muutaman 
kertojan nimeltään, kertojiaan hän ei valokuvan¬ 
nut muutamaa poikkeusta lukuun ottamatta. Ka¬ 
mera oli hänelle melko uusi työkalu ja lasilevyjä 
piti varata rakennuskuvauksiin. Ehkä kertojat ei¬ 
vät halunneet tai tohtineet sanoa nimeään, kos¬ 
ka paikoittain vanhoja runoja pidettiin syntisinä. 
Muutamat paljastivat nimensä; Juhan Susanna 
Aution kylästä, Aune Makara (o.s. Sorval) ja 
Mikko Saksa Vuoleelta, Simo Kössi ja Simo Pyn¬ 
nönen Ylä-Miikkulaisista, Iivan Mitrov Raikko- 
vasta, Aune Pesonen, Antti Ollikainen, Juhana ja 
Paavo Husu Lempaalasta. Kun kerääjä oli tullut 
tutummaksi, niin puhujat yhdessä uskalsivat ker¬ 
toa muisteluksiaan. Kerääjä totesi tyytyväisenä, 
että kansanrunous oli yhä siellä muistissa kuten 
Karjalassakin. 

Pohjois-Inkeri osoittautui antoisaksi sekä raken¬ 
nus- että kansanperinne-!tutki-imuksen kannalta. 
Kerrankin Paulaharju ohjattiin erään mökin van¬ 
han ukon luo, joka tiedettiin hyväksi kertojaksi. 
Hän oli Ylä-Miikkulaisista Simo Pynnönen, jo¬ 
ka osasi kertoa taikoja ja tarinoita. Mökissä oli 
paraikaa myös naapurin puhelias eukko, taikojen 
tietäjä hänkin. Paulaharjun kynä sai juosta kovaan 

tahtiin kirjoittamaan muistiin, kun puhujat vuo¬ 
ronperään haastoivat tietojaan. Ja läheisen mö¬ 
kin ikkunasta huudettiin pyöräilijää sisään, jotta 
emäntä osaisi kertoa lisää tarinoita. 

Mikko Saksa, vanha ukko Putkelan Räkinmäeltä, 
muisti taikoja ja loitsuja: 


kahen kolmen koiran kanssa 
viijen villahännän kanssa. 
Kuuntelimma kääntelimmä, 
kuulin kellon kimahuksen , 
porokellon poukahuksen , 
rämppäkellon räikähdyksen. 


Joulukynttilän alla oli pöydällä leipä. Se pan¬ 
tiin talteen. Kun touvot oli kylvetty, 7iiin siitä 
leivästä pantim murruu lämmitettyyn maitoon 
ja sitten se syötiin. Leipää säilytettiin kaurasal- 
vossa. 

Valkeasaarella kerääjä näki ensimmäiset savu- 
tuvat sekä puhutteli muutamia vanhoja vaareja. 
Tutkiessaan pahanpäiväistä, pyöröhirsistä, pik- 
kuikkunaista mökkiä ja jututtaessaan sen asujaa 
Paulaharju yllättyi: mökin asukas Honkasen Ju¬ 
hana oli ollut Krimin sodan aikana puolustamas¬ 
sa Vaasan kaupunkia englantilaisia vastaan. 


Parhaita kansanrunon taitajia oli Koronsaaressa 
poikansa luona asuva Kaurilan Marfa. Vanhus 
oli yli 80-vuotias, pikkuruinen, käyräselkäinen, 
kyömynenäinen, sauva kädessä kopeloiva, sokea, 
huonokuuloinen eukko-rupelo. Marfan laulajato¬ 
veri oli ollut Lempaalasta syntyisin oleva kuuluisa 
runonlaulaja Larin Paraske, jonka paikkakuntalai¬ 
set hyvin muistivat ja puhuivat hänestä ylpeillen. 

Marfa istui koivun alla kiikussaan ja lauloi Pau¬ 
laharjulle. ”Kun yksi laulu on lopussa, käy eukko 
aloittamaan toista, ja sitten ryhtyy kolmatta yrit¬ 
tämään, mutta jo sääliksi käy väsynyttä vanhusta”, 
kirjoittaa Paulaharju. 


Runonlaulajia 

Valkeasaaressa 10-vuotias tyttö Hetu Joronen 
lauloi Paulaharjulle kaikkiaan kaksitoista laulua. 
Tässä yksi: 

Panin veikon makkaamaa, 
veikolt hävis hevonen. 

Laitoin lapset etsimää , 
piijat etsi pirtapuita. 

Laitoin rengit etsimää, 
rengit etsi reslapuita. 

Mänin itse etsimää 

Kolme oli poikasta minulla, 
yks’ oli Ruotsissa rovasti, 
toinen olipispa pappilassa, 
kolmansi kotona herra. 

Puuttapa tuo surua kuulemaase, 

salaseinä seisomaase, 

tappo tuo Ruotsissa rovastin, 

tappo pispan pappilassa, 

kolmannen kotonta herran. 

nyt oon leski, nyt oon lento, 

nyt olen varaton vaimo. (...) 

Vuoleen Sohvolassa Paulaharju tapasi Ontroppa 
Mel(n)ikovin,”Sohvolan Ontropan”, Inkerin ete- 
vimmän miespuolisen runonlaulajan. Mutta nyt 
hän oli sairas eikä jaksanut laulaa. Paulaharjun 
oli tyydyttävä ottamaan vain valokuvia laulajasta 
ja hänen kotitalostaan. Ontroppa oli 80-vuotias 
valkopartainen vanhus. Aikoinaan hän oli laula¬ 
nut monelle tunnetulle suomalaiselle keräilijälle ja 
käynyt maisteri Boreniuksen luona Porvoossa lau¬ 
lamassa viikon päivät. Taiteilija Alpo Säilö oli ol¬ 
lut muovailemassa hänestä veistokuvan. 
Paulaharju merkitsi muistiin monia köllinimiä eli 
pilkkanimiä. Toksovassa naureskeltiin naapuriky- 
läläisille ja heidän toimilleen. 

Kehussa Ontrovan kylässä oli mies saunassa kyl¬ 
pemässä. Housut pani orrelle, jotta kirput kari¬ 
sisivat pois. A housut sytty palaamaan. Mies otti 
housut ja käi huhtomaan trikkiin, veskuoppaan, 
mikä oli saunan lähellä. 

A mies ajo ohitse juuri ja näki jot "Ontrovan ky¬ 
lässä trikki palo ja housuil sammutettiin”. Siitäpä 
sitten lauletaankin: 

Voi kuin niijen hassust kävi 
Ontrovan emännille 
laskiit suuren valaskalan 
kuitin orahille. 

Ei myö tultu tähän kylää 

koirii haukuttammaa, 

myö on tultu housut olal 

tiikkii sammuttamaa. (Toksova /Kelttu) 



Tyröläisiä puolestaan kutsuttiin vainajan pudot- 
tajiksi: 

Tyrölaiset ovat vainajan puottajia. Saattoivat 
vainajaa viinapäissään hautaan ja pudotti¬ 
vat. Tulivat kirkonmäelle ja vasta siellä huo¬ 
masivat, ettei vainajaa ollutkaan. Menivät 
etsimään ja tienpuolesta löysivät. Siitä saivat 
nimensä. (Liissilä) 


Toksova osoittautui erittäin antoisaksi kansan¬ 
perinteen keruun suhteen. Paulaharju jututti ky¬ 
län ukkoja, jotka kertoivat paikalla olleen ennen 
kaupungin, jossa oli elänyt jättiläisiä. Kirkon¬ 
kylän tienoilla oli vielä vanha kalmoi, hautaus¬ 
maa, josta oli löytynyt suuria ihmisen luurankoja 
asetettuina yksipuisiin hongasta koverrettuihin 
arkkuihin. Kerrottiin myös että vanhassa kir¬ 
kossa oli ruumis uhrina sillan alla. Se löydettiin 
sieltä siltaa purettaessa. 

KÄÄRMEEN PALVELEMISESTA 

Vehk'ojalla palveliit kärmettä. Isännällä oli 
elättikärmeet saunassa. Miniälle syntyi poika. 
Olisi pitänyt viedä ensimmäinen maito känneil¬ 
le saunaan. Miniä ei vienyt. A lapsi tuli kum¬ 
mallinen. Pää oli suuri, jalat pienet ja pitkät, 
samoin kädet. Se vinkui niin pahasti kun tahtoi 
syödä. Eivät näyttäneet sitä kellekään. Se eli 20 
vuotta kuoli vasta toissa kesänä (1909). Ukko 
sanoi: ”A miks ei vient maitoa, kärsiköhön nyt. ” 
(Toksova) 

Kerääjä haastatteli paria ”orjavallan” kokenutta 
vanhusta, jotka nuoruudessaan olivat käyneet 
hovissa orjantöissä eli ropotissa. Vanhukset 
huokaisivat: ”A voi, hyvä vieras, niitä aikoja em- 
mä ilolla muistele.” Lempaalassa vanhat Husun 
veljekset kertoivat järkyttävää tapausta Nakaran 
kylän paperisavotasta, jossa tehtiin tervapaperia. 
"Oli kuoppa jossa tervaa säilytettiin salvoksessa. 
Muuatta leskiakan poikaa pidettiin sitä vahti¬ 
massa. Sattui kerran poika nukahtamaan. Pehtori 
näki. Pojalle vedettiin kuli päälle, sidottiin kiinni 
ja tervalla voijettiin ja pistettiin palamaan. Poika 
senkun vikisi kuin koira, kun paloi.” Näitä surul¬ 
lisia muisteluksia kerääjä taltioi ympäri Inkeriä. 

Markkovassa muistettiin hyvin tarinoita paik¬ 
kakunnalla eläneistä kahdesta mahtavasta tietä¬ 
jästä, Mattjaksen Marista ja Tarina-ukosta, jotka 
elivät yli 50-60 vuotta sitten. Tarina-ukolle eli 
Juhana Tarinalle olivat ”kaik lukot avahuneet 
auk ja sit taas käyneet kii”. Hänellä oli tapa¬ 
na sanoa: ”Miul on pienet pojat, jotk’ avajaa ne 
auki.” Mattjaksen Mari eli Mari Musakka oli 
mielenvikaisten parantaja. Hän ei käyttänyt voi¬ 
teita, lämmitti vain saunan ja vei sinne potilaansa 
ja luki loitsuja. 

Paulaharju ihasteli inkeriläisten emäntien tapaa 
yhä käyttää kauniita kansanpukuja kuten Lem¬ 
paalassa, Kehussa ja Markkovalla, Laukaanjoella 
ja Hevaalla. Hevaan seuduilta hän löysi seit¬ 
semän mummoa, vanhin oli 96-vuotias, jotka 
kantoivat vanhaa inkerikkopukua. Kerääjä huo¬ 
kaisi tyytyväisenä: "Ovat juuri niitä, joita Tohtori 
Sirelius kehotti kuvaamaan. Hyvin siis se asia 
meni.” 



Hevaalla Paulaharju muistiin merkitsi muutamia 
taikoja: 

Heposen rauta ukses kynnyksen alla. Sit ei noita 
saa pahaa tehä. Ennen vanhaan, kun oli noitia, 
kun ne tulit yli rauvan, taltasiit ei saaneet mit- 
tää pahaa aikaan. (Hevaa) 

Kaprion ja Moloskovitsan rajamailta löytyi 
vanhoja hautakumpuja, kurgaaneja, joita kansa 
kutsui metelimättäiksi ja uskoi niihin kätketyn 
aarteita. Inkerin lukemattomat hautakummut eli 
kurgaanit polveutuivat esihistoriallisilta ajoilta. 
Tiedemiesten kaivausten mukaan ne olivat hau¬ 
taraunioita, joissa lepäsi Inkerin 1100-1400-lu- 
vun kansaa pyhäpukuineen, koruineen ja aseineen 
haudattuina. 

Mein paikoilla on hauvattu kultakaretti, Karia 
kakstoistakymmenäs ajel, kun Pietar I:sen kanssa 
sottiit. Kultakaretti (=vaunut) on kätketty maa¬ 
han, mutta ei tiedetä merkkii. 

Inkeriläiset olivat orjuuden aikanakin säilyttäneet 
vanhaa isiensä uskoa ja pyhiä tapoja. Järvikoisky- 

Iässä Baabinanjärven rannalla oli pyhä puu, kak¬ 
sihaarainen ikikoivu, jota kutsuttiin "Iiliän kaht- 
siksi”. Syksyllä Miikkulana tapettiin kukkoja sen 
veri vuodatettiin pyhän koivun juurelle. Kukaan 
ei halunnut sitä pahoin satuttaa, eikä uskaltanut¬ 
kaan. Muuan poikanen vioitti sitä ilkeyksissään, 
mutta heti sairastui ja kuoli. Haltia oli kostanut 
pahuuden. 

Kylässä oli myös toinen uhripaikka, Iiliän ristin 
pyhä lehto. Lehdon puiden alla seudun asukkaat 
toimittivat Iiliän pyhänä päivänä härkäuhreja ja 
istuivat uhriaterialla. Iiliän päivän iltasella tytöt 
ja pojat tanssivat. Pyhiä puita oli myös muualla. 
Venjoella Nikkasiin kylässä oli Nikkasiin petäjä, 
jonka juurelle kansa aikoinaan kokoontui pal¬ 
vomaan ja tuomaan uhria. Liissilässä haltia asui 
isossa katajassa, Spankkovalla oli joskus kauan 
sitten ollut mahtava petäjä, jota kutsuttiin ”Ma- 
troonaksi”. Pyhiä puita ei saanut vahingoittaa, 
aina puun haltiat tulivat kostamaan pahoinpi¬ 
tely älle. 


Paulaharjun Inkeri-aineisto 

Samuli Paulaharju toi matkaltaan suuren perin- 
neaineiston, joka sisälsi tarinoita, taikoja ja loit¬ 
suja, arvoituksia ja sananlaskuja, vanhoja runoja, 
uskomuksia sekä köllinimiä. Jälkeenpäin hän 
harmitteli, että tällä matkalla oli joutunut keskit¬ 
tymään rakennuksiin ja jättämään runonlaulajat 
vähälle huomiolle. 

Inkerin matkalla Samuli Paulaharju käytti vii¬ 
meistä kertaa kaavamaisia kysymyssarjoja. Hä¬ 
nessä oli herännyt kirjailija ja tutkija, joka ei enää 
tyytynyt pelkkään esineellisen kansanperinteen 
tutkimiseen vaan joka halusi kuvata kansan elä¬ 
mää kaikkine piirteineen ja etsiä 'entistä yksin¬ 
kertaista elämää”. Tähän päämäärään hän oli 
pyrkinyt Inkeristä kirjoittamissaan lukuisissa 
lehtikirjoituksissa, jotka ovat eloisia ja värikkäitä 
henkilö- ja matkakuvauksia sekä sisältävät rikas¬ 
ta perinnetietoa. Mutta hän ei koskaan koonnut 
niitä kirjaksi. Seuraavat matkansa vaeltaja kulki 
jo omien tutkimusohjelmiensa mukaan. 

MUMMOT KURJUUDEN KESKELLÄ 

-TOINENTYÖRUPEAMANI INKERISSÄ 1993 

Heikki Laukkanen 


Perjantai 1.10. 

Lokakuu alkaa upeasti: auringon kajot taivaan 
rannalla, viimeinen tähti vielä näkyvissä. Täysikuu 
mollottaa, vaikka aurinko on nousemassa. Kirkas 
taivas pakkasyön jälkeen näyttää syksyn vaahteroi¬ 
den väriloiston. On lähtöaamuni Hatsinaan. Uusi 
työrupeama on alkamassa. 

Kun pitkän päivän jälkeen Sibelius-juna porhaltaa 
Pietariin Suomen asemalle klo 23.15, on jo tuttua 
tänne tuleminen. Kauko Toivanen, pappi Suomesta, 
ja autonkuljettaja Aleksanteri (Aleksi, Sasha) ovat 
vastassa. Aleksi ajaa sikäläiseen tapaan hurjasti, ja 
50 kilometriä taittuu nopeasti. Saavumme Kaukon 
kahden huoneen ja keittiön asuntoon, jossa kaikki 
asuisimme. 

Hatsinassa ilma on kirpeä, pakokaasut haisevat; kuu 
mollottaa taivaalla. Kaupunki valmistautuu huomi¬ 
siin 350-v. juhliinsa. Käyn nukkumaan tyytyväisenä, 
että asunto on lämmin; en tarvitse kaikkia villavaat¬ 
teita kuten Toksovassa. 

Lauantai 2.10. 

Aamulla on kova pakkanen, mutta sisällä on edel¬ 
leen LÄMMINTÄ. Kauko laulelee ja keittää puu¬ 
roa. WC:ssä putki vuotaa eli päähana pitää sulkea 
aina käytön jälkeen. Silloin veden tulo keittiöön ja 
kylpyhuoneeseen loppuu myös. Emme saa kaasulla 
toimivaa lämminvesiboileria toimimaan. 

Haemme seurakunnan auton muutaman kilometrin 
päästä vartioidusta tallista. Auto on Skoda. Sillä on 
minuutin jälkikäynti vaikka virta on sammutettu ja 
avaimet pois virtalukosta. Lähdemme Hietamäkeen 
pitämään jumalanpalvelusta. Näemme maitoa myy¬ 
vän auton luona jonon. Ihmiset kiirehtivät kannujen 
kanssa maitoa ostamaan. Maaseudulla on kilomet¬ 
rikaupalla laajoja peltoja, välillä suuria lehmä- ja 
lammaslaumoja. Maisema on tasaisen yksitoikkoista. 
Jumalanpalvelus pidetään koulun juhlasalissa. Kaik¬ 
ki on likaista ja pölyistä. Näytelmän lavasteet ovat 


taustana ja alttaripöytä on tehty kauniiksi salin etu¬ 
osaan. Kanttorina oleva Veera-neiti Pietarista soittaa 
surkean näköistä pianoa. Muutamakymmenpäinen 
kirkkovierasjoukko laulaa vaisusti. Kauko on liturgi. 
Minä saarnaan enkeleistä, joita jokainen tarvitsee. 

Päivä on lämmennyt melkein kuumaksi, vaikka yöt 
ovat pakkasella. Ihmisiä on paljon liikkeellä, onhan 
kaupungin suuri juhla. Menemme Annan luok¬ 
se saunomaan. Annan tarjoama syötävä on hänen 
omasta maastaan, siis kaikkien täkäläisten laskeutu¬ 
mien pesemää. Anna kertoo kovista kokemuksistaan 
inkeriläisenä. 

Sunnuntai 3.10. 

Upea aamu. Ensin on Jumalanpalvelus, joka pide¬ 
tään kulttuuritalossa, Dom kulttuuri. Puitteet ovat 
loistokkaat, mutta kunto kurja. Ihmiset istuvat plyy- 
situoleissa kuin elokuvateatterissa. Tutustumme 
Anttiin eli Andreihin, joka hoitaa ehtoollisvälineis- 
tön. Hän on melko nuori, mutta käsi ja jalka ovat 
osin halvaantuneet. Oli käsitellyt asetta huonosti. 

Lähdemme Skuoritsaan jumalanpalvelukseen. Arvo 
Survon äiti mukanamme. Sinne on saatu Suomesta 
työmaaparakkikirkko. Siellä on myös oma diako- 
niapappi, Väinö. Pidämme yhdessä ehtoollisjuma¬ 
lanpalveluksen, Kauko on mennyt toiselle kylälle 
hautajaisiin. 

Minut pyydetään pitämään ruumiinsiunaus Skuo- 
ritsan rauniokirkon hautausmaalla. Minulla on van¬ 
ha musta talari päälläni. Vainaja on haudattu eilen, 
mutta vasta tänään saivat papin paikalle. Haudalla 
puhun Jeesuksen sovitustyöstä ja ylösnousemustoi- 
vosta. 

Sitten menemme hakemaan Kaukon hautajaisista 
ja samalla saamme syödä äärettömän runsaasta pöy¬ 
dästä hautajaistalossa, joka on varsinainen röttelö. 
Aleksin kanssa jatkamme matkaa Pietarin sivuitse 
Keiton uuteen, komeaan kirkkoon. Siellä on pyhä- 

koulunopettajien kurssi. Tuolloin Hatsinan kirkko 
toimii vielä nuorten voimistelusalina. Seurakun¬ 
talaisten jatkuvana kysymyksenä on, koska kirkko 
saadaan takaisin. 

Kaikki ihmiset, joita tapaan, purkavat pelkoaan 
kommunisteja kohtaan. Moskovan uutiset ovat ol¬ 
leet huonoja. Ihmiset pelkäävät, että rajat sulkeu¬ 
tuvat. Mieleeni tulee ajatus, pääsenkö kotiin. Moni 
vanha kertoo mielettömistä ajoista ja sanoo, ettei voi 
nähdä sen pahempaa. Silti heitä pelottaa. - Juma¬ 
la, auta tätä maata ja tätä kansaa. Varjele kirkkoa ja 
omiasi täällä. Älä anna enää tulla vainon aikoja! Tä¬ 
mä on aikaa, jolloin minullekin opetetaan rukousta. 



Maanantai 4.10.1993 

Lehdet lentelevät puista yltyvän tuulen riepotelta¬ 
vana, ohutta yläpilveä. Kaunis jakso näyttää olevan 
päättymässä. Tuuli kuljettaa likaaja pölyä ympäriin¬ 
sä. Kuuntelemme aamuhartauden Suomesta. Ra¬ 
dio rätisee, kun yritämme kuunnella uutisia. Selviä 
häiriöitä tai häirintää. Vietämme rauhallisen päivän. 
Aamulenkin jälkeen menemme Inkerin liiton toi¬ 
mistoon, josta saan leiman viisumiin. 

Sitten Vekkilän kylään, jossa pidämme seurat Elsan 
kodissa, paikalla kaikkiaan 12 henkeä. Puhumme 
Kaukon kanssa uskosta. Usko on luja luottamus. 
Sitten kuulemme taas Inkerin kansan kovasta koh¬ 
talosta. Tänä syksynä yhdeltä mummolta varastettiin 
porkkanat pellosta. Kaikki mahdollinen viedään. - 
Vorot! 

Tutustumme kirkon varastoon. Siellä naiset järjes¬ 
televät Suomesta tulleita tavaroita. Ajattelen, että 
lähettäisitte ainoastaan hyvää tavaraa! 

Vietämme iltaa yhdessä. Paavo tulee. Hän on kor¬ 
jannut WC:n vuodon. Nyt se vuotaa vain vähän ja 
toisesta paikasta. Hän on kunnostanut myös veden- 
lämmittimen. Tämähän on jo viiden tähden hotelli! 
Ilta muuttuu vielä iloisemmaksi, kun kuulemme, mi¬ 
ten hyvin Moskovassa on käynyt. Nyt myös uutiset 
Suomesta kuuluvat. - Kiitos Jumalalle, että kommu¬ 
nistit hävisivät taistelun. Enää ei tarvitse tulla tuskaa 
tämän maan ihmisille. 

Suihkun jälkeen peilaamme itseämme oven lasissa, 
koska ei ole peiliä. Minkähän näköinen olen, kun 
taas näen kuvani peilistä? 


Tiistai 5.10.1993 

Aamu vaikenee harmaana. Vettä tulee taivaalta - 
vaan ei hanoista! Aamutoimet ovat sen mukaiset. 
Kannussa on vettä sen verran, että saamme keitettyä 
murukahvia. Ei pesua, ei pisua - äh, kyllä kuitenkin. 
Lähdemme sateeseen odottamaan bussia Pietariin. 
Kauko kertoo, että bussit ovat täynnä, mutta aina 
mahtuu katolle, jossa kuulemma minunkin partani 
saa komean jakauksen. 

Seisomme ja odotamme pysäkillä kunnes tulee en¬ 
keli, venäläinen nainen. Hän puhuu Pettersburgista 
ja näyttää kädellään eteenpäin. Ymmärrämme, että 
pysäkki on edempänä. Kun tulemme sinne, bussi 
tulee heti. Vaihdamme sitten metroon ja jatkamme 
Nevski Prospektille. Käymme Pyhän Marian kirkos¬ 
sa. Luontoliitto on ottanut kirkon käyttöönsä! Fin¬ 
nairilla kuulemme parhaiten uutisista. Hasbulatov ja 
Rutskoi ovat kävelleet kädet pään päällä Valkoisesta 
talosta. Täällä ei näy missään pienintäkään merkkiä 
rauhattomuuksista. Ne ovat vain Moskovassa. 

Paluumatkalla ei ole enkeliä: bussi lähtee aivan ne¬ 
nän edestä. Pääsemme vasta tunnin päästä tulevaan 
bussiin. Hyvä, että osaan nämä Venäjän kirjaimet, 
jotta tiedän mennä oikeaan bussiin. 

Palattuamme hoitelemme hommia poikamiesbok¬ 
sissa. Paavo tulee jatkamaan remonttia. Hän onnis¬ 
tuu poraamaan eteisessä myös sähköjohdon poikki. 
Emme saa sinne valoa. Hän koijaa WC:tä, ja tänä 
yönä pytty pitää huuhdella vadin avulla. 

Keskiviikko 6.10.1993 

Vettä, sähköä ja kaasua, kaikkia niitä on saatavana! 
Kuulemme hartauden sekä uutiset Suomesta. Sitten 
kävelemme lokakuun lokaisessa kaupungissa hake¬ 
maan auton hallista ja lähdemme ajamaan muuta¬ 
man kymmenen kilometrin päähän tarkoituksena 
vierailla vanhusten luona. 

Matkalla otamme Nikolskoissa Lempin kyytiin. 
Hänet oli ryöstetty kotonaan kesällä. Varkaat oli¬ 
vat ottamassa vihkisormusta sormesta ja yrittivät 
katkaista häneltä sormen, mutta onneksi sormus 
lähtikin helpommin. Lempi asuu yksin kissojen 
kanssa. Peräkammarissa hänellä on rukki ja villat. 
Tämä mummo on 82 vuotta. Mummot ovat yksin 
asuessaan varkailta turvattomia. 

Menemme Marian luokse. Hän asuu entisessä si¬ 
kalassa, johon on kunnostettu suuri määrä asuntoja. 
Kunnostus merkitsee vähän eri asiaa kuin Suomessa. 
Marialla on huone ja keittiö, rähjäisessä kunnossa. 
Kaikki on sen näköistä kuin voi vain olla: vesi tulee 
seinistä läpi kosteutena. Maria istuu pyörätuolissa, 
räsyt peittävät hänet. Hän on halvaantunut. Tytär 
käy hoitamassa häntä. Koko kylä on yksi suuri ro- 
muläjä, kaatopaikka ja takapiha. Sotkuisin, mitä tä¬ 
hän asti olen nähnyt. 

Tämän jälkeen menemme Lempin kanssa tavoit¬ 
tamaan erästä mummoa Menkovan kylään. Hän 
ei ole kotona tai hän ei tule avaamaan. Kuulemme 
myöhemmin, että hän on menettänyt näkönsä ja 
mielikin on järkkynyt. Hänellä on kuulemma ihan 
selvää sontaakin lattioilla, koska ei pysty hoitamaan 
asioitaan. 

Vielä ehdimme pienen Katri-mummon luokse. Hän 
on arviolta 90 vuotias. Tosin hän on vasta 87. Stali¬ 
nin aikana hän on joutunut kärsimään ja vielä senkin 
jälkeen. Hän on kastanut ja haudannut lukematto¬ 
mia ihmisiä. Hän on ollut todellinen kylän pappi. 
Hän on pitänyt hartaushetkiä pensaissa ja metsissä. 
Seitsemänkymmentävuotispäivillään hän on kasta¬ 
nut 7 lasta. Kuuntelen hiljaa kyyneleet valuen. Seu¬ 
raan, kun Kauko antaa ehtoollisen. Lopuksi pieni 
Katri polvistuu vielä Herran siunaukseen. Ajattelen 
myös sikalan Mariaa. 


Takaisin tullessa käymme Vakkalan nauravan mum¬ 
mon luona. Tämä Katri on kuivannut sipulit mu¬ 
kaviin letteihin keittiön seinälle. Hän on keittänyt 
teen ja taijoaa lättyjä ja kakkaroita, joita hän oli juuri 
ennättänyt paistaa. Viemme kuivamaitoa ja -hiivaa 
hänelle ja monelle muulle. Makaroniakin riittää 
joillekin. 

Matkalla käymme Kolppanan kirkolla. Vuonna 
1800 rakennettu kirkko on rapistunut. Emme pääse 
lähelle, sillä se on tehdashallina. Ympäröivälle hau¬ 
tausmaallekin on rakennettu tehdasrakannuksia. Ne 
ympäröivät kirkon. Menemme vielä Saaprun kylään, 
johon oli sovittu seurat hyvin köyhään tupaan. Vie¬ 
tämme ehtoollisen, ja minä opetan vunukoille ve¬ 
näjäksi: Jumala ja Jeesus rakastavat sinua ja minua. 
No - ymmärtävät, avot! 

Torstai 7.10.1993 

Tänään ei ole paljon ohjelmaa. Uutisissa kerrotaan, 
että Venäjällä on tänään liput puolitangossa kapinan 
uhrien muistolle. Lähdemme Aleksin luokse Kom- 
munaariin. Aleksi hoitaa autollaan paljon seurakun¬ 
nan asioita. Hänen vaimonsa käy pari tuntia töissä 
Pietarissa, herää jo kello 4.30. Heidän satavuotias 
talonsa on huonokuntoinen ja kylmä. Lattiakin on 
vinoja se on pudonnut osittain alemmaksi. 
Teemme Aleksin kanssa turistikierroksen Pauluk- 
sessa ja Puskinissa. Ympäristö on täynnä loistavia 
palatseja ja prameita puistoja. Käymme myös Pus- 
kinon kirkossa, joka avattiin ensimmäisenä tällä 
alueella, vuonna 1977. Sen sisämaalaus on vasta nyt 
saatu kuntoon. 

Perjantai 8.10.1993 

Aamulla käymme ostamassa kattokruunun. Käve¬ 
lemme kuin mitkäkin Luciferit (valon tuojat) lam¬ 
pun kanssa asunnolle. Tästä puhutaan vielä aikana, 
jolloin isä lampun osti. Monta saarnan aihetta saa 
siitä, kuinka valon lähdettä kuljetettin keskellä Hat- 
sinaa. 

En ole vielä koskaan päässyt kirkolliskokoukseen 
Suomessa, mutta tänään pääsen Inkerin kirkollis¬ 
kokoukseen. Inkerin kirkon piispa on Leino Hassi- 

Lauantai 9.10.1993 



Tekstissä mainittuun Kolppanan kirkkoon ei pääse vieläkään, 
2013. Kuvat on A-S Salonen ottanut Kolppanan seminaarin 
i50-vuotisjuhlapäivänä. Silloin juhlavieraat päästettiin 
alueelle turvaportin kautta. Tuolloin kirkon edustalle 
pystytettiin seminaarin perustamisen muistomerkki. Kaikki 
kolme kuvaa ovat kirkon piha-alueelta. 


nen.Tulemme hyvissä ajoin Keittoon. Tapaan siellä 
tuttuja Suomesta, mm. Reino Letonsaaren ja Yrjö 
Niemen, jotka ovat lähdössä Siperiaan työhön vuo¬ 
deksi. Piispa siunaa heidät tähän tehtävään. 

Ensin on jumalanpalvelus, jonka aluksi kaksi diako¬ 
nia vihitään papiksi. Heidän työkentät ovat Mosko¬ 
vassa ja Siperiassa. 

Sitten on pitkästyttävä kokous. Tapaan tutuksi tul¬ 
leita ihmisiä. Kuulemme myös terveisiä eri seura¬ 
kunnista. Eräs nuori diakoni, Simon Kupanitsasta, 
on valmis lähtemään Muurmanskiin, jossa ei ole 
pappia. Hänellä on koskettava puheenvuoro. 

Lähdemme takaisin klo 21 jälkeen. On alkanut sa¬ 
taa vettä. Ajokeli on huono ja kuljettajamme ajaa 
kamalan kovaa. Hiljaa rukoilen, totuttelen Jumalan 
apuun. Ääneen neuvon kuljettajaa. Minähän istun 
pelkääjän paikalla. Pääsemme turvallisesti perille, 
kiitos Jumalan. Sitten teetä ja nukkumaan. 


Koko maailma on varastettu, ikkunasta ei näy mi¬ 
tään! Sumu peittää tienoon. Yön satoi hurjasti vettä, 
kuraa on kaikkialla. Pitää ottaa räpylät mukaan, että 
voi kulkea. Paavo tulee aamupuurolle. Kaukoja hän 
lähtevät kirkolliskokoukseen. 

Minä lähden Pietariin. Hotelli Pulkovskajan edes¬ 
sä tapaan Sasan eli Aleksanderin ja ystävänsä Le¬ 
nan. Sasa on nykyisin yövahtina, jäätelöpomona ja 
kanttorina Toksovassa. Käymme katsomassa näh¬ 
tävyyksiä sitten menemme Sasan kotiin syömään. 
Paluumatkalla on monenlaisia säikähdyksen paik¬ 
koja. Bussipysäkillä odotamme bussia, jota ei tule. 
Joku pikkuauto tarjoaa kyydin 500 ruplaa hengeltä. 
Lähden mukaan, vaikka vähän pelkään. Rukoilen 
enkeleitä varjelijaksi, tulen levolliseksi. Tiedän mai¬ 
semista, että menemme oikeaan suuntaan. - Saarnan 
valmistus menee myöhäiseksi. 

Sunnuntai 10.10.1993 

Raukea aamu ja lähdön päivä. Aleksi tuli hake¬ 
maan meidät kulttuuritalolle jumalanpalvelukseen 
ja ehtoollisen viettoon. Varmaan parisataa ihmistä 
oli paikalla. Seurakuntalaisia on alueella noin 700. 
Jumalanpalvelus on omalla tavallaan juhla, jossa Ju¬ 
malan lapset kohtaavat. Jumalanpalveluksen jälkeen 
oli kirkkovaltuuston kokous, se oli vaikea. Monet 
ristiriidat repivät näitä seurakuntia. Ihmiset puhuvat 
vaikeita asioita toisistaan. Demokratian ja rehellisyy¬ 
den oppiminen on työn takana. 

Kirjoittaessani tätä olen junassa ja tullimuodolli¬ 
suudet ovat kesken. Tullivirkailijat ovat edelleenkin 
tarkkoja. Heidän toimintansa tuntuu aina jotenkin 
alentavalta. Onkohan taivaan portilla yhtä tarkka 
tarkastus? 

Kauko lähti erään paluumuuttajan autolla Suomeen 
Kuopion seudulle. 

Onpa taas ollut kokemusten summa! Tuntuu aina 
hyvältä päästä tänne, missä olen kuin kotonani. 
Kiitos kaikesta ja siunaus Kaukolle! Siunaus teille, 
inkeriläiset ja venäläiset. - ”Tule askele askeleelta - 
Jeesus - kanssamme kulkemaan!” 

LYHYESTI 


Löydetty kirjoja, jotka on lisätty myös netissä olevaan kirjaluetteloon: 

Asplund Allan. Kokemuksia suomalaisilta keskitysleireiltä. Suomen Rauhanpuolustajat. Like. Otava 2011. 
Määttälä Mikko. Vihollisina vangitut. Atena kustannus Oy. 2010. 


ETSITÄÄN HENKILÖITÄ 


ETSITÄÄN 

Anna Vilonen lähettää lisätietoja. Hän on Piuturin kylästä, yhteisö kuului Usinkonnun kolhoosiin. Kylät ympärillä olivat Usinkontu, 
Nastola, Vellankontu, Rospeeka, jossa Anna kävi koulua. Ympärillä oli Myllysi, Ristkylä, Murta, Teppola, Soikkina, Alikontu, 

Simonkontu jne. Erityisesti Anna kysyy Ruut Piutusista, missä olet? Annan yhteystiedot ovat p. 040 5265 303, os. Harjulantie 5,07560 
Pukkila. Jos olet näistä kylistä, ota Annaan yhteyttä! 

KUVIA KÄSITÖISTÄ 

Raija Pedak Virosta etsii kuvia ja tietoja kaikenlaisista käsitöistä erityisesti alla mainituilta alueilta. "Haluan painattaa kirjan, jossa 
kuvaan esivanhempieni kotiseutujen kansallispukuja (Metsäpirtti, Itä-lnkeri ja Järvisaari). Liittäisin mukaan valokuvia suvusta ja 
kansallispuvuista. Tunnetumpia ovat Äyrämöisten puku Tuuterista ja Asurien puku Länsi-lnkeristä."Vastaukset osoitteeseen raija. 
pedak@gmail.com 






VALPO AJOI MINUT RUOTSIIN 

- KALERVO HÄNNINEN RUOTSISTA MUISTELEE 


Sodan aikana me söimme jäätyneitä kotsanii, ruo¬ 
hoa ja huonoa hevosen lihaa. Sen takia veljeni oli 
pakko mennä Saksan armeijaan vapaaehtoisena. 
Emme olisi muuten pysyneet elossa. 

Oli myös toinen asia: meitä sorrettiin Stalinin käs¬ 
kystä, siksi tuli halua taistella vapauden puolesta. 
Se pitää muistaa, että kukaan ei ollut saksanmie- 
linen siitä syystä, mitä he tekivät. Meidän kohtalo 
oli siinä, että me näin pääsimme vapaiksi Stalinin 
vainosta ja kommunistien raudoista. 

Mutta sota jatkui, ja meidän piti siirtyä pois kylästä, 
koska rintama oli 11 kilometrin päässä. Meidät vie¬ 
tiin Viroon, jossa asuimme vuoden. Sitten pääsimme 
Suomeen. Asuin siellä 7 vuotta, sitten Suomeen tuli 
silloin kommunistinen hallitus ja Valpo alkoi jahdata 
inkeriläisiä. Asuin silloin Valkeakoskella ja ajoin töis¬ 
sä kaivinkonetta. Aloimme kaivaa veturitallia varten 
paikkaa. Maasto oli kovaa ja kivistä. Yritin saada isoa 
kiveä irti. Silloin katkesi vaijeri. Kun menin vaihta¬ 
maan sitä, meidän rakennusinsinööri sanoi minulle 
näin: "Kuule, Kalervo, eikö olisi korkea aika lähteä?” 
Minä vähän hermostuin, mitä hän meinaa. Mutta 
hän tiesi, että minun pitää ilmoittautua kaksi kertaa 
vuodessa Tampereen Valpolle. Ajattelin, että on pa¬ 
rasta tehdä, niin kuin rakennusinsinööri sanoi. 

Minä ja kaverini ostimme junaliput Valkeakos¬ 
kelta Tampereelle ja sieltä Kemiin. Silloin ei saa¬ 
nut mennä pitemmälle. Kävelimme Tornioon ja 
tulimme rautatiesillan lähelle. Seurasimme, mi¬ 
ten se toimi, kun juna menee yli. Se aukaistiin, 
niin silloin siitä ei päässyt yli. 

Silloin päätimme mennä siihen taloon, johon mi¬ 
nulla oli osoite. Tulimme pihalle, jossa isäntä pilkkoi 
puita. Hän säikähti, ketä me olemme. Kun näytin 
muukalaispassini, niin isäntä sanoi, että mennään 
sisälle. Hän pyysi emäntää keittämään kahvit, ja sa¬ 
noi, että kun poika tulee kotiin töistä, niin hän vie 
meidät yli. Koska hän oli uittohommissa, niin hän 
tiesi, missä väylä on auki. 

Niin me olimme hyvin helpottuneita, kun pääsim¬ 
me Ruotsin puolellepa Valpo sai nuolla näppejään. 
Miksi isäntä ensin pelkäsi? Siksi, että Valpo oli löy¬ 
tänyt minun pöytälaatikostani heidän osoitteensa 


ja oli jo käynyt heitä kuulustelemassa. Olen hyvin 
kiitollinen Suomen poliisille ja rakennusinsinöö¬ 
rilleni, kun he varoittivat minua ja neuvoivat läh¬ 
temään. Työkaverini oli ihmetellyt, kun veturitallin 
kaivuu oli jäänyt minulta kesken. Rakennusinsi¬ 
nööri oli kertonut, että Valpo ajoi Kalervon Ruot¬ 
siin, että ei joutuisi takaisin Inkeriin. 

Kiitos, Suomi, että sain elää ja perustaa perheen 
Ruotsissa vapaana ihmisenä! 



Lähetän tämän kuvan sen takia, että katsokaa tarkkaan: veljeni on 
ottanut Saksan puvusta pois kotkan. Hän sai istua rangaistusta. 

Se merkittiin hänen sotilaspapereihinsa. Kuva on otettu, kun hän 
ja toverinsa kävivät Eestissä Hageri aleviikissa (Hagerin kauppala 
sijaitsee noin 20 km Tallinnasta etelään, toimittajan lisäys). Veljeni on 
vasemmalla ja minä olen keskellä. He olivat silloin Novgorodin metsissä 
jahtaamassa partisaaneja. Minä en muista kaverin nimeä. Jos joku 
tuntee hänet, niin soittakaa minulle Ruotsiin, p. +462 2731663. 

Toimittaja kysyi Virosta Taisto Raudalaiselta Hännisen mainitseman 
paikan sijaintia. Näin hän vastasi: "Tämäpaikkakunta on hyvinkin 
tuttua ja sijaitsee noin parisen kymmentä kilometriä Tallinnasta ete¬ 
län suuntaan. Tämähän on kuuluisa paikka siitäkin, että paikallisessa 
Hagerin seurakunnassa on palvellut pitkään meikäläisille hyvin tuttu 
pappi Paul Saar. Hän kuolikin kymmenisen vuotta sitten korkeassa 
iässä paikallisessa vanhustentalossa. 

Asuta, alev tai alevik tarkoittavat kauppalaa. Hageri asula tai Hageri 
alev tarkoittavat kumpikin Hagerin kauppalaa." 

RUOTSIN PUOLELTA 



Tässä tulee vähän tietoja mitä tapahtuu Ruotsin 
inkeriläisisten porukassa tämän vuoden keväitä ja kesällä. 
Ruotsin Inkeri-liiton sääntöllinen vuosikokous pidetiin 
Orehrossa lauantaina 19 . maaliskuuta. 


Nyt on jo kuusikymmentä vuotta mennyt Ruotsin Inkeri-liiton perustamisesta. 
Silloin, 1956, oli monissa paikakunnissa missä eli paljon inkeriläisiä omia kerhoja 
ja niiden ahkeraa toimintaa. 

Keskusliitto sai tekeväkseen olla kerhojen välinen site ja myös vuosien myötä 
toisten maiden inkeriläisten yhteistyön väline. Alusta sellaista yhdeyttä oli vain 
Suomen inkerläisten kanssa. Myöhemmin siihen tuli heimolaiset Venäjällä ja 
Eestissä mukaan. 


Tärkeä asia oli inkeriläisten kesäjuhlat. Niitä oli pidetty Ruotsissa jo 1947 vuo¬ 
den kesältä alkaen. Silloin oli juhlat monipäiväsiä ja ohjelmaan kuului musikkia, 
urheilukilpailuja ja kirkollisia tapauksia. 

Nykyän meidän juhlat on kutistunut vain yhteksi päiväksi. Mutta nyt on ihmi¬ 
sille aina ajanpuute, niin saamme olla sillä tyydyväisiä. Puheet on ruotsinkielisiä, 
ja jos on ystäviä toiselta puolelta Itämereä esintyy on tarvis puheen kääntäminen 
ruotsiin. Laulua ja musikkia voi nauttia vaikka olkoon millaisella kiellä. 



Tämänä vuoden Inkeriläisten kesäjuhlan paikka Örebro. Aika on lauantai 28. 
toukokuuta. Se on yksi niistä kaupungeista mihin asuntui paljon inkeriläisiä 
pakolaisia. 

Ohjelmaan kuuluu ruotsalaisen tutkiansa inkeriläisten ystävän, dosennti Eric 
de Geerin ajatukset miksi suomenkielisille ja luterilaisille inkeriläisille tuli pakko 
jättää vanhoja kotiseutuja ja lähteä pakoon läänteen. 

Ohjelmaan kuuluu myös elokuva "Viimeinen juna Inkeriin". Sitä viellä ei monta 
meistä täällä Ruotsissa ole nähnyt. 

Harmittavasti tämän vuoden bussireissu Inkerin kesäjuhlille Siestarjoella ei on¬ 
nistunut. Siihen oli liian vähän osanottajia ilmoittauttunut. Toivottavasti tulee 
ensi vuodella taas mahdollisuus tehdä matka Inkerinmaalle. 

Toivon kaikille inkeriläisille ja inkeriläisten ystäville eri maissa hyvää kesän viettoa. 

% A 

Id/Atan Vaju/nem, 



TAPAHT UMAKALENTERI 

Suomen Inkeri-liiton ja jäsenjärjestöjen 
ohjelmatietoja 2016 


Ilmoittajille 

Tapahtumakalenteriin toivotut 
ilmoitukset tulee toimittaa toimi¬ 
tussihteerille lehden kakkossivulle 
ilmoitettuun aineiston vastaanot¬ 
topäivään mennessä. 


Suomen Inkeri-liiton Narvan matka 

18. - 20.6.2016 - kysy peruutuspaikkoja 


Suomen Inkeri-liiton kesäjuhlat järjestää 
Hyvinkään Inkeri-kerho la 16.7. 

Katso Hyvinkään kerhon ilmoitus. 

Inkeri-iltapäivät Inkerikodissa 

Karjalatalon 2. kerros, Käpylänkuja 1, alle 1 km kävelyä Käpy¬ 
län asemalta tai bussit 52,55,55K, 56,57,65A, 69,506 


Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 


Klo 13.30 kahvittelua pientä korvausta vastaan, klo 14.00 
päivän aihe. 

La 17.9. "33 päivää Santiago de Compostelaan. Vaeltajan 
päiväkirja." Kirjailija Anneli Mylläri kertoo Olli-kumppaninsa 
kanssa tehdystä pyhiinvaellusmatkasta. 800 km pitkä taival 
Espanjassa taittui jalan. Anneli on kirjoittanut matkasta 
edellä mainitun kirjan. Maaliskuussa 2016 Yle ja kirjastot 
valitsivat 7 suositeltavaa uskonnollista kirjaa Battle-nimistä 
keskusteluohjelmaa varten. Annelin kirja oli yksi niistä. 

La 8.10. Lapin sota, Suomen ja Saksan sotakaveruuden 
kitkerä loppu. Terveydenhuoltoneuvos, kirjailija Tyyne Mar¬ 
tikainen luennoi. Neuvostoliiton vaatimuksesta saksalaiset 
sotilaat tuhosivat Lapista lähtiessään kodit ja kylät. Tyyne on 
syntynyt ja kasvanut ja Lapissa. Hän joutui seuraamaan koti¬ 
kylänsä ja kotinsa tuhoutumista. Miltä se tuntui, siitä kertoo 
inkeriläisten rankkoja kohtaloita myötätunnolla kuvannut 
kirjailija ja tutkija. 

La 12.11. Prof. emeritus Juha Pentikäinen: Kuka oli Sippe 
Pentikäinen? Yhden Kivekäs-suvun tarina. 


Hyvinkään Inkeri-kerho 

Vuoden 2016 inkeriläisten kesäjuhla järjestetään Hyvinkäällä 
Katso erillinen ilmoitus sivulta 7. 


Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloistaja kokouksista tiedusteluihin vastaa Maria Lahti, 
p. 0400 841 741, maria.lahti.nikkari@gmail.com 


Turun seudun Inkeri-seura 

Besseda-teehetket jatkuvat Palvelupisteessä joka kuukauden 
1. Ja 3. perjantai kello 13 Irma Kapasen vetämänä. 

Juhlatilaisuudet Varissuon kirkolla (Kousankatu 6), kello 14 
alkaen. 

Palvelupiste, Uudenmaankatu 1. Puh. 233 2565 


Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 050-565 9805 

Työpajat järjestetään Karjalatalon Inkerikodissa (Käpylänkuja 
1, Helsinki) 

Tiedustelut Toivo Tupin p. 040 578 3894 

Posti Green 


KESÄ INKERISSÄ 


Matti Taina 



"Kesä-ja syysaamuisin joesta nousi usein matalla leijuvaa 

usvaa rantaniityille sekä kylän ja kujasten väleihin.Kylän 

läpi kulki joen suuntainen koivurivien reunustama vähän toista 
kilometriä pitkä luonnonkiveä ja soralla päällystetty kylänrait- 
ti. Sen molemmin puolin sijaitsivat hirsistä lähelle toisiaan ra¬ 
kennetut harjakattoiset karjalaisittain somasti koristellut talot. 
Talojen kaksi- tai kolmi-ikkunaiset taidokkaasti puukoristellut 
päädyt osoittivat kylänraitille päin. Pimeinä iltoina tupiin ja 
saunoihin antoivat valoa öljylyhdyt ja kynttilät." 

"Kesäiseen pelto-ja äänimaisemaan kuuluivat riemukkaasti 
laulavat kiurut, niittykirviset, pensas-ja peltosirkut sekä tai¬ 
vaalla risteilevät tervapääskyt sekä sudenkorentoja ilmasta 
sieppaavat nuolihaukat ja langoilla istuvat kottaraisparvet. 
Parveilevia kottaraisia oli loppukesällä ja syksyllä välillä jopa 
kymmenien tuhansien lintujen muodostamia jättiläisparvia. 
Lehahtaessaan lentoon tiiviit yhtäaikaisin siiven liikkein kään¬ 
tynevät parvet lähes pimensivät taivaan." 


"Isokuovit, töyhtöhyypät ja peltopyyt pesivät pelloilla ja 
pientareilla ja tuuli- ja hiirihaukat väijyivät pelloilta vipel- 
täviä myyriä. Alkukesän illan hämyssä kuuluivat satakielen 
voimakas ja rytmikäs laulu, käen kaihoisa kukunta ja ruishal- 
meesta ruisrääkän narina. Yön pimeydestä tarkkakorvainen 
kuuli pensassirkkalinnun hiljaisen sirinän ja lehtopöllön kau¬ 
niin väräjävän huhuilun. Syksyllä pellolla ruokailivat suuret 
sepelkyyhky-, varis-ja mustavarisparvet. Muuttomatkoillaan 
olevat äänekkäästi trumpettiaan töräyttelevät kurjet sekä arat 
metsähanhet levähtivät ja ruokailivat sänkipelloilla satapäisi- 
nä parvina." 


Teksti on Matti Tainan kirjasta Hyvästi Inkeri, sen neljännestä 
luvusta. Siinä kuvaillaan Saklinan kylän ja sen pohjoispuolella 
kulkevan Inkereenjoen kesää. 

Alina-Sinikka Salonen 


ANTAMINEN JA VASTAANOTTAMINEN ELI 
PYYTÄMISEN VAIKEUS 


Ihmisen elämään liittyvät kaikki 
otsikossa mainitut sanat. Lapsen 
on helppoa pyytää ja vastaan¬ 
ottaa. Antaminen on hänelle 
yleensä vaikeaa. Aikuistuessa 
tilanne muuttuu. Tosin proses¬ 
si on pitkä ja edellyttää lapsen 
kasvaessa ohjailua vanhemmilta. 

Lapselle tärkeät asiat, pyytä¬ 
minen ja vastaan ottaminen, 
saattavat aikuisille olla lähes 


kastaja katsoi kauas tu¬ 
levaisuuteen, lähi vuosina 
ei ole mitään hätää. Minun ^ 
puheenjohtajan kaudellani 
väki on näkyvästi vähentynyt 
vanhemmasta päästä. Vaikka 
uusia tulee ilahduttavan run¬ 
saasti, kokonaismäärä pienenee. 
Sama näkyy myös Viesti-lehtien 
tilausten määrässä. Tosin lehden 
julkaisemisella netissä lienee tä¬ 
hän oma osuutensa. Tilanne on 



Toiminnanjohtaja muistutti 
seuraavan sunnuntain kirkko- 
tekstin pohjalta, että saadak¬ 
seen jotakin, on osattava pyytää. 
"Anokaa, niin teille annetaan.” 
Kun keskustelin asiasta toisessa 


ylikäymättömän vaikeita. Apua 
on vaikea pyytää, ja jos sitä tar¬ 
jotaan, sen vastaanottaminen on 
vaikeata. Ihminen haluaa seistä 
omilla jaloillaan, tulla toimeen 
ilman toisten tukea. 

Aikuisten yhteiskunnassa usein 
koetaan, että avun pyytäjä ja 
saaja on jotenkin luuseri, epä¬ 
onnistuja, joka ei ole osannut 
hoitaa asioitaan; että tilanne on 
jotenkin omaa syytä. Erityisesti 
huonot taloudelliset ajat ruok¬ 
kivat tällaista ajattelua. Näinhän 
asia ei yleensä ole. Aihetta voisi 
pohtia monesta näkökulmasta. 
Tämän kirjoituksen tarkaste¬ 
lukulma on kuitenkin muualla: 
pyytämisen ja vastaanottamisen 
vaikeudessa. 

Te, jotka olette sähköpostilis¬ 
tallani, saitte pääsiäisen tienoil¬ 
la minulta kirjeen, jossa kerroin 
tilintarkastajan huolesta tule¬ 
vaisuutemme puolesta. Asiasta 
ensi kertaa kuullut saattaa nyt 
säikähtää. Ei tarvitse. Tilintar- 


luonnollisesti huolestuttanut 
myös meitä hallituksessa - ja 
erityisesti puheenjohtajaa, joka 
etsii syytä itsestään, vaikka järki 
sanoo toista. 

Lämmin kiitos kaikille teille, 
jotka kirjeeni johdosta aktivoi¬ 
duitte. Uusia jäseniä hyväksyt¬ 
tiin äskeisessä hallituksen ko¬ 
kouksessa 19, Viestin tilauksia 
on tullut liki 15. Täytyy ottaa 
huomioon, että kaikki eivät 
ehkä ole lähettämäni kirjeen 
satoa. Monet teistä muistivat 
myös pankkitiliämme. Iloitsen 
antimistanne. - Olette ihania 
ystäviä! 

Mutta, mutta: jouduin hyppää¬ 
mään oman sopivaisuusmuurini 
yli,jotta sain kirjeen kiqoitetuk- 
si ja lähetetyksi. Ylpeyskö se oli 
vai kokona opittu pyytämiseen 
liittyvä häpeä? 

Kohta kirjeen lähettämisen jäl¬ 
keen olin erään suuren hyvänte¬ 
keväisyysjärjestön tilaisuudessa. 


yhteydessä, minua muistutettiin, 
että enhän minä pyydä itselleni, 
vaan meille kaikille, jotka pi¬ 
dämme tärkeänä Inkeri-asian 
esillä pitämistä. Itse asiassa avun 
kohteita ja saajia olemme me jo¬ 
kainen! 

Tästä on hyvä hypätä tulevaan 
syyskauteen mielessä vaikkapa 
Kirkko 8c kaupunki-lehdessä 
28.7.2016 julkaistu rukous: 

Anna minun olla hetki aivan hil¬ 
jaa tässä auringossa, tässä kiven 
kolossa. Kun maailmalta tulvivat 
levottomat uutiset ja kun rak¬ 
kaillani on vaikeaa, minunkin 
sydäntäni puristaa ja voimat va¬ 
luvat hiekkaan. Anna minun ve¬ 
tää hetki henkeä, anna kuunnella 
merta ja metsää. Kohta jaksan 
taas tehdä oman pienen osani. 

Hyvää syksyä, ystävät! 

Clti/ncu-AvruAAa, Aalamem 

alinasinikka@gmail. com 

VIRON TANSSI- JA LAULUJUHLAT 


Lasse Koskinen 

Tunnelma oli korkea sateesta huolimatta. 
Inkeriläisperinne jatkuu nuoren polven varmistamana. 



Narvassa järjestettiin Viron inkerinsuomalaiset 
laulu- ja tanhujuhlat. Ne järjestetään vuosittain 
vuorotellen eri puolilla Viroa. Perinteisesti Suo¬ 
men ja Venäjän inkeriläisseuroja ja niiden jäseniä 
osallistuu tapahtumaan. Sadat osanottajat saapu¬ 
vat kulkueena pääjuhlapaikalle, joka tällä kerralla 
oli Narvan Hermannin linnan laaja ruohikkoinen 
sisäpiha. Vastapäätä joen toisella puolella on Ve¬ 
näjän puolen Iivanan linna ja sen takana Ivango- 
rodin kaupunki. Maiden raja kulkee keskellä jokea 
ja Viron puoleinen rajanylityspaikka on aivan Her¬ 
mannin linnan vieressä. Pääjuhla alkoi värikkäänä 
kulkueena raatihuoneen torilta linnan pihaan. Se 
oli kansallispukuloistoa parhaimmillaan. 

Suomen Inkeri-liitto järjesti ryhmämatkan Narvan 
juhliin. Menomatkalla Jöhvin kunnassa on monille 
suomalaisille tuttu Valge Hobu -ravintola, jonne 
matkaseurueet pysähtyvät usein lounastamaan, 
niin tälläkin kerralla. Kaiken lisäksi ravintolan 


alasalissa oli menossa Viro Folk Festivaal - tapah¬ 
tuma, joka tarjosi pukuloistoa ja kansanperinne- 
tanssia ja laulua. Mukana oli myös useita nuorten 
ryhmiä. 

Tyylikäs Sillamäki 

Seuraava pysähdyspaikka oli neuvostoaikana sul¬ 
jettuna kaupunkina toiminut Sillamäki. Silloin 
siellä tapahtui uraanin rikastamista, jonka vuoksi 
kaupunkiin eivät päässeet edes muualla asuvat vi¬ 
rolaiset. Joku toki sentään pääsi salaa livahtamaan 
tavatakseen puomintakaisia sukulaisiaan. 

Sillamäki rakennettiin jo Stalinin aikana jon¬ 
kinlaiseksi mallikaupungiksi. Talot ovat rapattu¬ 
ja, saman muotin mukaisesti tehtyjä ikkunoiden 
yläpuolisia koristeita myöden. Talot on nyt Viron 
itsenäisyyden aikana valtaosin uudelleen maalattu, 
joten kaupunki antaa viihtyisän kuvan itsestään. 

Sillamäen kulttuuritalo on entisöity vuonna 2013 
aikaansa kunnioittaen. Talon ulkopylväikkö nou¬ 
dattaa neuvostoajan mahtipontisuutta. Sisällä 
kullatut sirpit ja vasarat loistavat punoskuvioissa. 
Juhlasalissa valkeina kohokuvina yleisöä ihmette¬ 
levät Engels ja Lenin. Mitään ei ole historiallisis¬ 
ta syistä muutettu. Salin puiset ja punasamettiset 
istuinrivistöt on teetetty alkuperäispiirustusten 
pohjalta Espanjassa. Saliin mahtuu yli 500 istujaa, 
kun parveketilat otetaan huomioon. 

Muutettu patsas 

Sillamäen kulttuuritalon pihalla on voimamie¬ 
hen patsas, joka ei esitä suinkaan paikallista triat- 
lonistia, vaan renkaita päänsä yläpuolella pitävää 
hahmoa. Virolaisen oppaan mukaan patsasta jou¬ 
duttiin muuttamaa niin että renkaiden atomiydin- 
vaikutelma muuttui. Näin tehtiin kuulemma siksi, 
että jos jokin lännen vakoilija pääsi livahtamaan 
kaupunkiin, niin hän ei ainakaan patsaasta saanut 
vihjettä ydinpolttoainekaupungista. 

Kesäjuhlat alkoivat Narvassa lauantai-illan yhteis¬ 
tapahtumalla Hermannin linnan laajalla, ruohik- 
koisella sisäpihalla. Esiintymislavalla esimakuna 
kuunneltiin lauluesityksiä inkerinsuomalaisten 
esittäminä. 

Sunnuntain pääjuhlapäivä alkoi kiertoajelulla 
Narvassa sateen saattaessa. Narva-joen rantaan on 
valmistunut hieno laatoitettu rantabulevardi, josta 
voi katsella virran toisella puolella olevaa Venäjän 
Ivangorodin kaupunkia. Narvaa neuvostoaikana 
elättänyt tekstiilitehdas on lopullisesti hiljentynyt, 
vaikka läntisin voimin sitä pidettiin vielä yllä Vi¬ 
ron itsenäistymisen jälkeen. Tuhannet työntekijät 
vähenivät aluksi satoihin, sitten kymmeniin ja nyt 
punatiiliset rakennukset ovat pääosin autioina. 
Jotakin pienteollisuutta niihin on toki syntynyt. 

Rajalinja sillalla 

Kiertoajelun jälkeen pääosa matkalaisista osallistui 
kulttuuritalossa pidettyyn jumalanpalvelukseen. 
Komea luterilainen kirkko on kyllä ulkoa kunnos¬ 
tettu, mutta seurakunnan konkurssin vuoksi työt 
sisältä ovat kesken. Viron valtio ja Narvan kau¬ 


punki ovat aikeissa jatkaa töitä, mutta varsinaista 
sopimusta asiasta ei vielä ole. 

Päätin Marja-vaimoni kanssa vierailla Narva-jo¬ 
en toisella puolella, koska Karjala-matkoja varten 
meillä on kaksivuotisviisumit. Kävellen tapahtunut 
rajan ylitys onnistui vaivattomasti. Viron puolei¬ 
nen raja-asema on nyt valmis ja rajasillan reunaa 
sivuava jalankulkukäytävä on kokonaan katettu, 
joten sateenvarjot saattoi sulkea rajaa ylittäessä. 
Sillalla rekat jonottivat Venäjän suuntaan. 

Venäjän puolella vastakkaisuus näkyi. Siellä odot¬ 
ti kuoppainen sorapolku ja reikäinen asvaltti. 
Iivannanlinnan takana oli suuri tullialue ja rek- 
kapysäköintialueet, joten linnaan meneminen 
piti peruuttaa, koska sinne meno tapahtui josta¬ 
kin kauempaan toiselta kulmalta. Minkäänlaista 
opastusta asiaan ei ollut. Kauppatori oli hiljainen 
sateen vuoksi. Asustekauppiaiden kojuja ja vihan- 
nesmyyjiä toki oli, mutta asiakkaat olivat jääneet 
kotiin sateen vuoksi. Pitkä valtakatu johti pidem¬ 
mälle kaupunkiin. 

Värikäs kulkue 

Runsaan tunnin piipahdus Venäjän puolella riitti. 
Ivangorod ei ole erityisesti paneutunut matkai¬ 
lijoiden palvelemiseen. Rantaan oli tehty pätkä 
samanlaista bulevardia kuin mitä Viron Narvan 
puolella jatkui huomattavasti pidempi pätkä. Jon¬ 
kinlaista kilpavarustelua siis joen kummallakin 
puolella. 

Pääjuhlan avajaiskulkue lähti raatihuoneen torilta 
puhallinorkesterin säestyksellä. Sade onneksi hie¬ 
man hellitti, mutta tihkua oli ilmassa. Arvokkaita 
kansallispukuja piti suojata kertakäyttöisillä sade¬ 
takeilla. Juhlatunnelma ei silti suinkaan latistunut. 
Juhlan alkupuolella säärintama muuttui. Ilma kir¬ 
kastui ja kansantanssijaryhmät säilyttivät kenkänsä 
kuivina nurmikolla. Monet kuororyhmät, Virosta, 
Suomesta ja Venäjän puolelta värittivät tunnelmaa. 

Toivo Puronen Orimattilasta oli Viron laulujuh¬ 
lilla nyt 13:sta kertaa. Hän on syntyisin Tallinnas¬ 
ta ja tuli Suomeen paluumuuttajana. Hän johtaa 
Lahden seudun inkerinsuomalaisten seuraa. 

sen telttakatoksesta. Onneksi ruokailijoiden nis¬ 
kaan ei satanut avotaivaan alla olevien pöytien 
ääreen. Yleisöä ei tässä ruokalassa palveltu, joten 
narvalaisilla on kohennettavaa yleisöpalvelussaan. 
Patsaana seisova Lenin sentään viittasi kädellään 
mistä WC-kojut löytyivät. 

Paluumatkalla maanantaina Inkeri-liiton matka¬ 
seurue poikkesi Narva-Joensuun loistavaa hiek¬ 
karantaa ja terijokimaisia huviloita katsomassa. 
Uimareita ei tuulisella, 13 kilometriä 
hiekkarannalla näkynyt, mutta pari sauvakävelijää 
lenkkeili vesirajassa. 

Seuraavana kohteena oli Toila-Orun maalauk¬ 
sellinen puisto. Sota ja Neuvostoliiton aika olivat 
hävittäneet puurakenteisen kartanorakennuksen, 
mutta puisto on kunnostettu matkailunähtävyy¬ 
deksi. Puistopolun varrella olevasta paviljongista 
aukeaa jylhä maisema suoraan merelle. 



Hermannin linnan nurmikkopiha tarjosi hyvät puitteet tapahtumalle. 




Toivo Puronen oli saapunut juhlille Suomesta Orimattilasta. 


- Tänä vuonna on vähemmän osanottajia. Viime 
vuonna oli 450 osanottajaa. Ehkä tämänkertainen 
järjestämispaikka kauempana Itä-Vironmaalla vai¬ 
kutti asiaan, Puronen selvittää. 

Vähäistä palvelua 

Suomalaisia jäi ihmetyttämään Hermannin linnan 
pihan vähäinen palvelu. Yleisölle ei ollut minkään¬ 
laista kahvilaa tai juhlaravintolaa. Esiintyjät saivat 
hankkimillaan ruokalipuilla lounaan lunastamalla 

Juhlan urmikolia pyörähteli monia kansantanssiryhmiä ja kuoroja lauloi lavalla. 


Historiaa kartanoissa 

Kohdan kunnassa sijaitsevalla Kukrusen kartanolla 
on värikäs omistajahistoria, johon ryhmä seuraa- 
vaksi tutustui. Omistajaperheen poika EdvardToll 
oli seikkailija ja tutkimusmatkailija, joka tapasi 
matkansa pään Koillisväylän retkellään 1902. Ro- 
bert-veli oli vain muuten värikäs kartanonomista¬ 
ja. Kukrusen kartano oli neuvostaikana kaivoksen 
käytössä ja rapistui rauniotilaan. Onneksi se on 
saatu peruskorjattua jälkipolville ja matkailukäyt¬ 
töön. 

Viitnan lounasravintola ja matkailunähtävyys on 
kunnostettu vanhaa karjasuojaan. Sisustajilla on 
ollut liiketoimintasuunnitelma kohdallaan, koska 
tummassa sisätilassa riittää monenlaista nähtävää. 
Vankat kalusteet on muotoiltu vanhan mallin mu¬ 
kaan ja seinällä roikkuu vanhoja maataloustyöka¬ 
luja. Vastoja on pitkä rivi orrella. Naton läsnäolo 
näkyi, kun ravintolassa ruokaili muutama amerik¬ 
kalaissotilas maastopuvuissaan. Yksi naissotilas oli 
heidän joukossaan. 


”Viron inkerinsuomalaisten laulu¬ 
ja tanssijuhlaperinne jatkuu ensi 
kesänä Tartossa. Virossa perinne 
varmasti myös jatkuu, koska 
Narvassa esiintyjien joukossa näkyi 
runsaasti nuoria ja varhaiskeski- 
ikäisiä. ” 

Viron inkerinsuomalaisten laulu- ja tanssijuhlape¬ 
rinne jatkuu ensi kesänä Tartossa. Virossa perinne 
varmasti myös jatkuu, koska Narvassa esiintyjien 
joukossa näkyi runsaasti nuoria ja varhaiskeski- 
ikäisiä. Suomessa nuoria ei ole saatu mukaan in- 
keriläistoimintaan, vaikka nuoria paluumuuttajia 
on monilla paikkakunnilla. 

INKERINSUOMALAISTEN KESAJUHLA 


-16.7.2016 HYVINKÄÄN KIRKOSSA 


Perinteisiä inkerinsuomalaisten kesäjuhlia vietettiin 
tänä vuonna Hyvinkäällä. Juhlijoiden rivit tuntuvat 
vuosi vuodelta käyvän harvemmiksi, mutta paikalla 
oli silti parisensataa inkeriläistä. 

Kesäjuhlat alkoivat messulla Hyvinkään kirkossa. 
Saarnan piti rovasti Hannu Pelkonen, liturgina 
toimi rovasti Matti Korpiaho ja kanttorina Leena 
Kanninen. 

Messun jälkeisessä ohjelmassa oli puheita lauluesi- 
tyksiä, runonlausuntaa, soitantaa ja yhteislaulua. 
Ohessa rovasti Kosti Laitisen juhlapuhe: 

Kunnioitetut inkeriläiset! - Sanon tarkoituksella 
näin. - Hyvät Inkeriläisten ystävät! 

Oletko koskaan kuullut puhekilpailusta? Siinä kil¬ 
paillaan, kuka pitää parhaan puheen. 1940-luvun 
loppupuolella ja 1950-luvulla Suomessa järjestet¬ 
tiin ainakin parin nuorisojärjestön toimesta nuor¬ 
ten esitystaidollisia kilpailuja. Suomen Teiniliitto 
toimi oppikoulujen lukioluokkalaisten parissa ja 
nuorisoseurajärjestö etupäässä maaseutunuorison 
parissa. Molemmat olivat epäpoliittisia järjestöjä. 
Esitystaidollisten kilpailujen lajeina olivat ainakin 
kuorolaulu, yksinlaulu, soolosoitanta, runonlausun¬ 
ta, näytelmät ja puhetaito. Äidinkielenopettajani sai 
minut houkuteltua ja rohkaistua puhekilpailuharras- 
tuksen pariin. 



en keäjukk 

"Hjvi rl Li m airk:.>.-3!i. Id.7.201^ 



Puhekilpailussa pidettiin kaksi puhetta, valmisteltu 
puheja ns. ex tempore -puhe. Viime mainitun pu¬ 
heen valmisteluaikaa oli edellisen esiintyjän käyttä¬ 
mä aika, noin viisi minuuttia. Muistan ensimmäisten 
kilpailujeni ex tempore -puheeksi saamani aiheen: 
"Avauspuhe kivenraivausyhtiön perustamiskokouk¬ 
sessa”. Olin vaikean tehtävän edessä. Minulla ei ollut 
tietoa ei kivenraivauksesta eikä yhtiön perustami¬ 
sesta. Olin tosin nähnyt, miten pakkoluovutetusta 







ANSIOMERKIT 2016 

Kesäjuhlilla jaettiin Inkeriläisten sivistyssäätiön ansiomerkit ja siihen 
kuuluva kunniakirja seuraaville henkilöille: 

Juhani Halttunen , Ruotsi 
Arvo Jääskeläinen , Ruotsi 
Ljudmila Kähäri, Lahti 

Karjalasta saapuneet evakot, siirtokarjalaiset raivasi- 
vat peltoja ja väänsivät kiviä maasta. - Kohtuullisesti 
kilpailussa selvisin. 

Ja taas olen ollut vaikean tehtävän edessä! Hyvin¬ 
kään Inkeri-kerhon puheenjohtaja Outi Mäkelä otti 
minuun tässä juhlapuheasiassa yhteyttä jo helmi¬ 
kuussa. Valmistautumisaikaa on siis ollut enemmän 
kuin viisi minuuttia. Saarnojen lisäksi olen kyllä mo¬ 
nia muita puheita vuosikymmenien aikana kutsuttu¬ 
na eri yhteyksissä pitänyt. Tähän puheeseen valmis¬ 
tautuminen on ollut mielestäni yksi vaikeimmista. 
Ei ole ollut päivää, ettei asia olisi ainakin hetken 
pyörähtänyt mielessä. 

”Minulla ei ollut tietoa ei 
kivenraivauksesta eikä yhtiön 
perustamisesta”. 

Mikä tästä puheesta on tehnyt minulle vaikean? 
Ehkä se, että en ole syntyperältäni inkeriläinen. 
Minun sisikunnassani ei ole Inkerinmaan suo¬ 
malaisten historian polttavia tuntoja. Vaikeata on 
ollut myös sen ratkaiseminen, mitä kokemiani in- 
keriläisaiheita ottaa mukaan, mitä jättää. Varoin 
sitä ratkaisua, että esitelmäaines saisi ylivallan. 
Siihen kallistuminen houkuttelisi puhujan esitel¬ 
möimään Inkerinmaan suomalaisten historiasta 
ja sen karuimmista vaiheista: vainoista, karkotuk¬ 
sista, telotuksista. Niiden merkitystä ei kukaan voi 
väheksyä. Päätin kuitenkin edetä omakohtaisten 
kokemusteni polkua. Enkä tyystin sivuuta huumo¬ 
riakaan. Etsin kanssanne hetken vastausta siihen, 
mitkä elämäni kokemukset synnyttivät minussa 
kiinnostuksen inkeriläisyyteen ja mitä valmiuksia 
kaikkeen tähän elämäni aikana olen saanut. In¬ 
keriläisiä ja Inkerin kirkkoa on Suomesta käsin 
ollut tukemassa suuri joukko ihmisiä. Eräs heistä 
on rovasti Hannu Pelkonen, joka tänään kertoi 
saarnassaan omasta Inkeri-tiestään. Kiitämme 
näistä Inkeri-ystävistä. Jokaisella heistä on ollut 
oma tiensä kiinnostuksen heräämiseen. Kerron 
muutamin esimerkein omasta tiestäni. 

Ensimmäisen kerran elämässäni kohtasin inkeri¬ 
läisiä syksyllä 1944. Olin yhdeksänvuotias ja kol¬ 
matta kertaa sotaa paossa, evakossa, läheltä nykyis¬ 
tä itärajaamme, Etelä-Karjalasta. Kaksi äitiä asui 


Länsi-Suomessa yhteensä kuuden lapsensa kanssa 
ison maatilan, kartanon, tyhjillään olleessa pienes¬ 
sä torpassa. Kartanon pihapiirin renkihuoneissa 
asui muutama inkeriläisperhe. He olivat niitä, jot¬ 
ka oli Saksan suostumuksella siirretty edellisenä 
vuonna, 1943, Viron kautta Suomeen. Kesän 1944 
olimme me muutamat suomalaislapset touhun¬ 
neet inkeriläislasten kanssa kartanon pihapiirissä. 
Syyskuussa 1944 taistelut päättyivät välirauhaan. 
Me suomalaiset pääsimme palaamaan kotiimme. 
Inkeriläisäidit lapsineen tulivat kartanon pihalle 
hyvästelemään meitä. Lähtevät äidit itkivät, jäävät 
äidit itkivät. Mikä oli jäävien kohtalo, sitä ei silloin 
vielä aavistettu. Nythän se tiedetään. Vuodenvaih¬ 
teessa 1944-1945 Neuvostoliittoon palautettuja 
oli monta junallista, hieman yli 56.000 (56.030). 
Kotiseuduilleen Inkerinmaalle heitä ei päästetty. 
Junat ajoivat kauaksi. Monasti olen pohtinut, että 
mitenköhän on silloin kohtaamieni inkeriläisikä- 
tovereitteni elämä sujunut? Ehkä tuo kesä inkeri¬ 
läisten tapaamisineen jäi pikkupojan sisikuntaan 
ikään kuin kuivaksi sytykkeeksi niihin tehtäviin, 
joihin tulin myöhemmin kutsutuksi. 

”Lähtevät äidit itkivät, jäävät äidit 
itkivät”. 

Tämä kaikki oli ensimmäinen tapaamiseni inkeri¬ 
läisten kanssa. Venäläisyyden kanssa se koitti kol¬ 
me vuotta myöhemmin. Syksyllä 1947 jouduin 
Lappeenrannan lyseon toisluokkalaisena aloitta¬ 
maan pakollisena ensimmäisenä vieraana kielenä 
venäjän kielen opiskelun. Viiteentoista suomalai¬ 
seen oppikouluun olivat suomalaiset kouluviran¬ 
omaiset määränneet syksystä 1946 lähtien ensim¬ 
mäiseksi vieraaksi kieleksi venäjän kielen; miksi ja 
kenen aloitteesta tai kenen vaatimuksesta, sitä en 
tutkimuksessani saanut selville. Omassa koulussani 
maaseudulta kotoisin olleet lapset joutuivat venä¬ 
jän ryhmään. Kaupunkilaislasten luokka opiskeli 
saksaa. 

Venäjänlukijoiden määrän hävikki oli suuri, - syi¬ 
tä oli monia. Neljästäkymmenestä kahdesta pak- 
kovenäjän aloittaneesta pojasta oli lukioluokilla 
jäljellä seitsemän. Venäjän kotitehtäviä valmiste¬ 
limme silloin joskus yhdessä, Opela-kahvilassa. 

Vakituinen hokemani noiden istuntojen yhte¬ 
ydessä oli: "Kyllä tämä on kurjaa. Minä en tule 
koskaan, kenenkään kanssa missään asiassa tätä 
kieltä tarvitsemaan!” Silloinen ilmapiiri mylläsi 
myös lukiolaispojan sisikunnassa. Myöhemmin 

*'Postissa naurettiin, kun 
paikkakunnan ainoa Pravda-lehti 
Neuvostoliitosta tuli papille”. 

olen pohtinut, että valmisteltiinko minua ikään 
kuin salaisesti kohtaamaan se yhteiskunnallinen 
järjestelmä ja poliittinenkin maisema, jossa sain 
myöhemmin ainakin vähäiseltä osalta avustaa in- 
keriläisseurakuntia ja Inkerin kirkkoa nousemaan 
uudelleen jaloilleen. Osana tuota maisemaa ja sen 
historiaa oli kovan pakkovallan alla eläminen. 
Meikäläinen pakkovenäjä oli ikään kuin hiljais¬ 
ta totuttautumista tuohon todellisuuteen. Elämä 
voi tuoda mukanaan pakon, pelon ja paon, PPP. 
Vajaan kymmenen vuoden kuluttua istuin pap¬ 
pisvihkimykseen kuuluvassa keskustelussa Hel¬ 
singin hiippakunnan silloisen piispan, Martti Si¬ 
mojoen luona. Hän tiesi venäjän kielestäni ja piti 
asiaa tärkeänä, sillä - kuten hän totesi - "emme 
koskaan tiedä, milloin me tarvitsemme sellaisia 
pappis-miehiä, jotka taitavat venättä'”. Jotensakin 
profeetallista! Jälkeenpäin tunsin, että sain piispal¬ 
lista rohkaisua. 

Tulin Hyvinkäälle papiksi. Postissa naurettiin, 
kun paikkakunnan ainoa Pravda-lehti Neuvos¬ 
toliitosta tuli papille. Kieliharrastusta ja halua 
selvitellä, miten naapurissa ajateltiin! 1980-lu- 
vun alussa sain sitten tehokasta lisävalmennusta 
kielitaitooni, kun vajaan lukukauden opiskelin 
pääasiallisesti venäjää Moskovan patriarkaatin 
kutsumana stipendiaattina Leningradin hengel¬ 
lisessä akatemiassa. Eihän kielitaitoni tietenkään 
täydellistä ollut. Mutta Inkeri-yhteyksien tiivis¬ 
tyttyä selviydyin arkiasioissa ja kohtalaisesti myös 
erilaisissa neuvotteluissa viranomaisten kanssa. 

Kielitaitoni puutteellisuutta kuvaa eräs rattoisa 
hetki Mikkelissä. Hiippakunnassa vieraili muuta¬ 
man ortodoksipapin ryhmä. Piispan pyynnöstä pi¬ 
din päätöslounaalla pienen kiitospuheen, myös ve¬ 
näjäksi. Päätin sen hyvän kotimatkan toivotuksiin 


sanomalla: "Jumala kanssanne”, venäjäksi "Bog s 
vami”. Vieressäni istuneen arkkimandriitta Augus- 
tinin hartiat hytkähtivät, - hän naurahti. Kysyin: 
"Mikä meni vinoon? Minkä virheen tein?” Hän 
vastasi: "Anteeksi, ei mitään! Mutta kun venäjän 
kielessä toivotetaan toiselle "Jumala kanssasi”, niin 
se tarkoittaa: "Tuossa on ovi, ala painua!” Että sel¬ 
laisella kielitaidolla lähdin 1989 omasta virastani 
Haminasta osa-aikaisesti vapaana ollen Kirkon 
ulkomaanapuun käynnistämään ns. Baltia-Inkeri 
-projektia. 

Kirkolliskokous oli syksyllä 1988 määrännyt Kir¬ 
kon ulkomaanavun tehostamaan Baltian luterilais¬ 
ten kirkkojen ja silloin vielä aivan harvalukuisten 
inkeriläisseurakuntien tukitoimia. Työn alkuvai¬ 
heessa pidimme projektissa hyvin tärkeänä sitä, 
että saisimme Neuvostoliiton hallintojäijestelmään 
kuuluneitten uusien uskontoasiain valtuutettujen 
luottamuksen työtämme kohtaan. Mielestäni on¬ 
nistuimme tässä. Baltia-Inkeri -projektin jälkeen 
jatkoin inkeriläistyötä Inkerin kirkon kutsumana 
ja oman kirkkoni lähettämänä asessorina kirkon 
keskushallinnon parissa, erityisesti kirkkohallituk¬ 
sessa. Matkoja oli paljon. Työ oli mielenkiintois¬ 
ta ja antavaa, aika-ajoin myös raskasta ja vaikeaa. 
Työtoverini Isto Pihkalan kanssa väänsimme asi¬ 
oita usein yömyöhään. Viisi vuotta hoidin saman¬ 
aikaisesti Haminassa kirkkoherran ja lääninrovas- 
tin virkaa. Inkeri-työni päätösvaiheeseen kuului 
samalla Pietarin keskustassa sijaitsevan Pyhän 
Marian seurakunnan vt. kirkkoherrana toimimi¬ 
nen seurakunnan kirkon peruskorjauksen ajan 
1999-2002. Olin silloin joi eläkkeellä. Suomalai¬ 
nen projektijohto hoiti mallikkaasti itse rakennus¬ 
työt, mutta oli siinä kirkkoherrallakin askaretta. 
Viranomaisvaikeuksia ei kohdalleni osunut. Yhden 
luulin olleen lähellä. 

”Työtoverini Isto Pihkalan 
kanssa väänsimme asioita usein 
yömyöhään”. 

Muutamaa päivää ennen kirkon vihkimistä mi¬ 
nulle tultiin ilmoittamaan, että kadulla on kaupun¬ 
gin edustajia. "He haluavat keskustella kanssasi.” 
Heitä oli tullut kahdella pitkällä mustalla autolla: 

kaksi rouvaa ja kaksi herraa, tummissa puvuissa. 
Toinen miehistä totesi, että kirkossa vietetään 
seuraavana sunnuntaina suurta juhlaa. "Suomen 
tasavallan presidentti ja Pietarin kuvernöörikin 
saapuvat juhlaan. Kirkon edessä oleva jalkakäytä¬ 
vä on kuitenkin huonossa kunnossa. Onko teillä 
tarkoitus korjata se?”Totesin, että jalkakäytävä on 
kaupungin aluetta ja että rakennusluvan mukainen 
työmme ei voi ulottua vieraalle alueelle. "Selvä! Me 
korjaamme sen.” He lähtivät. Menin sisään. Hel¬ 
singin Sanomien toimittaja oli jo tehnyt kirkon 
peruskorjausta ja tulevaa juhlaa koskevat haastat¬ 
telut. Hän tiedusteli kahvikupin äärestä, että mis¬ 
tä siellä kadulla oli kyse. Selvitin asian niin kuin 
äsken kerroin. Kirkon vihkimispäivänä oli lehdes¬ 
sä juttu. Sen päätteeksi toimittaja oli kirjoittanut 
Laitisen todenneen kaupungin edustajille: "En 
ole aikonut ryhtyä Pietarin katuja päällystämään.” 
Huh! - Tapaamisemme jälkeisenä päivänä tulivat 
kaupungin työkoneet ja korjasivat jalkakäytävän. 
Kutsuvieraat pääsivät kompastelematta juhlaan! 

Nyt vietämme Suomeen asettuneiden Inkerin suo¬ 
malaisten kesäjuhlaa. Yhdessä iloitsemme siitä, et¬ 
tä Suomessa teidät on otettu myönteisesti vastaan. 
Minä en ainakaan ole kuullut yhtään kielteistä 
arviota tästä prosessista enkä myöskään siitä, että 
Suomesta käsin aikanaan ryhdyttiin tukemaan ja 
on tuettu inkeriläisseurakuntia ja Inkerin kirkkoa. 


Ne ovat Venäjällä asuvien inkerinsuomalaisten 
vahvin yhdysside. 

Inkeriläisystävät! Teidän oikeutenne on noudat¬ 
taa Viipurissa aikanaan eläneen suomalaisen ru¬ 
noilijan J.H. Erkon v. 1900 julkaistun runokirjan 
"Suomalainen huoneentaulu” yhdeksännen runon 
kehotusta: "Kotisi ja maasi muista, sinne juuresi 
sitele.” Teidän esivanhempienne leposijat ovat 
siellä jossain. Kaikkien niiden sijainnista ei ehkä 
ole tarkkaa tietoa. Näin myös teidän juurenne 
ovat jossain siellä. Te elätte sisikunnassanne teitä 
edeltäneitten sukupolvien kokemuksia - vainoja ja 
vaivoja, tietysti myös iloja. Näin toteutuu mainitun 
J. H. Erkon runon toisen säeparin ajatus: "Mikä on 
kutsu kansallesi, siitä sullekin osasi.” 

Hyvinkään Inkeri-kerhon varapuheenjohtaja Kim¬ 
mo Loponen esitteli juhlapuhuja Kosti Laitisen, 

kertomalla että rovasti Laitinen on toiminut 1980ja 
1990-luvulla Haminan kirkkoherrana ja Haminan 
rovastikunnan lääninrovastina. Sen jälkeen hän oti 
ollut vuosituhannen vaihteessa virkaatekevänä kirk¬ 
koherrana Pyhän Marian seurakunnassa Pietarissa. 
Näiden virkojen lisäksi rovasti Laitinen on toiminut 
mm. Kirkon idkomaanavun Baltia-Inkerin projektin 
johtavana projektisihteerinä ja Inkerin kirkon kirk¬ 
kohallituksen asessorina useiden vuosien ajan. 
i Laitiset viettävät eläkepäiviään Hyvinkäällä. 





KUVASATOA INKERINSUOMALAISTEN KESÄJUHLILTA HYVINKÄÄLTÄ 



tervehdys/kansanedustaja Leena Meri 


urtmara ja Marjatta Lindt 

ero Pitkäsen runon "Tule rentona 
(kuva: Heikki Jäncifoua^ i 


Mäkelä ja kansanedustaja Leena Meri. 
>a: Olavi Saarinen) 


Hyvinkään Inkeri-seuran sihteerille miu m 
luovutetaan Suonien Inkeri-liitto ry:n viiri. 
Kuvassa keskellä Aila-Sinikka Salonen ja < 

(kuva: Heikki Jääskeläinen) 



Aino Laihinen ja Outi Mäkelä. 
(Kuva: Olavi Saarinen) 


Juhlassa toimitettiin kukkaistervehdykset Hyvinkään yhdistyksen aiempien puheenjohtajien haudoille. 

(Inkeri Sarojärvi, Toini Pöllänen ja Irja Pelkonen). Kukkaispartiossa vasemmalta Maria Bljum, Leila Salo ja Alina Jagula. 
Leilan ja Alinan takana rovasti Matti Korpiaho. 






KULTTUURISTAAN JA HISTORIASTAAN 
RIKAS HAUSJÄRVI 

Muistoja helluntaiaaton Oitin ja Mommilan matkalta 



Paluu lapsuuden maisemiin ja sota-ajan muis¬ 
toihin 

Kaija Josefsson 

Olen asunut Hausjärvellä yli 10 vuotta, mutta en 
ollut tiennyt mistään leireistä. Niistä ei koulus¬ 
sa kerrottu. Evakkolapsena voin osin ymmärtää 
inkeriläisten tuntoja leiriltä sekä sijoittumisesta 
maalaistaloihin ja kouluihin. Itse olen käynyt op¬ 
pikoulun ensimmäistä luokkaa palokunnantalol¬ 
la. Olimme siellä viimeinen oppikoulun aloittava 
luokka vuonna 1953. Ihmettelen, miten hyvin 
vanhoja rakennuksia on pidettyjä entisöity. Kor¬ 
delinin patsaan lähellä olen paimentanut lehmiä ja 
nähnyt tuota tienoota joka päivä 50-luvun alussa. 
Silloin mielestäni kiviaita oli lähempänä, ja pat¬ 
saan edessä kasvoi ruusukvitteni-pensas; muualla 
ei sellaista silloin nähty. Mommilan kirkossa kä¬ 
vin äitini kanssa lapsena, samoin hautausmaalla. 
Nekin on kauniisti hoidettu. Koko retki oli hyvin 
järjestetty jä historiallinen katsaus. Monet kiitok¬ 
set järjestäjille! 


Helluntaiaatto Hausjärvellä 

Liisa Rautimo 

Kosketti ja ilahdutti se, että kovia kokeneet in¬ 
keriläiset pääsivät töihin vauraaseen ja luonnon¬ 
kauniilla seudulla sijaitsevaan kartanoon. En ole 
aikaisemmin käynyt tuolla seudulla ja olin häm¬ 
mästynyt suurista pelloista ja kauniista, kumpui¬ 
levasta maisemasta. Olin ymmärtänyt, että kaikki 
inkeriläiset pakotettiin takaisin, mutta näinhän 
asia ei tuntunut olevan. Ilahduin kuullessani, et¬ 
tä osa saattoi jäädä Suomeen. Mutta orpolasten 
kohtalo oli kauhea, ja olisi varmaan ollut mah¬ 
dollista sijoittaa lapset Suomeen perheisiin. Kuka 
olisi tiennyt, missä he ovat? Vai ovatko suomalaiset 
kyttääjiä ja pahansuopia? EU:ssakin Suomi taitaa 
olla ainoa maa, jossa tulkitaan pilkulleen määrä¬ 
yksiä. Outoa, vai onko luonne sellainen? Pelkääm¬ 
me, koska olemme aina olleet toisten vallan alaisia. 
(Toimittajalta: Lapset oli nimenomaan sijoitettu 
perheisiin, mutta Valpo oli toimeenpanija; Venäjä 
määräsi. Siellä orpolapset olivat valtion omaisuut- 

ta. Perheisiin otettujen lasten ja vanhempien erot 
olivat järkyttäviä.) Ihmetytti sekin, että Hausjär¬ 
ven kirkon kastemalja ja kattokruunu ovat hävin¬ 
neet. Tilalla oli koiran ruokakuppia muistuttava 
kulho. Luulisi, että jos jollakin kulho olisi kotona, 
se herättäisi kummastusta. Vai liekö kirkko rahan¬ 
puutteessa myynyt ne jollekin? Olin iloinen, että 
sain osallistua retkelle. Tunsin oppineeni paljon 
uutta Suomen historiasta. Kiitos, Alina-Sinikka! 

Muutama mieleenpainuva hetki helluntain 
Hausjärvi-retkestä 

Maire Reeni 

Ihan ensiksi kiitän, Alina-Sinikka sinua siitä, että 
tiedotit retkestä ja pääsin "ulkoinkeriläisenä” mu¬ 
kaan ja mukaan pääsi myös sotaorpoystäväni Sal¬ 
me. Meidän molempien juuret ovat Hausjärvellä, 
joten retki oli meille myös mahdollisuus tutustua 
uudella lailla lapsuuden ja nuoruuden kotipitäjään. 
Mielenkiintoisinta oli tietysti kuulla inkeriläisten 
kohtaloista leireillä. Oli hienoa, että mukana oli 
Alina-Sinikan lisäksi muutama muu, jotka muis¬ 
telivat noita aikoja. Erittäin kiinnostavaa oli myös 
käynti Mommilassa Kordelinin jalanjäljillä. Kaksi 
suurta kuntaa, Rauma ja Hausjärvi, voivat olla yl¬ 
peitä saadessaan kertoa jälkipolville tuon sivistystä 
edistäneen mesenaatin elämänvaiheista. Minulle 
henkilökohtaisesti merkitsi paljon myös mahdolli¬ 
suus käydä laskemassa kukat isäni sankarihaudalle, 
kaatuneitten muistopäivä kun sattui juuri retkeä 
seuraavaksi päiväksi. Kiitän järjestäjiä tästä retken 
ohjelmasta poikkeamisesta. Sää olisi voinut olla 
hiukka suosiollisempi, mutta pieni tihkusade ei 
päässyt juurikaan haittaamaan, sillä olimmehan 
suurimman osan ajasta sisätiloissa tai bussilla lii¬ 
kenteessä. Kaiken kaikkiaan retki oli mitä antoisin. 
Lämpimät kiitokset Alina-Sinikalle ja Hausjärvi - 
Seuralle! 



Juulia Tokola, 19 v, oli matkan nuorin osallistuja 
(Kuva: Maire Reeni) 


dä oman mummini lapsuuden maisemia. Olenkin 
mummin matkoilla mukana ollessani nähnyt jo 
monta kylää ja kaupunkia Virossa ja Inkerissäkin. 
Onnekseni monta paikkaa oli Hausjärvellä säily¬ 
nyt, Suomessa liian usein historiallisesti arvokkaita 
paikkoja hävitetään. Toivottavasti näin ei käy Oitin 
ja muiden Hausjärven nähtävyyksien kanssa. Otin 
matkalta paljon hyviä kuvia, jotka valitettavasti 
kuitenkin vahingossa hävitin. Se harmittaa minua 
todella paljon. 

Olen löytölapsi Mommilan kartanon 
heinäladosta 

Tuula Sihvonen. 


Isoäitini, Alina-Sinikka Salosen, lapsuuden 
maisemissa 

Juulia Tokola 

Ennen matkaa Oittiin en tiennyt paikoista juuri 
mitään. Matka oli kuitenkin todella mielenkiintoi¬ 
nen ja ihmisten kokemukset kiinnostavia, vaikka¬ 
kin osa surullisia. Oli myös itselleni tärkeää näh- 


Minusta retkellä oli hämmästyttävintä, kun kuulin, 
että syntymätarinani on yhä paikallisten tiedossa. 
On kulunut jo 70 vuotta, kun minut vastasynty¬ 
neenä löydettiin Mommilan kartanon heinälados¬ 
ta 3.8.1946. Synnyttäjästäni ei ollut kellään sen 
parempaa tietoa. Huhujen mukaan hän oli inkeri¬ 
läinen, Mari-niminen henkilö. Siksi minäkin tuol- 

le retkelle lähdin, kun taustani ehkä on inkerin¬ 
suomalainen. Tosi mielenkiintoista oli kuunnella 
oppaiden selostuksia paikoista. Matkalla mukana 
ollut, minuakin haastatellut, toimittaja oli todel¬ 
la mukava ja asiantunteva alallaan. Retki kaiken 
kaikkiaan oli tosi antoisa ja hyvin järjestettyjä 
johdettu. - Paljon uuttakin asiaa minulle! 

Suomen Inkeri-liitto onnittelee juuri 70 
vuotta täyttänyttä Tuulaa! 

Matkan käynnistäjän kiitollisia mietteitä 

Alina-Sinikka Salonen 

Hausjärven maisemissa liikkui helluntaiaattona 
erilaisilla kulkuneuvoilla noin 40 hengen ryhmä. 
Hyvin mahduimme joka paikkaan, kiitos Hausjär- 
vi-seuran ja sen puheenjohtajan Hannu Mäkelän 
hyvien järjestelyjen. Yksi asia oli minulle yllätys: 
meitä Oitin leirillä olleita oli paikalla minun li¬ 
säkseni vain Oittiin perheytynyt Linda Pullinen, 
os. Pyysiäinen, Jussi Pyysiäisen sisar. Muita inke¬ 
rinsuomalaisia ja myös entisiä hausjärveläisiä oli 
paljon. Matkan aikana ja erityisesti sen jälkeen olin 
jotenkin irti todellisuudesta. Mieleen tuli muisto¬ 
ja toistensa perään. Tässä joitakin ajalta toukokuu 
1943 - toukokuu 1951, jolloin asuimme Mommi- 
lan kartanon Teuron sivutilalla. 

* Navetan läheisyydessä oleva kello ilmoitti työ¬ 
miehille työajoista: klo 7 töihin, klo 12 ruokatun¬ 
nille. Muistan, että isä käväisi kotona syömässä ja 
sen jälkeen loikoili nurmikolla, kunnes kilkutus 
taas klo 13 ilmoitti töiden alkamisesta. Viimeinen 
soitto tuli klo 19.Talvella oli lyhyemmät työpäivät. 
Karjanhoitajille ei soitettu. He olivat muutenkin 
klo 4:n jälkeen työpaikallaan navetassa, jossa oli 
toista sataa lehmää. Äitikin oli siellä töissä. 

* Maitolavan seinässä oli postilaatikko. Olin pie¬ 
nestä asti uutisnälkäinen: odotin Hämeen sanomia 
hartaasti. 

* Keväisin naapurin Airilla ja minulla oli kukka- 
projekti: sinivuokkojen nousemista käytiin vah¬ 
taamassa, sitten tulivat lähteen reunalle orvokit ja 


viimeisenä puhkesivat kullerot. Kerran sinivuok- 
komatkan jälkeen voin pahoin ja oksentelin. Olin 
pureskellut näsiän varren poikki, jotta sain kauniin 
kukan mukaani. Vasta aikuisiällä sain tietää, että 
näsiä on myrkyllinen. 

* Syksyisin keräsin kauniisti värjäytyneitä lehtiä ja 
kuivatin sanomalehtien välissä. 

* Kotonani pidettiin aina sikaa, usein myös lam¬ 
paita ja kanoja. Kerroin erään kanan tukehtumis- 
kuolemasta kirjeessä Markus-sedälle. Kirje luettiin 
radiossa. Suuri tapaus! 

* Kerran äiti oli saanut appelsiinin. Siitä annettiin 
yksi viipale kaikille lapsille kerran päivässä. Vita¬ 
miineja pitää saada, sanoi pehtori. 

* Talvisin oli jäiden nosto. Järven jäästä sahattiin 
kuutioita, jotka kuljetettiin reellä karjakeittiön 
jäähuoneeseen ja peitettiin sahanpurulla. Sieltä 
saatiin kesän yli jäätä, joka oli tarpeen maidon 
nopeaan jäähdyttämiseen. Jääprojekti oli rankka 
isäni selälle. Siitä kärsi koko perhe. 



Alina-Sinikka Salonen, karjanhoitajan tytär kuuluisan 
Teuron navetan reliefin alla. 

(Kuva: Outi Mäkelä) 

* Olin jo koulussa, matkani kulki läheltä kartanon 
puutarhaa. Eräänä syksynä siellä viljeltiin uutuu¬ 
tena tomaatteja. En ollut koskaan syönyt niitä, ne 
maistuivat pahoilta. Koska ne olivat terveellisiä, 
äiti opetti syömään niitä. 

* Ihana alakoulunopettajani Helmi Koivu oli ker¬ 
tonut menevänsä lauantaina Lahteen. Hän kertoi 
myös junan, jolla tulee sunnuntaina takaisin. Junal¬ 
ta oli meidän kohdalle 7 km ja sen jälkeen vielä 5 
km koululle, jonka yläkerrassa hän asui. Busseja ei 
kulkenut. Alina-tyttö meni tienposkeen odotta¬ 
maan opettajan tuloa ja kutsui hänet meille kylään. 
Ehkä pieni lepohetki ja kahvit olivat opettajalle 
hyvinkin tarpeen, en tiedä. Mutta meillä oltiin 
näin vieraanvaraisia. 

* Siihen aikaan oli ihmisiä, jotka kiersivät kylästä 
kylään hankkimassa elantoaan. Eräs herra teetti 
valokuvasuurennoksia yms. Eräs oli lyhyttavara- 
kauppias, jonka myyntituotteet olivat matkalau¬ 
kussa. Matkat taittuivat jalan ja jossakin piti yö 
viettää. Teurolle osuneet vieraat ohjattiin poik¬ 
keuksetta Mylläreille. Siellä he nukkuivat keitti¬ 
össä patjalla ja oma väki nukkui kamarissa. 

* Vuonna 1947 perheessämme oli tärkeä juhla. 
Vanhempani oli vihitty Neuvostoliitossa sivii¬ 
liavioliittoon. Asia painoi heidän mieltään. He 
pyysivät Aalto-pastoria siunaamaan heidän avio¬ 
liittonsa. Näin tapahtui. Koko kylä oli juhlissa mu¬ 
kana. Miten ihanalta voi-sokeri-kreemillä päällys¬ 
tetty täytekakku maistuikaan! 

* Vanhemmat halusivat lapset oppikouluun. Siksi 
he halusivat muuttaa paikkakunnalle, jossa kou¬ 
lumatka olisi mahdollisimman lyhyt. Tuleva op- 
pikoululainen kirjoitti vanhempien puolesta ha¬ 
kupaperit ja niillä päästiin Hirvihaaran kartanoon 
Mäntsälään. Se oli ainut kerta, kun he hakivat työ¬ 
paikkaa. Sen jälkeen heitä on vain kutsuttu. Mutta 
se ei enää kuulu Mommilan muisteluihin. 



Mommilan kirkko, erinomainen ympäristö palkita 
Hannu Mäkelä ja Hausjärvi-seura inkeriläisten hyväksi 
tehdystä työstä. (Kuva: Irja Virkkunen) 



Kuuluisa ja tunnettu Teuron navetan reliefi. 
(Kuva: Outi Mäkelä) 




KASKI JA PELTO TOIVAT LEIVÄN 
MAAMI EHELLE 

Andrei Kalinitchev, 

filosofian tohtori, auktorisoitu kääntäjä 


Inkerissä 7naanviljely oli tärkeä 
elinkeino. Siellä poltettiin kaskea 
ja aurattiin peltoa. Nämä viljely- 
tavat -peltoviljely ja kaskeaminen 
- edustivat kahta kulttuuria ja 
kahta teknologiaa. Tätä osaamis¬ 
ta ja työkokemusta suomalaiset 
toivat mukanaan Inkeriin, kun he 
muuttivat sinne Stolbovan rauhan 
jälkeen. Kummallakin tavalla oli 
vahvuutensa, ja järkevästi käytet¬ 
tynä ne toivat leivän maamiehen 
pöytään. 

Peltoviljely oli Suomessa tun¬ 
nettu esihistoriallisista ajois¬ 
ta. Tämä viljelyn kulttuurinen 
muoto oli vallitseva läntisellä 
alueella, jonka rajana on hä- 
mäläis-savolainen asutusraja. 
Nimenomaan peltoviljely oli 
suomalaista yhteiskuntaa luova 
elinkeinomuoto. Se loi pysyviä 
kyliä, jotka syntyivät talojen 
jakaantuessa. Jutikkalan mu¬ 
kaan erityisen isot ryhmäkylät 
syntyivät keskiajalla Varsinais- 
Suomessa, Kaakkois-Hämeessä 
ja Itä-Uudellamaalla. Länsi- 
Suomen väestöllä oli erilaisia 
muita elinkeinoja: peltoviljelyn 
lisäksi käytiin erämaissa ja -ve¬ 
sillä; metsästettiin ja kalastettiin. 
Itä-Suomessa elinkeinokulttuuri 
oli yksinkertaisempi, ja maatalo¬ 
us oli yksinomaan kaskiviljelyä. 
Asutus oli puolikiinteää. Kaski¬ 
viljely suosi hajanaista asutusta, 
kuitenkin Etelä-Karjalassa, Sor¬ 
tavalassa ja Pielisjärvellä tiede¬ 


tään olleen isoja talorykelmäky- 
liä. Pitää ottaa huomioon maan¬ 
tieteellinen osatekijä länsi - itä 
-asetelmaa pohdittaessa. Länsi- 
Suomessa meri oli huuhdellut 
mäkien huiput paljaiksi ja ka¬ 
sannut saven laaksoihin, mutta 
Itä-Suomessa se oli kuluttanut 
vaarojen rinteitä ja jättänyt nii¬ 
den laet koskemattomina. Näin 
vaarojen huipuilla maa oli vil- 
javampaa, ja sinne muutamien 
talojen kylät sijoittuivat. Lop- 
putulema on, että maatieteelli¬ 
nen tekijä muovasi Itä-Suomen 
asutuksen kulttuurisen kuvan ja 
kaskiviljelyn sen osana. 

Ruotsalainen vaikutus ja kult¬ 
tuuri saapuivat Suomeen län¬ 
nestä. Tämän takia Länsi-Suomi 
omaksui ruotsalaiset oikeus- ja 
kulttuuritavat helpoiten, mutta 
Itä-Suomessa, kaskenpolttoalu- 
eella, nämä tavat kohtasivat ai¬ 
van erilaisen kulttuurimaailman. 
Joten valtionvalta joutui jousta¬ 
maan säädöksissään, ja kansan¬ 
omaiset perinteet jatkuivat. Kas¬ 
kenviljely perustui metsälohkon 
valtaamiseen. Asutus kaskien 
mukana siirtyi uusille paikoille. 
Kaskeaminen edellytti ison yh¬ 
teisön yhteistä työtä - väki muo¬ 
dosti kaskiyhtiöitä. Satoa jaettiin 
osallistujien luvun tai kirveslu- 
vun mukaan. Joskus kaskettu 
alue jaettiin työskennelleiden 
perhekuntien kesken. Kuitenkin 
Itä-Suomessa myös siirryttiin 


peltoviljelyyn ja -omistukseen. 
Raivatut pellot olivat yleensä ta¬ 
lon omistuksessa ja lohkokappa- 
leena. Sen sijaan Turun läänissä 
ennen isojaon tuloa harjoiteltiin 
sarkajakoa. On mainintoja siitä, 
että sarkajako tuli myös Karja¬ 
laan 1600-luvulla. Tämä osoit¬ 
taa, että yhteinen suomalainen 
kulttuuri alkoi muodostua yhte¬ 
näisen valtion puitteissapa se ta¬ 
soitti idän ja lännen välisiä eroja. 

Kysymys maanviljelykulttuu- 
rista käsittää myös teknologian 
kehitystä. Talonpoikien pui¬ 
set aurat pystyivät rikkomaan 
enemmäkseen hienojakoista sa¬ 
vea. Heidän viljelytekniikkansa 
soveltui parhaiten kevyille savi¬ 
maille, joita oli Uudellamaalla 
rajoitetusti. Aallon mukaan tä¬ 
mä seikka pysäytti ruotsalaisten 
tulomuuton Suomeen, koska 
polttoviljely oli heille tunte¬ 
maton, toisin kuin hämäläisille. 
Aallon mielestä juuri tästä syystä 
Suomen asutus keskittyi jokien 
laaksoihin - siellä oli maaperä, 
joka oli helpommin muokatta¬ 
vissa. Keskiaikana tärkeämpinä 
viljelyalueina olivat Ahvenan¬ 
maa, Satakunta, Häme, Varsi- 
nais-Suomi, Uusimaa ja Poh¬ 
janmaa. Viljely siellä pysähtyi 
jäykän saven maihin siihen asti, 
kunnes Baltiasta tuli peltohan- 
koaura ja lännestä tuli kehäaura 
(1200-1300-lukujen vaihteessa). 

Uudisraivausta Suomessa ei kuitenkaan voitu teh¬ 
dä ilman kaskeamista - se tuotti viljaa nopeasti. 
Maan muokkaus kaskiviljelyssä oli taas vähäinen 
tai olematon, siinä ei tarvittu edistyksellisiä au¬ 
ran tyyppejä. Siksi Itä-Suomessa uudisasutuksen 
leviäminen ei ollut kiinni maatalousteknologian 
kehityksestä. Tärkeintä karjalais-savolaiselle asu¬ 
tusliikkeelle oli Pohjois-Venäjän suomensukuisten 
kansojen keksimä huhtakaskimenetelmä, jota käy¬ 
tettiin Karjalassa jo varhaisella keskiajalla. 

”Uudisraivausta Suomessa ei 
kuitenkaan voitu tehdä ilman 
kaskeamista”. 

Kaksi kulttuuria, kaksi tapaa viljellä 
maata 

Suomessa oli kaksi toisistaan poikkeavaa asutus¬ 
liikettä johtuen eri luonnosta ja maaperästä. Tästä 
syystä maa jakautui kahteen maatalouskulttuurin 
alueeseen. Saimaan ja Päijänteen vedenjakajaseu- 
dun ja Kymijoen länsipuoleinen Suomi oli eu¬ 
rooppalaista peltoviljelyaluetta, tosin siellä paikoin 
harjoitettiin kaskeamistakin. Itä-Suomella taas 
vallitsi itäeurooppalainen kaskikulttuuri, peltovil¬ 
jelyä tavattiin siellä vähän. Molemmat kulttuurit 
vaikuttivat ihmisten arkielämään, talouteen ja yh¬ 
teiskunnallisiin suhteisiin. Pohjois-Suomessa sen 
sijaan karjanhoito oli vallitseva elinkeino johtu¬ 
en ankarista luonnonolosuhteista. Peltoviljelyssä 
erityisen tärkeäksi osoittautui maan lannoittami¬ 
nen. Kaskiviljelyssä lannoitusta ei tarvittu, mutta 
peltoviljelyssä kunnon satoa ei voitu saada ilman 
lannoitusta. Tästä johtuu, että peltoviljelyn alueilla 
kotitalouksissa piti myös olla karjaa. Kolmantena 
viljelymuotona oli suonviljely, johon kuului soi¬ 
den ojitus ja soilla kasvavien puiden kaataminen 
ja polttaminen. Sitä harjoitettiin soisilla seuduilla 
ympäri Suomea. Tässäkin viljelymuodossa tär¬ 
keäksi osoittautui oikean teknologian kehittä¬ 
minen. Suonviljely laajeni Suomessa suhteellisen 
myöhään, 1600-luvusta alkaen, pääasiassa 1700 ja 
1800-luvulla. 



Puisella äkeellä muokattiin peltoja 
(Kuva: Andrei Kalinitchev) 


Kiij allisuusluettelo: 

Jutikkala, Eino. Suomen talonpojan historia. SKS, 
1958. 

Kalinitchev, Andrei. Suomalaiset venäläisessä sula¬ 
tusuunissa. Väitöskirja. Turun yliopisto, 2016. 
Suomalaisen arjen historia 1. Toim. Anssi Mä¬ 
kinen, Joni Strandberg, Jukka Forslund. WSOY: 
Porvoo, 2006. 

Suomen kulttuurihistoria II. Toim. Gunnar Suo¬ 
lahti, Esko Aaltonen, Väinö Voionmaa, Pentti 
Renvall, Heikki Waris, Eino Jutikkala. Jyväskylä- 
Helsinki, 1934. 

Voionmaa, Väinö. Suomen karjalaisten heimon 
historia. WSOY, 1969. 

Jutikkala 1958,12. 

Voionmaa 1969, 329-339. 

Suomalaisen arjen historia 1, 58. 
Suomalaisen arjen historia 1, 59. 
Kalinitchev 2016, 46-50. 

Suomen kulttuurihistoria II, 269. 
Suomen kulttuurihistoria II, 268 

LYHYESTI 


Tuore tutkimus: 

Mähönen Tuuli Anna ja Ylijälä Anu. Inkerinsuomalaisten 
paluumuuttajien kotoutuminen Suomeen. Helsingin kau¬ 
pungin tietokeskuksen tutkimuskatsauksia 2016:7. 

(tiivistelmä Lyhyesti-osion lopussa) 

http://www.hel.fi/hel2/Tietokeskus/julkaisut/ 

pdf/16_06_06_Tutkimuskatsauksia_7_Yijala.pdf 

(Tieto on lisätty myös sivuillamme www.inkeriliitto.fi ole¬ 
vaan kirjallisuusluetteloon.) 


Uusi kuvatallenne: 

Matti Korpiaho on tehnyt 54 min. kestävän kuvatallenteen 
Anna Vilosen elämänkaari Pietarhovista Pukkilaan. Anna 
on syntynyt 1925 Tyron alueella Inkerinmaalla. Elämään 
on mahtunut palvelutehtäviä Pietarhovissa, kolhoosissa 
ja Pietarin kauppatoreilla. 

Jo lapsena hän oppi suomen kielen lisäksi venäjää ja sak¬ 
saa ja toimi sodan aikana tulkkina kaikilla näillä kielillä. 
- Sodan aikana koettiin puutetta ja nälkää. Isä kuoli ennen 
talvisotaa, sisar Maria katosi vuosikymmeniksi Neuvosto¬ 
liittoon, veli joutui Puna-armeijaan. Heidän kotinsa sijaitsi 
rintamalinjojen tuntumassa. Saksalaiset majoittuivat hei¬ 
dän kotiinsa. 

Anna pääsi 1943 äitipuolensa kanssa Suomeen. Täällä he 
asettuivat Pukkilaan, jossa Anna perusti perheen. Sisar 
Maria löytyi vuosikymmenten etsimisen jälkeen. Anna on 
vieraillut Marian luona Moskovan alueella ja Marian jälke¬ 
läisiä on vieraillut Suomessa. 

Jos kiinnostusta ilmenee, videota otetaan myyntiin hin¬ 
taan 5 €/kpl. Tiedustelut p. 045 261 2342. 


TOIMITUKSEN ANTEEKSIPYYNTÖ: 

Edellisessä numerossa s. 21 oli artikkeli VALPO AJOI MINUT 
RUOTSIIN. Muistelija oli tietenkin Kalervo HYNNINEN eikä 
Hänninen. 


UUTTA TIETOA INKERINSUOMALAISTEN PALUUMUUT¬ 
TAJIEN KOTOUTUMISESTA SUOMEEN - TIIVISTELMÄ 
TUTKIMUKSESTA 

Tuuli Anna Mähönen ja Anu Ylijälä 

Onnistuneen kotoutumisen edellytykset: tuoretta tutkimus¬ 
tietoa paluumuuttajista 

Hyvinvoinnin, asenteiden ja tulevaisuudennäkymien valossa 
inkerinsuomalaisten paluumuuttajien kotoutuminen Suo¬ 
meen on sujunut hyvin. Toisaalta työllistymisessä ja kieli¬ 
taidossa on ilmennyt haasteita, ja syrjintäkokemukset vai¬ 
keuttavat yhteiskuntaan kiinnittymistä. Tulokset käyvät ilmi 
Helsingin kaupungin tietokeskuksen ja Helsingin yliopiston 
tuoreessa kokoomajulkaisussa. Tutkimustulosten julkistami¬ 
nen on ajankohtaista, sillä inkerinsuomalaisten paluumuutto- 
ohjelma Suomeen päättyy heinäkuussa 2016. 



Tutkitut samaistuivat voimakkaasti sekä suomalai¬ 
seen yhteiskuntaan että venäläiseen kulttuuriin 

Inkerinsuomalaisten kotoutumista tarkasteltiin sekä lyhem¬ 
mällä että pidemmällä aikavälillä, noin 1-3 vuotta maahan¬ 
muuton jälkeen. Perinteisten kotoutumisen indikaattorien, 
kuten kielitaidon ja työllisyystilanteen lisäksi seurattiin myös 
erilaisia psykologisia ja sosiaalisia kotoutumisen indikaatto¬ 
reita, kuten hyvinvointia, asenteita, identiteettejä ja kohtaa¬ 
misia suomalaisenemmistön kanssa. 

Tutkitut paluumuuttajat samaistuivat voimakkaasti sekä 
suomalaiseen yhteiskuntaan että venäläiseen kulttuuriin. 
Työllistyminen ja koulutusta vastaavan työn saaminen on 
kuitenkin osoittautunut monille hankalaksi, ja suomen kie¬ 
len taito arvioidaan usein puutteelliseksi. Syrjintää on koettu 
odotettua enemmän, minkä vuoksi kaikki paluumuuttajat 
eivät ole kokeneet tulleensa kohdelluksi suomalaisen yhteis¬ 
kunnan täysivaltaisina jäseninä. 

Ainutlaatuista seurantatietoa kotoutumisprosessista 

INPRES/LADA-hanke on ensimmäinen suomalaistutkimus, 
jossa maahanmuuttajien kotoutumista on seurattu pitkällä 
aikavälillä maahanmuuttoa edeltävästä vaiheesta alkaen. 
Suomen Akatemian rahoittamassa hankkeessa kerättiin 
vuosien 2008-2014 aikana kysely-ja haastatteluaineistoa 
sekä muuttoa ennen että kolmessa aikapisteessä sen jälkeen. 
INPRES- ja LADA -projektit tuottivat yli kaksikymmentä tie¬ 
teellistä julkaisua, yhden sosiaalipsykologian väitöskirjan ja 
lisäksi useita pro gradu -tutkielmia. Tutkimusaineisto on myös 
kansainvälisesti ainutlaatuinen, ja tarjoaa arvokasta tietoa 
kotoutumisprosessista ja sen osatekijöistä myös käytännön 
kotouttamistyössä hyödynnettäväksi. 

Tulevaisuudessa Suomeen rekrytoitavien maahanmuuttaji¬ 
en kotoutumista tulisi tukea jo maahanmuuttoa edeltävästä 
vaiheesta alkaen. Muuttoon valmistautuville on tärkeää tar¬ 
jota monipuolista tietoa, jotta kotoutumisen edellytyksistä ja 
haasteista muodostuu realistinen kuva. Samalla on tärkeää 
myös tukea muuttajien aktiivisuutta ja myönteistä asennoi¬ 
tumista tuleviin muutoksiin. 

Julkaisu: 

Tuuli Anna Mähönen & Anu Yijälä: Inkerinsuomalaisten 
paluumuuttajien kotoutuminen Suomeen. Helsingin kau¬ 
pungin tietokeskuksen tutkimuskatsauksia 2016:7. Linkki 
julkaisuun: http://www.hel.fi/hel2/Tietokeskus/julkaisut/ 
pdf/16_06_06_Tutkimuskatsauksia_7_Yijala.pdf 

INPRES/LADA-tutkimushanke: http://blogs.helsinki.fi/inpres- 
project/ 

Kontaktit: 

Yliopistonlehtori Tuuli Anna Mähönen, Helsingin yliopiston 
Avoin yliopisto, sähköposti: tuuli-anna.mahonen(at)helsinki.fi 
Tutkija Anu Yijälä, Helsingin kaupungin tietokeskus, sähkö¬ 
posti: anu.yijalafatjhel.fi 


OIKAISU 

Niina Ronkaisen lähettämään, Kirjeitä kentältä -osiossa jul¬ 
kaistuun tekstiin, oli lipsahtanut useita virheitä. Martinsaa- 
ren sijaan Ronkainen asui Mantsinsaarella, tekstissä mainittu 
henkilö oli Arvo Survo, kuva oli rippikoulusta vuodelta 1956 ja 
tyttönimi oli Sykiäinen. 

Toimitus pahoittelee virheitä, mutta haluaa samalla sanoa, 
että käsinkirjoitetuissa teksteissä olisi hyvä merkitä erisnimet 
tikkukirjaimin sekaannuksien välttämiseksi. 


Perhesuhteet ja uramahdollisuudet tärkeimpiä muut- 
tosyitä 

Tärkeimmät paluumuuttopäätökseen vaikuttaneet tekijät 
liittyivät perhesuhteisiin sekä uramahdollisuuksiin. Paluu¬ 
muuttoa suunnitelevat alkoivat valmistautua tulevaan muut¬ 
toonsa jo hyvissä ajoin ennen varsinaista muuttoa. 

Kotoutumisen kannalta avaintekijöitä olivat kielitaidon ja 
yhteiskunnassa toimimiseksi tarvittavien taitojen lisäksi myös 
myönteiset kohtaamiset paluumuuttajien ja Suomessa asu¬ 
vien suomalaisten kesken. Miellyttävät kontaktikokemukset 
tukivat sopeutumista yhteiskuntaan sekä heijastuivat myön¬ 
teisinä asenteina suomalaisia ja muita maahanmuuttajia 
kohtaan. Valtaosa inkerinsuomalaisista paluumuuttajista 
suhtautui myönteisesti tulevaisuuteensa Suomessapa vain 
harva harkitsi paluuta Venäjälle. 

IN MEMORIAMTAPIO NIEMINEN 

Lahden seura ilmoittaa Tapio Niemisen (1945-2016), saaneen 
kutsun Taivaan kotiin helluntaina 15. toukokuuta Hatsinan kir¬ 
kon jumalanpalveluksessa. 

Tapio Nieminen oli väsymätön työntekijä Herran elopellolla. 
Viimeiseen päivään saakka hän koordinoi erilaisia kristillisiä 
projekteja. Toiminnallaan hän oli saanut arvokkaina kunnian¬ 
osoituksia kotimaassaan ja hänellä oli valtava määrä ystäviä eri 


Hän uskoi alusta lähtien Inkerin kirkon uudelleen syntyyn ja 
antoi merkittävän panoksensa sen uuteen alkuun. Hän rakasti 
vilpittömästi ihmisiä Inkerin kirkon seurakunnissa ja oli kiin¬ 
nostunut heidän hengellisestä tilastaan. Tapio oli aina valmis auttamaan apua tarvitsevaa. Hänen 
kotinsa Lahdessa oli avoinna tapaamisille ja sieltä löytyi aina yösijaa ja huolenpitoa. Pari vuotta 
sitten Tapio Nieminen sai Lahden kesäjuhlilla Lahden seuran anomana Inkeriliiton ansiomerkin. 

Tapio on tänään siellä, jonne hänen sielunsa ja sydämensä kaipasivat. Hän on Herransa luona - 
Taivaallisen Isän, josta hän väsymättä saarnasi sanoin ja omalla elämällään. 

Alkuperäinen teksti: Viktor Vorontsov, kirkkoherra (Hatsina) 
suom. Liliann Keskinen 

Jatkanut Inkeri Ojala Inkerin kirkon uutisista (2/98/2016) 


KOKOUSKUTSU 


Suomen Inkeri-liitto ry:n sääntömääräinen syyskokous 
pidetään lauantaina, lokakuun 29. päivänä 2016 klo 14.00 

Karjalatalolla, Inkeri kodissa 
Käpylänkuja 1 
00610 Helsinki 

Kokouksessa käsitellään säännöissä syyskokoukselle määrätyt asiat. 
Äänivaltuutettuja ovat v. 2016 jäsenmaksunsa maksaneiden jäsenjärjestöjen 
valtuuttamat henkilöt sekä ne hallituksen hyväksymät henkilöjäsenet, 
jotka ovat maksaneet v. 2016 jäsenmaksunsa. 

Hallitus 

TAPAHT UMAKALENTERI 

Suomen Inkeri-liiton ja jäsenjärjestöjen 
ohjelmatietoja 2016 


Inkeri-iltapäivät Inkerikodissa 

Karjalatalon 2. kerros, Käpylänkuja 1, alle 1 km kävelyä Käpy¬ 
län asemalta tai bussit 52,55,55K, 56,57,65A, 69,506 
Klo 13.30 kahvittelua pientä korvausta vastaan, klo 14.00 
päivän aihe. 

La 17.9. "33 päivää Santiago de Compostelaan. Vaeltajan 
päiväkirja." Kirjailija Anneli Mylläri kertoo Olli-kumppaninsa 
kanssa tehdystä pyhiinvaellusmatkasta. 800 km pitkä taival 
Espanjassa taittui jalan. Anneli on kirjoittanut matkasta 
edellä mainitun kirjan. Maaliskuussa 2016 Yle ja kirjastot 
valitsivat 7 suositeltavaa uskonnollista kirjaa Battle-nimistä 
keskusteluohjelmaa varten. Annelin kirja oli yksi niistä. 

La 8.10. Lapin sota, Suomen ja Saksan sotakaveruuden 
kitkerä loppu. Terveydenhuoltoneuvos, kirjailija Tyyne Mar¬ 
tikainen luennoi. Neuvostoliiton vaatimuksesta saksalaiset 
sotilaat tuhosivat Lapista lähtiessään kodit ja kylät. Tyyne on 
syntynyt ja kasvanut ja Lapissa. Hän joutui seuraamaan koti¬ 
kylänsä ja kotinsa tuhoutumista. Miltä se tuntui, siitä kertoo 
inkeriläisten rankkoja kohtaloita myötätunnolla kuvannut 
kirjailija ja tutkija. 

La 12.11. Prof. emeritus Juha Pentikäinen: 

Kuka oli Sippe Pentikäinen? Yhden Kivekäs-suvun tarina. 
Sukututkimuspäivät samassa paikassa 
La 24.9 - su 25.9. Molempina päivinä klo 9 -17 paikalla 
ovat ainakin Risto Toivonen ja Pekka VVikberg. 


Hyvinkään Inkeri-kerho 

Syksyn kokoontumiset. Kokoontumiset seurakunnan aula- 
kahviossa (Hämeenkatu 14) kello 14. 

4.9. aihe avoin 

2.10. aihe avoin 

6.11. aihe avoin 
11.12. Joulujuhla 

Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo 
edellisessä kokouksessa. 

Kerhoilloista ja kokouksista tiedusteluihin vastaa 
Maria Lahti, p. 0400 841 741 
maria.lahti.nikkari@gmail.com 


Turun seudun Inkeri-seura 

Besseda-teehetket jatkuvat Palvelupisteessä joka kuukauden 
1. ja 3. perjantai kello 13 Irma Kapasen vetämänä. 
Juhlatilaisuudet Varissuon kirkolla (Kousankatu 6), 
kello 14 alkaen. 

Palvelupiste, Uudenmaankatu 1. Puh. 233 2565 


Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 


Ilmoittajille 

f Tapahtumakalenteriin toivotut ^ 
ilmoitukset tulee toimittaa toimi¬ 
tussihteerille lehden kakkossivulle 
I ilmoitettuun aineiston vastaanot- J 

CrfJ 


23 

•AIVÄ 

>n päivä syksyinen, 

\ niin kuulakas ja lämmin.--^ 
Öi, armaan läheisyyv rryt 
saa ly< 


sen 


ei enää tuuli ryöstä 
ja veri syvyydestä sydämen 
ei poskiini voi syöstä, 
öi polku paluuton! 


Mi 


Vain hetken hohtaa syksy vaahteroissa. 
Kun puiliih lankee härmä hopeinen , 1 
; olemme kaikki poissa. 

Valoa ihmeellistä, häipyvää 
vain hetken hohtaa elämämm 
Kimallus kaiken ylle leviää: 

10 4 #*' 




Suomen Inkeri-liitto ry 






INKERILÄISTEN viesti 











KANSIKUVA 

Muistokynttilät. 

Kuvaaja: Saara Kähönen 


TÄSSÄ NUMEROSSA - INKERILÄISTEN VIESTI 5 / 2016 


Pääkirjoitus.3 

Kirjeitä kentältä.4 

Matriarkka: keksittyjä juttuja ja niiden taustaa.6 

Työparini on poissa.10 

Eero Pitkäsen muistolle.11 

Kerttu Smith in memoriam.12 


Numero 6/2016 ilmestyy 
viikolla 51. 

Aineisto toimitukseen 30. 7 7. 
mennessä. 

Numero 1/2017 ilmestyy 
viikolla 5. 

Aineisto toimitukseen 16.1. 
mennessä. 


Kirjaluettelo. 

Joutsenlaulu Inkerin tyttärestä 

Matkan varrelta. 

Lyhyesti. 

Tapahtumakalenteri. 

Alina-Sinikka Salonen 

"On parempi, että sinulla on kak¬ 
si isänmaata kuin ei isänmaata 
lainkaan” 

Terveiset Inkerinsuomalaisten 
paluumuuton loppukaronkka- 
matkalta 

Olin päässyt erittäin arvoval¬ 
taiseen seuraan, kun matkustin 
lokakuun alussa Allegro-junalla 
Pietariin. Ymmärrätte, mistä pu¬ 
hun, kun kerron, että paluumat¬ 
kalla vierustoverinani oli Jaana 
Vuorio, Maahanmuuttoviraston 
(MIGRIn) ylijohtaja. Jännitys 
oli kuitenkin kaukana, niin kuin 
koko kolmipäiväisen matkan 
aikana. Maahanmuuttoasioita 
— ainakin inkerinsuomalaisten 
paluumuutossa - ovat hoitaneet 
mukavat ja inhimilliset ihmiset. 

Paluumuutto on ollut hallin¬ 
nolle monimutkainen ja moni¬ 
tahoinen toimeksianto. Tähän 
on monta syytä: 1) asia käyn¬ 
nistyi täysin tyhjältä pöydältä, 
2) inkeriläisten suomalaisuuden 
todenperäisyyden tutkiminen 
oli haaste sinänsä, 3) projekti oli 
ajankohtainen yhtä aikaa ympäri 
Venäjän maata ja myös Virossa, 
Suomen ollessa kohdemaa ja 4) 
paluumuuttolupa myönnettiin 
vain sellaisille henkilöille, jotka 
suostuivat opiskelemaan suo¬ 
men kieltä jä kulttuuria. 

Matkalla oli näistä syistä mu¬ 
kana edustajia kaikilta hallinnon 
aloilta, joita paluumuuton jäljes¬ 
tetyissä on tarvittu: uiko- ja sisä¬ 
asiainministeriöt, koululaitos ja 
rajavartiosto. 


Vuosien 1994 - 2016 aikana 
ovet Suomeen avautuivat noin 
30.000 inkerinsuomalaiselle ja 
lisäksi heidän perheenjäsenil¬ 
leen, joilta tosin ei vaadittu val¬ 
mentautumista. 

Matkalla muisteltiin ensimmäi¬ 
siä kiemuraisia polkuja. Liik¬ 
keellelähtö tapahtui harvinaisel¬ 
la tavalla: viranomaispäätösten 
varassa. Yhteistyötä eri maiden 
välillä tarvittiin kovasti. Ensim¬ 
mäinen ylimääräinen lakipykälä 
saatiin vuonna 1991 voimassa 
olevaan ulkomaalaislakiin. Vas¬ 
ta vuonna 1994 uudistettiin 
koko laki. Käytännössä havaitut 
ongelmat toivat mukanaan sää¬ 
dösten muutoksia pitkin matkaa. 

Sisäasiainministeriön kanslia¬ 
päällikkö Juhani Perttunen ker¬ 
toi Presidentti Koiviston huhti¬ 
kuussa 1990 antaman lausuman 
jälkeen todenneensa: "Niin, 
jotakinhan sitä pitää aina olla.” 
Eri ministeriöt ryhtyivät yhteis¬ 
työhön. "Ensimmäinen palaveri 
käytiin linjauksista puhelimitse. 
Se oli lähtölaukaus.” 

Ulkomaalaiskeskuksen johta¬ 
ja Risto Veijalainen kertoi, et¬ 
tä hänelle oli noussut mieleen 
40-luvun muistot naapuritalossa 
asuneesta Valentinista ja tämän 
äidistä, joiden sukunimeksi hän 
oli luullut Inkeriä. "Huomisaa¬ 
muna aloitettiin,” totesi Veija- 
lainenkin. 

Suomen kieltä opettaneet hen¬ 
kilöt kertoivat keksineensä hyviä 
opetusmenetelmiä ja käyttökel¬ 



poisia ohjelmia, joita voitaisiin 
käyttää muidenkin maahan¬ 
muuttajien opetuksessa. ”Digi- 
loikkakin on jo tehty.” 


Joskus saattoi virkamiehen ovi 
paukahtaa, kun sieltä tuli reip¬ 
paita inkerinsuomalaisia paluu- 
muuttajanaisia tarjoutumaan 
työhön. Oma-aloitteisuus pal¬ 
kittiin. Naiset ovat nyt hyvissä 
viroissa. Kerran taas Suomessa 
tarvittiin työntekijöitä Kärkölän 
kuntaan. Työvoimaviranomai¬ 
nen kävi Pietarissa ja toi sieltä 
mukanaan 100 henkilöä. 


Kerran oli säästynyt jollekin 
momentille rahaa. Sitä tarjot¬ 
tiin paluumuuttoprojektille. Sitä 
kautta sai viran Marina Kinner, 
joka nyt ilahdutti karonkan ilta¬ 
juhlassa yleisöä suurenmoisella 
laulullaan. 

YVladimir Kokko kiitteli vii¬ 
meisessä puheenvuorossaan 
Suomea ja suomalaisia opet¬ 
tajia. Minä haluan kiittää niitä 
tuhansia henkilöitä Suomessa, 
Venäjällä ja Virossa, jotka ovat 
antaneet tukensa Suomeen ha¬ 
luaville Inkerin suomalaisille. 
Toivotan teidät tervetulleiksi 
tänne, teidän "toiseen isänmaa¬ 
hanne,” kaikkien meidän inke¬ 
rinsuomalaisten "isien maahan”! 

CHi/nco- hi/n/Akcu kalosnem 

alinasinikka@gmail. com 

KIRJEITÄ KENTÄLTÄ 



Yhdistysrekisteri ajan tasalle 
- rekisteristä poisto uhkaa 40 000 yhdistystä 


Yhdistysrekisteriä ylläpitävä Patentti- ja rekiste¬ 
rihallitus (PRH) poistaa rekisteristä toimintansa 
lopettaneita yhdistyksiä. Poistouhan alla on noin 
40 000 yhdistystä eri puolilta Suomea. Näiltä yh¬ 
distyksiltä ei ole tullut ilmoitusta yhdistysrekiste¬ 
riin vuoden 1995 jälkeen. 

Mikäli poistomenettelyssä mukana oleva yhdistys 
jatkaa toimintaansa, siitä tulee ilmoittaa kirjallises¬ 
ti PRHdle 12.1.2017 mennessä. Ne yhdistykset, 
joilta ei kehotuksesta huolimatta saada ilmoitusta, 
poistetaan tammikuussa 2017 yhdistysrekisteristä. 

PRH:n käynnistämä poistomenettely perustuu 
heinäkuussa 2016 voimaan tulleeseen yhdistysla¬ 
kiin. Lain yhtenä tavoitteena on lisätä yhdistysre¬ 
kisterin ajantasaisuutta ja mahdollistaa toimimat¬ 
tomien yhdistysten poistaminen rekisteristä. 

Lista poistomenettelyssä mukana olevista yhdis¬ 
tyksistä, pdf, 21.48 Mt 

Huomaan, että joukossa on muutama inkeriläis- 
yhdistyskin. Tiedot poistouhan alaisista voisi jul¬ 
kaista Viestissä. Keräänkö tiedot? 

Terv. 

Tlaakso 

Hei, Timo! 

Teet todella suuren palveluksen, jos kaivat ne yhdis¬ 
tykset esim. Jätän asian mielelläni sinulle, kun olet jo 
siihen tutustunut. Katsotaan sitten, miten jatketaan. 

Alina-Sinikka 


Timo Laakson jatkokirje: 

Arvoisa, 

Nämä löysin: 

1) INKERIN YSTÄVÄT R.Y. 

Rekisterinumero 77. Rekisteröity Helsingissä 
10.10.1919 

2) Inkerinsuomalaiset lääkärit ry 
Rekisterinumero 164.265. Rekisteröity Helsingis¬ 
sä 7.9.1995 

3) Heinolan Inkeri-Seura ry 
Rekisterinumero 155.607. Rekisteröity Heinolassa 
27.12.1991 

4) xxxxxxxxxxxxxxxxxxxxxxxxxxxxxxx 
Rekisterinumero xxxxxxxxxxxxxxxxxxxxxx 

5) Itäkarjalan inkeriseura ry (TLaakso: todellakin 
näin, SIC!) 

Rekisterinumero 161.010. Rekisteröity Parikka¬ 
lassa 23.6.1994 

6) Rauman Seudun Inkeri-seura ry 
Rekisterinumero 161.603. Rekisteröity Raumalla 
23.9.1994 

Terv. 

Tlaakso 

Tervehdys, Timo! 

Yhdistysrekisteristähän poistettiin vuonna 1944yli 
40.000yhdistystä, joita Valpo piti Neuvostovallan 
vastaisina. En tiedä, onko yhdistysrekisterissä sen jäl¬ 
keen tehty toista yhtä suurta siivousta. 

Minäkin uteliaana (siis tiedonhaluisena!) kävin listat 
silmäilemällä läpi. Huh, mikä urakka! Löysin samat 
inkeriläisseurat kuin sinäkin. Mukana oli täysis¬ 
sä voimissa oleva yhdistys, jonka rastitin luettelosta 

pois. Otin heihin yhteyttä, ja he tietenkin hoitavat 
asian kuntoon. Muut, jotka eivät ole minun puheen¬ 
johtajakautenani olleet toiminnassa, varmaan joko 
itse hoitavat ”,hautauksen ’ tai sitten se tehdään viran 
puolesta. Jos yhdistys aikoo jatkaa, siitä pitää ilmoit¬ 
taa Patentti- ja rekisterihallitukselle viimeistään 
12.1.2017. Muussa tapauksessa yhdistys poistetaan. 
Löysin sieltä kaksi yhdistystä, joiden tiedän varmasti 
olevan toiminnassa edelleen. Toisessa olen jopa jäse¬ 
nenä. Välitin havaintoni puheenjohtajille, jotka mo¬ 
lemmat olivat tiedosta kiitollisia. 

Listalla oli joitakin yhdistyksiä, jotka kiinnittivät 
huomioni erikoisuudellaan tai hauskuudellaan. Täs¬ 
sä muutamia: 

Ukkomiehet ry. Rekisterinumero 144310 
Turhat Julkkikset ry. Rekisterinumero 159 386 
Kohtuullisen hutikan pyhä veljeskunta — KHPV ry. 
Rekisterinumero 112 256 

Kunnon keravalaiset ry. Rekisterinumero 110 890 
EKAKS-Opettajat ry. Rekisterinumero 150 506 

Alina-Sinikka 

Alina-Sinikka Salonen kiittää Pertti Laaksosta 
Olet lähettänyt minulle kaksi artikkelia, jotka jul¬ 
kaistaan, toinen tässä numerossa, toinen joulunu¬ 
merossa. Lähetit myös arvokasta postia sukutut¬ 
kijoillemme. 

Kerrot myös erilaisista yhteyksistäsi inkeriläisiin, 
"taustatiedoksi puheenjohtajalle”. Minusta ne ovat 
niin kiinnostavia, että julkaisen ne luvallasi tällä 
palstalla. Ohessa siis Pertti Laaksosen selonteko: 

Inkeri- yhteyteni pohjautuvat vuodesta 1944 alka¬ 
en siihen, kun naapurissa oli inkeriläisperhe Ori¬ 
mattilan Sepänjoella. Myöhemmin asuin Inkerin 
mummon Anna Ukkosen vuokralaisena Tampe¬ 
reella 1962 - 1965. Sen jälkeenkin pidin yhteyttä 
ja vein ruokaa hänen kuolemaansa saakka 1982. 
Lähes joka kerta "käytiin” aina keskustelussa In¬ 
kerinmaalla. ... 

Ostettiin myös viereinen mökki vuonna 1971 
Tampereen Multisillasta, kun Anna-mummo ha¬ 
lusi, . .että ei naapuriin tule vieraita ihmisiä. 
Nytkin meillä on tuo mökki Tampereella Ukkosen 
naapurissa, nurkkien väliä 8 metriä. Siinä Ukkosen 
talossa asuvat hänen miniänsä ja pojan poikansa. 
Anna ja Matti Ukkonen olivat tulleet Lempaalasta 
Rajajoen yli Viipuriin. ” .. .kun kaikki muut kylän 


miehet jo oli vietyjä ensi yönä olisi Ukkosen Ma¬ 
tin vuoro... silloin paettiin heinäkuussa 1931...” 
Näistä on lähtöisin kiinnostukseni Inkeri-asioihin, 
mistä on seurannut, että 

• olen tehnyt tutkimuksen sota-ajan inkeriläisistä 
Orimattilassa. 

• aloitteestani perustettiin Orimattilan seurakun¬ 
taan Inkeri-työryhmä 1992. 

• oltiin vaimoni Liisan kanssa Petroskoin matkalla 
marraskuussa 1980 ja sillä matkalla Maria Kajava 
haki meistä muutamia kotiseuroihin kotiinsa ta¬ 
paamaan inkeriläisiä... 

• olin Kupanitsan kirkon korjaustyön ensimmäi¬ 
sessä varsinaisessa talkooryhmässä ja vein sitten 
linja-autoryhmän Kupanitsan kirkon vihkiäisiin 
helluntaina 1991; autossani oli kymmenkunta 
henkeä myös Ruotsista... 

• ostettiin matkalla Lappeenrannassa jääkaappi 
Katri SmirnovalleTihkonovitsan kylään. Kun olin 
kertonut, että Katri on jonossa, joka saa ostaa jää¬ 
kaapin viiden vuoden päästä, autossa lähti hattu 
kiertämään. Meillä oli jääkaapin hinta koossa en¬ 
nen rajan ylitystä. 

Olen käynyt useissa Inkerin kirkon tiloissa Kuolan 
niemimaata myöten ja ollut seurakunnan edustaja¬ 
na Haapakankaan ja Saranskin Velmeman kirkon 
työssä ja vihkiäisissä. Voin vielä mainita Pietarin 
Pyhän Marian, Haapakankaan, Aunuksen, Uhtu- 
an, Kupanitsan, Skuoritsan... myös Martti Rauta¬ 
sen syntymä- ja kotitalon. 

Meillä salama poltti kotitalon 2013. Ostettiin 
keittiö-komero-pesuhuone ym. kalusteet Orimat¬ 
tilassa toimivalta yritykseltä, jonka juuret juontavat 
Katri Pönniin. Hän oli Inkeristä sota-aikana tänne 
jäänyt ja hän meni naimisiin kimalaisen puuseppä 
Ovaskan kanssa. Ehdin kuljettaa Katria Lahden 
seudun inkeriläisten juhliin ja tapaamisiin useiden 
vuosien ajan. 

Myös Lahden seudun inkeriläisten puheenjohtaja 
Toivo Puronen on hyvä ystävä. Toivo antoi meil¬ 
le inkeriläisen tätinsä Helmi Leppäsen kalusteet 
olohuoneeseen tulipalon jälkeen, kun Helmi kuoli 
pari vuotta sitten. 

Parhain terveisin 

Pertti Laaksonen 
Orimattila 

MATRIARKKA: 

KEKSITTYJÄ JUTTUJA JA NIIDEN TAUSTAA 

Kirjailija Jari Tervo ja hänen inkeriläisaiheinen romaaninsa 
saivat ihmiset liikkeelle. 


Teksti: Ulla-Maija Vilmi 
Kuvat: Heikki Jääskeläinen 

Syyskuun viimeisenä lauantaina, 24.9. Wiipuri- 
yhdistyksen tilat Karjalatalolla olivat täynnään 
väkeä. Kokoontumistilaan kannetut lisätuolit täyt¬ 
tyivät ja seisomapaikatkin kelpasivat, kun Suomen 
Inkeri-liiton tilaisuuteen ahtautui arviolta 150 ih¬ 
mistä. 

Kohta kirjailija Jari Tervo kertoisi inkeriläisaihei- 
sesta romaanistaan Matriarkka (Otava, 2016). Se 
oli ilmestynyt vajaat kaksi viikkoa aikaisemmin. 

Ennen tilaisuuden alkua olivat jo kaikki erikois¬ 
hintaan myytäväksi varatut 40 kirjaa tehneet kaup¬ 
pansa. Myös tilaisuudessa ostajiksi ilmoittautuneet 
saisivat käydä lunastamassa kirjan samaan hintaan 
kustantajan kaupasta. 

- Kirja myy hyvin. Tervo saa jouluksi hyvät rahat, 
yleisön joukossa tuumittiin sen pohjalta, kuinka 
paljon kirja oli ollut esillä julkisuudessa. Tunnel¬ 
mat olivat odottavat. 


Kirjailija Jari Tervo kertoi romaanin vaatimista 
taustatöistä. Hänen kiinnostuksensa inkeriläisiin 
heräsi pienestä virikkeestä. 

- Näin tv:stä mustavalkoisen filminpätkän. Siinä 
inkeriläisiä kuljetettiin sodan jälkeen junalla Suo¬ 
mesta Neuvostoliittoon. En tiennyt yhtään, mistä 
siinä oli kyse, kirjailija kertoo heräämisestään. 

- Miksi koulutetut suomalaiset tietävät hyvin 
juutalaisten, armenialaisten, Ruandan ja Darfurin 
kansanmurhat, mutta he eivät tiedä mitään inke¬ 
riläisistä?, Tervo provosoi. 

Hänen mukaansa koulussa ei puhuttu sanaakaan 
inkeriläisistä. Siitäkään huolimatta, että 1970-lu- 
vun Rovaniemellä hänelle osui hyvä historianopet¬ 
taja. 

Niinpä Tervo ryhtyi selvittelemään, keitä in¬ 
keriläiset oikein olivat. Ajallinen jänne ulottui 
1200-luvulta tähän vuoteen asti. Romaanistakin 
tuli 450-sivuinen. 



Ihmismäärä oli järjestäjille yllätys. 




Alina-Sinikka Salonen avaa tilaisuuden ja kertoo, kuinka kaikki alkoi. 


Selvittelytyönsä pohjalta Tervo on alkanut ym¬ 
märtää, miksi inkeriläiset palautettiin ja suurin 
osa heistä myös palasi Neuvostoliittoon. 

- Sotien jälkeen Suomen itsenäisyys oli teipin va¬ 
rassa. Ajateltiin, että jos ei lähdetä Stalinin kut¬ 
susta, Stalin tulee Suomeen. Sitä pidettiin mah¬ 
dollisena, olihan hän valloittanut puoli Eurooppaa. 

- Suomi ei ollut sotien jälkeen mikään onnen kul¬ 
tamaa, vaikka tietenkin aivan toista luokkaa kuin 
Stalinin Neuvostoliitto. Inkeriläisille luvattiin, että 
he pääsevät takaisin Inkeriin. Loputon valehtele¬ 
minen mahdollistaa monenlaiset julmuudet. Heille 
myös sanottiin, että oli parempi lähteä vapaaehtoi¬ 
sesti kuin myöhemmin pakolla. 

Samalla inkeriläisten palauttamisesta Neuvosto¬ 
liittoon tuli Tervon mukaan yksi osa inkeriläisten 
monivaiheista kansanmurhaa. 

”Miksi koulutetut suomalaiset 
tietävät hyvin juutalaisten, 
armenialaisten, Ruandan ja 
Darfurin kansanmurhat, mutta he 
eivät tiedä mitään inkeriläisistä 


Kansanmurhan aikaisempi näytös oli koettu vast¬ 
ikään 1930-luvulla. Tausta-aineistoistaan Tervo oli 
valinnut mukaansa Kaarlo Kurkon toimittaman 
kirjan Inkerin suomalaiset GPU:n kynsissä. Kar¬ 
kotettujen kirjeitä (WSOY, 1943). Kirjailija luki 
otteita kirjeistä, jotka kertovat Stalinin vainoista. 

Elettiin sorron, vainon, ryöstön, vangitsemisen, 
karkottamisen, puutteen ja kurjuuden aikaa. Pien¬ 
ten ihmisten kohtalona on, että heidän asuinalu¬ 
eensa valloitetaan, valloitetaan uudelleen ja val¬ 
loitetaan taas. 

- Vapaaehtoisuudesta ei ollut tietoakaan, vaikka 
junanvaunuissa luki, että kyydissä oli vapaaehtoi¬ 
sia siirtolaisia. Miehet surmattiin. Kylmä, nälkä ja 
taudit tappoivat, latelee Tervo ja viittaa Matriark- 
ka-romaaniinsa: 

"Niissä oloissa Aamu Karitsantyttärestä, papin 
tyttärestä, tuli Simpukan kylän pappi.” 

Inkeriläisiä, Neuvostoliiton suomalaisia, on yhdis¬ 
tänyt kieli, kulttuuri ja luterilainen uskonto. Tervo 
kiinnostui myös 1900-luvun puolelle asti säily¬ 
neistä ääriliikkeistä. Niihin hänet tutustutti muun 
muassa Nina Lavosen kirja Puhtaat pojat, taivaan 
tyttäret. Inkerin kuohittujen lahko (Juminkeko- 
säätiö, 2012). 

- Kuohituissa ilmeni yhteiskunnan vastaisuutta. 
He eivät tunnustaneet avioliittoa ja he jopa leik¬ 
kauttivat pois ulkoiset sukupuolielimensä. Siihen 
verraten olivat hyppääjät terveemmällä pohjalla. 
Ei kai siinä ole mitään pahaa, jos etsi tietä Kris¬ 
tuksen rakkauteen toisen ihmisen kautta, Tervo 
arvioi hurmoksellisuuden ja seksin yhdistelmää. 

Yleisön joukosta arvioitiin, ettei hyppääjien toi¬ 
minta ehkä ollut niin seksikeskeistä kuin Tervo 
tulkitsee. Kirjailija puolestaan epäili, että vanhojen 
muistelijoiden ajatukset saattavat hyvinkin poike¬ 
ta nuoruuden kokemuksista. 

”Vapaaehtoisuudesta ei ollut 
tietoakaan, vaikka junanvaunuissa 
luki, että kyydissä oli vapaaehtoisia 
siirtolaisia”. 

Keskustelu Matriarkasta alkoi uuden kirjan aihe¬ 
piirin julkistamisen jälkeen kevättalvella. 

- Eräskin professori ehti loukkaantua, kun epäili, 
että kirjailija ajattelee paljastavansa kansanmur¬ 
han. Sattumoisin professori itse on julkaissut tut¬ 
kimuksia aiheesta, kertoi Tervo ja jatkoi: 

- Tutkimustieto ja journalistinen paljastaminen 


ovat kaksi eri asiaa. Jos ajattelee yli viittä miljoonaa 
suomalaista, on varmaa, että uusi tieto tai kirja ei 
kosketa, jos siinä ei ole pään lisäksi mukana sy¬ 
däntä. 

Keskustelussa kisailija Sinikka Paavilainen oikaisi 
Matriarkka-romaanin markkinoinnissa esitetyn 
tiedon, että kyseessä olisi ensimmäinen inkeriläis- 
romaani. Paavilaisen oma, inkeriläisten haastatte¬ 
luihin perustuva romaani Kyynelvaunut. Romaani 
inkerinsuomalaisten suuresta pakoretkestä ilmestyi 
pari vuotta sitten (Into 2014). 

Kirjailijan alustus viritti moniin kommentteihin 
ja muistoihin. Kirjailijaa muun muassa kiiteltiin 
kansanmurha-sanan käytöstä. 

Kuin siunatuksi lopuksi eläkkeellä oleva pappi 
Sirkka Kuula totesi, että hänkin on niitä, jotka 
eivät tienneet inkeriläisistä ja heidän vaiheistaan 
ennen kuin paluumuuttajamummoja alkoi ilmes¬ 
tyä Itä-Helsinkiin. 

- Inkeriläisillä on monta tarinaa, mutta yksi histo¬ 
ria. Tämä tilaisuus oli ilo, hän totesi. 

Monenlaiset mietteet jatkuivat yleisön joukossa: 
"Milloinkahan ihmiset huomaa, että Tervon tari¬ 
nat ovat ihan keksittyjä juttuja.” 

KIRJA-ARVIO 

Jari Tervo: Matriarkka. Otava, 2016.446 s. 


Syyskuussa julkaistu Jari Tervon Matriarkka nousi 
vauhdilla Mitä Suomi lukee -tilastojen kärkeen. 
Suku-, sota- ja vaellusromaaniksi määritelty teos 
kertoo inkeriläisestä Aamu Karitsantyttärestä, joka 
selviää Siperiasta ja inkeriläisten kansanmurhasta 
ja joutuu Suomessa tekemisiin muun muassa Suo¬ 
jelupoliisin kanssa. 

Jari Tervo tuli tunnetuksi kirjailijana, joiden teos¬ 
ten avainsanoja oli sujuva kerronta ja veijarimai- 
suus. Iän myötä Veikko Huovis- 
mainen hassuttelu on muuttunut 
yhteiskunnalliseksi kannanotoksi 
- näin vaikka kirjailija itse kieltää 
tähtäävänsä niin sanotusti ope¬ 
tuksellisiin tarinoihin. Kehitys 
on hyvä - nyt Tervo ei vain viih¬ 
dytä lukijaansa vaan antaa tälle 
ajateltavaa. 

Tervon tapa käsitellä inkeriläi- 
syyttä on nostanut keskustelua. 

Matriarkan saama kriitikkojen 
palaute on ollut varsin positii¬ 
vista, mutta negatiivisiäkin ääniä 
on lukijarintamalta kuulunut. Teosta on soimattu 
Inkeri-kuvan yksipuolisuudesta, vääristetystä mur¬ 
teesta, stereotypisoivasta luonteesta, vähemmistön 
yleistämisestä koko kansaa koskevaksi ja historian 
vääristelystä. Vaikka Tervo kipoittaa historiallisesti 
todellisesta ajanjaksosta ja tunnustetusta kansasta, 
ei teos kuitenkaan väitä olevansa faktuaalista his¬ 
toriankirjoitusta. 

Voidaan jopa sanoa, ettei teos ole edes tarina Aa¬ 
mu Karitsantyttärestä vaan jostain suuremmasta. 
Sen hahmojen tarinat toimivat itsessään laajem¬ 
pina symboleina. Näin ajateltuna Mattiarkka on 
manifesti inhimillisyyden puolesta ja kaikkia ääri- 
ilmiöitä vastaan. Inkeriläiset ovat vain esimerkki¬ 
tapaus syrjitystä ja kaltoin kohdellusta kansasta - 
Esimerkki, jota voi soveltaa moneen muuhunkin 
ryhmään. 


Tervo näyttääkin ottavan inkeriläisten kohtalolla 
kantaa ajankohtaiseen pakolaiskysymykseen ja 
äärijärjestöjen nousuun.Tervo on kommentoinut 
teostaan nykypäivän valossa toteamalla: ”että tu¬ 
levaisuuden Suomessa hävetään sitä, miten pako¬ 
laisia nyt kohdellaan” (HS 19.2.2016). 
Matriarkan tarkoitus on ylevä, mutta ajoittain 
liialliseen alleviivaukseen sortuva kirjailija jättää 
suuhun tekopyhän saarnamiehen maun. 

Tervo puhuu usein siitä kuinka kielestä tulisi rii¬ 
sua kaikki turha ja tarinan kannalta merkitykse¬ 
tön pois. Matriarkassa tämä riisunta on mielestäni 
mennyt ajoittain turhankin pitkälle. 

Nopea havaintoproosa on välillä hen¬ 
gästyttävää ja johtaa lukijan ajatukset 
tarinan sijaan jonnekin ihan muualle. 
Sirpaleinen maailmankuva ja infor¬ 
maatiotulva turruttaa. Kun hahmosta 
kerrotaan yhdessä kappaleessa seitse¬ 
män faktaa, jotka eivät liity toisiinsa, 
käy mielessä eittämättä ajatus: "pitäi¬ 
sikö nämä kaikki yksityiskohdat si¬ 
säistää kokonaisuuden ymmärtämisen 
takia”. Lohdutukseksi lukijoille ker¬ 
rottakoon, että ihan kaikkea ei tarvitse 
muistaa. 

Riikka Mahlamäki-Kaistinen 

Filosofian tohtori yleisestä kirjallisuudesta 

JÄLKIHUOMAUTUS: 

Inkeriläiset lukijat ovat soimanneet Tervoa mm. 
siitä, että: 

- Hän nostaa teoksessaan voimakkaasti esiin In¬ 
kerin hyppääjien ja kuohittujen ryhmät, mistä 
seuraa mm. sukupuolisuuden korostuminen teok¬ 
sessa. Inkeriläisistä kuitenkin vain noin 1,7 pro¬ 
senttia kuului tähän kansanosaan. Tätä ei tuoda 
esiin tekstissä, jolloin historiaa tuntematon lukija 
saa vääristyneen kuvan inkeriläisistä. 

- Tervo käyttää tarkoituksellisesti inkerinmurteen 
sijaan itse keksimäänsä sanastoa. 

- Kirjailija syyttää yks kantaan Suomea ja suoma¬ 
laisia inkeriläisten kohtalosta ja kansanmurhasta. 



-s 

TERVOA 



JS 

Mutriarkku 

TYÖPARINI ON POISSA 

Muistikuvia Tapio Niemisestä Inkeriläisten Viestiin 



Inkeriläisten kesäjuhlilla 
Lahdessa 14.7.2012 palkittiin 
Inkerin Liiton kulttuurisäätiön 
ansiomerkillä muun muassa; 
oikealta rovasti Markku 
Niemelä, toimitusjohtaja Tapio 
Nieminen ja Pertti Laaksonen. 
(Kuva otettu Lahden Luther- 
talolta) 


Niin kuin edellisessä Inkeriläis¬ 
ten viestissä kerrottiin, toimitus¬ 
johtaja Tapio Nieminen sai kut¬ 
sun Taivaan kotiin Inkerinmaalla 
helluntaijuhlissa 2016. Kerron 
tässä henkilökohtaisia muistojani 
hänestä ja yhteistyöstämme. 

Tulin tuntemaan hänet parem¬ 
min vuonna 1990. Olin tampere¬ 
laisen Kauko Laivuoren kokoa¬ 
massa evankelisten Kupanitsan 
kirkon ensimmäisessä talkooryh- 
mässä toukokuussa 1990. Aloim¬ 
me kunnostaa kirkon kuoriosaa. 
Todettiin, että tarvitaan uusi 
kattoikkuna. Tiesin Orimattilas¬ 
ta yrityksen, joka osaa homman 
ja on maan kuulu. Ryhmämme 
jäsen insinööri Raimo Fränttilä 
laati piirustukset. Sain tehtäväk¬ 
seni ottaa yhteyttä Keraplastiin. 

Toimitusjohtajan puheille pääs¬ 
tyäni hän käveli huoneessaan 
monta kertaa ympäri ja toisti 


uudelleen kysymykseni: "...kat¬ 
toikkuna Kupanitsaan ...kattoik¬ 
kuna Inkerinmaalle...”. "Kyllä”, 
vastasin useamman kerran. Vii¬ 
mein Tapio sanoi: "...tämä on 
ihmeellistä, meiltä pyydetään 
kattoikkunaa Inkerinmaalle.... 
mehän teemme sen ilolla... lai¬ 
tamme omat miehemme otta¬ 
maan uudet mitat....” 

Näin tutustuin Tapio Niemiseen. 
Kattoikkuna valmistui ja talkoo- 
ryhmä haki sen. 

Tämän jälkeen Tapio oli täyspai¬ 
noisesti mukana Inkerin kirkon 
työssä: Keitossa, Hatsinassa ja 
muuallakin. 

Hänen kotinsa ja Lahden ruko¬ 
ushuone olivat avoinna inkeri- 
läisseuroille. Meidät molemmat 
palkittiin Inkerin Liiton ansio¬ 
merkillä samassa Lahden kesä- 
juhlassa. Hän toi esikoislesta- 
diolaisten tervehdyksen Inkeri- 


juhlaan Evankeliumiyhdistyksen 
Lahden kesäjuhlilla 2014. 

Tapion kanssa oli paljon yhteis¬ 
tä. Olimme perustamassa Tam¬ 
pereen hiippakunnan kirkollis- 
kokousvaalien valitsijayhdistystä 
syksyllä 2015. Meidät molem¬ 
mat valittiin Lahden seudulta 
maallikkoina hiippakuntaval- 
tuustoon. Tapio oli jo edellisessä 
hiippakuntavaltuustossa. Hän sai 
kutsun Taivaan kotiin ennen en¬ 
simmäistä uuden valtuuston ko¬ 
kousta. Piispa Matti Repo sanoi 
kokouksessa muistosanat Tapio 
Niemisestä. 

Tänään muistamme kiitollisena 
kaikkea sitä, mitä Tapio on teh¬ 
nyt inkeriläisten hyväksi. 

Pertti Laaksonen 

Orimattila kirkkovaltuuston pu¬ 
heenjohtaja 

EERO PITKÄSEN MUISTOLLE 


Eero Pitkänen: 1920 - 2016. Vain yksi viiva kah¬ 
den luvun välissä, ja siihen sisältyy ihmisen koko 
maanpäällinen taival. Eero-enolla tähän pieneen 
viivaan mahtui pitkä ja värikäs elämä. 

Eero on syntynyt 20.9.1910 Purnun kylässä,Tok- 
sovan lähellä. Hän kuoli Järvenpäässä 27.8.2016. 
Eero oli 15-vuotias, kun pakeni sisarensa kanssa 
Karjalan metsien halki Suomeen. Syynä lähtöön 
oli haluttomuus liittyä kolhoosiin ja sikäläiseen 
järjestelmään. 

Nuori pakolainen osallistui vapaehtoisena Tal¬ 
visotaan, haavoittui Jatkosodan alussa ja siirtyi 
väestönsiirtotehtäviin. Hän jatkoi näitä vielä, kun 
muut virkamiehet jättivät tehtävänsä kuultuaan 
sodan loppuneen. Eero hoiti tehtävän loppuun 
asti ja auttoi inkeriläisiä ja virolaisia. Hän tunnusti 
osallistuneensa ihmisten salakuljetuksien järjeste¬ 
lyyn Ruotsiin. 



1990 luvun alussa Eero auttoi meidän paluumuut¬ 
toa ja kotoutumissa Suomessa. 



Hänen ansiotaan on, että minä, sisarukset ja serk¬ 
ku perheineen asumme nyt täällä. 

Useita kertoja vierailin Eeron kesämökillä, söim¬ 
me hänen pyydystämiään ja savustamiaan muik¬ 
kuja, maistoimme Lammin sahtia ja kuuntelimme 
hänen elämäntarinoitaan. Monta kertaa tuli mie¬ 
leen: "Sehän pitäisi olla kirjassa!” 

Tämä toteutui. Vuonna 2014 Eero julkaisi kirjan 
omasta elämästään: "Paimenpoika Inkeristä”, mistä 
tämä "Pakoreitti Suomeen”-kartta on. 

Eero Pitkästä muistamme lämmöllä ja kaipauk¬ 
sella. 


Koko suvun puolesta 

Eero Pelgonen 

(Olen enoni kaima, koska 
Lilja-äitini rakasti isoa Eero-veljeään) 

KERTTU SMITH IN MEMORIAM 


Proviisori Kerttu Smith, s. Tynni, nukkui pois 
Helsingissä 93-vuoden iässä 18.8.2016. Kertun 
mukana päättyi Tynnien yksi sukupolvi. Hän oli 
nuorimmainen inkeriläisten opettajien Kaapre ja 
Lilja Tynnin suuresta, 7-lapsisesta perheestä, joka 
pakeni Suomeen Venäjän vallankumouksen tyrs¬ 
kyissä 1919. 

Kertun isä Kaapre Tynni oli Kolppanan opetta¬ 
jaseminaarin viimeinen johtaja. Lehtimiehenä ja 
aktiivisena inkerinsuomalaisten kansallisen järjes¬ 
täytymisen puuhamiehenä hän oli joutunut uusien 
vallanpitäjien epäsuosioon. Suomessa hän jatkoi 
tarmolla toimintaansa inkeriläisten hyväksi ja In¬ 
kerin asian esillä pitämistä toimien mm. Inkerin 
Väliaikaisen Hoitokunnan jäsenenä ja ollen yksi 
pakolaisten tukemiseksi perustetun Inkerin Liiton 
perustajajäsenistä. 

Kertun lapsuuden koti Pukinmäessä oli sisarus¬ 
ten todistuksen mukaan hyvin inkeriläinen koti. 
Suomeen oli tullut useita sukulaisia etenkin äidin 
puolelta, Luukkosia, Piipposia, Toikkia, Karvosia, 
Kokkia. Kaapre ja Lilja pitivät tiivistä yhteyttä 
heihin. Tynnin sisaruksista kasvoi hyvin sukurak- 
kaita ja inkeriläisyydestään tietoisia. Inkerinmaan 
ja inkeriläisten kohtalo kosketti heitä syvästi. Ker¬ 
tun sisaren, Aale Tynnin runo Kun kasvoin, oli 
kotona paljon surua, kertoo siitä. 

Aale Tynni kertoi vanhempiensa sukutarinan 
teoksessaan Inkeri, Inkerini (WSOY 1990). Per¬ 
heen Suomen vaiheita hän käsitteli siinä hyvin 
suppeasti. Kerttu antoi Katri- ja Aale-sisaren per¬ 
heille mieluisan ja arvokkaan lahjan julkaisemalla 
1999 pienpainatteena muistelmansa "Ettei kaikki 
unohtuisi”. Kirjeiden ja päiväkirjojen valossa hän 
kuvaa mennyttä aikaa, lapsuutensa ja nuoruuten- 
sa perhettä 20-luvulta 50-luvun puoliväliin asti. 
Kirja päättyy toteamukseen, että tästä eteenpäin 
sisartenlapsilla on jo omia muistoja. 

Tynnin sisaruksista neljä valmistui lääkäriksi tai 
farmaseutiksi. Kerttu toimi apteekkialalla farma¬ 



seuttina ja proviisorina, viimeksi Meilahden sai¬ 
raalan vs. apteekkarina. 


Sisartensa suureksi yllätykseksi Kerttu meni 
50-vuotiaana vuonna 1973 naimisiin amerikkalai¬ 
sen fysiologian professorin Robert Emrie Smithin 
kanssa ja muutti Kaliforniaan. Sisaret ihmettelivät 
Kertun rohkeutta - uuteen maahan ja vieraaseen 
kulttuuriin muuttaminen oli sukurakkaista sisa¬ 
ruksista outoa ja pelottavaakin. Bob sairastui Alz¬ 
heimeriin varsin pian avioliiton solmimisen jäl¬ 
keen ja Kertusta tuli omaishoitaja. Sisaret tukivat 
Kerttua viettäen pitkiäkin aikoja hänen luonaan 
Amerikassa. 


Aale kirjoitti matkansa jälkeen runon Kalifornia¬ 
lainen maisema, josta valitsimme Kerttu-tädin 
kuolinilmoitukseen säkeet: ”Ei, älä itke: Kaikki on 
liian suurta, kyynelet liian pienet. Häkki aukeni, lintu 
lensi pois. Ja kaikkialla taivas, alati avartuen.” 

Riitta Seppälä 

Kerttu Smithin sisarentytär eli Aale Tynnin tytär. 

Lapset sytyttävät kynttilöitä Kerttu Smithin hautajaisissa 
suvun vainajien muistoksi. Oulunkylän seurakuntapastori 
Johanna Elo auttaa. 



KIRJALUETTELO 

Tässä luettelossa olevia 
kirjoja ja muita tuotteita 
myydään Inkeriläisten si- 
vistyssäätiöstä ja Suomen 
Inkeri-liitto ry:stä puh. 045 
261 2342. Soita ja sovi lä¬ 
hetys- tai toimitustavasta. 
Postitus- ja toimituskulut 
lisätään tuotteen hintaan. 


KIRJAT HINTA 

Sihvo Jouko ja Paaskoski Jyrki, 

Inkerin kirkon neljä vuosisataa 30e 

Kuivanen Lilja, Inkerin vuotuisjuhlat 5e 

Ojala Ella, Ensimmäinen kevät 5e 

Ojala Ella, Pelastunut albumi 5e 

Pakki Nikolai, Inkerin kylän lähihistoria taiteessa lOe 

Pelkonen Hannu. Voihan venäjä 5e 

Pitkänen Eero, Paimenpoika Inkeristä lOe 

Pettinen Albert. Oppia, pelata, laulella 5e 

Pettinen Albert. Lauluja sekakuorolle (nuotit) 5e 

Savolainen Aatu. Suomalainen sissisodassa I 5e 

Krifors Lars (ent. Savolainen Aatu). Oli onnistuttava II 5e 
Sihvo Jouko (toim.). Inkerinsuomalaisten kohtalo 5e 

Störgren Aleksander. Mutkainen tie vapauteen 5e 

Suominen Hellin. Mooses Putron elämäkerta le 

Survo Arvo. Itku Inkerille 5e 

Taina Matti, Hyvästi Inkeri 15e 

Tuukkanen Saimi. Elämäni helminauha (muistelmat) 5e 

MUUT TUOTTEET 

Suomen Inkeri-liiton 80 v. historiikki 2e 

Inkerin kartta. Mustonen v. 1933 12e 

Uusi tiekartta. Randefeldt v. 1992 lOe 

Tie- ja kyläkartta Keski-Inkeri. Randefeldt v. 1993 lOe 

CD-levy Minä tyttö. Helsingin Inkeri-kuoro 5e 


Äänilevy single tai CD-levy Inkeri kuoro 
single 2e / CD 5e 

Äänilevy single tai CD-levy Murrejuttuja Lauri Santtu 


single 2e / CD 5e 

Inkerin isännänviiri ulkosalkoon 60e 

Inkerin pöytälippu + salko marmorijalustalla 28e 

Inkerin pöytälippu 18e 

Adressi surunvalitteluun 7e 

Rintamerkki Inkerin vaakuna 2e 

T-paita puuvillaa (koot XXS, M, L, XL, XXL) 5e 

JOUTSENLAULU INKERIN TYTTARESTA 

Anneli Mylläri vironkielisen teoksen pohjalta 


Tartossa asuva Maie Ojamaa on kirjoittanut 
mielenkiintoisen kirjan, jossa kertoo taustastaan, 
molempien vanhempiensa sukuhistoriasta ja myös 
omasta elämästään. 

Maien äidin suku on asunut Uusi Poru (Novyy 
Bor) -nimisessä kylässä Lomonossovin piirissä 
Leningradin alueella. Kylä oli tyypillinen venä¬ 
läinen sekakylä, jossa venäläisten lisäksi asui myös 
muutama suomalainen perhe. Maie päättelee, että 
hänen esivanhempansa olivat kylän ensimmäisiä 
asukkaita. Kirkonkirjoista käy ilmi, että jo hänen 
isoisänsä isoisä Johann Perosti on syntynyt Se- 
repettan kylässä 1800-luvun alkupuolella. Kirjassa 
luetellaan tarkasti alenevan polven jäsenten nimet 
ja perhesuhteet. 

Maien isoisä Tuomas Perosti syntyi 1886 ja isoäiti 
Jekaterina (Katri tai Katja), o.s. Parisniekka, 1888. 
Isoisä oli ollut kyläläisten silmissä hyvin arvostettu 
mies. Perheessä elettiin vaatimattomasti, elanto 
saatiin omalta pelloltapa kaupasta ostettiin vain 
suolat ja sokerit. Maie muistelee, miten äiti elä¬ 
mänsä loppuun asti piti huolen, että kellarissa oli 
koko talven varalle hilloja, mehuja, suolasieniä ja 
hapankaalia. 

Kun 1930-luvulla ruvettiin muodostamaan kol¬ 
hooseja, isoisä asettui vastahankaan, mutta Maie 
arvelee isoisän välttäneen pahimmat rangaistukset. 

”Maie muistelee, miten äiti 
elämänsä loppuun asti piti huolen, 
että kellarissa oli koko talven varalle 
hilloja, mehuja, suolasieniä ja 
hapankaalia”. 

Maien äiti Jevgeniä (suomeksi Senja, virolaisittain 
Senni) syntyi Perostin perheen nuorimpana lap¬ 
sena 1929. Vaikka perhe kuului Serepettan lute¬ 
rilaiseen seurakuntaan, lapsilla piti olla venäläiset 
nimet. Jumalanpalveluksia ei enää äidin syntymän 



aikoihin pidetty, mutta lapset edelleen kastettiin. 
Äiti muisteli usein varhaislapsuuttaan lämpimästi. 
Hän oli tarkasti seurannut pari vuotta vanhemman 
sisarensa kouluopintoja ja päässyt karttuneiden 
taitojensa vuoksi kouluun vuotta aiemmin kuin 
muut. Kouluaika oli ollut äidille mieluista, mutta 
isänsä oli tuumannut, että hän ei pysty nuorinta 
tytärtään kouluttamaan ala-astetta pidemmälle. 

Sodan alettua perhe etsi suojaa metsästä, jonne 
paettiin eläinten kanssa. Rintama ohitti kylän pi¬ 
an, eikä äidillä ollut saksalaisista pahaa sanottavaa. 
Äidinäiti kärsi pahoista migreenikohtauksistapa 
sota-aikana Maien äiti joutui 12-vuotiaana tämän 
sijasta kaivamaan taisteluhautoja. Vuonna 1943 
äidin perhe siirrettiin Kloogaan ja sieltä 5.11. 
Suomeen Nastolaan ja 5.1.1944 Lappeenrantaan. 
Elämä Suomessa jäi lyhyeksi, mutta se jätti äidin 
mieleen hyviä muistoja, joihin hän mielellään 
myöhemmin palasi. 

Joulun 1944 jälkeen, Suomen ja Neuvostoliiton 
välisen sopimuksen velvoittamana, perhe lähti 
"kotimatkalle”, mutta heitä kuljettanut juna py¬ 
sähtyikin vasta Novgorodin alueella. Elämä Nov¬ 
gorodin kylmyydessä jäi myös lyhyeksi: äiti pake¬ 
ni Viroon, jossa pääsi kotiapulaiseksi. Perhe olisi 

Maien isovanhemmat Tuomas ja Katri Perosti noin vuonna 1957. 

halunnut adoptoida hänet, mutta hän ei halunnut 
jäädä loppuelämäkseen taloon palvelijaksi vaan 
muutti Tarton lähistölle Miita-nimiseen kylään, 
jossa asui paljon inkerinsuomalaisia. Elämä sujui 
mukavasti kunnes edessä oli taas ilmainen kyyti, 
tällä kertaa eläintenkuljetusvaunussa Siperiaan. 
Syy oli: valtionvihollinen. 

Jälleen uusi pakomatkana äiti päätyi lopullisesti 
Tarttoon, jossa hän työskenteli Tarton yliopiston 
koetilalla. 

Maien äidin vanhemmat onnistuivat Stalinin 
kuoleman jälkeen palaamaan kotikyläänsä, jossa 
asuivat vielä lähes parikymmentä vuotta. 

Maien isä Elmar Jakobson syntyi 1921 Joosep ja 
Helene Jakobsonien neljäntenä lapsena Peipsi- 
järven itälaidalla, jota myös Pikku-Viroksi on kut¬ 


suttu, Rämedan niemellä Kasakovan 
kylässä. Kaksi vanhinta ja nuorin 
lapsista menehtyivät jo nuorena, 
mutta isää pari vuotta vanhempi ve¬ 
li Osvald ja viisi vuotta nuoremmat 
kaksoset, Viktor ja Rosilde, elivät 
pitkän elämän. 

Elmarin isä Joosep oli 1900-luvun 
alussa saanut 3-4 hehtaaria maata 
talon rakentamista varten ja muu¬ 
tamia kotieläimiä. Kylässä oli isän 
syntymän aikoihin vironkieliset 
koulut, oma luterilainen kirkko ja 
hautausmaa Luukylässä. Välit venä¬ 
läisiin naapureihin eivät olleet kovin 
läheisettä isän äitiä olivat venäläis- 
lapset nimittäneet ”tsuhnaksi”. 

Myöhemmin perhe joutui Neuvos¬ 
toliiton mielivallan kohteeksi mo¬ 
nella tavalla: isoisä vangittiin pariin 
otteeseen milloin mistäkin syystä. 
Huhtikuussa 1935 koko perhe kyy¬ 
ditettiin Afganistanin rajalle. Tämä 
"ilmainen ekskursio” eläintenkul¬ 
jetusvaunussa läpi Neuvostoliiton 
kesti pari viikkoa. Isoisän terveys 
petti, ja hän kuoli 14.11.1935. Poi¬ 
kien oli sen jälkeen huolehdittava 
perheen elatuksesta kunnes heidät 1942 värvättiin 
neuvostoarmeijaan. Monen mutkan kautta Maien 
isän, Elmarin, onnistui siirtyä Viron puolelle, mis¬ 
sä hän haavoittui sodan loppupuolella. 

*Isoisä vangittiin pariin otteeseen 
milloin mistäkin syystä”. 

Elmarin perhe pääsi muuttamaan Tarton lähistölle 
parin vuoden päästä sodan loppumisesta. 

Kohtalo oli näin kuljettanut niin Jevgenian kuin 
Elmarinkin Tarton lähistölle, jossa nämä juuriltaan 
tempaistut nuoret tutustuivat toisiinsa ja menivät 
naimisiin 9.4.1952. Heille syntyi ensimmäinen 
tytär, Elve 13.7.1953 ja tasan neljä vuotta myö¬ 
hemmin toinen tytär, Maie. Kirjassa Maie kertoo 
Onnenhetkiä-otsikon alla värikkäästi ja monipuo¬ 
lisesti perheen alkutaipaleesta ja omista lapsuu- 

Nuoret rakastavaiset Aare ja Maie 1976. 

denmuistoistaan. Vaikka elämä oli vaatimatonta, se 
oli lapselle kulta-aikaa monine mieleenpainuvine 
hetkineen. Maie kyläili jo lapsuudessaan niin äi¬ 
tinsä kuin myös isänsä kotiseuduilla, kävipä hän 
äitinsä kanssa tapaamassa myös tämän ystäviä 
Lappeenrannassa. 

Maie pohtii kirjassaan inkerinsuomalaisten "sielun 
lämpöä”, mikä ilmenee ennen kaikkea läheisistä 
huolehtimisena. Hän miettii myös omaa iden¬ 
titeettiään - olenko suomalainen vai virolainen, 
omaa suhdettaan vanhempiinsa ja riittämättö¬ 
myyttään ja voimattomuuttaan nuorena sairastu¬ 
neen, pitkän ja uuvuttavan taistelun jälkeen me¬ 
nehtyneen Elve-sisarensa kohtalon edessä. 

Maie kertoo elävästi ja rakkaudella vanhempien¬ 
sa sisukkuudesta ja uurastamisesta, mm. työn ja 
perheen hoitamisen ohella oman kodin rakenta¬ 
misesta. Hän suree äitinsä raskasta kohtaloa, jo¬ 
ta tämä ei mitenkään olisi ansainnut; hänen oli 


pitänyt luopua äidinkielestään, kodistaan, 
kotimaastaan, koulutuksestaan - ja haudata 
oma lapsensa. Äiti pääsi esikoistyttärensä 
viereen juuri ennen Maien 50-vuotispäivää 
2007. Maien isän elämä päättyi 2010. 

Maie kertoo omista, sydäntä lähellä olleista 
harrastuksistaan, nuoruuden koripallotree- 
neistä, jotka saivat väistyä ensin teatteri- ja 
myöhemmin musiikkiharrastuksen tieltä, 
sekä läpi elämän kestäneestä käsityöharras- 
tuksestaan. 

Maiella on ollut paitsi rakastavat van¬ 
hemmat myös rakastava aviopuoliso, Aare. 
Nuoret olivat tutustuneet toisiinsa jo kou¬ 
luaikana. Äärellä on jalat tukevasti maassa, 
ja hän tasapainottaa näin Maiea, joka kokee 
ajoittain leijuvansa pilvissä. 

Aikuisiällä Maien kiinnostus omia juuriaan 
ja esivanhempiensa asuinseutuja kohtaan 
voimistui. Hän vieraili 2010-luvulla ensin 
äitinsä kotiseudulla Inkerissä ja myöhem¬ 
min isänsä synnyinseudulla Peipsi-järven 
itälaidalla. Matkat olivat tärkeitä löytöret¬ 
kiä niin konkreettisesti kuin henkisestikin. 

Kirjan viimeisessä luvussa Maie kertoo syksyllä 
2013 tekemästään matkasta 150-vuotisjuhliaan 
viettävään Kolppana-seminaariin. Seminaarioh¬ 
jelman ohella Maie ehti illan pimetessä vierailla 
myös äitinsä kotikylässä sekä etsiä Serepettan hau¬ 
tausmaata, jota hän ei ollut aiemmalla reissullaan 
onnistunut löytämään. Eipä se löytynyt vieläkään. 
Maiea odottaa siis vielä uusi reissu Serepettaan... 

Maie Ojamaan kirjan alkuperäinen, vironkielinen 
nimi - Ingeri tiitar. Luigelaul - on mielenkiintoi¬ 
nen ja monimerkityksinen. Kirjan luettuani olen 
vakuuttunut, että Joutsenlaulu (Luigelaul) voisi 
tässä tarkoittaa kunnianosoitusta tekijän van¬ 
hemmille, esi-isille ja -äideille, inkeriläisyydelle, 
rakkauden ja välittämisen ihmeitä tekevälle voi¬ 
malle, ihmisyydelle. Joutsenlaululla tarkoitetaan 
myös tekijänsä viimeistä teosta. Yhdistelmä In¬ 
kerin tytär ja Joutsenlaulu voisi tarkoittaa Maiea, 
oman inkeriläisen sukunsa viimeistä edustajaa. 

Maien lapsuuden perhe, isäElmar, Maie, Elve-sisarja äiti Senni Jakobson vuodenvaihteessa 1958/59. 


Isän puolen suvusta ei myöskään löydy Jakobson- 
nimen jatkajaa. 

(Joutsenlaulu tarkoittaa uskomuksen mukaan lau¬ 
lua, jonka joutsen laulaa juuri ennen kuolemaansa 
kauniimmin kuin koskaan. Tai sitä käytetään tai¬ 
teilijoiden viimeisestä tuotteesta, esiintymisestä, 
suorituksesta, saavutuksesta tms. - Suomentajan 
huomautus.) 

Joutsenen ohella muutkin linnut ovat oleellinen 
osa Maien kirjaa. Ne pyrähtävät hänen ja hänen 
läheistensä elämään, varsinkin sen käännekohdissa 
- monesti sanansaattajina, joskus lohduttajina, ei¬ 
vätkä ne ja niiden viestit jää Maielta huomaamatta. 

Maie Ojamaan kirjassa on sivumääräänsä (175 si¬ 
vua, joista kuvasivuja 24) nähden harvinaisen run¬ 
saasti sisältöä. Tässä artikkelissa on käsitelty vain 
muutamia aihepiirejä. Toivon, että kirjalle löytyy 
suomentaja. Inkerinsuomalaisen ja virolaisen avio¬ 
liitot eivät varmaan ole kovin harvinaisia, mutta 
niistä kirjoitettuja kirjoja tuskin on monta. 

Kirjan tiedot: Ojamaa Maie. Ingeri tiitar. 
Luigelaul. Kirjastus "Ilmamaa”. Tartu 2014. 




Maien vanhemmat Senni ja Elmar itse rakentamansa kesäasunnon 
edessä 1992 (kuva Jaakko Haapasaari. 

MATKAN VARRELTA 
- INKERINSUOMALAISEN MUISTELMIA 


Reino Jaakkimainen 


Jatkoa Inkeriläisten 
Viestissä 11/2007 
aloitetuille 
muistelmille. 




Mukaudumme uuteen elämään 

Yhtiö antoi meille uuden asun¬ 
non kaksiotalon puolikkaasta: 
yksi iso huone puuhelloineen 
ja oma etuhalli. Se kuului ryh¬ 
mään yksityis- ja moniperheta- 
loja mitkä tehdas rakensi työ- 
läisilleen tehtaan välittömässä 
läheisyydessä. Aluetta kutsuttiin 
Fagerkullaksi. 

Ostimme suurikokoisen Tele- 
funken radion, mikä oli päällä 
kaiken aikaa. Neuvostosystee- 
miin tottuneena, olin ihmeis¬ 
säni, että Suomen radio kertoi 
uutisia joka puolelta maailmaa, 
mukaan lukien sotauutiset Vi- 
hollismaista’, kuten Yhdysval¬ 
loista ja Englannista. Sensuroi¬ 
tuna, se sittenkin ilmoitti heidän 
voitoistaan suoraan peittelemät¬ 
tömään tapaan. 

Radio aukaisi silmämme maail¬ 
maan, mitä emme tietäneet edes 
olevan. Siitä tuli meille kaiken¬ 
laisia hyödyllisiä (joskus hyö¬ 
dyttömiäkin) tietoja, täyttäen 
tyhjiön meissä, Suomen ja maa¬ 
ilman tapahtumisista: kulttuuri, 
musiikki, urheilu, jne. Jaoin työ¬ 
pöydälläni tilan tämän radion 
kanssa. Ihmeellistä, että pystyin 
radion pauhatessa keskittymään 
kotitehtäviini. Mahdollisena 
häiritsijänä se itse asiassa auttoi 
minua peittämällä muiden per¬ 
heenjäsenten toiminnan äänet ja 
melut. 


Taloalueemme sijaitsi ylempä¬ 
nä vesivirtaa minkä vieressä oli 
Högforssm tehdas monine ra¬ 
kennuksineen. Toisella puolella 
meistä oli nouseva metsäalue. 
Mäen päällä oli improvisoitu ur¬ 
heilukenttä. Menin usein tuolle 
enimmäkseen hylätylle kentäl¬ 
le harjoittelemaan juoksemista, 
seiväshyppyä, kolmiloikkaa ja 
muuta. Ainoan kerran nain tuon 
kentän muiden käytössä oli Ju¬ 
hannuspäivä ja - iltana. Yhtiö oli 
järjestänyt siellä urheilukilpailut 
työläisilleen ja niiden perheille. 
Aikamoinen joukko ihmisiä oli 
seuraamassa ja kannustamassa 
kilpailijoita. Yksi kohokohdista 
oli nuorten poikien 100 met¬ 
rin kilpajuoksu. Yksi poika oli 
ilmeisesti paras. Sitten sattui 
vahinko. Pojan housut rupesi¬ 
vat valumaan ja paljastivat liian 
paljon häntä. Hänen keskitty¬ 
misensä häiriintyi kun hän yrit¬ 
ti pitää housuja ylhäällä, muttei 
siinä oikein onnistunut. Poi- 
kapoloinen voitti, mutta jatkoi 
juoksuaan yli maalin metsään 
kätten taputusten ja tyttöjen hi- 
hittämisen säestyksessä. Kaikki¬ 
en sympatia oli pojan puolella. 
Yhtiö jakoi palkintoja, mutta 
tämä voittaja ei ollut ottamassa 
omaansa. 

Myöhemmin illalla yleisö pala¬ 
si juhlimaan Juhannusnuotion 
ympärillä. Ilottelu jatkui pitkään 
myöhäiseen yöhön. Taisivatpa 
jotkut tanssiakin. Virallises¬ 


ti tanssiminen sota-aikana oli 
kielletty kunnioituksesta sotilai¬ 
den isiä, veljiä, poikia kohtaan. 
Nämä täyttivät velvollisuuttaan 
suojelemalla 1000 km pitkällä 
sotarintamalla kaikkien vapaut¬ 
ta. Monet menettivät henkensä 
sen säilyttämisessä. 

(Suomen väkiluku oli silloin 
3.9 miljoonaa. Korkein puolus¬ 
tusvoimien lukumäärä oli 250 
000. Kaatuneita ja kadoksissa 
olevia oli 79 000, haavoittuneita 
50 000. [Lähde: The World At 
Arms, 1979,The Readers Di¬ 
gest Association Ltd] Jos nämä 
luvut pitävät paikkansa, oli Suo¬ 
men mieshukka sodassa luullak¬ 
seni suhteellisesti korkeimpia 
maailmassa.) 

”Poikapoloinen voitti, 
mutta jatkoi juoksuaan 
yli maalin metsään 
kätten taputusten ja 
tyttöjen hihittämisen 
säestyksessä”. 

Metsässä kuljeskeleminen oli 
suosittua lepoajan käyttöä. Har¬ 
rastin sitä usein yksin tai paljon 
nuoremman kaverini, Heikin 
mukana. Kerran pari tyttöä 
kulki ohi. Löysin ruusunkukan 
läheltäni, mutta silloin olivat jo 
tytöt kadonneet. Muistan näh¬ 
neeni tuon kauniin tytön aikai¬ 
semmin. Toivoin näkeväni hänet 
uudestaan. 

Löysin kirjakaupan! Se olikin ihan lähellä koulua. 
Käytin paljon aikaa siellä katsellessa kirjojen mää¬ 
rää, niiden sisältöä ja niiden kohtuullisia hintoja. 
Olin jo kotona Inkerissä saanut lukuhalun ja luin 
varsinkin seikkailukirjoja. Venäläisten kirjailijo¬ 
jen lisäksi tutustuin siellä myös mm. skottilaiseen 
Walter Scotin venäjäksi käännettyihin kirjoihin. 
Nyt tulin kirjakerääjäksi. Tietysti olisin voinut lai¬ 
nata kirjastosta, mutta halusin omistaa ne. Koska 
hinnat olivat alhaiset, eikä rahalla saanut paljon 
mitään muutakaan ostaa, sainkin kerättyä lyhyes¬ 
sä ajassa aika kirjaston. Luin Alexander Dumasin 
”Monte-Criston Kreivin”, Victor Hugon ”Notre 
Damin Kellonsoittajanpa Leo Tolstoin "Sodan 
ja Rauhan”. Kokeilin raskaampaakin lukemista, 
kuten Muller-Freienfelsin "Ihmistuntemus ja Ih¬ 
misten Käsittelyä”, mutta päätin että, vaikka osa 
siitä oli mielenkiintoista, en ollut tähän vielä kypsä. 
Isa ja Matti työskentelivät Högforsin valimossa, 
pommi ja tykinammus osastolla. Työ oli likaista, 
voimille käyvää ja joskus vaarallistakin. Jo pelkkä 
noesta peseytyminenkin työtuurin jälkeen oli isoa 
hommaa. Se tarvitsi paljon aikaa, vettä ja saippuaa. 
Ja äiti sai paljon pyykkiä pestäväksi... 

Kaikki ruokatuote oli kortilla, annokset olivat riit¬ 
tämättömiä, ainakin meille jotka jo ennen olim¬ 
me kärsineet pitkäaikaista nälkää. Korttiannokset 
ostimme kaupoista, lisäruoka mustasta pörssistä’ 
Karkkilassa tai läheisiltä maanviljelijöiltä. Eräänä 
sunnuntaina palasi isä lisäruoan ostoksilta raskai¬ 
ne kuormineen venäläisellä polkupyörällä. Pyörän 
huonoa tekoa olevat jarrut olivat usein epäluotet¬ 
tavia ja tarvitsivat jatkuvia korjauksia. Jarrut petti¬ 
vät taas ja isä törmäsi karaniittikiveen lähellä kotia. 
Sekä pyörä että ratsastaja kärsivät vahingon. Isä 
vahingoitti lonkkansa ja oikean jalkansa, pyörä 
meni tykkänään mytyksi. Siihen loppui tämän 
paljon matkustaneen pyörän, muisto Inkeristä, ura. 
Isä meni takaisin työhön maanantai-aamuna, it¬ 
sepintaisesti kiinnittämättä huomiota kipuihin. 
Matti näki hänen työntävän ylämäkeen sannan 
täyteistä kottikärryjä matkalla tunkioon. Isä teki 
kaksi yritystä onnistumatta ylittää rautatiekiskoja. 
Matti, oli menossa tuomaan uutta santaa, huomasi 
isän vaikeuden ja työnsi kärryt hänen puolestaan. 
Seuraavalla kerralla isä odotti siinä paikassa Mat¬ 
tia. Isä oli itsepintainen, mutta ei tyhmä. 

Jussi työskenteli Högforssin konepajassa sor¬ 


varina. Kun hän täytti 19, hän halusi elää omin 
päin. Isällä oli serkku, joka oli karannut Suomeen 
1920-luvulla. Hän eli Järvenpäässä ja löysi työtä 
Jussille alumiinituotteiden työpajassa. Jussi päätti 
muuttaa sinne. 

Äidin elämä Karkkilassa oli verrattomasti parem¬ 
paa kuin Ylitalossa. Täällä hän hallitsi oman ta¬ 
loutensa. Työtä oli riittämiin, mutta se oli hänen 
omalla tavallaan ja ajallaan. 

Hänellä oli aikaa tavata inkeriläisiä ystäviään ja 
jutella ystävällisen naapurin, rouva Wahlmannin 
kanssa, joka oli hyvin avulias antaen neuvoja ja 
tukea tottumisessa suomalaiseen elämäntyyliin. 
Hänen aviomiehensä työskenteli myös tehtaal¬ 
la. Heillä oli poikalapsi, Markku, noin 10 vuotta 
minua nuorempi. Muistan Markun käyttäneen 
tyylikkäitä lyhyitä nahkahousuja, ”lederhosen”, 
olkaimineen. Semmoisia en ole ennen nähnyt. 
(Jälkeenpäin muistellessa kuinka paljon hyvät teot 
vaikuttavat ihmiselämässä, hyväsydäminen rouva 
Wahlman tulee aina mieleen. Vanhempani usein 
mainitsivat hänen nimensä ja vieläkin hänen poi¬ 
kansa Markku on minun hyvä luotettava ystävä.) 
Kaunis suomenkieli kuulosti nyt meille luonnol¬ 
liselta ja otimme sen käyttöön kodin ulkopuolel¬ 
lakin itsestään selvänä asiana, niin kuin se olikin. 

”Hänellä oli aikaa tavata 
inkeriläisiä ystäviään ja jutella 
ystävällisen naapurin kanssa 

Matti taas osoitti olevansa luonnollinen atleetti. 
En muista hänen harjoitelleen paljoakaan, mutta 
hän sittenkin päätti ottaa osaa murtomaajuok- 
su kilpailuun. Yllätyimme nähdessämme Matin 
maaliin lähestyessä johtavan kilpailijoitaan sel¬ 
västi. En ymmärtänyt miksei kukaan järjestäjistä 
näyttänyt Matille missä maali oli hänen saapues¬ 
saan Karkkilan urheilukentälle. Vasta seuraavan 
juoksijan lähestyessä, osoitettiin sille missä maali 
oli. Matti oli päästetty menemään harhaan. Seu¬ 
rauksena oli, että Matti tuli toiselle tilalle. Ei vä¬ 
liä, mutta järjestäjät saisivat hävetä; mielestämme 
Matti oli selvästi ansainnut voiton. He tahallaan 
antoivat Matin mennä harhaan. 

Maateiden lisäksi Karkkila oli kytketty muuhun 
maailmaan’, nimittäin Hyvinkään kauppalaan, 
kapearaiteisella rautatiellä. Kaksi veturia, niitä 
kutsuttiin Pikku Passeiksi, toimittivat henkilö- 

vaunujen ja tavaravaunujen, suureksi osaksi Hög- 
forssin Valimon tarpeita ja tuotteita, vetämiseen. 
(Kolmas toimi paikallisesti Karkkilassa tava¬ 
ravaunuja siirtelemässä valimoon.) Kummallekin 
veturille paikalliset antoivat omat lempinimensä. 
Yksi oli ”Se Pyörii Sittenkin”, viitaten mitä Ga- 
lilee sanoi Inkvisition edessä, toinen taas sai ni¬ 
men "Tässä Seison Enkä Muuta Voi”, (tämä tuli 
Lutherin sanoista Inkvisitiolle), useiden konerik- 
kojensa vuoksi. Junan saapuminen oli kuin suuri 
juhlahetki. Paljon väkeä oli paikalla. Kerran eräs 
nuori mies lähestyi Mattia tiedustellen olisiko hän 
kiinnostunut myymään huumausaineita. Matti ei 
käsittänyt mistä poika puhui. Kukaan meistä ei sil¬ 
loin kuullut mitään tuommoista. Ihmettelen vie¬ 
läkin, että huumausaineiden käyttöä oli jo silloin 
toiminnassa hämärine levittäjineen. 

”Kerran eräs nuori mies lähestyi 
Mattia tiedustellen olisiko 
hän kiinnostunut myymään 
huumausaineita”. 

Annostelua ja joitain rajoituksia huomioonotta¬ 
matta ei mitään näennäistä merkkiä ollut sodasta. 
Rintamallakin oli hiljaista. Voi melkein unohtaa, 
että sota oli vieläkin menossa. Vaikka tanssiminen 
sinänsä oli kiellettyä, kansanleikit ja tietysti eloku¬ 
vat ja konsertit toimivat niin kuin tavallista. Alko¬ 
holin käyttö oli tiukasti säännöstelty, mutta se ei 
estänyt Rautaruukissa käydessä joitakin juomasta 
itsensä humalaan. Elokuvat Seurahuoneessa olivat 
hyvin suosittuja. Muistan nähneeni suomalaisen 
elokuvat "Tukkijoilla”, kiinnostava esitys tukkiuit- 
tajien elämästä monilla Suomen joilla ja järvillä. 
Muistaakseni Tauno Palo oli siinä päänäyttelijänä. 
Siinä oli mukaansa tempaava laulukin tukkipojista: 
"...siellä sitä ollaan reippaita poikia Suomen salo¬ 
mailla, Siellä ne saappaat likoaa ja housun puntit 
kastuu!”. Enpä vähääkään kuvitellut silloin, että 
pian itsekin olisin siinä hommassa mukana! 
Kouluvuosi loppui toukokuun 20, 1944. Toinen 
luokka ei ollut minulle kovin vaikeaa. Selvisin siitä 
aika hyvin ja apulaisrehtori Hega Sajaniemi antoi 
minulle luvan yrittää suorittaa kolmannen luokan 
tutkinnot pääaineissa kesän kuluessa. Jos selviäisin 
niistä, pääsisin suoraan neljännelle luokalle. 


Poikien uittoleirillä 

Kuokkaisten Koski, PTL 9, Nurmes, 
kesä-heinäkuu, 1944 

Miesten olleessa rintamalla, sota-ajan työvoiman 
puute vaikutti Suomea joka puolella ja joka 
toiminnassa. Sotaväkeen kutsuntaikaa nuoremmat, 
15-vuotiaat ja sitä vanhemmat, sekä koulujen 
opettajat kutsuttiin tekemään heille sopivaa työtä 
kesäloman aikana, mitä ja missä tahansa. Maatilalla 
eläneet saivat luonnollisesti auttaa kotitöissään. 
Toiset ottivat töitä myös maanviljelyksessä, 
konttoreissa, myymälöissänne. Apulaisrehtori, 
maisteri Sajaniemi ilmoitti että koulupoikia 
kehotettiin liittymään työpoikaleireihin, erikoisesti 
tukkien lajittelua varten erottelulaitoksilla, 
missä työvoiman puute oli suurin. Koulumme 
seitsemästä pojasta, joita tämä asia koski, viisi 
päätti liittyä noihin tukkitöihin, Reijo Koijarvi 
ja minä mukaan luettuna. Kuulin, että meidät 
lähetetään Nurmeksen lähettyvillä olleeseen 
Kuokkaisten Kosken kylään Pohjois-Karjalassa. 

(Olin tutustunut Reijoon, vaikka hän olikin kol¬ 
masluokkalainen. En muista tarkoin milloin, 
mutta kerran menin häntä tapaamaan heidän 
asunnolleen, koulutalossa, missä hänen isänsä oli 
vahtimestarina. Reijo ei sattunut olemaan kotona. 
Reijon mamma oli keittokiireissään ja uuni näytti 
tarvitsevan lisää halkoja. Tarjouduin hakkaamaan 
niitä. Kirveskin oli ihan siinä. Mamma ei oikein 
halunnut minun sitä tekevän ja varotti kirveen 
käyttöä. Vakuutin, että pystyn ja eikös pahus en¬ 
si iskulla varrenperä vahingossa osunut ensiksi 
tukipölkkyyn ja kirveen terä putosi ranteeseeni. 
Mamma heti toi sidettä ja astian lämmintä vet¬ 
tä. Haava oli liian syvä ja leveä. Oli ilmeistä, että 
tässä tarvittiin lääkärin apua ja yksi olinkin ihan 
lähellä. Rupesin pesemään käsiäni ja astia heti 
muuttui punaiseksi. Reijo sattui juuri silloin tu¬ 
lemaan sisään. "Hei, nythän saadaan veripalttua!” 
huudahti Reijo riemuissaan. "Mutta miksi pidät 
kasiasi siinä?” "Ethän ihmeessä aio minun verta¬ 
ni syödä?” kysyin piloillani. Lääkäri tarvitsi neljä 
pistosta ommellessaan haavan kiinni. Näen niiden 
jäljet vieläkin ranteessani. Voisikohan sanoa, että 
silloin tulimme Veriystäviksi’? Se on kestänyt pi¬ 
dempään kuin silloin kumpikaan meistä olisimme 
aavistanut.) 




”Oli ilmeistä, että tässä tarvittiin 
lääkärin apua”. 

Olin tietysti innoissani siitä, että pääsin inkeri¬ 
läisenä, mukaan. Olihan Suomi auttanut meitä 
sodan jaloista ja nyt voisin tehdä jotain hyödyllis¬ 
tä Suomen puolesta. Ja tukkitöissä oli romantiik¬ 
kaa. Ja leirielämällä muiden ikäisteni kanssa oma 
viehätyksensä. Toisaalta, miten suhtautuisi outo 
porukka minuun, inkeriläiseen? Tulisiko mitään 
”R” sanoja. Oikeastaan en ollut siitä kovin huoles¬ 
tunut Karkkilan hyvän kokemukseni perusteella. 
Jos semmoista tulisi, pystyisin senkin selvittämään. 
Äiti oh pakannut vaatteeni valmiiksi. Otin oppi¬ 
kirjoja mukaan valmistuakseni tentteihin palatessa. 
Matkapaperit olivat valmiiksi laitetut. Junamat¬ 
kasta Nurmekseen ja kuorma-autoajoa Kuokkas¬ 
ten Koskelle muistan hyvin vähän. Perille tulleessa 
kansakoulun edessä meitä oli vastassa koulun reh¬ 
tori, leirin johtajana ja työnjohtaja. Majoituimme 
koulutaloon. Leirin virallinen nimi oli Poikien 
Työleiri 9, PTL 9. 

Asetettuamme alas saimme ruokaa ja sen jälkeen 
järjestäydyimme paririviin koulun pihalle. Me 33 
poikaa muodostimme kaksi joukkuetta, kummas¬ 
sakin kaksi ryhmää. Poikien keskeiset johtajat 
valittiin koulunsa oppiaineiden keskiarvon pe¬ 
rusteella, nuoret suojeluskuntalaiset ensisijassa. 
Koska keskiarvoni oh aika korkea, olisin tullut 
ryhmänjohtajaksi. Kieltäydyin, sanoen että olen 
liian alaluokkalainen. Itse asiassa olin huolissani 
tietämättömyydestäni suomalaisista tavoista. Inke- 
riläisyyteni tuli pian kaikkien tietoon. Ei se näyttä¬ 
nyt tuovan minulle mitään vaikeuksia, mutta opin 
jotain suomalaisesta pelleilystä ja tarpeesta puo¬ 
lustautua. Eräänä päivänä rehtorin 6-vuotias poika 
tuli luokseni ja sanoi, että näytän hyvin rumalta. 
Minulla oh nuoruusajan 'finnejä’ kasvoissa ja olin 
hiukan itsetietoinen siitä. Sittenkin, tässä oh jo¬ 
tain outoa. Vilkaisin nopeasti ympäri ja huomasin 
yhden pojan tarkkailevan meitä. "Kuinka paljon 
hän maksoi sulle tästä?” kysyin. "Kaksi markkaa”, 
vastasi poika. "Kysyppäs’ viisi seuraavalla kerralla” 
neuvoin pikkupoikaa. 

Meillä kaikilla oli tarvis ajoittain leikkauttaa tuk¬ 
kaa. Pari viikkoa myöhemmin eräs poika tarjoutui 
leikkaamaan minun hiukseni. Hän lopetti yhden 
puolen jälkeen ja sitten hänen ystävänsä rupesi 


viittoilemaan hänelle. Poika sanoi, että hänen 
täytyy mennä nyt. Häkellyin ensin. Että hän 
ja toverinsa pilailivat kanssani, ei tullut ensiksi 
mieleeni."Suomalaisethan ovat reilua porukkaa”, 
ajattelin, "ei he mitään epämukavaa tee. Mutta 
tämä selvästi on pelleilyä, minun on pakko ottaa 
jyrkkä asenne. "Et, ennen kun lopetat työn”, sa¬ 
noin. "Lopetan myöhemmin, nyt lähden”, toisti 
poika. "Nyrkkini tässä sanoo, että sinun on parasta 
lopettaa mitä aloitit”, tuli minulta. Asiat selvisivät, 
enkä sen jälkeen saanut enempiä 'kokeiluja. 

Päätehtävänämme tietysti oli tukkien lajittelu 
erottelupaikalla. Ammattimainen työnjohtajam¬ 
me neuvoi mitä ja kuinka oli tehtävä. Päämäärä¬ 
nä oh erottaa yksityiset tuet, mihin oh leimattu 
eri yhtiöiden tuntomerkit kumpaankin päähän, 
niiden omaan puomiinsa. Erikoisesti rakennettu 
erottelulaitos ei ollut kaukana rannasta. Jokapäi¬ 
väinen soutu sille aloitti työpäivän. Työnjohtaja, 
työskentelemällä kanssamme, piti silmällä ja aut¬ 
toi milloin oli tarvis. Eikä se kauan kestänytkään 
kun asiat rupesivat luistamaan. Kymmentuntiset 
työpäivät olivat pitkiä ja aluksi rasittavia, mutta 
siihen tottui. 

Uivan, paikalleen kiinnitetyn erotteluaseman 
lankku pääkäytävästä läksi poikki samoin välimat¬ 
koin kapeammat jalkakäytävät. Näiden välisestä 
aukosta toisella puolella pääkäytävää kukin poika 
työnsi keksillään senmerkkiset tuet, mistä hän oh 
vastuussa, aukkoa ympyröivään puomiin. Pitkän 
keksin kahdesta terästä yksi sopi työntämään tuk¬ 
kia, toinen kiskomaan sitä. 

Erottelu vaati sopivan sään; rankkasateessa oli 
liian hukasta, kovassa tuulessa liian vaikeaa ja 
vaarallista käsitellä tukkeja. Hyvällä säällä teim¬ 
me usein hyvinkin pitkiä tunteja, pahalla pysyt- 
telimme sisällä lepäillen kukin tavallaan. Osaltani 
lueskelin kolmannen luokan oppikirjoja valmis¬ 
tuakseen tentteihin. Tälle järvelle tukit saapuivat 
uittamalla siihen laskeutuvaa jokea pitkin. Tuk¬ 
kien puutteessa keräsimme uppotukkeja järven 
pohjasta. Ensitehtäväksi täytyi löytää ne. Sitä 
varten laahasimme kahden veneen välissä teräs- 
vaijeria. Kun vaijeri tarttui kiinni, merkkasimme 
tukkien paikat kekseillä ja myöhemmin kiskoim¬ 
me ne rantaan. 

LYHYESTI 


Ilmestynyt uusi kirja: 

Tervo Jari. Matriarkka. Otava. Otavan Kirjapaino Oy. 
Keuruu 2016. Kirjaa myydään kirjakaupoissa. 

Berghäll Patrik. Päämajan kaukopartiomies. 13 retkeä 
osasto Kuosmasen matkassa. Ateena-kustannus 2015 

Berghäll Patrik. Kuoleman porteilla. Ilmavoimien kauko¬ 
partio-osasto Hartikainen 1942. Ateena-kustannus 2016 

Markus Koivisto. Suomalaisen Inkerin tarina. 

Griffo Media. Helsinki 2016, (2011) 

OIKAISU 

Inkeriläisten viestissä no 3/2016 oli Kalervo Hynnisen ar¬ 
tikkeli Valpo ajoi minut Ruotsiin. Tekstiin on jäänyt toimi¬ 
tuksen tekemä virhe: 

Hynnisen piti ilmoittautua Tampereen Valpolle kaksi kertaa 
kuukaudessa (ei siis kaksi kertaa vuodessa). 

Toimitus pahoittelee. 


Hyvät lukijamme. 

Lehden tilausmaksun ja henkilöjäsenen jäsenmaksun 
tilillepanokortit ovat seuraavan lehtemme numeron 
6/2016 välissä. 

Maksamalla maksut eräpäivään mennessä varmistatte 
lehden tilauksen ja jäsenyytenne myös vuonna 2017. 

Toimistonhoitaja. 


Inkeriläisten sivistyssäätiö vuokraa edullisesti Inkeri kotia 
häitä, hautajaisia, kokouksia ym. tilaisuuksia varten. 
Tiedustelut ja varaukset puh. 045 2612 342 


Ilmestynyt uusi CD-levy: 

Paimenten säveliä Inkerinmaalta! 

Kesällä 1914 musiikkitieteen ylioppilas Armas Otto Väi¬ 
sänen vieraili Länsi-lnkerissä ja tallensi sieltä merkittä¬ 
vimmän tunnetun paimensoitinsävelmistön ja inkeriläisen 
soitinmusiikin aineiston. 100 vuotta myöhemmin joukko 
muusikoita Suomenlahden toisella puolella halusi soittaa 
ja laulaa näitä sävelmiä ja juhlia Väisäsen onnistunutta 
keruumatkaa. Tasavuosien kunniaksi syntyi konsertti, 
jossa Soikkolanniemen paimenten haliasoitot, tsizikit ja 
ruskavot soivat uusina sovituksina. Näin sai alkunsa myös 
Armas-yhtye. 

Armas-yhtyeen uusi cd-levy "Metsästä kuuluu"johdattaa 
kuulijansa retkelle läpi laitumien, usvaisten metsälampien 
rannoille, öiseen metsään ja kasteisille niitylle auringon¬ 
nousun aikaan, tantsuihin ja kyläkeinulle. Seuraa puisen 
sarven eli lulletin ääntä ja heittäydy äänimatkalle! 

Levyä voi ostaa: 

- Digelius Music -kaupasta (Laivurinrinne 2, Helsinki) 
-Suomen Kansanmusiikkiliiton nettiputiikista 
http://www.kansanmusiikkiliitto.fi/putiikki 

- suoraan Armas-yhtyeen jäseniltä, tiedustelut 
kirsikka.ojala@gmail.com 

Levyn hinta edellä mainituissa ostopaikoissa: 15€ 

Muusikot: 

Mimmi Laaksonen - puhaltimet, harmooni ja laulu 

Olli Kari - haitari, kellot, puhaltimet ja laulu 

Samuli Karjalainen - kielisoittimet, puhaltimet ja laulu 

Kirsi Ojala - puhaltimet, laulu ja udu 

Kirsi Vinkki - viulu, alttoviulu, jouhikko, puhaltimet ja laulu 

https://armasyhtye.wordpress.com/ 


https://www.facebook.com/armasyhtye 









TAPAHTUMAKALENTERI 

Suomen Inkeri-liiton ja jäsenjärjestöjen 
ohjelmatietoja loppuvuodelle 2016 


Inkeri-iltapäivät Inkerikodissa 

Karjalatalon 2.kerros, Käpylänkuja 1, alle lkm kävely Käpylän 
asemalta tai Pohjolankatua pitkin Mäkelänkadulta. Lähin 
pysäkki on Väinölänkuja. Sinne tulevat bussit 52, 56,65 ja 
69. Raitiotielinja 1 ei aja viikonloppuisin. 

Ohjelma on yleensä seuraava: klo 13.30 kahvitellaan pientä 
korvausta vastaan ja klo 14 alkaa ilmoitettu ohjelma. 

La 12.11. luennoi prof. emeritus Juha Pentikäinen. Hän va¬ 
lottaa Pentikäisten inkeriläistä sukuhistoriaa ja esittää alkuun 
arvoituksellisesti kysymyksen "Kuka oli Sippe Pentikäinen?" 
Siitäkin kuullaan, miten Kivekkäiden tarina sivuaa samaa 
kysymystä. Juha Pentikäinen on Helsingin yliopistoon 1970 
perustetun uskontotieteen emeritusprofessori (1970 - 2008), 
joka on toiminut mm. Yhdysvalloissa ja Norjassa vierailevana 
professorina usean muunkin tieteenalan parissa, vuodesta 
2006 pohjoisen etnografian professorina Lapin yliopistossa. 
Hänen kenttätutkimuksensa ovat Kansallisarkiston Saame- 
laisarkistossa Inarin Sajoksessa. Siellä on mm. Inkerinmaalta 
karkotettujen haastatteluja Siperiasta, Yhdysvalloista, 
Kanadasta, Australiasta, Ruotsista ja Virosta, joista näytteitä 
kuullaan luennon yhteydessä. 

Joulujuhla 11.12. kynttiläkonsertti Mikael Agricolan 
kirkossa klo 19. 

Osoite on Tehtaankatu 23, raitiovaunut 2 ja 3, 

Eiran sairaalan pysäkki. 

Osallistumme Helsinki Mission järjestämään konserttiin. Ei 
pääsymaksua, ei ilmoittautumista, ei määrättyjä paikkoja. 

La 17.12. klo 10 — 14 joulumyyjäiset ja kirpputori Kar- 
jalatalossa, samaan aikaan myös Inkerikodissa. 

Kaikkia Viestissä no 5 ilmoitettuja tuotteita on myytävänä 
ja vähän muutakin. Inkerin paimenmusiikista levyn tehnyt 
yhtye Armas myy levyään Metsästä kuuluu. Kirja-arpajaiset 
ym. Jos haluat myydä omia tuotteitasi, ota yhteys Liiton toi- 
mistonumeroon 045 261 2342. 


Ilmoittajille 

f Tapahtumakalenteriin toivotut ^ 
ilmoitukset tulee toimittaa toimi¬ 
tussihteerille lehden kakkossivulle 
I ilmoitettuun aineiston vastaanot- M 

CrfJ 


Hyvinkään Inkeri- 
kerho 

Talven kokoontumiset. Kokoontumiset seurakunnan aulakah- 
viossa (Hämeenkatu 14) kello 14. 

6.11. aihe avoin 
11.12.Joulujuhla 

Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa Maria Lahti, 

p. 0400841 741 

maria.lahti.nikkari@gmail.com 

• T • - • *—• • •■ • • •—•—♦—•—• » ♦ « ^ 
Turun seudun Inkeri-seura 

Besseda-teehetket jatkuvat Palvelupisteessä joka kuukauden 
1. Ja 3. perjantai kello 13 Irma Kapasen vetämänä. 
Juhlatilaisuudet Varissuon kirkolla (Kousankatu 6), kello 14 
alkaen. 

Palvelupiste, Uudenmaankatu 1. Puh. 233 2565 

• * * • • •—• » • • • •—•—•— ^ 
Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 
1, Helsinki) 

Tiedustelut Toivo Tupin p. 040 578 3894 

Talviuni 

Raskaat harmäat-pilvet 
kukkuloitten yllä hiljaisuus' 
ahdistava hiljaisuus 
koko luonto nukkuu 

Kuusen oksat alas taipuu ■ 
juurillensa putoaa helpeet 
ne maaksi halajaa 
jäi taakse kesäpäivä 

/ \ 

Harmaa syys ja pitkä talvi 
ei kajastele edes illanrusko 
vain suru soittaa svksvn 
karpal 
nukkuu lu 


Minä hiljaa hiivin kotikuusen alle 
risupesän päälleni vedän 
sataa lunta 
vain pieni kumpu 
hohtavat hanget 
-saan siellä maata 
pitkää talviunta 


Eero Pitkäsen runokirjasta Kytevät hiilet, osa IV: Ovet ovat lukossa 
Runo luettiin Eeron hautajaisissa 17.9.2015 Järvenpään hautausmaalla. 

KANSIKUVA 

Komea Lapuan joulukuusi 
Joulupuun suunnittelu:Teet Suur 
Kuva: Marianne Loorents, Virumaa Teateja 

Numero 1/2017 ilmestyy 
viikolla 5. 

Aineisto toimitukseen 16.1. 
mennessä. 

Numero 2/2017 ilmestyy 
viikolla 12. 

Aineisto toimitukseen 2.3. 
mennessä. 

Alina-Sinikka Salonen 


MEIDÄN OMAANNE 



Varsinaiselle asialle hieman 
taustaa: Inkerikodissa toimii 
Inkeriläisten sivistyssäätiö, joka 
ylläpitää Inkerikotia ja takaa 
siten liitollemme turvalliset ko¬ 
koontumistilat. 

Säätiö perustettiin vuosina 
1965-1966. Nykyistä Suomen 
Inkeri-liittoa vastaava Inkeri¬ 
läisten yhdistys ja sen Helsingin 
seudun paikallisosasto järjestivät 
monenlaisia tilaisuuksia hankki¬ 
akseen rahaa suunnitteilla ole¬ 
valle säätiölle. 

Liittomme sihteeri Anne Tuo- 
himäki oli aktiivisesti mukana 
keräämässä Sivistyssäätiön alku¬ 
pääomaa. Hän osallistui jo nuo¬ 
rena tyttönä (1960-luvun alusta) 
tanhuryhmiin sekä tanssijana 
että ohjaajana. Nuoret keräsivät 
tempauksillaan sievoisen sum¬ 
man markkoja Sivistyssäätiölle. 
Kipinän Anne lienee saanut in¬ 
keriläiseltä isältään, opettaja Ei¬ 
no Vironsepältä, josta pian tuli 
Säätiön hallintoneuvoston jäsen. 


Pieni syrjäpolku: Mainitsen toi¬ 
sen aktiivisen naisen, joka toimi 
useiden vuosien ajan vasta pe¬ 
rustetun Säätiön hallituksen 
sihteerinä, ja on vieläkin hallin¬ 
toneuvoston jäsen. Hän on Kaija 
Vironmäki. Arvostavat kiitokse¬ 
ni sinulle! 

Palaan Anne Tuohimäkeen. 
Hänestä tuli hallintoneuvoston 
jäsen vuonna 1973 ja sitä hän 
on edelleen. Vuodesta 1994 hän 
toimii hallintoneuvoston ja sen 
hallituksen sihteerinä, tehtävi- 
nään säätiön myyntituotteiden 
toimitus, laskutuspa varastokir¬ 
janpito sekä arkiston ylläpito. 

Tehtäväkenttä, jonka Anne 
hoitaa Suomen Inkeri-liitossa, 
on minulle huomattavasti tu¬ 
tumpi. Hänestä tuli 1973 myös 
Inkeriläisten yhdistyksen (siis 
nykyisen Suomen Inkeri-liiton) 
hallituksen jäsen ja muutamaa 
vuotta myöhemmin, 1980, yh¬ 
distyksen sihteeri. Tätä kaikkea 
hän on edelleen. Hän hoitaa In¬ 
keriläisten viestin tilaaja- ja jä- 
senkortiston sekä maksujen las¬ 
kutuksen. Lisäksi Liiton kirjojen 
ja muiden tuotteiden myynti ja 
postitus sekä varastokirjanpito ja 
toimintamme arkistointi lepää¬ 
vät sihteerin harteilla. 

Annen työn laadusta ja hänestä 
henkilönä kertoo se, että hänet 
on vuosikymmenestä toiseen 
uudelleen valittu mainitsemiini 
luottamustehtäviin. 

Lukijani, jos sinua on hengäs- 
tyttänyt Annen työura vuosilu¬ 
kuineen, niin hypätään yksityis¬ 


kohtien yli ja todetaan: Anne 
Tuohimäki on ollut aktiivinen 
toimija inkeriläiskentällä yli 
50 vuotta. Luottamustehtäviä 
hän on yhtämittaisesti hoita¬ 
nut vuodesta 1973 eli 43 vuo¬ 
den ajan. 

Me, hänen työtoverinsa, emme 
keksineet keinoja palkita häntä. 
Toivo Iho ennen Sivistyssäätiös- 
tä lähtöään antoi vinkin viralli¬ 
sesta kunniamerkistä. Prosessi 
näytti hankalalta, eikä siihen 
silloin ryhdytty. Viime kevää¬ 
nä päätimme Sivistyssäätiön 
puheenjohtajan Juha Pihkalan 
kanssa, että asia on niin tärkeä, 
että viemme sen "maaliin”. 

Prosessiin liittyi seikka, joka ei 
tuntunut kivalta. Lopputulos 
ei ole mitalin saajalle yllätys. 
Häneltä tuli etukäteen kysyä, 
ottaako hän mitalin vastaan, 
jos se hänelle myönnetään. Em¬ 
me siis voineet yllättää Annea, 
mutta teidät, rakkaat lukijamme, 
me voimme yllättää: Tasaval¬ 
lan presidentti Sauli Niinis¬ 
tö myönsi 6.12.2016 meidän 
Annelle Suomen Valkoisen 
Ruusun ritarikunnan I luokan 
mitalin. 

Eläköön, Anne! Kiitolliset on¬ 
nittelut sinulle ja voimia jatkaa 
vielä monia vuosia! 

Hyvää joulua ja uutta vuotta 
tiimille vekä kaikille lehden 
lukijoille! 

Clti/n/L- hi/n/Aka, kal®nems 

alinasinikka@gmail. com 

LAPUALAISET JA INKERILÄISET - MALLIKKAITA SELVIYTYJIÄ 


Alina-Sinikka Salonen yhteistyössä Pentti Kangasluoman kanssa 


Lasiruutukuusi 

Vihreän kuusen menestyksestä innostuneena (kat¬ 
so takakansi) jouluksi 2015 kaupungintaiteilija 
Teet Suur kokosi syijään heitettyjä ikkunaruutuja 
ja värjäsi ne. Kiinnostavana yksityiskohtana ovat 
mustat ihmisfiguurit, jotka näkyvät valaistussa 
"puussa”. Ammattikoululaiset kokosivat 121 ruu¬ 
dusta joulukuusen, joka nyt loistaa Lapuan Vanha 
Paukku -aukiolla ja kädessäsi olevan Inkeriläisten 
viestin kannessa. Kuusi otettiin käyttöön Lapuan 
perinteisillä joulunavausmessuilla. Viime vuonna 
The Guardian -lehti noteerasi sen kuvakoostees- 
saan yhdeksi maailman upeimmista joulupuista. 
Nyt se loistaa Suomen Lapualla! 



Rakveren aineksista kerätään Lapualle 12-metristä kuusta. 
(Kuva: Jaakko Elenius) 


Aikamatka menneisyyteen yli 70 vuoden 
päähän 

Lapualla toimii vuonna 1923 perustettu 
patruunatehdas. Sotatalvena 1943-1944 siinä 
työskenteli, perheenjäsenet huomioon ottaen, 
runsaat 200 inkerinsuomalaista. Syksyllä 1944 
kaikki inkerinsuomalaiset siirrettiin pois Lapualta. 
Jotkut ehtivät paeta Ruotsiin. 

Alina-Sinikka Salosen käteen osui sattumoisin 
Inkeriläisten viesti no 3/1988, johon Eero Rau¬ 
tajoki on kirjoittanut kertomuksen Inkeriläisten 


vastaanotto Suomessa (1943-1944). Siinä hän 
on haastatellut yksittäisiä inkeriläisiä eri puolilla 
maata. Vastaanotto ei aina ollut kovin ystävällistä. 

Lapualle oli joutunut kaksi sisarusta. Sinnehän 
siirrettiin hyvien työmahdollisuuksien vuoksi 
paljon inkerinsuomalaisia. Nämä sisarukset ys¬ 
tävystyivät talonväen kanssa niin, että vaikka he 
muuttivat muualle, perheet kävivät toistensa luona 
kyläilemässä. Ilmeisesti vastaanotto oli ollut talon¬ 
väeltä sellainen, kuin olisi toivottu kaikkien osalta 
olevan. Näin kertoo Eero Rautajoki artikkelissaan. 

Patruunatehtaalla räjähtää 

Pääsiäisviikolla 1976 Lapuan patruunatehtaal¬ 
la tapahtui Suomen rauhanajan tuhoisin räjäh- 
dysonnettomuus, jossa sai surmansa 35 naista ja 5 
miestä. Valtaosa uhreista oli perheellisiä naisia. Yli 
60 lasta menetti toisen vanhempansa, jotkut jäivät 
täysin orvoiksi.Tuo päivä, 13.4. jäi pysyvästi lapu¬ 
alaisten mieliin. Tapahtuma järkytti koko Suomea 
Myös kirjoittaja muistaa nuo ajat erittäin hyvin. 
Hautajaisiin osallistui tuhansia ihmisiä, mukana 
myös presidentti Urho Kekkonen. 

Aika parantaa haavat 

Kaupunki ja orvot sekä vahinkoja kärsineet työn¬ 
tekijät saivat avustuksia useilta tahoilta. Onnet¬ 
tomuuden jälkeen tehdas siirrettiin pois keskus¬ 
tasta.Lapuan patruunoilla oli ammuttu maailman 
mestaruuksia ja olympiamitaleja jo ennen toista 
maailmansotaa. Patruunat ovat kuuluneet YK- 
rauhanturvaajien varusteisiin, heihin kuului myös 
Pentti Kangasluoma Kyproksella 1964-1965. 
Keskustasta pois siirretty tehdas on nykyään ni¬ 
meltään Nammo Lapua. Pääomistaja on Norjan 
valtio. Tehdas on tunnettu metsästys- ja urheilu- 
patruunoiden valmistaja. 















Räjähdyksen seuraukset olivat tuhoisat. (Kuva: Patruunatehtaan museo) 


Vanhalle tehdasalueelle syntyi kulttuurikeskus, 
jossa on kirjasto, musiikkiopisto, kansalaisopisto, 
Patruunatehtaan museo, taidemuseo ja pajakap- 
peli. Kaupungissa on myös Engelin suunnittelema 
tuomiokirkko. Kulttuurikeskuksen yhteystiedot: 
Kauppakatu 23, Lapua 

www.vanhapaukku.fi 


Kulttuurisihteeri Susan Shearman toivottaa vie¬ 
raat tervetulleiksi Lapualle: 

Hyvät lukijat! Samalla suunnalla , Peräseinäjoella, on 
Ulkosuomalaismuseo, jonne myös on kutsu voimassa. 
Siellä on laadukasta mökkimajoitusta. Perinteinen 
toukokuun matka on vielä vailla suunnitelmaa. Miltä 
kuulostaa? 








ERÄS IK IMUISTOINEN JOULU 

Inkeriläiset sota-aikana Suomessa ja Orimattilassa 

Pertti Laaksonen 

Inkeriläisten siirto Suomeen 


Inkeriläiskysymys oli esillä jo Suomen itsenäisyy¬ 
den alkuajoista alkaen. Inkerinmaalta ja muualta¬ 
kin Neuvostoliitosta siirtyi väkeä Suomeen etenkin 
rajaseudulla toteutettujen väestön pakkosiirtojen 
alkaessa 1920-luvun lopulla ja 1930-luvulla. Tun¬ 
netuimpia 'loikkauksia” on Lempäälän seurakun¬ 
nan kirkkoherran, Aatami Kuortin tapaus. Hänet 
vangittiin papin tehtävästä vuonna 1930 ja tuomit¬ 
tiin kuolemaan. Tuomio muutettiin pakkotyöksi. 
Hän karkasi metsätyömaalta ja pakeni Suomeen 
Kainuun alueelle ja palveli myöhemmin evanke¬ 
liumiyhdistyksen matkasaarnaajana ja pappina 
Helsingissä. Inkeriläiskysymys nousi esille myös 
Saksan hyökätessä Neuvostoliittoon kesällä 1941. 

Suomi sai neuvoteltua sopimuksen suomensu¬ 
kuisten kansalaisten siirrosta Suomeen sotatoi¬ 
mialueelta. Alkujaan pienempänä kaavailtu siirto 
kasvoi noin 63 200 henkilöön. Siirretyissä oli mu¬ 
kana 357 Viron suomalaista. Siirrot toteutettiin 
pääosin neljässä vaiheessa: 29.3.1943 - 7.10.1944. 
Saksasta tuotiin 2042 inkeriläistä. Laivakuljetuk¬ 
sia oli 155 kpl. Viroon jäi noin 4000 inkeriläistä. 
Saksalaiset tyhjensivät Inkerinmaan alueen "pa¬ 
kolla”. Suomessa asiaa hoiti Väestöasiain kes¬ 
kustoimisto professori Pentti Kaiteran johdolla. 
Laivakuljetukset tapahtuivat Virosta. Suomessa oli 
neljä vastaanottoleiriä: Hanko,Turku, Pohjankuru 
ja Rauma. Karanteenileirejä oli 15. Näiltä leireiltä 
inkeriläiset sijoitettiin noin 200 kunnan alueelle. 
Sijoituspaikkoja oli kaikissa lääneissä, myös Vii¬ 
purin ja Lapin lääneissä. Orimattila oli viideksi 
suurin sijoittajakunta. Täällä oli 643 inkeriläistä 
30.11.1944. 

Inkeriläisten palautus 

Välirauhan ehtojen mukaan Suomen piti palaut¬ 
taa tänne "pakolla” tuodut neuvostokansalaiset. 
Paluukuljetukset toteutettiin pääosin 5.12.1944 - 
15.1.1945. Kuljetuksia oli 81, kaksi joka päivä jou- 

inkeriläisperhe Rautamäen Heikkilässä 1944. Vasemmalta 
Anna, Aleksanteri ja Maria Peussa. 


lun pyhät mukaan luettuina, noin 56.000 henkeä. 
Lähtijöille annettiin mukaan tuhansia kotieläimiä, 
koti-irtaimistoa ja vaatteita. 


Heidän piti päästä kotiseuduilleen. Nyt tiedetään, 
että junat ajoivatkin Leningradin ohi. Mukaan 
annetut tavarat otettiin pois jo Viipurissa. Suomi 
luovutti vielä 1955 tänne jääneitä inkeriläisiä. Eri¬ 
tyisen etsittyjä olivat Heimopataljoonan miehet. 
Syyskuussa 1945 luovutettiin kerralla 103 miestä. 
Yksi pidätettiin Nastolan Uudestakylästä. Hän oli 
töissä Kuivannon asevarikolla. Orimattilassa ollei¬ 
ta heimopataljoonan miehiä haettiin Valpon kuu¬ 
lutuksilla sodan jälkeen. Myös orpolapset "riis¬ 
tettiin” suomalaisista sijoituskodeista. Palaamatta 
jääneistä pääosa siirtyi Ruotsiin. Orimattilaan jäi 
muutama inkeriläinen. Suomen kansalaisuuden 
osa sai vasta 1970-luvulla. 




Inkeriläiset Orimattilassa 


Seurakunnan arkistossa on vuonna 1944 Orimat¬ 
tilaan saapuneista inkeriläisistä luettelo. Jokaisen 
perheen tai aikuisen osalta on täytetty kortti, mistä 
selviää muun muassa: mistä Inkerin pitäjästä on 
kotoisin, vanhempien, puolison ja lasten nimet ja 
syntymäajat, onko kastettu ja rippikoulun käynyt, 
kielitaito ja koulusivistys sekä mihin kylään ja ta¬ 
loon on sijoitettu Orimattilassa. 

Arkistotiedoissa on noin 520 inkeriläisen tie¬ 
dot. Heistä oli puolet lapsia. Samannimisiä on 
useita. Vain syntymäaika erottaa. Aikuiset lapset 
mainitaan vanhempien korteilla, mutta heistä on 
myös oma kortti. Heitä on lähes kaikista Inkerin 
pitäjistä, myös Leningradin pohjois- ja itäpuo¬ 
lelta. Muutama henkilö on myös kaukaa Kalinin 
alueelta. Inkeriläiset olivat pääosin käyneet kan¬ 
sakoulun. Nuoremmilla oli jo muitakin kouluja. 
Yleensä kaikki puhuivat suomen (inkerin kieltä) 
ja venäjän kieltä. Oli myös saksan, puolan ja viron 
kieltä taitavia. Koulunkäynnistä saattoi olla mai¬ 
ninta: ”....yksi vuosi suomalaista koulua ja kolme 
vuotta venäläistä koulua....” Neuvostoliitossa tuli 
1930-luvulla määräys: ”... huomenna kaikki ope¬ 
tus tapahtuu vain venäjäksi. 

Vanhempi polvi oli kastettuja ja rippikoulun käy¬ 
neitä. Orimattilassa syntyi useita lapsia. Rippi¬ 
koulun käynnistä on maininta jo 1890- luvulta. 
Nuoremmilla rippikoulu on suoritettu Suomessa 
karanteenileirillä tai Orimattilassa. Rippikoulua 
on pidettyjä lapsia kastettu myös 1930- luvul¬ 
la. Viimeinen pappi Laurikkala siirtyi Suomeen 
1937. Seurakunnat alkoivat toimia uudelleen Sak¬ 
san vallattua Inkerinmaan. Avioliittoon on vihitty 
kirkollisesti tai se on rekisteröity kyläneuvostossa. 
Vanhimmat ovat 1860-luvulla syntyneitä. Monil¬ 
la perheen isä ei ole mukana. Hänet on vangittu, 
teloitettu, tietämättömissä tai otettu Neuvostolii¬ 
ton armeijaan. Suomen armeijassa ja heimopatal¬ 
joonassa palveli myös muutamia. Eräs heistä sai 
vihkiluvan, kävi rippikoulun joukko-osastossa ja 
vihittiin avioliittoon kesäkuussa 1944 Orimattilas¬ 


sa inkeriläistytön kanssa. Perheiden lapsia jäi Neu¬ 
vostoliittoon tai Viroon. Orimattilan sijoitukset 
olivat kirkolla ja kylillä. Kirkolla oli "Tehtaantalo 
7 ja 8”, Käkelän pappila ja monet yksityiset talot, 
kylillä maatalot ja kartanot. 

Inkeriläisten myöhemmistä vaiheista ja 
yhteyksistä 

Orimattilasta siirrettyihin inkeriläisiin on vähän 
yhteyksiä. Osa pääsi palaamaan vuonna 1953 
Stalinin kuoltua, ensin Petroskoin seudulle 
tai Viroon ja myöhemmin Inkerinmaalle. 
Niinikoskella ollut Rättälin perhe on pitänyt 
yhteyttä myöhemmin Orimattilaan. Niinikoskella 
syntynyt poika asuu nyt Suomessa ja on Inkerin 
kirkon papin Arvo Soitun serkku. Vuonna 2004 
tuli yllättävä kirje Rautamäen Heikkilään. Heillä 
sota-aikana asuneen Peussan perheen poika, 
Aleksanteri (Armas), oli muuttanut Suomeen 
ja halusi yhteyttä. Käynti järjestyi lämpimin 
muistoin. Erään paluumuuttajan tieto, että 
Petroskoissa oli Otto Kuusisen autonkuljettajana 
Peussa - niminen mies, joka oli sota-aikana 
Orimattilassa. 

Orimattilaan jäi sodan jälkeen muutamia inke¬ 
riläisiä. He olivat arkoja juuristaan. Muutamat 
siirtyivät myöhemmin Ruotsiin. Tänne jääneistä 
inkeriläisistä Helmi avioitui sotaveteraanin kans¬ 
sa. Hän kirjoitti runoja, missä kertoi inkeriläisten 
vainoista ja kokemuksista. Hänen veljensä poika, 
Lahden seudun inkeriläisten puheenjohtaja,Toivo 
Puronen asuu Orimattilassa. Hän on sotaveteraa¬ 
nien tukijäsen. Katri os. Pönni avioitui kirvulai- 
sen konepuusepän kanssa vuonna 1946. Heidän 
kuulutuslupaansa liittyy ministeri Eino Pekkalan 
todistus 30.8.1946. 

Orimattilan seurakunta järjesti 3.10.1943 tänne 
saapuneille tulojuhlan ja vuoden 1944 seurakunta - 
lehdessä kirkkoherra toivottaa heidät tervetulleiksi 
ja pyytää kylien kinkereille. 

Orimattilan paluumuuttajista 

Orimattilaan on tullut useita paluumuuttajia 
1990-luvulla. Useimmat olivat sota-aikana Suo¬ 
messa ja heidät palautettiin Neuvostoliittoon. 
Erään paluumuuttajan isä palveli heimopataljoo¬ 
nassa. Omiin inkeriläisiin lapsuuteni leikkikaverei- 
hin ei ole yhteyttä. Heidät oli sijoitettu Sepänjoen 
Arolaan. 

Moskovan televisio oh kiinnostunut inkeriläisten 
sijoituksesta vuonna 2001. He tutkivat inkeriläi¬ 
sistä koottua aineistoa. Moskovassa oli kuollut in¬ 
keriläinen. Hän kertoi kuolinvuoteellaan, että teki 
lapsen sota-aikana orimattilalaisen isäntäperheen 
tyttären kanssa. Nimi löytyi inkeriläisten tiedoista 
ja kastekirjasta. Tv- toimittajille oli uutta tietoa, 
että sota-aikana inkeriläisiä siirrettiin Suomeen ja 
että heidät piti palauttaa rauhan ehtojen mukaan. 
Inkeriläiset'Viskattiin” ympäri isoa Venäjän maata. 
Inkerin kirkko aloitti uudelleen 1988. Seurakun¬ 
tia on syntynyt Siperiaa ja Kuolan aluetta myöten 
yli 80. 

Inkeriläiset olivat valistuneita. Kolppanan ja 
Jyväskylän seminaarit alkoivat samaan aikaan 
vuonna 1863. Inkeriläiset ovat antaneet paljon 
suomalaisille. Arkkitehti Eliel Saarinen, Lahden 
kaupungintalon suunnittelija, runoilija Aale Tyn- 
ni, säveltäjät Mika Piiparinen ja Mooses Putro, 
ensimmäinen lähetyssaarnaaja Martti Rautanen 
olivat inkeriläisiä vain muutama mainittuna. 

* Nouse, oi kadonnut Inkeri, kirkkosi raunioista” lau¬ 
laa Arvo Survo. 

Orimattilassa olleiden inkeriläisten tietoja on 
Suomen Inkeri-liiton sukututkijoilla, osoitteessa 
suomeninkeriliitto.sukututkim@gmail.com 
Pertti Laaksonen 
puh. 050 348 4610 
kapt.pertti.laaksonen@phnet.fi 


MUISTOJENJOULU 

Kauniina säilyy kotini joulu 
ja vihatun aatteen keskeyttäviä koulu. 
Voi kuinka vihattu oli suomen kieli, 
katkeroitettu koko kansamme mieli. 

Ketä usko Jumalaan vahingoittaa, 
vain hyvyys pahuuden voittaa. 

Ei kuulunut kirkonkellojen soittoa, 
kommunismi odotti aatteen voittoa, 
kansa sai kokea saatanan vallan, 
kun kulku ohjattiin kylmyyden hallan. 
Siitä alkoi kansan kärsimysten tie, 
ajatukset näin jouluna sinne vie. 

Nyt ei kansa tätä kaikkea tiedä, 
ei siellä enää Siperiaan viedä. 
Arvioimalla kitutettujen tuskia, 
pakoon yritettiin kautta Siperian puskia, 
yritetään me nauttia toki joulusta, 
olemme saaneet esimakua siitä koulusta. 
Jeesus johdatti meitä esi-isien maahan, 
josta kiitokset kauniit sanoa saahan? 

Nyt saamme kuulla joulun sanomaa, 
ei tarvitse keneltäkään mennä anomaan, 
että saammeko puhua omaa kieltä, 

Tästä olemme varmaan samaa mieltä. 
Kauniimmat joululaulut kauniisti soi, 
Jumala Poikansa iloksemme toi. 
Kiitämme rukouksin Taivaan Luojaa. 
Hän meitä johtaa ja myös suojaa. 


Hyvää joulua toivoo runon kirjoittanut 
Helmi Leppänen 

LIITON SYYSKOKOUKSEN 29.10.2016 PÄÄTÖKSIÄ 


PÄÄTETTIIN v. 2017 MAKSUISTA 
Liittymis- ja jäsenmaksun suuruus 
-liittymismaksua ei kanneta 

- jäsenyhdistyksen jäsenen maksu 2 € / jäsen 

- henkilöjäsenen jäsenmaksu 20 € / jäsen 

-kannattava jäsen 50 €/jäsen 

Kaikki maksut ovat vuosimaksuja. 

Inkeriläisten viestin tilausmaksu 

- EU-maat 40,- € 

-muutmaat 45,-€ 

ESITETTIIN 

1. Hallituksen toimintasuunnitelmaehdotus v. 2017 

- suunnitelman mukaan Inkeriläisten viestiä julkaistaan 
6 numeroa 

-järjestetään kesäjuhla Helsingissä yksipäiväisenä 
heinäkuussa 

- osallistutaan mahdollisuuksien mukaan muiden maiden 
inkeriläisjuhlille 

-järjestetään Inkeri-iltapäiviä 

Muut toimintasuunnitelman kohdat noudattelevat edellis¬ 
vuosien kaavaa. 

Toimintasuunnitelmaehdotus hyväksyttiin. 

2. Hallituksen talousarvioehdotus v. 2017 

- talousarvion tulojen loppusumma on 25 400 ja 
kulujen 22 700 € ja osoittaa ylijäämää 2 700 € 

- talousarviota laatiessaan hallitus on todennut, että 
liiton vuoden 2017 toiminta tulee olemaan 
riippuvainen mahdollisista avustuksista 
Talousarvioehdotus hyväksyttiin. 

PÄÄTETIIN v. 2017 PALKKIOISTA SEURAAVASTI 

- hallituksen jäsenille ei makseta kokouspalkkioita 

- toiminnantarkastajien palkkiot maksetaan kohtuullisen 
laskutuksen mukaan 

VALITTIIN LIITON TOIMIHENKILÖT 

- puheenjohtajaksi v. 2017 valittiin yksimielisesti Alina-Sinikka 
Salonen 

- hallituksen jäsenet vv. 2017 - 2019 

- erovuorossa ollut varsinainen jäsen Viktor Hyyrönen valittiin 
uudelleen 

- erovuorossa olleen varsinaisen jäsenen Aili Mehiläisen tilalle 
valittiin Leila Salo, Hyvinkää 

- erovuorossa ollut hallituksen varsinainen jäsen Outi Mäkelä 
valittiin uudelleen 

- erovuorossa olleen varajäsenen Annikki Kelon tilalle valittiin 
Pirkko Koso, Kouvola 


VALITTIIN v. 2017 TOIMINNANTARKASTAJAT 

- Antti Nokkinen, Espoo valittiin varsinaiseksi toiminnantar- 

kastajaksi 

sekä Tarja Nieminen, Vantaa varatoiminnantarkastajaksi 
KUNNIAJÄSENIÄ 

Hallituksen ehdotuksesta kutsuttiin liiton kunniajäseneksi 
Albert Kirjanen, Koria 


LYHYESTI 


Nuorten Inkeri-aiheisia kirjoja: 

Latvus Sisko: Kaukana omalta maalta. WSOY 2011 

Inkerinsuomalaisen 13-vuotiaan Paavo Muurikaisen perhe 
pakkosiirretään vuonna 1941 Siperiaan. Miten nuori voi 
säilyttää äärimmäisissä oloissa elämänuskonsa ja toivonsa? 
Paavolle ratkaisevaksi tueksi tulee virolainen Mare, jonka 
perhe myös on karkotettu kotoaan. Finlandia Junior - 
ehdokkaaksi valitun kirjan keskeiset tapahtumat 
ovat tosia. 

Latvus Sisko: Kaksi sateenkaarta. WSOY 2014 

Itsenäinen jatko Muurikaisen suvun tarinalle. Päähenkilö, 
leningradilainen Inna on Paavon pojantytär. Yllättäen Viro, 
jossa isovanhemmat asuvat, itsenäistyy, ja pian sen jälkeen 
koko Neuvostoliitto hajoaa. Mullistukset eivät pääty tä¬ 
hän: Innan perhe päättää lähteä paluumuuttajina 
Suomeen. Innalle se merkitsee rankkaa eroa ystävistä ja 
sopeutumista vieraaseen maahan ja kulttuuriin. 

ETSITÄÄN 


Etsin isäni Nikolai Hokkasen sukulaisia /tuttuja/naapureita. 
Isä oli syntynyt Inkerissä Lautakodan kylässä 14.2.1926. 
Hänen vanhempansa olivat Andreas ja Anna Hokkanen, 
ja pikkuveli Vihtori s. 31.7.1936. Olen kiitollinen kaikesta 
tiedosta, mikä liittyy ko. alueen elämään ja ihmisiin. 
Yhteydenotot: Riitta llola-Seppälä p. 050-5011257, 
s-posti: riitta.ilolaseppala@gmail.com 

MUSIIKKIA INKERIN PIETARI-PAAVALI-KIRKOSSA VIIPURISSA 


Juhani Jääskeläinen 



Juhani Jääskeläinen ja konsertti mainos Pietari-Paavali-kirkon edessä. 


Viime syyskuussa 2016 Kalliolan Setlementin or¬ 
kesteri Helsingistä teki jo toisen konserttimatkan 
Viipuriin. Kuten vuosi sitten piti orkesteri nytkin 
iltakonsertin Inkerin kirkkoon kuuluvassa Pietari- 
Paavalin kirkossa ja soitti lisäksi sunnuntain juma¬ 
lanpalveluksessa. Samainen Kalliolan Setlementin 
orkesteri soitti inkerinsuomalaisten kesäjuhlassa 
pari vuotta sitten. 

Matkat tehtiin Lehtimäen liikenteen bussilla, 
vuosi sitten taitavana bussinkuljettajana toimi 
inkeriläissyntyinen Matti Makara. Etukäteen oli 
liikkunut tietoja että tarkastukset Venäjän puolella 
voivat olla hankalat ja aikaa vievät kun kysymyk¬ 
sessä oli 20-henkinen orkesteri arvokkaine inst- 
rumentteineen. Suureksi yllätykseksi molemmilla 
kerroilla kaikki sujui mennen tullen sujuvasti il¬ 
man mitään ongelmia. 

Orkesterin oppaana oli Heikki Jääskeläinen, Vii¬ 


purissa Inkerin kirkon palveluksessa toiminut 
pastori, joka tunsi Viipurin "kuin omat taskunsa”. 
Paikanpäällä orkesterin vastaanotti kirkkoherra 
Vladimir Dorodnyi. Jumalanpalveluksessa saar¬ 
nasi Heikki Jääskeläinen Vladimirin tulkatessa. 
Molemmilla kerroilla orkesteri söi kirkon lehterillä 
seurakunnan järjestämän hyvän lounaan. 

Yleisöä iltakonserteissa oli salin täydeltä. Alkuosa 
ohjelmaa käsitti klassista hengellistä musiikkia ja 
toinen puoli kevyempää musiikkia. Jälkimmäisestä 
musiikista erityisesti "Kaksi kitaraa”, Shostakovit- 
sin "Toinen valssi”, "Oi niitä aikoja” ja venäjäksi 
laulettu "Ilta redillä” saivat runsaat suosionosoi¬ 
tukset. 

Kiertokäynnillä Viipurissa tutustuttiin mm. Tuo¬ 
miokirkon raunioihin. Tässä kirkossa kirjoittajan 
isä, inkeriläispastori Juhani Jääskeläinen, oli vihitty 
papiksi v.1933. 

Kalliolan orkesteri soittamassa, oikealla kirkkoherra Vladimir Dorodnyi. 

JOULUAJATUKSIA HIMALAJAN RINTEILTÄ 

Riikka Mahlamäki-Kaistinen 



Mahlamäki-Kaistinen kuvan eturivissä vaaleassa takissa Kala Patharin harjanteella, 5545 metrin korkeudessa. 


Palasin juuri Suomeen Nepalista korkeiden vuori¬ 
en, jakkikellojen ja hymyilevien ihmisten keskeltä. 
Osallistuin tänä vuonna yhdessä 20 muun suoma¬ 
laisen kanssa Kapua-hankkeeseen, jolla kerättiin 
varoja Nepalin tyttöjen terveyden ja koulutuksen 
kehittämiseen. 

Kapua on 10 vuotta toiminut projekti, joka kerää 
vuosittain eri kohteisiin rahaa ja kiipeää samalla 
maiden korkeille vuorille. Hankkeen takana ovat 
Väestöliitto, Kynnys ry ja Taksvärkki ry. 
Hankkeeseen oli haku vuosi sitten syksylläpä noin 
puolet hakijoista pääsi mukaan. Itse hain mukaan 
siksi, että koin tarvetta tehdä enemmän. Samalla 
vaikuttimeni olivat kuitenkin myös itsekkäät: ha¬ 
lusin nähdä ja kokea uutta. 


Vuosi 2016 on ollut minulle ylettömän touhuami- 
sen vuosi. Olen järjestänyt muun muassa kirppu¬ 
toreja, ravintolapäiviä, tanssitapahtumia ja arpa¬ 
jaisia. Olen askarrellut valtavan määrän tuotteita 
myytäväksi Kapuan-nimissä, ottanut yhteyttä eri 
firmoihin ja myynyt kalentereita. Jokainen meistä 
kapuajista on pyrkinyt keräämään vuoden aikana 
kokoon 5545 euroa. Jokainen on tehnyt sellaisia 
tempauksia, jotka ovat tuntuneet itselle loogisina - 
milta ja luontevimmilta. 

Minun pottini on nyt lähes 7000 euroa, joten ta¬ 
voite on ylitetty. Yhteensä me kapuajat olemme 
saaneet kokoon yli 110 000 euroa. 

Kapua-vuotemme huipentui kolmen viikon mat- 

kaan Nepaliin. Matkan maksoimme luonnollises¬ 
tikin itse omista kukkaroistamme. Kaikki hyvän¬ 
tekeväisyyteen kerätyt varat menivät siis oikeasti 
hyväntekeväisyyteen. 

Vietin marraskuun tutustumalla ensin hyvänte- 
keväisyyskohteisiin Nepalissa ja vaeltamalla sitten 
kaksi viikkoa Himalajan vuorilla. Nousimme lo¬ 
pulta 5545 metrin korkeuteen Kala Patharin har¬ 
janteelle. Keräystavoitteemme koostui siis nous¬ 
tavista metreistä. 

En usko eläneeni koskaan raskaampaa, mutta 
samalla antoisampaa pariviikkoista. Vaellukseen 
mahtui niin itkua kuin nauruakin. Välillä mietin, 
Että ”mitä ihmettä minä teen täällä”. Toisinaan 
taas olisin halunnut huutaa, että "ihanaa olla tääl¬ 
lä”. Päällimmäisenä mieleen ovat jääneet sydämel¬ 
liset nepalilaiset. Heitä on jo nyt kova ikävä. 


Kotiin palattuani olen tuntenut ähkyä joulunajan 
ylettömästä kaupallisuudesta. Kun on viettänyt 
viikkoja oloissa, joissa sängyn vieressä oleva vesi- 
pullo jäätyy yöllä ja seurannut pikkulasten leikki¬ 
mistä kiven murikoilla ja langan pätkillä, tuntuvat 
kaikki "joulun hittilelu” ja "tämän joulun tärkein 
lahja” -mainokset varsin kummallisilta. Elämässä 
kun on paljon tärkeämpiäkin asioita kuin tavara. 
Rauhaisaa ja lähimmäisenrakkauden täytteistä 
joulua! 

Kapuasta lisää osoitteessa www.kapua.fi 
t. Riikka 

Inkeriläisten viestin toimitussihteeri 

Ps. Anteeksi kaikille jotka ovat saaneet poissaoloni 
takia odottaa turhan pitkään vastauksia viesteihin. 



Riikka Mahlamäki-Kaistinen ja kathmandulaisen koulun oppilaita. Hiuksiin ripotellut kukanterälehdet toivottavat pohjoisen 
vieraan tervetulleeksi. 

JARI TERVON KIRJA 
NOSTAA TUNTEITA 

Ohessa kaksi lukukokemusta 

Tervon Matriarkka - raskas lukukokemus 

Saatuani Jari Tervon uutuuskirjan aloin lukea 
sitä suurin odotuksin. Vihdoinkin inkeriläiset ja 
heidän hirmuinen kohtalonsa saisi julkkiskirjaili- 
jan ansiosta paljon palstatilaa, TV-aikaa ja laajaa 
julkisuutta. Suomen kansa saisi nyt täytettyä his¬ 
toriatiedoissaan olevia valkoisia aukkoja. Eräällä 
työmatkalla junassa luin kirjaa suorastaan ahmien, 
mutta pian petyin, hämmästyin ja koin vuoron pe¬ 
rään suuttumusta ja myötä häpeää. Mikäs tämä 
tällainen kirja oikein on?! Senhän piti kertoa In¬ 
kerin kansasta. 

”Minusta Tervo ratsastaa 
Inkerinmaan suomalaisten kohtalolla 
kaupallisin pyytein. ” 

Minulle selvisi pian, että Tervon kirja on fiktiivi¬ 
nen "satukertomus”, jossa eräiden keksittyjen in¬ 
keriläisten kuviteltu kohtalo toimii satuseikkailun 
ideamoottorina. Ja uskomattomia tapahtumia pii- 
saakin hengästymiseen asti. Eikö kuitenkin totuu¬ 
denmukainen tarina olisi ollut taruakin ihmeel¬ 
lisempi? Minusta Tervo ratsastaa Inkerinmaan 
suomalaisten kohtalolla kaupallisin pyytein. 

Vaikka kirjan lopussa on luettelo Inkeri-aiheisista 
kirjoista, vaikuttaa vahvasti siltä, ettei Tervo ole 
joko lukenut niitä tai sitten hän on muuntanut 
historiaa tarkoituksellisesti rakentaessaan räväyt¬ 
tävän ja kohua herättävän veijaritarinan. Teos ei 
ole selkeästi inkeriläisten asialla, vaan Tervo käyt¬ 
tää inkeriläisten kohtaloa yhtenä tapahtumana 
osana laajempaa aihetta - pakolaisten hädänalais¬ 
ta tilaa ennen ja nyt. 

Ehkä eniten olisin toivonut Tervolta selkeää ja 
yksiselitteistä Neuvostoliiton ja Stalinin tuomit¬ 
semista Inkerinmaan suomalaisiin kohdistuneesta 
kansanmurhasta. Mutta hän syyttääkin siitä pää¬ 
asiassa suomalaisia, joka on itseruoskinnan huippu 
ja täyttä historian vääristelyä. Tämä suututti. 

14 


Hän sortuu myös moniin muihin virheväittämiin 
kuten siihen, että inkeriläiset pakotettiin saksa¬ 
laisten toimesta ja suomalaisten yllytyksestä jät¬ 
tämään Inkerinmaan, ja että presidentti Mauno 
Koivisto toiminnallaan aiheutti lopullisen iskun 
inkeriläisten kansanmurhassa. Hän jättää myös 
mainitsematta, että inkeriläisten paluumuutto 
Suomeen perustui vapaaehtoisuuteen. 

Kiusallisinta luettavaa oli Tervon tikun nokkaan 
nostamat Inkerissä vaikuttaneet hyppääjien ja 
kuohittujen ryhmät. Pitihän kirjassa olla seksis¬ 
tisiä kohuaineksia. Muutoinkin Tervo paneutuu 
liikaa ihmisten väliseen sukupuolielämään kertoen 
yksityiskohtaisesti aktien vaiheet elinten erilaisilla 



nimillä herkutellen. Härskeillä naintikuvauksilla 
hän "herkuttelee” myyntilukujen varmistamiseksi. 
Minulle näiden kohtien lukeminen tuotti mieli¬ 
pahaa. 

Hyppääjien ja kuohittujen lahkot edustivat häviä¬ 
vän pientä osuutta koko inkeriläisten joukosta, n. 
1,7 prosenttia. Nyt lukija, joka ei tunne historiaa, 
saa käsityksen, että suunnilleen kaikki inkeriläiset 
olivat hurmoksellisia seksihulluja. Tämä sai minut 
suorastaan vihastumaan. 

Tervo on käyttänyt inkerinmurteen sijasta itse 
keksimäänsä sanastoa, joka on mielestäni virhe. 
Sillä nyt suurelle yleisölle muodostuu väärä ku¬ 
va oudosta inkerinmurteesta. Me tiedämme, et¬ 
tä Inkerin murre kuuluu kaakkoismurteisiin eli 







"Karjalan murteisiin”. Minusta jopa tuntui, että 
Tervo halusi tarkoituksellisesti erottaa inkeriläi¬ 
set karjalaisista. Jokaisen oudon sanan kohdalla 
jouduin kokonaisuuden avulla päättelemään mitä 
hän tarkoittaa. Lukeminen oli välillä vaivalloisen 
töksähtelevää, outojen sanojen ja lauseiden niuk¬ 
kuuden sekä alituisten aikasiirtymien takia. Kirja 
ei ole sujuvan helppolukuinen. 

Lukiessani en voinut olla muistelematta omaa 
inkeriläismummoani ja isääni sekä kaikkia niitä 
inkeriläisiä jotka olen tuntenut. En löytänyt kir¬ 
jasta tavallisia iloisia, työtelijäitä, rehellisiä ja sy¬ 
dämellisiä inkeriläisiä. Tunteeni vaihtelivat häm¬ 
mästyksen, vihastuksen, harmin, myötähäpeän ja 
suuttumuksen välillä. Kirja oli henkisesti raskasta 
luettavaa, josta isän puolelta inkeriläiselle jäi louk¬ 
kaantunut tunne. Valitettavasti petyin kipaan, siitä 
jäi paha maku. 

Matti Taina 

turvallisuuspäällikkö 
historian harrastaja 

KIRJA-A RVIO 

Teksti on julkaistu lyhennettynä Sanansaattajas¬ 
sa, ja julkaistaan tässä päätoimittaja Hannu Kipon 
luvalla. 

JARI TERVON OUTO NÄKEMYS INKERI¬ 
LÄISTEN HISTORIASTA 

Arviointi Jari Tervon kirjasta Matriarkka, 

448 sivua. Otava 2016 

Olen jättänyt ehkä puolentusinaa kirjaa kesken. 
Jos Jari Tervon aiheena ei olisi ollut inkeriläisten 
historia, tämä kirja olisi liittynyt tuohon vähälu¬ 
kuiseen joukkoon. 

Kuvaavaa kirjan tasolle on, että inkeriläisten pak¬ 
kosiirrosta Siperiaan 1930-luvulla on tehty pie- 
ruhuumoria. 

Kirjaa on väitetty Tervon tärkeimmäksi teokseksi, 
mutta minusta se ei yllä lähellekään Ohranan tai 
edes Koljatin tasoa. 


Kirjan perusongelma on se, että poikkeuksesta on 
tehty pääasia. Siitä kirjassa jopa varoitetaan. Mut¬ 
ta kirjailija ei ole ottanut omasta varoituksestaan 
vaarin. 

KETÄ TAUSTALLA 

Tervon aikaisemmissa "historiallisissa romaaneis¬ 
sa” lukija hyvin tiesi, kenestä kerrottiin. Koljatti oli 
kaikille tuttu, tosin toisella nimellä. Niinpä nyt¬ 
kin lukija odottaa, että kirjan hahmojen takana on 
todellisia, eläneitä ihmisiä. Kirjasta löytyy pastori 
Jalmari - joka saa aviottoman lapsen lotan kans¬ 
sa - Tynnin suku jne. Eli inkeriläisten historiasta 
kovin tuttuja nimiä. 

” Eivät inkeriläiset olleet niin 
innokkaita takinkääntäjiä kuin kirja 
antaa ymmärtää. ” 

Inkeriläisyyden historiaan kuuluvat myös hyp¬ 
pääjät ja itsensäsilpojat, joista kirjassa kerrotaan. 
Mutta ne olivat vain pieni sivujuonne: valtaosa 
inkeriläisistä oli "tavallisia” luterilaisia. Luterilai¬ 
sella uskolla oli Inkerissä hyvin vahva asema. Väite 
pastorista, joka väitti Jumalan olevan Saatana, on 
paitsi erikoinen, myös inkeriläisten uskonnollisia 
tunteita loukkaava. 1930-luvulla oli muutamia 
”ongelmapastoreita”, mutta pääsääntöisesti pasto¬ 
rit olivat uskollisia vankileireille ja teloituksiin asti. 

Eivät inkeriläiset olleet niin innokkaita takin¬ 
kääntäjiä kuin kirja antaa ymmärtää. Pelkästään 
Levasovan muistolehdossa - joka mainitaan kirjan 
loppusivuilla - makaavat tuhannet teloitetut inke¬ 
riläiset todistavat sen. Suomettuminen tapahtui 
paljon pienemmän paineen alla. Sitä mainostettiin 
sopeutumisena ja järkevänä politiikkana - jonka 
alkutahti oli inkeriläisten palauttaminen Stalinin 
pakkovallan alle. 

Tervon kuvauksella inkeriläisten elämästä kom¬ 
munismin alla on kovin vähän tekemistä sen kans¬ 
sa, joka on dokumentoitu kymmenissä inkeriläi- 
syyttä kuvaavissa kirjoissa, joista osa on mainittu 
kirjan lopussa olevassa kirjallisuusluettelossa. 

Kirjassa on yksityiskohtia, jotka eivät avaudu 

keskivertolukijalle. Minä osan tunnistin - yli 15 
vuotta inkeriläisiä tavanneena ja jututtaneena - osa 
jäi minullekin arvoitukseksi. Jälleen jää kysymään, 
mitä halutaan sanoa. 

MITÄ HALUTAAN JULISTAA.? 

Kirjassa annetaan myös suomalaisista kummal¬ 
linen kuva; he inhosivat inkeriläisiä. Toki olen 
kuullut tapauksista, joissa monilapsista perhettä ei 
mielellään otettu mihinkään taloon. Ja tapauksista, 
joissa inkeriläisperhe joutui muuttamaan toiseen 
taloon. Mutta nämä ovat jälleen poikkeuksia, joista 
Tervo on tehnyt pääsäännön. 

Miksi monet inkeriläiset kävivät 1990-luvulla 
rajan auettua Suomessa katsomassa, mitä sodan¬ 
aikaisille isäntäperheille kuului, jos elo Suomessa 
oli ollut kidutusta, tuskaa ja ahdistusta? Päinvas¬ 
toin: olen kuullut lukemattomia kertomuksia siitä, 
kuinka hyvin inkeriläiset otettiin vastaan, osa ty¬ 
töistä olisi haluttu naittaa talon pojille jne. 

Tervo haluaa antaa suomalaisista muukalaisviha¬ 
mielisen kuvan. Jos asiaa halutaan ajaa valheella 
ja vääristelyllä, silloin se ei minusta ole ajamisen 
arvoinen asia. Ainakaan minussa kirja ei kasvat¬ 
tanut muukalaisrakkautta, pikemmin päinvastoin. 

KUMMALLINEN TYYLI 

En ole koskaan ollut innostunut nykyään monia 
romaaneita vaivaavasta tyylistä: liikutaan ajassa 
eteen- ja taaksepäin kuin ohjelmistonsa sekoit¬ 
tanut tietokoneohjattu sähköjänis. Kun Tervo 
kirjan alussa lisää keitokseen "lyhyiden lauseiden 
tyylin”, lukemisesta tulee raskasta. Osaa sitä jokai¬ 
nen. Kirjoittaa katkeilevaa tekstiä. Ei se ole edes 
vaikeaa. Joku pitää sitä hienona. Mutta tavallinen 
lukija temppuiluna. Jää ihmettelemään. Miksi ei 
voi kirjoittaa normaalisti. Niin, että sitä jaksaisi 
lukea. Kai se ei ole muodissa. 

Kirja on hyvin kristinuskon vastainen. Olen usein 
kysellyt, miksi nämä nykyajan pakanuuden saar¬ 
naajat eivät usko tilastoja: mihin maahan lapsen 
on hyvä syntyä, missä on paras elintaso, missä on 
hyvä elää, missä maassa on vähiten korruptiota jne. 


Tilasto tilaston jälkeen kärkeä hallitsevat ns. kristi¬ 
tyt maat. Muslimimaita tai Aasian maita ei yleensä 
löydy kuin vasta puolenvälin alapuolelta - poik¬ 
keuksena Japani, joka yleensä menestyy ainoana 
ei-kristillisenä maana hyvin. 

”Kuka kävisi kertomassa 

nykykirjailijoille, että suuri osa 

ihmisistä edelleen ajatte le e ylä- eikä 

» 

Jos kristinusko on kaiken hyvän tuhoava uskonto, 
miksi se on tuottanut niin hyvää jälkeä? 

Hieman liioitellen voi sanoa, että kirjan joka auke¬ 
amalla on seksiä muodossa tai toisessa. Kuka kävisi 
kertomassa nykykirjailijoille, että suuri osa ihmi¬ 
sistä edelleen ajattelee ylä- eikä alapäällään - oli 
se sitten etu- tai takapuoli, joita kumpaakin Tervo 
viljelee kirjassaan ahkerasti. 

Toivottavasti kukaan inkeriläinen ei erehdy kirjaa 
lukemaan - niin ikävän kuvan se antaa heistä. 

Pelkään, että kirja on vuoden lopulla myydyimpien 
kirjojen listan kärkisijoilla. Uskon, että moni lukija 
tulee pettymään, taso ei vastaa lehtien ylistäviä ar¬ 
vosteluja. Tai ehkä minulla on liian korkea käsitys 
suomalaisten älyllisestä ja kulttuurisesta tasosta. 

Pasi Hujanen 

Sleyn Venäjän työaluevastaava 

VAKOOJINA VASTEN TAHTOAAN 


Matti Korhonen 

Juttu on ilmestynyt alun perin Uusi Tie -lehdessä, 
nro:ssa 34/2016 ja kirjeet Uuden Tien verkkosi¬ 
vuilla 25.8.2016. Nyt julkaistavaa tekstiä on hie¬ 
man lyhennetty (A-S S) 

alkuperäisestä. Juttu julkaistaan Uusi tie -lehden 
luvalla. 

Vanerimelat iskivät veteen kumiveneen edetes¬ 
sä Suomenlahdella Kronstadtista kohti Suomen 
kaakkoisrannikkoa. Veneessä matkasi 29-vuotias 
inkeriläinen Juho Niukkanen. 

Edessä oli tehtävä, josta hän ei vielä viikkoa aikai¬ 
semmin tiennyt mitään. Taakseen hän oli joutunut 
jättämään Ligovan kaupungissa lähellä Lenin¬ 
gradia asuvan perheensä: äidin, vaimon ja vuoden 
ikäisen pojan. Takana olivat myös ajat Leningradin 
Titan-nimisessä elokuvateatterissa, jossa hänellä 
oli vakinaisen soittajan paikka. Sinne hän ei enää 
koskaan tulisi palaamaan. 

Aamuyöllä 2. lokakuuta 1942 Niukkanen veti ku¬ 
miveneensä maihin Seivästön Etukylän kohdalla, 
alueella, joka vielä tuolloin kuului Suomelle. Pu¬ 
na-armeijan antaman tehtävän mukaan Niukka- 
sen oli määrä tarkkailla Suomen rannikkoa, tehdä 
havaintoja sotilaista, laivoista, tuliasemista, piikki- 
lankaesteistä, autoista ja maantien kunnosta. Ha¬ 
vainnoista oli ilmoitettava radiolla kolme kertaa 
päivässä. Niukkanen aloitti tehtävän asettumalla 
rätti väsyneenä nukkumaan rannikon lähistöllä 
olevaan metsikköön. 

Myöhemmin samana päivänä kaksi suomalaisiin 
sotilasasuihin pukeutunutta laskuvarjomiestä pi¬ 
dätettiin Vahvialassa, parinkymmenen kilomet¬ 
rin päässä Viipurista. Kyseessä olivat inkeriläiset 
poikamiehet, sähköteknikko Sulo Timonen, 20, 
ja maatyömies Juho Meronen, 23. Heidät oli pu¬ 
na-armeijan kaksimoottorinen pommikone pu¬ 
dottanut kuukautta aikaisemmin Hillosensalmen 
tienoille, Kouvolan ja Mäntyharjun välille. 
Timonen ja Meronen olivat taivaltaneet Hillosen- 
salmelta etelään Kouvola-Viipuri-rautatielle ja si¬ 
tä pitkin kohti Viipuria. Yöt he olivat nukkuneet 


ladoissa. Päivisin he olivat tarkkailleet rautatie- ja 
maantieliikennettä ja ilmoittaneet havainnoistaan 
joka päivä kello 11 radiolla Leningradiin. 

Puun ja kuoren välissä 

En ikinäni ollut, enkä tahtonut olla Suomen vi¬ 
hollinen, mutta jos olisin kieltäytynyt, niin olisi 
ollut siitä ikävät seuraukset.-Lähtiessäni sa¬ 

noivat, että vangiksi ei saa antautua. On taisteltava 
viimeiseen mieheen. Polttoainetta on hävitettävä, 
kaikki sähköistämiseen kuuluvat esineet ja radio, 
sähkösanomat on hävitettävä heti sähköistämisen 
jälkeen. - Mutta minä en mitään hävittänyt. Mitä 
olen sähköistänyt, en ole ollenkaan niitä tarkkail¬ 
lut, vaan sanomat annoin kaikki vain umpimäh¬ 
kään. (Juho Aataminpoika Niukkasen muistutus- 
kirjoituksesta Sotaylioikeudelle, Viipurin läänin¬ 
vankilassa 10. marraskuuta 1942. 

Lokakuun 8. päivän iltana Juho Niukkanen läh¬ 
ti kulkemaan metsää pitkin Muurilaan päin, kun 
vartiossa ollut suomalainen sotilas valaisi häntä 
sähkölampulla ja vei hänet lähellä olevaan korsuun. 
Niukkanen ehti olla Suomessa vain kuusi päivää, 
kunnes hänet pidätettiin. Kuulusteluissa hän ker¬ 
toi, ettei hän ollut antanut täsmällistä tietoa puna- 
armeijalle eikä hänen aikomuksenaan ollut ryhtyä 
vastustamaan pidättäjiään. 

Kysyttäessä, miksi hän ei ollut antautunut heti 
saavuttuaan Suomeen, hän kertoi, kuinka hänelle 
oli selitetty suomalaisten "rääkkäävän vankejaan”. 
Niukkasen mukaan ainakin joka toisessa neuvos¬ 
toliittolaisessa sanomalehdessä oli kertomuksia ja 
kuvia siitä, miten suomalaiset leikkaavat vangeilta 
korvat, puhkaisevat näiden silmät ja hirttävät hei¬ 
dät. Jos hän olisi tiennyt, ettei vankeja kiduteta, 
hän olisi antautunut pian maihin tultuaan. 

Samaa vakuuttivat kuulusteluissa laskuvarjomiehet 
Sulo Timonen ja Juho Meronen. Timonen kertoi, 
että heille oli "syötetty”, että jos Suomessa ilmoit¬ 
tautuisi viranomaisille, nämä lähettäisivät heidät 
takaisin Venäjälle, ja Venäjällä heidät siinä tapa¬ 
uksessa tultaisiin kavaltajina hirttämään. 

Sanomalehdessä oli 
kertomuksia ja kuvia 
siitä, miten suomalaiset 
leikkaavat vangeilta 
korvat, puhkaisevat 
näiden silmät ja 
hirttävät heidät. ” 

Meronen puolestaan sanoi, et¬ 
tei hän ollut uskaltanut ilmoit¬ 
tautua viranomaisille. Syynä oli 
Venäjältä saatu tieto, että Suo¬ 
messa piinattaisiin syytettyjäpä 
että heidän omaisensa Venäjällä 
surmattaisiin. Miehet kertoivat 
myös, että he olivat kyllä neu¬ 
votelleet antautumisesta, mutta 
eivät pelon vuoksi olleet kyen¬ 
neet siihen. 

Työpataljoonassa huojuttiin 
huonoudesta 

Niin Niukkanen, Timonen 
kuin Meronenkin olivat pal¬ 
velleet jatkosodan käynnistyt¬ 
tyä Neuvostoliiton armeijan 
työpataljoonissa, rakentaen ja 
kunnostaen lentokenttiä. Ti¬ 
mosen ja Merosen pataljoo¬ 
nissa palvelleista suurin osa oli 
inkeriläisiä, joita ei kohdeltu 
silkkihansikkain. Muonitusolot 
olivat surkeat. Sulo Timoselle oli 
tarjoutunut mahdollisuus siir¬ 
tyä rintamalle suksijoukkoihin. 
"Minä suostuinkin, estääkseni 
sitä nälkää ja kurjuutta, johon 
minä olin joudunut, sillä minä 
jo huojuin huonoudesta. Täällä 
venäläisillä olivat kaikki oikeu¬ 
det meidä suomalaisia kohtaan, 
lyötiin, potkittiin, tyrkättiin ja 
syljettiin vaikka silmillekin”, hän 
kertoi muistutuskirjoituksessaan 
Sotaylioikeudelle 27. lokakuuta 
1942. 


Juho Meronen oli tarttunut ti¬ 
laisuuteen, kun häntä oli kysytty 
työpataljoonasta rintamajouk¬ 
koihin, ”ei etulinjoille, vaan mui¬ 
hin tehtäviin”. Mitä nämä tehtä¬ 
vät tulisivat olemaan, sitä ei Me- 
roselle kuitenkaan ollut kerrottu. 
Juho Niukkanen puolestaan oli 
päässyt merivoimiin, jossa pal¬ 
veleville luvattiin "paremmat 
ruuat”. Kaikille kolmelle vakoi- 
lutehtävä oli tullut yllätyksenä. 
Sitä varten he eivät olleet työpa- 
taljoonista lähteneet. Saatuaan 
kuulla vakoilutehtävästä Sulo 
Timonen oli ilmoittanut majuri 
Ivanoville pelkäävänsä ryhtyä 
tiedustelijaksi, mihin majuri ei 
ollut vastannut mitään. Seuraa- 
vana päivänä hänen luokseen oli 
tuotu tiedusteluosaston komis¬ 
saari, joka oli ilmoittanut, että 
kaikki puna-armeijassa tavatut 
pelkurit tullaan ampumaan sekä 
antanut Timoselle miettimisai¬ 
kaa seuraavaan päivään. 

Jäähyväiskirjeet eivät 
koskaan löytäneet perille 
"Minä olen tyydyväinen siihen 
tuomioon, mikä on minulle an¬ 
nettu ja siidä ollut iloinen että 
saan kuolla täällä vapaalla kaik¬ 
kien suomalaisden rakastetta¬ 
valla isänmaalla Herran Jeesuk¬ 
sen Kristuksen nimessä.” (Juho 
Pietarinpoika Merosen kirjeestä 
omaisille, Viipurin lääninvanki¬ 
lassa 10. helmikuuta 1943.) 
Kenttäoikeus tuomitsi Sulo 
Timosen ja Juho Merosen "ku¬ 
ritushuoneeseen elinkaudeksi” 
vakoilusta 20. lokakuuta. Juho 
Niukkaselle määrättiin sama 
rangaistus 18. marraskuuta. 
Miehet kirjoittivat "muistutus- 
kirjoitukset” Sotaylioikeuteen, 
millä ei kuitenkaan ollut toi¬ 


vottua vaikutusta. Sotaylioike- 
us muutti marras-joulukuussa 
kenttäoikeuden tuomiot kuole¬ 
manrangaistuksiksi. 

”Miehet kirjoittivat 
m u istu tuski rj oi tu kset ” 
Sotaylioikeuteen. ” 

Miehiä säilytettiin ennen tuo¬ 
mion täytäntöönpanoa Vii¬ 
purin lääninvankilassa, jossa 
vankilasielunhoitajana vieraili 
Hausjärven kirkkoherra Selim 
Jalmari Laurikkala. Laurikkala 
oli toiminut ennen sotia pappina 
Inkerissä, jossa hän oli pitänyt 
rippikoulua myös Juho Niuk¬ 
kaselle, mutta Laurikkala joutui 
karkotetuksi Suomeen 1937. 
Timonen, Meronen ja Niukka¬ 
nen uskoivat ja toivoivat, että 
"Inkerinmaa tulee vapautetuksi” 
ja että Selim Laurikkala voisi 
välittää heidän jäähyväisensä 
omaisille. Sitä varten he kirjoit¬ 
tivat jäähyväiskirjeensä juuri en¬ 
nen kuolemaansa, 9. ja 10. hel¬ 
mikuuta. Kirjeet eivät koskaan 
löytäneet perille, sillä Laurikkala 
ei päässyt sodan jälkeen palaa¬ 
maan Inkerinmaalle. 

”Hänestä te voitte saada 
ainoan lohdun ja turvan” 
Jäähyväiskirjeistä sekä Sotayli- 
oikeuden asiakirjoista käy ilmi 
nuorten miesten syvä kristilli¬ 
nen usko. Juho Niukkanen oli 
kotoisin uskovasta perheestä. 
Hänen lapsuudessaan kotona 
oli laulettu virsiä, ja isä oli lu¬ 
kenut rukouksen arkena iltaisin 
ja pyhinä aamuisin. Niukkanen 
oli omalla radiollaan kuunnellut 
myöhemmin suomalaisia juma¬ 
lanpalveluksia. 

Niukkasen jäähyväiskirjeessä äiti 

on keskeisessä asemassa. "Rakkaat omaiseni, rakas 
Äiti paljon jäin teille velkaa, mutta kaikki jäi mak¬ 
samatta, maksakoon teille Herra.” Vuoden ikäistä 
poikaansa hän ei mainitse nimeltä. Luultavasti hän 
ei ollut sotapalveluksensa vuoksi tätä edes nähnyt 
eikä saanut tietää tämän nimeä. Ainoastaan hän oli 
työpataljoonassa palvellessaan vuonna 1941 saa¬ 
nut viestin pojan syntymästä. Niukkanen päättää 
kirjeensä: "Älkää olko kovin murheellisia rakkaat 
omaiseni, sillä kaikkien meidän täytyy täällä kuol¬ 
la.” 

Miesten jäähyväiskirjeissä ei ole katkeruutta Suo¬ 
mea tai Jumalaa kohtaan. Juho Meronen jopa sa¬ 
noo olevansa tyytyväinen tuomioonsa. Kirjeestä 
saa sen käsityksen, että Merosen omaiset eivät ol¬ 
leet vakaumuksellisia kristittyjäpä että hän itse oli 
kokenut jonkinlaisen kääntymyksen viime aikoina. 
- "Jumala varjelkoon minun rakkaita omaisiani äi¬ 
tiä, veljiä ja sisareitani että he rukoilisivat Jumalaa 
että heidän elämänsä tulisi oikealle kristitylle tielle 
ja ettei hukkuisi syndeihin ja rikoksiin niin kuin 
minä olin hukkunut. Jumala varjelkoon heidä.” 
Sulo Timosen kirje on vahvasti evankelioiva. Ti¬ 
monen pyytää omaisiaan kääntymään Jeesuksen 
turviin, "sillä Hänestä te voitte saada ainoan loh¬ 
dun ja turvan vaivoihinne ja murheisiinne. Sillä 
hän on ainoa Jumalan poika, joka on tullut kaikkia 
lunastamaan ja auttamaan kuolemasta ja synnistä 
ja joka Häneen uskoo löytää Hänestä iankaikkisen 
elämän.” 

Timoselle tapahtumat olivat kaikessa traagisuu- 
dessaan kääntyneet hengelliseksi siunaukseksi. - 
"Vaan niin oli Herramme Jesus Kristus rakastanut 
minuakin suurta syntistä, että ei sallinut hukkua ja 
kuolla synteihini vaan johtatti minut tänne itseän¬ 
sä lähemmäksi että minä tulisin tuntemaan Hänet, 
katumaan omia suuria syntejäni ja puhdistuisin 
niistä ennen kuolemaa hänen verensä kautta.” 

Kirjoituksen lähteenä ovat olleet Kansallisarkiston 
Sotaylioikeu^den asiakirjat sekä Selim Jalmari Lau- 
rikkalan kotiarkistosta löydetyt jäähyväiskirjeet. 

Taustaa: 

Juho Pietarinpoika Meronen syntyi 14.9.1919 
Krasonje Selon piirissä Heimosin kylässä. Naima¬ 
ton Meronen oli ammatiltaan kolhoositalonpoika. 
Hänen isänsä Pietari Meronen oli kuollut vuonna 


1934. Äiti Katriina oli elossa vielä heinäkuussa 
1941. Juho Merosella oli veljet Eemeli ja Vihtori 
Meronen sekä sisaret Sonja ja Hilma Meronen. 

Juho Aataminpoika Niukkanen syntyi 22.5.1913 
Leningradin alueen Krasnoseljskin piirin Niuk- 
kasen kylässä. Ennen astumistaan puna-armeijan 
palvelukseen hän asui vaimonsa Ainon ja äitinsä 
Marian kanssa Ligovan kaupungissa. Ammatil¬ 
taan Juho Niukkanen oli muusikko. Juho ja Aino 
Niukkaselle syntyi poikalapsi elokuussa 1941. Juho 
Niukkasen isä, kolhoosilainen Aatami Niukkanen 
oli kuollut 7.1.1936. 

Juho Niukkasen veli Väinö oli kuollut 1.7.1935. 
Hänellä oli kolme sisarta, Olga, Anna ja Lyyli, 
joka oli naimisissa autonkuljettaja Viktor Raskin 
kanssa. Lisäksi Niukkasella oli veljet Pekka, Santtu 
ja Viktor, joilla oli myös vaimot ja lapsia. Kuuluste¬ 
luissa Juho Niukkanen oli maininnut, että hänellä 
oli Suomessa asuva serkku Herman Raski sekä "jo¬ 
takin kaukaista sukua” oleva rovasti Jaakko Raski, 
joka oli ollut aiemmin Hietamäen seurakunnan 
kirkkoherrana. Molemmat Raskit olivat tulleet 
Suomeen pian vallankumouksen alun jälkeen. 

Sulo Jalmarinpoika Timonen syntyi 24.12.1921 
Leningradin alueen Parkalan piirin Retukylässä. 
Timonen oli ammatiltaan sähköteknikko. Hänen 
isänsä Jalmari Timonen oli kuollut 1930. Äiti 
Aleksandra Timonen oli elossa vielä elokuussa 
1941. Sulo Timonen oli naimaton, mutta hänellä 
oli veljet Edvard (s. 1916) ja Toivo (s. 1925) sekä 
sisko Maria (s. 1915). 

Lue jäähyväiskirjeet kokonaisuudessaan 
osoitteesta: 

http://uusitie.com/inkerilaismiesten-jaahyvaiskir- 

jeet/ 

KIINNOSTAVA KIRJASTON 
LUKUPIIRI 

Kontulan kirjaston lukupiirissä oli aiheena 
inkeriläisyys. 

Anneli Mylläri 

Kontulan kirjaston lukupiirissä on vuosien ajan 
ollut työskentelytapa, joka ei liene kovin tavan¬ 
omainen. Piirin vetäjä, kirjastonhoitaja Outi Vir- 
mala antaa aiheen ja etsii siihen liittyviä kirjoja. 
Marraskuisena iltapäivänä 8.11.2016 keskustelun 
aiheena oli inkeriläisyys ja inkeriläiset. 

Valittavina olivat olleet mm. seuraavat kirjat: 

- Matti Putkinen, Mikko Porvali (toim.): Vanki, 
vakooja, sissi 

- Aale Tynni: Inkeri, Inkerini 

- Sinikka Paavilainen: Kyynelvaunut 

- Toivo Flink: Kotiin karkotettavaksi. 

Suomen Inkeri-liiton puheenjohtaja Alina-Sinik¬ 
ka Salonen oli mukana kuuntelemassa piiriläisten 
tuntemuksia ja jakamassa omia kokemuksiaan in- 
keriläisyydestäja inkeriläisenä olemisesta. Mukana 
oli myös Inkerissä syntynyt Valma Karlsson, joka 
kertoi omista kokemuksistaan, samoin Sinikka 
Paavilainen kertomassa Kyynelvaunut-kirjansa 
taustoista ja synnystä. 

Keskustelun kuluessa kävi ilmi, että ihmetystä oli 
herättänyt inkeriläisten sitkeys kaiken kokemansa 
keskellä. Joidenkin lukijoiden oli ollut vaikea us¬ 
koa sitä kuinka huonosti inkeriläisiä oli kohdeltu. 
Pidettiin ihmeenä, että kovia kokeneet ihmiset ei¬ 
vät ole katkeria. Jotkut piiriläisistä olivat paljonkin 
tekemisissä paluumuuttajien kanssa ja vierailivat 
eri puolilla Inkeriä ystävyysseurakunnissa. 

Seuraavan kuukauden aiheeksi oli päätetty "suo¬ 
malaisuus”. Aihe sopii erinomaisesti juuri nyt, 
KXknnen vuoden kynnyksellä. 


Päivänsankari 
ElsaSerova 
kuuntelee 
onnittelulaulua. 
Elsan takana 
Lilja Tatti 
(oikealla) ja 
Tyyne Dudina, 
joka toimii 
kerhossa Liljan 
apuna. 




Kerholaiset istuvat mukavasti pyöreiden pöytien äärellä 
avarassa ja viihtyisässä salissa. 



Alina-Sinikka Salonen haastatteleepiiriläisiä. Pöydän päässä 
istuu Mirka Härkönen. 



Naisvaltainen piiriläisten porukka istuu pitkän pöydän ääressä. 

SURUSILMAISEN 

INKERILÄISTYTÖN 

Arvoituksellinen paluu Neuvostoliittoon 

Anja Suni 

Katsoimme silmät ympyriäisinä sievää tyttöä, jo¬ 
ka käveli luokkahuoneeseen opettaja Aino Riukan 
kanssa kesken lukukauden. Hän esitteli meille uu¬ 
den kouluun tulijan: 

- Saamme uuden oppilaan. Paula on inkeriläinen 
orpo. Toivon, että otatte hänet mukaan leikkeihin- 
ne ja autatte sopeutumaan koulutyöhön. 
Tummatukkainen, surusilmäinen Paula oli arka ja 
puhui hiljaa. Koulussa hän ei herättänyt erityistä 
huomiota, enkä tiedä hänellä olleen vaikeuksia. 

Paulan oikea nimi oli Klaudia. Rouva Tamminen, 
joka piti kahvilaa Uudenkylän aseman lähellä, 
työväentaloa vastapäätä, oli ottanut hänet kasva¬ 
tikseen ja muutti hänen nimensä Paulaksi. Paula 
oli menettänyt vanhempansa, mutta hänen mum¬ 
monsa ja sukulaisensa elivät yhä Inkerissä. 

Meitä Nastolan Uudenkylän aseman seudun lapsia 
Paula kiinnosti. Halusimme leikkiä hänen kans¬ 
saan, mutta hän eli usein omissa maailmoissaan 
eikä halunnut leikkiä kuurupiiloa, pallopelejä, 
neljää maalia ja mitä me lapset sitten yhdessä lei- 
kimmekin. Hän puhui hyvin vähän eikä pitänyt 
suomalaisesta nimestään. 

Minun silmissäni Paula näytti prinsessalta punai¬ 
nen silkkirusetti keskellä päälakea. Kasvatusäiti 
kiintyi häneen, ompelutti hänelle kauniita vaattei¬ 
ta ja osti leikkitavaroita. Hän sai kaupasta ostetun 
paperinuken, kiiltokuvia ja kirjoja, joista minä vain 
unelmoin. 

”Paula oli menettänyt vanhempansa, 
mutta hänen mummonsa ja 
sukulaisensa elivät yhä Inkerissä”. 

Kaupan hyllyillä jatkosodan aikana ei enää ollut 
kangaspakkoja. Vaatetavaraakin sai vain kupon¬ 
geilla. Jos kauppa sai kangasta myytäväksi, se myy¬ 
tiin tiskin alta tutuille ja sukulaisille. Paikkakun¬ 
talaisena ja kauppiaiden tuttavana rouva Tammi¬ 
sella saattoi olla suhteita ja mahdollisuus ostaa 
tiskin aitakin tai mustasta pörssistä - luvattomilta 


tavaroiden välittäjiltä. Luulen, että kahvilanpitä- 
jän vaatekomerossa riippui hienoja rauhanaikai- 
sia vaatteita, joista taitava ompelija, kuten rouva 
Kilkkilä naapurissa, saattoi loihtia uuden veroisia 
pukimia Paulallekin. 

Paulalla oli aina kauniita vaatteita. Muistan erityi¬ 
sesti vihreän takin, jossa oli turkiskaulus ja muhvi. 
Ne näyttivät meistä hänen tovereistaan ylellisiltä. 
Kuitenkaan vaatteet eivätkä leikkitavarat, joita kas¬ 
vatusäiti hänelle osti, näyttäneet häntä ilahduttava 
Orpo Paula suri vanhempiaan, ikävöi mummoaan, 
sukulaisiaan ja kotiaan. Minä muistan, että hänet 
palautettiin Neuvostoliittoon jatkosodan aikana. 
Muistoni Uudestakylästä ajoittuvat aikavälille 
1.11.1940 - 30.11.1943. Asioista tietävät sanovat, 
että se on mahdotonta. 

Inkeriläisiä orpoja ja muita inkeriläisiä alettiin pa¬ 
lauttaa vasta tammikuun puolivälissä 1944. Silloin 
monet eivät halunneet palata ja jotkut onnistuivat 
pakenemaan. Mutta enin osa inkeriläisistä nousi 
tavarajunan ikkunattomiin ja lukittuihin vaunui¬ 
hin. Juna vei heidät kohti itää. Se ei pysähtynyt In¬ 
kerinmaalla, niin kuin oli luvattu, vaan vei ihmiset 
eri puolille suurta Neuvostoliittoa. 

Paula palasi Neuvostoliittoon vapaaehtoisesti. 
Hän uskoi pääsevänsä kotiin sukulaistensa luo. 
Me koulutoverit veimme hänelle itse tehtyjä lah¬ 
joja ja kortteja lähtiäislahjaksi. Kasvatusäiti itki. 
Hän varusti Paulalle mukaan ruokaa ja vaatetta. 
Paula hävisi meidän tietoisuudestamme suureen 
tuntemattomaan, punaisen hämärän maahan. To¬ 
dennäköisesti hän joutui orpojen kasvatuskotiin, 
olihan valtio orpojen eräänlainen yliholhooja. 
Orvoista kasvatettiin oikeaoppisia kommunisteja, 
Homo Sovjeticus-ihmisiä rakentamaan marxilais- 
leniniläis-stalinilais -hengessä sosialistista ihanne¬ 
valtiota, ateistista työläisten paratiisia. 

Asiaa aprikoituani löysin palautuksen mahdollisen 
ratkaisun: ikävöivä lapsi saatettiin lähettää takai¬ 
sin mummonsa luo Inkeriin, valloitetulle alueelle 
eikä Neuvostoliittoon. Siinä tapauksessa Paula tai 
oikeammin Klaudia joutui karkotukseen yhdessä 
mummonsa kanssa vasta välirauhan jälkeen eikä 
valtion ylläpitämään orpokotiin. 




Ilmoittajille 


TAPAHTUMAKALENTERI 

Suomen Inkeri-liiton ja jäsenjärjestöjen 
ohjelmatietoja keväälle 2017 


Tapahtumakalenteriin toivotut 
ilmoitukset tulee toimittaa toimi¬ 
tussihteerille lehden kakkossivulle 
ilmoitettuun aineiston vastaanot¬ 
topäivään mennessä. 


Suomen Inkeri-liitto 

La 14.1.2017 retki Töölön uusittuun kirjastoon. 

On kaksi syytä vierailla talossa: 

1) näemme ultra hienon vuosina 2014- 2016 uusitun Aarne 
Ervin suunnitteleman, vuonna 1970 valmistuneen rakennuk¬ 
sen ja 

2) menemme kuvamatkalle Inkeriin. Näyttelyssä on esillä 
vanhoja kuvia Samuli Paulaharjun matkoista 1911. 

Vuosina 2011 -2016 Inkerin kulttuuriseuran kuvausryhmä 
- Aune Kämäräinen, Helena Miettinen ja Marja Karhula - on 
projektin "Paulaharjun jalanjäljissä"aikana yrittänyt kiertää 
ja kuvata saman reitin Inkerinmaalla kuin Paulaharju aika¬ 
naan. Ryhmän edustajia on paikalla. 

Matkoja tehtiin yhteensä kuusi, ja joillakin oli mukana myös 
muita kuvaajia. Valokuvista syntyi näyttely "Niin kuolee 
kansa, niin suree suku pois", joka kertoo, miten Inkeri on 
muuttunut 100 vuodessa. 

Syyskuussa 2016 tehtiin ryhmämatka, jossa soveltuen kier¬ 
reltiin kuvauspaikoilla. Tällä matkalla oli mukana myös Suo¬ 
men Inkeri-liiton jäseniä. Näyttely on kooste kaikista näistä 
matkoista. Helena Miettinen matkakavereineen esittelee sitä. 
Näyttely on kirjastossa tuolloin esillä viimeistä päivää. 

Töölön kirjasto sijaitsee osoitteessa Topeliuksenkatu 6, 

00099 Helsinki. 

Bussit: Topeliuksenkadulla 14,18,39,39B, 41,42,45,53, 
205,503 sekä Mannerheimintiellä 40,43,63,69 ja kaikki 
Mannerheimintietä liikennöivät seutuliikenteen bussit 
Raitiolinjat: 2,3,4,7A, 7B, 10 
Tapaamme kirjaston pääoven edessä klo 13.00. 


Inkeri-iltapäivät Inkerikodissa Karjalatalon 
2. Kerroksessa 

Näin löydät Inkerikotiin: osoite on Käpylänkuja 1. Sinne tu¬ 
levat bussit 52,56,65 ja 69. Lähin pysäkki on Väinölänkuja, 
200 m Karjalatalosta. (Raitiotielinja 1 ei aja viikonloppuisin.) 
Lisää mahdollisuuksia: alle 1 km kävely Käpylän asemalta tai 
Pohjolankatua pitkin Mäkelänkadulta. 

Aikataulu: klo 13.30 kahvi pientä korvausta vastaan, ilmoi¬ 
tusasioita, pääohjelma klo 14.00. 

La 4.2. FM Riitta Seppälä kertoo Tynnin suvun ja perheen 
vaiheista ja omista muistoistaan suvun jäsenenä. Silja Jääs¬ 
keläinen laulaa säveltämiään Aale Tynnin runoja. 

La 11.3. "33 päivää Santiago de Compostelaan. Vaeltajan 
päiväkirja." Kirjailija Anneli Mylläri kertoo kumppaninsa Olli 
Hirvosen kanssa tehdystä pyhiinvaellusmatkasta. 800 km 
pitkä taival Espanjassa taittui jalan. Anneli on kirjoittanut 
matkasta edellä mainitun kirjan. Maaliskuussa 2016 Yle ja 
kirjastot valitsivat 7 suositeltavaa uskonnollista kirjaa Battle- 
nimistä keskusteluohjelmaa varten. Annelin kirja oli yksi 
niistä. 

La 8.4. Muistellaan 1944 vuoden suuria "kansanvaelluksia" 
alueeltaan pienentyneessä Suomessa. Karjalan siirtoväen 
asutuksesta ja kotoutumisesta uusiin oloihin kertoo historian 
dosentti Silvo Hietanen. Mukaan toivotaan myös karjalaisia 
"kaiken kokeneita". Toivotaan Inkerin suomalaisten ja Suo¬ 
men karjalaisten välistä keskustelua kokemuksistaan. 

Hyvinkään Inkeri-kerho 

Talven kokoontumiset. Kokoontumiset seurakunnan aulakah- 
viossa (Hämeenkatu 14) kello 14. 

8.1., 5.2., 5.3., 2.4.Tapaamisten asiasisältöjä toukokuun 
päivämäärä ilmoitetaan myöhemmin. 

Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa Maria Lahti, 

p. 0400841 741 

maria.lahti.nikkari@gmail.com 


Turun seudun Inkeri-seura 

Besseda-teehetket jatkuvat Palvelupisteessä joka kuukauden 
1. ja 3. perjantai kello 13 Irma Kapasen vetämänä.Tarkempia 
tietoja voi kysellä seuran puhelinnumerosta 045 6687628 
Juhlatilaisuudet Varissuon kirkolla (Kousankatu 6), kello 14 
alkaen. 

Palvelupiste, Uudenmaankadulla on toistaiseksi lopetettu. 
Terveys- ja sosiaalineuvontapiste tiistaisin klo. 10-12 (Kous- 
ankuja 5) ja torstaisin klo. 10-12 (Katteluksenkatu 1,Vuokko). 
Muina aikoina neuvontaa saa seuran puhelinnumerosta. 
Seuran uusi postitusosoite on: Lyydia Bazaleva(TSIS ry), Päi- 
vännousevanpolku 13 B 57,20610Turku. 

Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 
1, Helsinki) 

Tiedustelut Toivo Tupin p. 040 578 3894 

YSTÄVY YSKAUPUNGIT LAPUA JA RAKVERE 

Lapualaisten ja virolaisten näkyvä 
yhteistyö 

Rakvere ja Lapua ovat olleet ystävyyskaupun¬ 


keja vuodesta 1990. Rakveressa kävijä ei voi olla 
huomaamatta Vallimäellä sijaitsevaa pronssista 
muinaishärkäpatsasta, Tarvasta. Se perustettiin 
yhteistyössä kaupunkien kesken vuonna 2002, 
jolloin Rakvere täytti 700 vuotta. Patsasta rahoit¬ 
tivat suomalaiset ja virolaiset järjestöt, kaupungit, 
yritykset ja yksityishenkilöt, mukana myös presi¬ 
dentit Martti Ahtisaari, Mauno Koivisto ja Ar¬ 
nold Ruiitel. Lahjoittajat saivat nimensä patsaan 
jalkaan. Tekijä on Tauno Kangro. 

Jouluksi 2014 rakverelainen taiteilija Teet Su 
suunnitteli kaupunkiin rakennusjätteistä joulu- 
puun, jonka ammattikoulun oppilaat värjäsivät 
vihreäksi. Sen valmistuttua jotkut kaupunkilaiset 
uhkasivat polttaa kuusen. Tieto erikoisesta puus¬ 
ta kulki kuitenkin maailmalla. Ensin sen löysivät 
kiinalaiset ja sitten amerikkalaiset. Sen jälkeen 
polttamispuheet loppuivat. Kuvassa kuusta ihailee 
säveltäjä Arvo Pärtin kunniaksi pystytetty muisto¬ 
merkki Poika polkupyörän kanssa. 

Se, mitä kaupungintaiteilija käytti joulukuusen 
rakennusaineina seuraavana vuonna, 2015, näkyy 
nyt lehtemme kannessa. 


Lapuan ja inkerinsuomalaisten suhteista kerro¬ 
taan toisaalla lehdessämme. 



Kuva: Teppo Ylitalo 



Kuva: Marianne Loorents, Virumaa Teataja 





